
La  vârsta  de  peste  cincizeci  de  ani  orice  om  îşi  poate 
îngădui  povestirea  unor  amintiri.  De  asiădată  eu  mi  le  în¬ 
făţişez  pe  cele  în  legătură  cu  întemeierea  „Revistei  Teo¬ 
logice",  care  împlineşte  douăzeci  şi  cinci  de  ani  de  rodnică 
existentă. 

Pasiunea  pentru  cuvântul  tipărit  am  avut-o  de  când 
eram  student.  Şi  tot  în  această  fericită  epocă  a  vieţii 
mele  am  zămislit  şi  ideia  unei  reviste  menite  să  fie  un 
amvon  al  spiritualităţii  ortodoxe  şi  al  aspiraţiilor  noastre 
naţionale. 

Eram  la  Facultatea  de  teologie  din  Cernăuţi.  De-aici 
am  lansat  un  apel  pentru  iniţierea  unei  publicaţii  periodice 
care  să  strângă  într’un  mănunchiu  de  frăţească  şi  tinerească 
împreună  lucrare  pe  studenţii  şcoalelor  noastre  superioare 
de  teologie  din  întreg  cuprinsul  pământului  românesc. 

Ideia  a  fost  întâmpinată  cu  o  îmbucurătoare  însufleţire. 
Cei  dintâi  răspuns  de  aderenţă  l-am  primit  dela  Societatea 
Studenţilor  în  teologie  din  Bucureşti.  Era  semnat  de  Stancu 
Brădişteanu,  preşedinte  şi  de  P.  Partenie,  secretar.  A  urmat 
răspunsul  tot  atât  de  însufleţit  al  studenţilor  dela  Institutul 
teologic  „Andreian"  din  Sibiu,  semnat  de  I.  Beleută  şi  St. 

Mirean,  al  socieialii  clericilor  din  Arad,  iscălit  de  Aurel 
Papp  şi  al  Societăţii  clericilor  din  Caransebeş,  în  frunte  cu 
I.  Andreescu. 

Ideia  totuşi  nu  sa  putut  realiza,  din  pricini  pe  care 
uşor  le  gâceşte  oricine.  Ea  însă  n’a  murit.  Cel  puţin  în  su¬ 
fletul  meu  nu. 

După  terminarea  studiilor  teologice  am  fost  numit  pro¬ 
fesor  la  Institutul  „Andreian"  din  Sibiu.  Aici  am  avut  prilejul 
să  cunosc  prin  contact  nemijlocit  viaţa  bisericească,  să-i 
simt  pulsul  ei  şi  să-i  constat  unele  scăderi.  Simţiam  mai 
ales  insuficienţa  vieţii  spirituale.  Chiar  şi  conducerea  Bisericii 
era  angajată  aproape  exclusiv  în  lupta  pentru  apărarea 
şcoalei  confesionale  române  împotriva  draconicei  legi  a  lui 
Apponyi.  Viaţa  bisericească,  religioasă,  decurgea  fără  entu¬ 
ziasm.  Conferinţele  preoţeşti  tratau  mai  mult  chestiuni  dela 
periferia  vieţii  religioase,  foile  eparhiale  îşi  umpleau  co¬ 
loanele  cu  probleme  de  administraţie  bisericească  şi  cu 
fapte  diverse,  iar  literatura  teologică,  atâta  câtă  apărea,  era 
de  o  constituţie  destul  de  firavă.  Problema  religioasă  nu 
era  adâncită  nici  prin  luminile  teologiei,  nici  prin  legăturile 
ei  profunde  cu  viaţa  spirituală  a  neamului. 

Intr’o  asemenea  situaţie,  problema  religioasă  trebuia 
pusă  —  îndrăsneţ  şi  masiv.  Fiindcă  ea  singură  era  în  stare 
să  dea  vieţii  peste  tot  orizonturi  mai  largi  şi  să  adâncească 
în  sufletul  preoţilor  conştiinţa  misiunii  lor  în  mijlocul  po¬ 
porului,  ea  singură  era  în  stare  să  dea  un  elan  şi  o  pulsaţie 
mai  vie  vieţii  bisericeşti  şi  un  fond  superior  organizaţiei 
şaguniene.  Şi’n  sfârşit,  ea  singură  era  în  stare  să  strângă 
tradiţionala  alipire  de  Biserică  a  poporului  credincios  şi 
să-i  întărească  forţele  sufleteşti  pentru  lupta  de  rezistenţă 
naţională  împotriva  atacurilor  cu  cari  era  lovit  din  partea 
stăpânitorilor  străini. 

Mi-am  zis  atunci:  Ne  trebue  un  organ  de  publicitate, 
o  revistă  în  care  să  se  pună  problema  religioasă  şi  să  se 
înceapă  lupta  pentru  spiritualizarea  vieţii  noastre  bisericeşti. 
Şi  am  înfiinţat  atunci  Revista  Teologică. 

A  fost  o  iniţiativă  îndrăsneaţă,  în  mijlocul  unor  împre¬ 
jurări  neprielnice.  Dovadă  că  am  întâmpinat  cu  ea  o  con¬ 
siderabilă  opoziţie.  Intre  altele,  opoziţia  idealistă  a  dlui  O. 
Coga,  iscusitul  poet  şi  crainic  al  aspiraţiilor  noastre  naţio- 

nale.  D-sa  credea  că  intensificarea  preocupărilor  religioase 
în  sinul  preoţimii  va  slăbi  frontul  luptei  noastre  naţionale. 

Eu  am  profitat  din  această  opoziţie,  fiindcă  mi-am  dat  şi 
mai  bine  seama,  că  tocmai  întărind  şi  adâncind  în  clerul 
şi’n  poporul  românesc  convingerile  religioase,  credinţa  în 
Dumnezeu,  îi  dăm  cea  mai  puternică  bază  şi’n  lupta  de 
•rezistenţă  naţională. 

Un  lucru  început  cu  atâta  însufleţire  nu  se  putea  îm¬ 
potmoli.  Revista  a  mers  înainte,  câştigându-şi  tot  mai  multe 
simpatii  în  mijlocul  clerului  nostru. 

De  altfel,  mărturisesc  cu  o  firească  bucurie,  că’n  opera 
pe  care  o  întreprinsesem  am  avut  dela  început  şi  sprijinul 
devotat  al  unor  buni  tovarăşi  de  lucru.  Intre  ceice  m’au 
încurajat  chiar  şi  în  ideia  întemeierii  revistei,  iar  mai  apoi 
cu  scrisul  său,  a  fost  P.  C.  Părinte  Dr.  Gh.  Ciuhandu, 
astăzi  consilier  eparhial  la  Arad.  Tot  în  rândul  celor  ce  au 
colaborat  la  Revista  Teologică  încă  din  primul  an  al  apa¬ 
riţiei  ei,  au  fost  Părintele  Gr.  Pletosu,  Dr.  Şt.  Pop 
(Gruia),  pe  vremea  aceea  preot  greco-catolic,  iar  astăzi 
ortodox,  profesor  la  Academia  teologică  din  Caransebeş, 
şi  mai  ales  I.  P.  C.  Sa  Arhim.  I.  Scriban,  pe-atunci  supe¬ 
riorul  capelei  ortodoxe  din  Baden-Baden  (Germania).  Mi-aduc 
aminte,  par’cafost  numai  ieri,  de  întâlnirea  noastră.  Eram  într’o 
călătorie  în  străinătate  cu  regretatul  meu  prietin  I.  Borcea 
(1907).  Trecând  prin  Heidelberg,  ne-am  abătut  Ia  un  curs 
al  profesorului  de  teologie  Lemme.  Aici  am  întâlnit  pe  Păr. 

I.  Scriban.  Ne-am  cunoscut  personal  —  căci  din  scris  ne 
cunoşteam  de  mai  nainte  —  şi  din  acel  an  I.  P.  C.  Sa  şi-a 
început  colaborarea  la  Revista  Teologică,  rămânând  până 
astăzi  un  credincios  sprijinitor  al  ei,  cu  scrisul  său  tot¬ 
deauna  vioiu  şi  robust. 

Sporindu-se  secerătorii  —  lucrul  Domnului  sporia  şi 
el  dintr’un  an  în  altul.  După  răsboiul  întregirii  noastre  na¬ 
ţionale,  această  holdă  roditoare  am  dat-o  în  grija  altor  se- 
cerători.  Din  1921  până  în  1923  Revista  Teologică  a  fost 
condusă  de  Părintele  P.  Moruşca,  astăzi  stareţul  sfintei  mă¬ 
năstiri  Hodoş  Bodrog,  iar  dela  această  dată  încoace  sar¬ 
cina  redactării  ei  o  poartă  Părintele  profesor  Nicolae  Colan, 
rectorul  Academiei  Teologice  „Andreiane"  şi  sunt  fericit  să «ssi» 
spun:  spre  deplina  mea  mulţumire. 

Astăzi,  Revista  Teologică  e  ’n  al  douăzeci  şi  cincilea . 
an  al  apariţiei  sale.  De  sigur,  nu  e  mică  bucuria  pe  care 
o  simt  cu  prilejul  acestui  jubileu,  care-mi  evocă  atât  de 
.plăcute  amintiri. 

Cu  dragostea  caldă  care  m'a  îndemnat  să  aprind 
această  făclie  pentru  Biserica  şi  preoţimea  noastră,  împăr¬ 
tăşesc  Prea  Cucernicului  redactor  de  astăzi,  preţioşilor  cola¬ 
boratori  şi  harnicilor  cetitori  arhiereasca  mea  binecuvântare 
şi  rog  pe  bunul  Dumnezeu  să  o  aibă  şi  de  aici  înainte  sub 
scutul  Său  cel  preaînalt. 

t  NICOLAE 
arhiepiscop  şi  mitropolit 


(9G) 


4 


UN  SFERT  DE  VEAC 

De  Preotul  NICOLAE  COLAN. 
Rectorul  Academiei  Teologice  din  Sibiu 


Atâta  împlineşte  anul  acesta  Revista  Teologică.  E  o 
vârstă  frumoasă,  pe  care  o  ajung  aşa  de  puţine  din  publi¬ 
caţiile  noastre  periodice.  De  aceea  momentul  se  cere  săr¬ 
bătorit.  Desigur  nu  făcând  din  el  un  prilej  de  odihnă  sau 
autoadulare  a  celorce  au  căutat  să  lumineze  şi  să  încălzească 
sufletele,  dela  vatra  de  foc  duhovnicesc  a  acestei  reviste, 
ci  înteţind  acest  foc,  ca  flăcările  lui  să  se  înalţe  tot  mai 
sus  şi  să  lumineze  tot  mai  departe. 

Iată  semnificaţia  acestui  număr  festiv,  cu  care  cinstim 
momentul  şi  pe  care-I  dăruim  cititorilor  noştri,  cu  toată  dra¬ 
gostea  şi  bucuria  noastră  care,  de  sigur,  este  şi  a  lor. 
Mulţi  din  aceşti  cititori  au  plecat  la  drumul  misionarismului 
preoţesc  deodată  cu  apariţia  Revistei  Teologice  căreia  i-au 
rămas  credincioşi  până  în  ziua  de  astăzi.  Ei  sunt  mai  în 
drept  să  judece  şi  să  preţuiască  opera  realizată  de  acest 
„organ  pentru  ştiinţa  şi  viaţa  bisericească",  în  cei  douăzeci- 
şicinci  de  ani  ai  existenţei  sale. 

întemeiată  în  1907  de  tinărul,  învăţatul  şi  entuziastul 
profesor  al  Institutului  teologic  „Andreian"  din  Sibiu  Dr.  Ni- 
colae  Bălan,  Revista  Teologică  a  avut  din  capul  locului  un 
program  precis.  I  l-a  dat  întemeietorul  ei. 

Ea  a  vrut  să  fie  un  organ  menit  să  completeze  cul¬ 
tura  teologică  a  clerului  nostru  şi  o  tribună  de  apărare  a 
marilor  interese  ale  Bisericii  şi  ale  slujitorilor  ei. 

Prin  cultivarea  stăruitoare  şi  treptată  a  clerului  şi  prin 
trezirea  entuziasmului  misionar  în  sufletul  Iui,  Revista  Teo¬ 
logică  urmărea  înduhovnicirea  vieţii  noastre  bisericeşti,  care 
—  trebue  să  recunoaştem  —  după  epoca  marelui  mi¬ 
tropolit  Şaguna  intrase  într’o  zodie  de  toropeală.  Adminî- 
:  straţia  izbutise  să  covârşească  preocupările  cârmuirii  noastre 

bisericeşti,  alături  de  lupta  politică-naţională,  care  încă  atră¬ 
sese  în  orbita  sa  o  mare  parte  din  eforturile  preoţimii  noastre. 

De  sigur  viaţa  religioasă,  s’a  resimţit  pe  urma  acestor 
fatalităţi.  Şi  ea  nu  putea  fi  lăsată  să-şi  astupe  rând  pe  rând 
fântânile  dumnezeeştilor  daruri  şi  energii  duhovniceşti. 

Acest  lucru  l-a  înţeles  întemeietorul  Revistei  Teologice, 
luându-şi  asupra  sa  sarcina  de  a  deschide  lupta  pentru  resta¬ 
bilirea  rolului  autentic  al  Statutului  Organic:  de  a  fi  numai 
aluia  în  care  trebuia  canalizată  viaţa  religioasă  a  neamului  şi 
prin  ea  întreg  destinul  Românilor  de  dincoace  de  Carpaţi. 

De  sigur  întreprinderea  era  cât  se  poate  de  temerară. 
De  aceea  Revista  Teologică  a  întâmpinat  dela  început  obsta¬ 
colele  unor  îndoieli  şi  chiar  împotriviri  manifeste. 

Serioasa  pregătire  teologică  a  întemeietorului  ei,  ca  şi 
hotărârea  cu  care  a  purces  la  treabă  însă  i-au  zidit  revi¬ 
stei,  în  scurtă  vreme,  un  înalt  prestigiu  şi  i-au  asigurat  co¬ 
laborarea  largă  a  celor  mai  distinse  şi  mai  active  perso¬ 
nalităţi  din  viaţa  bisericească  a  Ardealului  şi  chiar  a  Ve¬ 
chiului  Regat. 

Condusă  cu  iscusinţa  şi  cu  însufleţirea  neîmpuţinată  a 
ctitorului  ei  şi  sprijinită  de  tot  mai  numeroasa  oaste  a  pre¬ 
oţimii  care-i  preţuia  serviciile  culturale,  Revista  Teologică 
apare  regulat  până  în  1916,  când  intrarea  în  Ardeal  a  ar¬ 
matei  române  pentru  desrobirea  noastră,  curmă,  vremelnic, 
apariţia  revistei.  Ea  reapare  în  preajma  Crăciunului  din 
acelaş  an,  pentru  a  suferi  o  nouă  sincopă  în  cumpliţii  ani 
de  răstrişte  1917 — 1918.  Revoluţia  ultimului  an  şi  frămân¬ 
tările  politice  ce  i-au  urmat  au  reclamat  pe  alte  tărâmuri 
preocupările  şi  eforturile  redactorilor  şi  Revista  Teologică 
n’a  mai  putut  să  reapară  decât  în  1921,  când  —  cu  bine¬ 
cuvântarea  întemeietorului  ei,  acum  Mitropolitul  Ardealului 
—  harnicul  preot  de-atunci,  Pompeiu  Moruşca,  astăzi  Arhi¬ 
mandritul  Policarp,  stareţul  sfintei  Mănăstiri  a  Bodrogului, 
a  chemat-o  la  nouă  viaţă,  într'o  nouă  lume  românească. 

Binecuvântata  stăruinţă  şi  pricepere  a  I.  P.  C.  Sale  a 
izbutit  să  deschidă  noi  perspective  pentru  publicaţia  care, 
îmbrăţişând  şi  probleme  cari  treceau  dincolo  de  stricta  sferă  a 
vieţii  bisericeşti,  a  ajuns  să  pătrundă  până  şi  în.  casele  unoE 
intelectuali  mireni:  profesori,  magistraţi,  ofiţeri.. 

In  anul  1923  Revista  trece  în  grija  celuice  iscăleşte 
aceste  rânduri,  continuându-şi  apariţia  regulată  în  condiţiile 
pe  cari  nu  el  este  chemat  să  le  judece. 

Un  lucru  însă  e  sigur:  Revista  a  rămas  credincioasă 
vechiului  ei  program  de  a  fi  o  îndrăsneaţă  tribună  de 
apărare  a  Bisericii  şi  a  slujitorilor  ei,  a  căror  cultură  teo¬ 
logică  şi  însufleţire  misionară  a  căutat  să  o  servească,  de¬ 
votat,  în  toată  bună  vremea. 

Dar  pe  lângă  conştiinţa  înaltei  slujbe  pe  care  a  să- 
vârşit-o  în  cadrul  acestui  program.  Revista  Teologică  îşi 
mai  îngădue  astăzi  o  bucurie  legitimă :  aceea  de  a  fi  fost 
o  şcoală  de  misionarism  scriitoricesc  pentru  o  întreagă  ple¬ 
iadă  de  preoţi.  Căci  o  covârşitoare  parte  a  slujitorilor  al¬ 
tarelor  lui  Hristos,  de  dincoace  de  Carpaţi,  cari  se  îndelet¬ 
nicesc  astăzi  cu  scrisul  teologic-misionar,  la  aceasta  revistă 
şi-au  făcut  ucenicia. 

Un  preţios  auxiliar  a  avut  Revista  Teologică  în  desfă¬ 
şurarea  programului  său  şi  în  Biblioteca  bunului  păstor, 
întemeiată  tot  de  ctilorul  ei  Dr.  Nicolae  Bălan,  ca  şi  în 
publicaţia  periodică  Problemele  vremii,  iniţiată  acum  cinci 
ani  de  subsemnatul,  cu  scopul  special  de  a  populariza  che¬ 
stiunile  de  cultură  religioasă  în  cercul  intelectualilor  noştri 
mireni. 

La  popasul  pe  care-1  facem  în  drumul  nostru  —  nu 
pentru  a  ne  odihni,  ci  pentru  a  ne  bucura  numai  şi  a  ne 
spori  osârdia  în  slujba  sfintei  Biserici  —  ne  înălţăm  cucer¬ 
nici  cugetele  noastre  mai  întâi  către  bunul  Părinte  ceresc, 
mulţumindu-i  pentru  tot  ajutorul  de  care  ne-a  învrednicit  şi 
cerându-i  să  binecuvinteze  cu  roduri  bogate  şi  strădaniile 
noastre  din  viitor. 

Aducem  apoi  omagiile  admiraţiei  noastre  înalt  Prea- 
sfinţitului  Mitropolit  Nicolae,  care  înţelegând  postulatele 
vremii  a’ntemeiat  în  1907  amvonul  ortodox  şi  românesc  al 
Revistei  Teologice,  pe  care-1  patronează  şi-l  sprijineşte  şi 
astăzi. 

Şi’n  sfârşit  aducem  mulţumirile  noastre  frăţeşti  tuturor 
colaboratorilor  şi  abonaţilor  cari  ne  sprijinesc  silinţele  puse 
integral  în  slujba  Bisericii  noastre  dreptmăritoare  şi,  prin 
ea,  în  slujba  neamului. 


Preotul  NICOLAE  COLAN 


BISERICA  ŞI  CULTURA  POPORULUI 

de  Arhlm.  POUCARP  MORUŞCA, 
stareţul  sfintei  Mănăsiiri  Hodoş-Bodrog 


Biserica  şi  cultura  sunt  cele  două  realităţi  mari,  sub 
dominaţia  şi  influenta  cărora  s’a  înfiripat,  a  crescut  şi  a  în¬ 
florii  viata  omenirii  de  aproape  două  mii  de  ani.  In  deosebi 
fiinţa  şi  viata  neamului  nostru,  dela  începuturile  originii  sale, 
s’a  desăvârşit  sub  ocrotirea  Bisericii,  prin  cultura  sa  proprie. 
Ca  pentru  nici  un  alt  popor,  pentru  noi  Românii,  Biserica  orto¬ 
doxă  şi  cultura  românească  sunt  cele  două  puteri  de  viată, 
de  existentă,  de  afirmare  şi  de  biruinfă,  prin  cari  ne-am 
menţinut,  ne-am  ridicat  în  rândul  neamurilor  civilizate  şi 
ne-am  închegat  în  Stat  unitar. 

Marele  Rege,  Ferdinand  I,  a  sintetizat  acest  adevăr  în 
luminoase  cuvinte,  cu  prilejul  învestirii  I.  P.  Sfinţitului  Pa¬ 
triarh  Miron:  „Istoria  ne  dovedeşte  că  la  noi  Românii  na¬ 
ţiunea  şi  religia  au  fost  pururea  strâns  unite.  Biserica  s'a 
înfiripat  pe  încetul  Ia  adăpostul  codrilor,  odată  cu  formarea 
limbii,  a  naţionalităţii  şi  a  Statului.  Voevozii  apărau  Biserica 
şi  Biserica  era  întărirea  şi  mângâierea  voevozilor.  Limba 
s’a  creat  una  şi  nedespărţită  prin  Biserică  şi  peste  hotarele 
vremelnice,  dela  Oltenia  întâielor  locaşuri  mănăstireşti,  până 
la  Maramurăşul  care  ne-a  dat  întâiele  monumente  de  limbă 
românească". 

Sufletul  românesc  s’a  înfiripat  din  ţesătura  moravurilor, 
a  datinelor,  a  istefimei,  a  firii  proprii  şi  a  mentalităţii  po¬ 
poarelor  cari  s’au  perindat  şi  au  rămas  pe  aceste  meleaguri, 
până  s’a  suprapus  pătura  coloniştilor,  veniţi  deodată  cu 
spiritul  roman,  care  a  rămas  dominant  în  chip  covârşitor, 
luminat  de  duhul  credinţei  creştine  ortodoxe  a  Bisericii  răsă¬ 
ritene.  Această  Biserică  s’a  întărit  şi  s’a  organizat,  înveş¬ 
mântată  în  haină  românească,  pe  măsura  în  care  s’a  stator¬ 
nicit  şi  a  sporit  viaţa  socială,  politică  şi  de  Stat  a  Românilor, 
cu  caracterul  nostru  de  rassă  şi  cu  cultura  noastră  naţională. 

Ca  o  bună  mamă  ocrotitoare,  Biserica  ortodoxă  a  că¬ 
lăuzit  paşii  poporului  nostru  din  firageda-i  copilărie.  L*a 
ajutat  şi  îmbărbătat  spre  înălţimi  glorioase  şi  l-a  mângâiat 
în  vremuri  de  răstrişte. 

Intâiele  raze  de  lumină  şi  cultură  s’au  revărsat  peste 
viaţa  sufletească  a  Românilor  din  smerita  şcoală  din  tinda 
bisericilor,  răspândite  de  preoţi  cucernici  şi  cuvioşi  călugări 
cărturari.  Prin  mănăstiri  s’au  scris  şi  s’au  păstrat  însemnări 
de  faptele  voevozilor,  făcând  început  de  istoriografie  româ¬ 
nească.  Din  tiparniţele  mănăstireşti  au  ieşit  întâiele  cărţi, 
punând  temelie  limbei  literare  româneşti.  învăţătura  de  carte 
pentru  poporul  nostru  ţărani  a  început  în  pridvoareie  bise¬ 
ricilor;  şi  în  mănăstiri  îşi  au  începutul  realizările  luminoase 
de  artă:  pictura,  sculptura,  muzica,  poezia. 

Credincioasă  acestei  tradiţii.  Biserica  ortodoxă  româ¬ 
nească  a  păstrat  în  toată  vremea  şi  păstrează  legătură 
strânsă  cu  cultura  naţională,  îmbrăţişându-o  recunoscătoare, 
susţinându-o  şi  fructificând-o.  Căci  cultura,  cea  adevărat 
românească,  nu  s’a  înstreinat,  nu  s’a  depărtat  şi  nu  s’a 
sustras  niciodată  duhului  ortodox  al  Bisericii  neamului. 

Nu  vom  confunda  totuşi  aceste  două  realităţi  de  viaţă 
românească,  —  reducând  cultura  la  Biserică  şi  mai  puţin 
Biserica  la  cultură.  Nu  le  facem  atârnătoare  una  de  alta, 
păgubind  cultura  în  numele  Bisericii,  socotindu-i  pendentă 
fiinţa,  progresul  şi  desvoltarea  numai  de  Biserică ;  nici  de 
dragul  culturii  nu  vom  umili  Biserica,  cerşind  pe  seama  ei 
recunoaştere  în  cultura  modernă,  prin  fel  de  fel  de  dovezi. 

Sfânta  Scriptură  însăşi  distinge  între  cultura  vremelnică, 
răzimată  pe  „adevăruri"  schimbăcioase  şi  uneori  contra¬ 
dictorii  şi  între  Biserica  întemeiată  pe  adevărul  obiectiv  şi 
vecinie:  „Să  nu  fim  prunci  învăluindu-ne  şi  purtându-ne  de 
tot  vântul  învăţăturii,  întru  amăgitura  oamenilor, ...  ci  ade¬ 
văraţi  fiind  întru  dragoste  să  creştem  toate  întru  EI,  care 
este  capul  Hristos. ..  şi  să  ne  îmbrăcăm  în  omul  cel  nou, 
care  după  Dumnezeu  s'a  zidit,  întru  dreptate  şi  întru  sfin¬ 
ţenia  adevărului"  (Efes.  4,  14  şi  24). 

Cultura  e  temporală,  Biserica  lui  Hristos  este  realitatea 
vecinică.  Cea  dintâi  se  întemeiază  pe  adevăruri  mereu  nouă, 
susceptibile  de  revizuire  şi  adaptare.  Biserica  este  întemeiată 
;pe  adevărul  vecinie,  pe  Isus  Hristos,  peatra  cea  din  capul 

unghiului.  Cultura  stă  în  serviciul  lumii.  Biserica  în  slujba 
veciniciei,  a  lui  Dumnezeu.  Cultura  ne  pretinde  pentru  lume 
ş!  viaţa  ei  şi  ne  cere  să  trăim  după  principiile  călăuzitoare 
ale  veacului  acestuia,  —  Biserica  ne  ocroteşte  sufletul  faţă 
de  năvălirile  dinafară :  „Socotiţi  să  nu  vă  fure  pe  voi  cineva 
cu  filosofia  şi  cu  înşelăciunea  deşartă,  după  predania  oame¬ 
nilor,  după  stihiile  lumii  şi  nu  după  Hristos"  (Colos.  2,  8). 
Ne  ia  apărarea  sufletului  împotriva  lumii  şi  ne  cere  să  trăim, 
şi  în  cadrele  acestei  vieţi  vremelnice,  după  principiile  veci- 
niciei.  Cultura  ne  îndrumă  atenţiunea  spre  pământ,  să-l 
cunoaştem,  să  ne  bucurăm  de  frumuseţile  şi  plăcerile  lui 
şi  să-l  stăpânim  cu  toate  comorile  lui ;  —  Biserica  vrea 
să  ne  îndreptăm  privirile  spre  înălţimile  albastre,  să  ne  ago¬ 
nisim  comori  în  ceruri,  cari  nu  se  pot  lua  dela  noi.  Biserica 
e  soarele,  luminător  statornic  pe  cerul  vieţii  omeneşti;  — 
cultura  e  felinarul  ce  se  stinge  şi  se  aprinde  de  lumină 
nouă,  în  zorii  unor  vremuri  noui,  după  rezultatele  realizărilor 
timpului  şi  necesităţile  veacului. 

Această  deosebire,  între  chemările  Bisericii  şi  rosturile 
culturii  şi  pierderea  din  vedere  a  punctelor  de  atingere  şi 
de  armonie  între  cele  două  realităţi,  a  făcut  pe  mulţi,  în 
cursul  vremii,  ataşându*se  culturii,  să  devină  indiferenţi,  să-şi 
uite  chiar  de  Biserică,  dacă  nu  cumva  au  socotit-o  vrăş¬ 
maşă.  Şi  pornirile  de  aiurea,  deodată  cu  formele  unei  culturi 
moderne  s’au  transpus  şi  la  noi,  au  prins  în  mrejile  lor  şi 
pe  o  seamă  din  oamenii  noştri  de  cultură,  ispitindu-i  să  se 
ţină  departe  de  religiune  şi  de  Biserică.  Ei  nu  cultivă  în 
mod  conştient,  permanent  şi  consecvent  o  viaţă  religioasă, 
folosindu-se  de  Biserică,  cu  toate  darurile  şi  binefacerile  ei, 
ca  de  un  mijloc  statornic  de  înviorare,  de  întărire,  de  în¬ 
drumare  şi  însufleţire  a  vieţii  lor  de  toate  zilele,  scoţând 
apă  vie  din  acest  izvor  nesecat,  spre  a-şi  fructifica  cultura 
şi  a-şi  lucra  şi  mântuirea  sufletului. 

Ce  e  drept.  Biserica  cu  clasicele  ei  mărturii  scrise  — 
Cărţile  Noului  Testament  —  nu  dă  răspuns  la  întrebările 
veacului  nostru,  —  la  întrebările  nici  unui  veac  —  nu  ţine 
la  dispoziţie  soluţii  pentru  nici  o  problemă  culturală  sau 
ştienţifică.  Cărţile  acestea  sfinte  nu  ne  spun  care  e  norma 
socială  şi  economică  cea  mai  bună;  nu  ne  arată  care  e 
forma  de  stat  cea  mai  prielnică  ,*  nici  cari  sunt  modalităţile 

şi  instituţiile  omeneşti  mai  apte  să  realizeze  frăţietatea  cea 
mai  bună,  să  deschidă  cărări  noui  şi  mijloace  noui  pe 
seama  culturii,  a  civilizaţiei  omenirii;  nu  ne  indică  cele 
mai  potrivite  mijloace  ştienţifice;  nu  fixează  principiile  cele 
mai  ducătoare  la  scop;  nici  măsura  frumuseţii  şi  îndreptă¬ 
ţirii  artei,  nici  norma  cea  mai  corectă  de  procedură  în  ju¬ 
decata  chemată  să  împartă  dreptatea  între  oameni.  Toate 
acestea,  şi  alte  multe,  sunt  probleme  ale  culturii,  neînceiat 
în  progres.  Biserica  nu  le  dă  răspuns  pentrucă  nu  e  che¬ 
marea  ei;  ea  stă  deasupra  acestor  întrebări  vremelnice,  de 
cari  ţine  seama  numai  în  măsura  în  care  stau  în  legătură 
cu  viaţa  sufletului,  permanent  aceeaş  în  toate  veacurile. 
Biserica  e  tribunalul  de  judecată  dumnezeiască  numai  asupra 
întrebărilor  în  legătură  cu  vecinicia,  cântăreşte  numai  ome¬ 
nescul  etern  din  noi,  punându-I  în  cumpăna  veciniciei. 

Şi  totuşi  Biserica  e  creatoare  de  cultură,  oriunde  poate, 
pătrunde  cu  puterile  sale.  Ea  are  o  singură  soluţie  pentru 
toate  problemele  de  viaţă:  legea  morală  a  Evangheliei,  în¬ 
temeiată  pa  doctrina  învăţătorului  lumii. 

Mulţumim  lui  Dumnezeu,  că  faţă  de  cei  puţini,  înstrăinaţi 
de  duhul  Bisericii,  avem  mulţi  fii  aleşi  ai  neamului  nostru 
şi  în  pătura  Iui  cultă,  fii  credincioşi  ai  sfintei  noastre  Biserici 
ortodoxe,  cari  îi  păstrează  veneraţiune  adâncă,  plină  de 
recunoştinţă,  suflete  permanent  inspirate  de  Duhul  lui  Hristos, 
trăind  o  viaţă  de  pietate  şi  de  credinţă  religioasă  luminată, 
care  le  inspiră  gânduri  înalte  şi-i  stimulează  la  atitudini  de 
viaţă  şi  făptuiri  de  adâncă  concepţie  creştină,  în  operele 
lor  de  cultură,  de  ştiinţă  şi  de  civilizaţie. 

Biserica  e  creatoare  de  cultură  când  cere  fiilor  săi  să 
fim  adevăraţi  în  dragoste,  să  creştem  întru  Hristos,  să  ne 
îmbrăcăm  în  omul  cel  nou.  Acesta  este  idealul  creştin  4e 
a  învăţa  dela  El  credincioşie,  încredere  în  noi,  dreptate^ 
adevăr,  sinceritate,  seriozitate,  jertfelnicie.  A  ne  îmbrăca  Tn 
omul  cel  nou  însemnează  a  fi  curat,  disciplinat,  conştient 
de  datorie,  iubitor  de  adevăr,  bun,  sfânt.  Astfel  de  senti¬ 
mente,  astfel  de  puteri  spirituale  dau  lumii,  în  chip  necesar, 
oameni  cu  suflet  creator  de  cultură  şi  civilizaţie.  Căci  ştiinţa 
numai  atunci  e  cu  adevărat  ştiinţă,  dacă  se  clădeşte  pe 
seriozitate,  pe  sinceritate,  pe  iubire  de  adevăr.  Arta  numai 
atunci  e  artă,  dacă  se  caracterizează  prin  curăţenie  şi  se 


11 


REVISTA  TEOLOGICA 


inspiră  dintr’o  atmosferă  superioară.  Vîafa  de  stat  şi  cea 
socială  şi  naţională  înfloreşte  şi  poate  fi  fericită  numai  dacă 
se  întemeiată  pe  dragostea  frăţească,  pe  libertatea  morală 
şi  pe  disciplina  sufletească,  propoveduife  de  Biserică  ftr 
duhul  Evangheliei  lui  Hristos.  Cultura  cea  adevărata  poartă 
în  suflet  icoana  cerească  a  lui  Hristos  şi  e  stropită  de 
aghiazma  Bisericii  Sale  sfinte. 

Astfel  Biserica  deşi  îndrumă  mereu  spre  cer,  în  acetaş 
timp  creează,  alimentează  şi  susţine  cultura  poporului,  prin 
darul  şi  harul,  pe  care  îl  pogoară  în  suflete. 

Toată  sămănătura  se  nutreşte,  creşte  şi  rodeşte  prin 
rourarea  ploii  de  sus.  Tot  astfel  cultura  e  cu  adevărat  cul¬ 
tură  rodnică  şi  binefăcătoare,  dacă  şe  alimentează  din  izvoa¬ 
rele  superioare  ale  Evangheliei  Bisericii. 

Biserica  ortodoxă  română,  conştientă  de  chemarea  sa 
şi  credincioasă  tradiţiilor  ei  frumoase,  prin  slujitorii  ei  şi 
prin  bunii  ei  fii  credincioşi,  a  luat  totdeauna  parte  activă 
în  societăţile  de  culturalizare  a  maselor.  Mărturie  cinstită 
dau  „Astra"  ardeleană,  „Liga  culturală"  şi  oricare  altă  în¬ 
jghebare  din  celelalte  provincii  româneşti,  despre  legătura 
Bisericii  cu  cultura,  despre  raportul  intim  şi  armonic  dintre 
Biserica  neamului  şi  cultura  poporului. 

In  temeiul  acestei  legături  fireşti  am  cerut  şi  ni  s’a 
învoit  să  intre  reprezentantul  Bisericii  în  şcoala  primară  ca 
să  facă  tovărăşie  bună,  prin  catehizare,  învăţătorului  în  prima 
etapă  de  educaţie  şi  cultură  a  satelor.  Şi  cerem  stăruitor 
să  ni  se  lărgească  cadrele  de  afirmare  a  Bisericii  şi  a  re¬ 
ligiei  în  şcoala  secundară,  medie  şi  profesională,  pentruca 
Biserica  să-şi  poată  împlini  datoria,  sfinţind  viaţa  şi  cultura 
păturei  de  mijloc  a  poporului.  Şi  nu  pierdem  nădejdea  că 
în  vreme  apropiată  Biserica  va  pătrunde  cu  duhul  ei  învio¬ 
rător  şi  sfinţitor  şi  în  cea  mai  înaltă  instituţie  de  cultură  a 
neamului.  Universitatea  —  spre  a  îmbogăţi  cu  comori  po¬ 
gorâte  de  sus  cultura  poporului  în  toate  păturile  Iui,  şi  a 
înzestra  cu  puteri  spirituale  pe  viitorii  cetăţeni  şi  cârmuitori 
-ai  destinelor  neamului,  a  căror  cultură  rămâne  stingheră  şi 
deficitară,  fără  rourarea  Bisericii. 

De  aceea  ne  a  atins  surprinzător  de  dureros  faima, 
răspândită  de  curând,  că  religia  va  fi  scoasă  din  şcoala 
normală,  începând  cu  ci.  IV,  tocmai  atunci  când  eram  mal 

îndreptăţiţi  să  aşteptăm  traducerea  în  faptă  a  atâtor  decla¬ 
raţii  frumoase  şi  promiţătoare,  despre  rolul  şi  rostul  Bi¬ 
sericii  în  educaţia  tineretului,  pe  care  dl  ministru  al  instruc¬ 
ţiei  le-a  repetat  sub  atâtea  forme,  cu  prilejul  multor  serbări 
şi  puneri  de  pietri  fundamentale  la  şcoale,  în  această  toamnă. 
Ori  doară  cineva  are  interesul  să-i  scadă  meritul  de  a 
voi  să  introducă  duh  şi  viaţă  adevărată  între  zidurile  şcoa- 
lelor,  cu  cari  a  presărat  ţara,  ca  nici  un  altul?! 

Noi  tocmai  ne  preocupam  să  sporim  şi  să  adâncim 
învăţătura  şi  cultura  poporului,  adăugându-i  un  spor  de  în¬ 
grijire  a  educaţiei  lui  creştine,  deodată  cu  răspândirea  cu¬ 
noştinţelor  folositoare  şi  a  unor  prielnice  orientări  şi  îndem¬ 
nuri  de  viaţă.  Am  dori  ca  în  anumite  perioade  ale  anului, 
în  Duminecile  şi  sărbătorile  celor  4  posturi  măcar,  să  sta¬ 
bilim  tot  atâtea  zile  de  praznic,  închinate  grijei  mai  inten¬ 
sive  de  sufletul  şi  cultura  poporului.  Pentru  copii,  pe  iângă 
catehizarea  din  şcoală,  să  introducem  ora  de  rugăciune  ; 
pentru  tineret,  potrivit  prevederilor  statutare  ale  Societăţilor 
„Sf.  Gheorghe"  şi  ale  legii  de  pregătire  „premilitară“,  să 
stabilim  o  oră  de  educaţie  morală  şi  religioasă ;  şi  pentru 
adulţi,  şi  pentru  toţi,  să  organizăm  cu  plan  şi  cu  sistem 
şezători  la  casa  culturală.  Câteva  zile  dintr’un  an,,  atât  măcar 
cât  face  numărul  Duminecilor  şi  a  sărbătorilor  din  postul 
Crăciunului,  al  Paştilor,  Sân  Petrului  şi  al  Sfintei  Mării,  su¬ 
fletul  poporului  dela  sate  să  fie  pus  deadinsul  în  bătaia  ra¬ 
zelor  de  lumină  religioasă  şi  culturală,  începând  cu  slujba 
sfintei  liturghii  şi  cu  predica  în  legătură  cu  ea  şi  conti¬ 
nuând,  după  amiazi,  la  biserică,  cu  ora  de  rugăciune  pentru 
copii,  cu  vecernia  şi  ora  de  educaţie  a  tineretului  şi  sfâr¬ 
şind  la  casa  culturală. 

Socotesc  să  fie  iniţiat  acest  lucru,  al  preotului  şi  al  în¬ 
văţătorului,  cei  doi  factori  culturali  ai  satelor,  ajutaţi  de  cei¬ 
lalţi  intelectuali  şi  oameni  de  înţelegere,  în  post,  pentrucă 
atmosfera  e  mai  prielnică  preocupărilor  de  natură  spirituală, 
şi  pentrucă,  tineretul  neavând  joc  în  aceste  zile,  mai  uşor 
poate  fi  adus  la  biserică  şi  la  ora  de  educaţie.  Spre  a  aduna 
satul  la  casa  culturală  nu  trebue  mare  trudă.  Vine  bucuros. 
Preocuparea  principală  trebue  să  ne  fie  alcătuirea  unui 
program  select  pentru  fiecare  şezătoare  religioasă-culturală. 
Avesn  azi  o  mulţime  de  case  culturale  pe  sate,  sub  auspi- 

ciile|Bisericii  sau  ale  diferitelor  asociaţii  culturale  şi  de  edu¬ 
caţie.  Dar,  durere,  lipseşte  prea  mult  sufletul  şi  viaţa  din 
ele,  dacă  nu  socotim  ca  atare  jocul  tinerimii,  singurul  ce 
se  ţine  acolo  permanent. 

Problema  centrală  ce  s’ar  pune  pentru  o  zi,  trebue  să-şi 
aibă  o  lămurire  deja  în  predica  dela  sf.  liturghie.  Evanghelia 
sau  apostolul  zilei  vor  îmbia  subiecte  de  legătură  cu  ceeace 
se  va  trata,  potrivit  înţelegerilor,  în  alocuţia  către  copii  în 
ora  de  rugăciune  ;1  cu  lecţia  de  educaţie  religioasă  morală 
a  tineretului,  care  va  sluji,  in  aceeaş  vreme,  şi  scopurile 
Societăţii  Sf.  Gheorghe  (şi  „Sf.  Paraschiva  sau  Ecaterina" 
pentru  fete),  care  se  generalizează  tot  mai  mult,  şi  va  face 
iegătură  şi  cu  „pregătirea  premilitară"  care  s’a  orânduit  de 
curând,  fixându-şi  pe  primul  plan  „educaţia  morală- cetăţe. 
nească",  ce  nu  se  poate  face  fără  o  educaţie  religioasă. 
Tratată  problema  după  feluritele  ei  înfăţişeri  şi  epuizată 
cât  mai  deplin  în  conferenţa  dela  „Casa  culturală",  pentruca 
toaîă  atenţiunea  tuturor  să  fie  concentrată,  în  aceeaşi  zi, 
într’o  singură  direcţie,  ar  da  fiinţă  reală  şi  acelei  „Şcoale 
de  Dumineca",  preconizată  de  atâţia  şi  de  atâtea  ori,  ră¬ 
mânând  totuşi  până  acum  o  dorinţă  vie  a  sufletelor  râvni- 
toare.  Chiar  cântecele,  poeziile  de  recitat,  piesele  de  lectură 
susţinute  de  tineretul  şcolar  şi  adult  la  şezătoarea  religioasă- 
culturală  trebue  alese  in  legătură  cu  conferenţa  bine  studiată. 
Cuvântul  preotului,  la  şezătoare,  nu  va  putea  lipsi  niciodată, 
fie  că  va  deschide  măcar,  sau  o  va  încheia. 

Nu  e  locul  acum  să  stăruim  cu  amănunte  de  program 
şi  organizare  a  acestei  şcoale  de  educaţie  şi  cultură  popu¬ 
lară.  Şi  ne  dăm  pe  deplin  seama,  că  orice  şcoală  trebue 
să  aibă  un  manual  la  îndemâna  celor  chemaţi  să  o  facă, 
cuprinzând  întreg  materialul,  directive,  metode,  procedee. 

Cei  însufleţiţi  de  dragostea  pentru  Biserica  şi  cultura 
poporului  nu  vor  întârzia  să  se  preocupe  de  problema  pusă 
aici,  pe  care  o  port  în  inimă,  ca  pe  un  copil  drag,  îngăduin- 
du-mi  de  astădată  să  o  împărtăşesc  şi  altora,  spre  a  ne 
înfrăţi  cât  mai  mulţi  la  lucrul  de  soluţionare  a  ei,  cât  mai 
prielnică  şi  mai  deplină.  Arhim.  p.  moruşca 


1  Ce  anume  rugăciuni  se  vor  face,  până  la  siablllrea  unui  serviciu  divin 
propriu  pentru  copii,  vom  arăta  cu  alt  prilej. 

încă  un  vlădică  din  transilvania 

INTRAT  IN  LEGENDĂ 

de  Dr.  IOAN  LUPAŞ, 

profesor  universitar,  membru  al  Academiei  Române 


Cunoscuta  legendă,  care  înfăţişează  atitudinea  princi¬ 
pelui  transilvan  Mihail  Apafi  ca  batjocoritor  al  legii  româ¬ 
neşti  prin  încercarea  de  a  înduplaca  pe  mitropolitul  Sava 
Brancovici  să  boteze  un  căţel  înfăşat  în  scutece,  protopopul 
Petru  Maior  în  „Istoria  bisericii  Românilor"  o  adusese  în 
legătură  cu  alt  vlădică,  anterior  lui  Sava  şi  deci  cu  unul 
dintre  principii  antecesori  lui  Apafi.  Auzind  legenda  aceasta 
din  graiu  viu,  P.  Maior  o  aflase  demnă  de  înregistrat  în 
cartea  sa,  după  cum  i-o  povestise  un  preot  bătrân:  loan 
Ladoş  din  Şacalul  de  Margine  (jud.  Murăş).  Acesta  o  ştia 
dela  tatăl  său,  care  la  rândul  lui  o  auzise  dela  bunicul  lui 
loan  Ladoş.  Timp  de  trei-patru  generaţiuni  s’a  păstrat  deci 
legenda  ca  o  amintire  familiară,  transmisă  din  tată  în  fiu. 
Evenimentul,  îmbrăcat  în  haina  ei,  putea  să  fie  fixat  aproxi¬ 
mativ  în  jumătatea  întâia  a  secolului  XVII. 

„Este  trădanie  —  scrie  Petru  Maior  —  că  şi  Ia  ce¬ 
tatea  Eciului  (azi:  Brâncoveneşti,  jud.  Murăş)  în  varmeghia 
Turzii  un  vlădică  al  Românilor  din  Ardeal,  aruncat  din  ce¬ 
tate,  fu  omorât;  ba  preotul  loan  Ladoş  cel  bătrân  din  Să- 
calu  de  margine,  care  sat  e  vecin  Eciului,  mi-au  povestit, 
că  lui  i-au  spus  tatăl  său  cumcă  tatăl  lui  povestea  că,  fiind 
prunc  diecuţ  şi  tatăl  său  preot  acolo  în  Săcalu  de  margine, 
au  fost  cu  tatăl  său  ia  îngropăciunea  zisului  vlădică  şi 
numai  amândoi  l-au  prohodit.  Cauza  pentru  ce  fu  omorât 
vlădica  acela,  spun  că  au  fost  aceea:  că  fiind  vlădica  la 
prânz  cu  principele  Ardealului  şi  mâncând  vlădica  bucate 
«ie  post  după  legea  bisericii  răsăritului,  zise  principele  către 
vlădica  Românilor,  să-i  boteze  un  câne  ce  îl  avea  acolo 
lângă  sine.  Vlădica  bine  pricepând,  această  poruncă  a  fi 
numai  spre  a  batjocori  credinţa  cea  pravoslavnică,  răs- 

punse  cătră  principele  calvin :  de  este  cânele  de  legea  mea 
<u  îl  voiu  boteza,  iară  de  este  de  altă  lege  să-l  boteze 
preoţii  cei  de  legea  aceea ;  să-l  ispitim  pe  câne,  de  ce  lege, 
este?  Răspunsul  prinţului:  bine.  Atunci  vlădica  puse  un  blid 
cu  fasole  înaintea  cânelui,  care  mirosind-o  cânele,  nu-i 
plăcu  să  mânce.  După  aceea  li  puse  cânelui  înainte  un 
blid  cu  carne,  din  care  îndată  începu  cânele  a  îndopa. 
Atunci  zise  vlădica  către  principe:  vezi  de  a  cui  lege  e 
cânele!"  (cf.  I.  Lupaş,  Cronicari  şi  istorici  români  din 
Transilvania.  Craiova  1933,  p.  152 — 3).  Din  împărtăşirea 
orală  a  bătrânului  preot  Ladoş  nu  a  putut  afla  Petru  Maior 
nici  numele  principelui  ardelean,  nici  pe  al  vlădicuiui  din 
cuprinsul  acestei  legende.  Căci  dacă  le-ar  fi  aflat,  nu  ar  fi 
lipsit  a  le  însemna  în  cartea  sa. 

Un  izvor  contemporan,  cronica  cea  mare  a  notarului 
Oheorhe  Krauss  (1607 — 1679)  din  Sighişoara  ne  vine  însă 
în  ajutor  oferindu-ne  precisiunea  că  la  anul  1638  princi¬ 
pele  Cheorghe  Râkoczi  I  a  destituit  din  cauza  moravurilor 
desfrânate  pe  un  vlădică  român  la  care  s’ar  fi  găsit  mai 
multe  documente  scrise  în  limba  românească  şi  grecească. 
După  destituire  l-a  bătut  cu  vergi  şi  i-a  confîşcat  toată 
averea,  care  ar  fi  fost  destul  de  însemnată  („mutternacket 
ausziehen  und  vor  seiner  Kirchen  und  Weyssenburger  Sitz 
mit  ruhten  ausstreichen  lassen  und  alle  seine  bona  so  sehr 
hochgelauffen,nehmenlassen“.  (Cf.  Siebenburgische  Chronik 
des  Schăssburger  Statdfschreibers  Georg  Kraus  —  în  co- 
lecjia  Fontes  Rerum  Austriacarum.  Wien  1862  p.  I.  voi.  III. 
pagina  131). 

Numele  principelui  şi  anul  destituirii  fiind  astfel  lămu¬ 
rite,  urmează  să  cercetăm,  care  putea  să  fie  vlădica  român 
întemniţat  în  cetatea  Iedului  şi  trecut  astfel,  prin  focul  su¬ 
ferinţelor,  în  împărăţia  plăsmuirii  legendare. 

Mitropolitul  ortodox  al  Transilvaniei  era  la  1638  Ghe- 
nadie  II,  a  cărui  păstorire  a  durat  până  la  3  Septemvrie 
1640.  Despre  el  nu  poate  fi  vorba  în  legenda  aceasta,  căci 
—  după  cum  rezultă  din  scrisoarea  superintendentului  calvin 
Ştefan  Katona  Geleji  —  nu  a  fost  întemniţat,  nici  omorit,  ci 
a  murit  de  moarte  naturală  după  o  boală  îndelungată. 

Alt  izvor  istoric  din  secolul  XVII,  cronica  sârbească  a 
lui  Gheorghe  Brancovici,  dă  următoarea  informaţiune  privi- 

{oare  la  evenimentul  de  istorie  bisericească-politică  din 
1638:  „A  doua  prigonire  împotriva  ortodoxiei  noastre  a 
fost  sub  mitropolitul  Dosofteiu,  care  nu  numai  în  temniţă  cu 
cununa  de  mucenic  a  proslăvit  pe  Dumnezeu  cel  prea  bun, 
ci  fiind  maestru  zugrav,  legat  în  lanţuri  de  fer,  fu  silit  a 
împodobi  cu  zugrăveală  palatul  principelui  în  castelul  din 
Iemut,  în  zilele  de  domnie  a  Iui  Gheorghe  Râkoczi  I,  în 
anul  Domnului  1638“  (cf.  I.  Lupaş,  Cronicari  şi  istorici 
români  din  Transilvania,  Craiova,  1933,  p.  37).  Mitropolitul 
Dosofteiu,  antecesorul  lui  Ghenadie  II,  a  păstorit  între  anii 
1622 — 1627,  după  ce  fusese  mai  înainte  —  cum  spune  în¬ 
suşi  într’o  însemnare  —  „în  Roman  şi  în  Huşi  şi  mai  mare 
peste  toate  mănăstirile  ţărei  Moldovei  aşişdere  vlădic  în 
Ardeal  şi  în  Maramureş  şi  am  fost  în  ţinutul  Săcmariului 
până  la  Dobriţin"  (T.  Cipariu,  Arhivu  pentru  filologie  şi 
istorie,  p.  781). 

Au  rămas  până  acum  necunoscute  motivele  îndepăr¬ 
tării  lui  Dosofteiu  din  scaunul  mitropoliei  la  1627.  Cu  7 
ani  mai  târziu,  el  apare  din  nou  ca  vlădică  în  Maramureş 
fiind  identic  cu  acel  „venerabilis  vir  Dominus  Episcopus 
Valachorum  Dosophte",  căruia  nobilii  maramurăşeni  îi  promit 
în  adunarea  comitatului  dela  28  Nov.  1634  ajutor  bănesc,  spre 
a*  şi  putea  obţine  confirmarea  din  partea  principelui  (ut  li- 
teras  extrahat  ab  ipso  iilustrissimo  principe  —  cf.  Alex. 
Cziple,  Documente  privitoare  la  episcopia  din  Maramurăş, 
în  An.  Ac.  Rom.  M.  S.  I.  1915 — 16  p.  289).  Dupăce  a 
reuşit  să  aibă  confirmarea  dorită,  un  nou  conflict  s’a  ivit 
între  el  şi  între  Râkoczi,  care  l-a  aruncat  în  temniţă  şi  l-a 
maltratat.  Cunoscută  fiind  avariţia  şi  arghirofilia  bătrânului 
Gheorghe  Râkoczi  I,  nu  ar  fi  exclus  ca  tratamentul  aplicat 
lui  Dosofteiu  să  fi  fost  determinat  în  afară  de  pretinsele, 
dar  nedoveditele  moravuri  desfrânate  din  cronica  lui  Kraus, 
ori  de  motivele  de  persecuţie  religioasă  din  cronica  lui 
Gheorghe  Brancovici  —  şi  de  nesăturata  lui  poftă  de  a-î 
stoarce  bani,  dupăcum  a  reuşit  să-i  stoarcă  şi  cu  prilejul 
nouii  confirmări,  când  I-au  ajutat  nobilii  din  Maramurăş. 
Interesant  amănuntul  păstrat  în  cronica  lui  Kraus  cu  privire 
la  una  dintre  scrisorile  găsite  la  vlădica  destituit,  pe  baza 
căreia  a  dispus  principele  Gh.  Râkoczi  să  se  facă  săpături 
în  munţii  Orlatului,  pe  lângă  râul  Ţibin,  după  o  comoară  ce 

ar  fi  fost  ascunsă  acolo  din  timpul  lui  Ioan  II  (fiul  Iui  Ioan 
Zăpolya  —  şi  s’a  săpat  zadarnic  „în  lung  şi  în  lat  şi  în  adân¬ 
cime  timp  de  două  luni  (weit,  breit  und  tief  zwei  Monat  lang“). 

Pentru  identificarea  lui  Dosofteiu  cu  vlădicul  destituit 
şi  maltratat  prezintă  însă  o  dificultate  faptul  că  în  cronica 
lui  Kraus  el  apare  ca  unul  care  a  fost  recomandat  lui  Râ- 
koezi  de  către  Matei  Basarab  şi  a  venit  din  Ţara  Româ¬ 
nească,  iar  din  notiţa  dela  1622  rezultă,  că  Dosofteiu  era 
mai  marele  mănăstirilor  moldovene  înainte  de  a  fi  ajuns  la 
cârma  mitropoliei  din  Transilvania,  Dificultatea  aceasta  poate 
fi  înlăturată  cu  uşurinţă  admiţând  că  între  anii  1627 — 1634, 
când  îi  dispare  urma  din  Transilvania,  îşi  va  fi  căutat  adă¬ 
post  în  vre-o  mănăstire  din  Ţara  Românească,  de  unde  s’a 
întors  apoi  cu  recomandaţia  lui  Matei  Basarab  şi  a  reuşit 
să  obţină,  tot  cu  ajutorul  lui,  o  nouă  confirmare  dela  aliatul 
Gheorghe  Râkoczi  pentru  vlădicia  Maramurăşului. 

In  ce  priveşte  legenda  cu  botezul  cânelui,  originea  ei 
trebue  căutată,  —  după  cum  a  arătat  dl  Silviu  Dragomir  în 
Telegraful  Român  din  1912  —  în  cartea  grecească  a  mi¬ 
tropolitului  Ieroteiu  de  Monenvasia,  carte  tipărită  după  1630 
de  mai  multe  ori.  Aci  a  fost  reprodusă  legenda  despre  sul¬ 
tanul  Mohamed,  care  îmbrăcând  un  câne  în  haine  călugă¬ 
reşti,  l-a  înfăţişat  patriarhului  Maxim,  să-I  sfinţească  de  iero¬ 
monah.  Patriarhul  însă  a  răspuns  că  acest  călugăr  străin 
nu  face  parte  din  turma  Iui,  ci  din  a  sultanului.  Şi  spre  a 
dovedi  aceasta,  a  stăruit  a  i  se  da  cânelui  carne  şi  fructe. 
Dacă  va  mânca  din  cele  din  urmă,  dispreţuind  carnea  în  zi 
de  post,  înseamnă  că  se  ţine  de  legea  patriarhului,  iar  dacă 
nu  se  va  atinge  de  fructe,  numai  de  carne,  cânele  va  fi  de 
legea  sultanului.  Acesta,  după  ce  s’a  făcut  dovada,  a  rămas 
uimit  de  înţelepciunea  patriarhului. 

Din  împrejurarea  că  legenda  grecească  —  mutatis  mu- 
tandis  —  a  putut  înveşmânta  suferinţele  mitropolitului  Dosofteiu 
înainte  de  a  fi  ajuns  să  le  tălmăcească  pe  ale  Iui  Sava 
Brancovici,  se  vede  că  cuprinsul  ei  era  cunoscut  în  Tran¬ 
silvania  de  pe  Ia  jumătatea  secolului  XVII,  putând  fi  aplicat 
cu  succes  când  unuia,  când  altuia  dintre  vlădicii  ortodocşi 
împinşi  de  principii  calvini  ai  Transilvaniei  în  situaţiuni  ase¬ 
mănătoare  cu  aceea  dintre  patriarhul  Maxim  şi  sultanul  Mo- 
hamed.  Dr.  ioan  lupaş 

de  Dr.  SEBASTIAN  STANCA, 
consilier  eparhial,  Cluj 


Esfe  incontestabil  că  mărturiile  vechilor  cărţi  bisericeşti 
formează  un  preţios  auxiliar  al  istoriografiei  noastre  româ¬ 
neşti.  Obiceiul  preoţilor  de  pe  vremuri  şi  a  multor  enoriaşi 
ctitori  şi  binefăcători  ai  bisericilor,  de  a  însemna  pe  mar¬ 
ginea  textelor  tipărite  anumite  evenimente  contimporane  şi 
anumite  danii,  legate  cu  grele  blesteme  şi  afurisanii,  au  fost 
şi  mai  sunt  şi  astăzi  documente  de  preţ  pentru  lămurirea 
unor  colţuri  întunecate  din  trecut. 

Pe  lângă  faptul  că  bisericile  noastre  din  Ardeal  sunt 
pline  de  cărţi  bisericeşti  din  vechiul  regat,  dau  mărturie  şi 
aceste  însemnări  de  legătura  strânsă  ce  exista  între  Ardeal 
şi  principatele  de  dincolo  de  munţi. 

Au  fost  o  revelaţie  binefăcătoare  şi  pentru  Românii  din 
Ardeal  tiparniţele  dela  Bucureşti,  Râmnic,  Târgovişte  şi  Iaşi. 
In  ciuda  tuturora  opreliştilor  straşnice,  orânduite  de  principii 
ardeleni,  călugării  şi  ciobanii  găsiau  uşor  potecile  dosite,  pe 
unde  să-şi  strecoare  desagii  încărcaţi  cu  cărţile  lor  scumpe, 
pe  cari  să  le  plaseze  în  bisericile  de  aici.  Şi  aceste  cărţi 
erau  deopotrivă  binevenite  şi  pentru  uniţi  ca  şi  pentru  orto¬ 
docşi.  Căci  şi  bisericile  unite  utilisează  şi  astăzi  multe  din  ele. 

Slova  românească  era  dorită  şi  îmbrăţişată  cu  multă 
dragoste  de  toată  lumea  dela  sate.  Şi  notiţele  din  aceste 
cărţi  ne  arată,  că  enoriaşii  făceau  sacrificii  mari  pentruca 
să  poată  ajunge  în  posesiunea  unui  asemenea  mărgăritar, 
pe  care  apoi  să-l  cinstească  bisericii  din  sat  spre  mângâierea 
lor  sufletească  şi  pentru  pomenirea  părinţilor  lor. 

Au  fost  în  schimb  şi  slujitori  ai  bisericii  lipsiţi  de  con¬ 
ştiinţa  responsabilităţii,  cari  au  căutat  să  exploateze  acest 
sentiment  de  caritate  al  enoriaşilor  şi  însuşindu-şi  aceste 
cărţi  le  negustoriau.  De  aceea  ceice  le  dăruiau  le  legau 

cu  straşnice  afurisanii  asupra  celorce  îndrâzniau  să  le  în¬ 
străineze. 

Negustoria  aceasta  şi-a  avut  însă  şi  partea  cea  bună. 
pentru  faptul  că  o  carte  mai  căutată  irecea  dintr’un  ţinut  în 
altul,  răspândind  astfel  mireasma  duhovnicească  a  limbei 
româneşti  în  toate  ţinuturite  locuite  de  Români. 

Spicuim  cu  acest  prilej  notiţele  din  două  cărţi  bisericeşti, 
una  dela  1643  şi  alta  dela  1652,  cari  dau  interesante  mărturii 
despre  călătoria  lor  în  largul  pământului  românesc. 

1.  Cartea  de  învăţătură  a  lui  Varlaam  din  1643, 
exemplar  aflat  în  biserica  ortodoxă  din  Şopor.  iud.  Cluj. 

Notiţele  ofilite  nu  ne  spun  pe  unde  a  călătorit  această 
carte  în  cea  dintâi  sută  de  ani  dela  apariţie.  O  singură 
însemnare  pe  tabla  ultimă  mărturiseşte,  că  pe  la  mijlocul 
veacului  al  18-lea  era  în  mâna  unui  creştin:  „Ioan  Delkeui 
Sava  de  lângă  marea  neagră".  Prin  ce  peripeţii  a  ajuns 
dela  Marea  neagră  în  Ardeal,  sgârcenia  contimporanilor 
nu  ne  spune. 

Cu  atât  mai  mult  se  apropie  însă  de  precizîune  călătoria 
ei  prin  Ardeal.  Modul  cum  a  trecut  munţii  ni  se  pare 
indicat  într’o  notiţă  dela  pg.  318,  fără  dată,  care  spune:  „Am 
dat  la  cumnatu  Constandin  două  straiţe  cu  cărţi,  le-au  dus 
la  jidveiu  cu  falonul  şi  alte  haine". 

Tot  acolo  scrie  mai  târziu  altă  mână:  „Eu  popa |Con- 
standin  din  Stupini  am  vândut  această  carte  lui  Pescar/ 
Oprea  din  Milaş  derept  13  florinţi". 

O  ipoteză  îndrăzneaţă  ar  putea  conclude,  că  aceşti  doi 
Constandini  suni  una  şt  aceiaşi  persoană.  Popa  Constantin 
a  luat  dela  cumnatul  său  „străiţele"  să  le  ducă  la  Jidveiu, 
dar  cartea  aceasta  preţioasă  a  reţinut-o  şi  a  vândut-o  pe 
bani  buni  lui  Pescar  din  Milaş. 

In  1799  o  găsim  în  Budiul  de  câmpie,  cum  ne  spune  noul 
ei  proprietar:  „Această  carte  au  cumpărat  Lodoşan  Ion  din 
Budiu  drept  24  florinţi  şi  au  dat  la  Bogata  să  se  ţină  până 
când  a  vrea  să  stea  de  (cel)  de  sus  să  se  ţină.  Dară  cine 
va  înstrăina  pe  această  carte  şi  va  apoca  într’altă  mână, 
acela  om  ce  o  ia  să  fie  freclete  şi  proclet  şi  anaftima  de 
trei  sute  de  sfinţi  şi  să  fie  acel  om  cu  viţa  lui,  cu  sămânţa 
lui  şi  tot  rodu  lui  anaftima.  Scrisam  eu  în  Budiu  popa  ot 
Pop  in  luna  Ferari  27  zile  1799“  (pg.  55 — 63). 

Cartea  ocrotită  de  această  afurisanie  rămâne  în  pro¬ 
prietatea  lui  Ludoşan  Ion  până  în  1812,  fiind  utilizată  în 
cele  două  biserici  din  Budiu  şi  Bogata,  parohii  învecinate. 
In  1812  scrie  Ludoşan:  „au  dat  această  carte  Luduşan  Ion 
din  Budiu  Iui  Popa  Oligor  să  o  fie  pănă  când  o  va  lăsa 
el"  (pg.  85). 

Acesta  n’a  păstrat- o  multă  vreme.  Ludoşan  va  fi  murit, 
şi  atunci  popa  Gligor,  probabil  iot  pe  cale  de  vânzare,  a 
dat-o  mai  departe.  Popa  Ion  din  Icland  scrie  în  1818 : 
„această  carte  este  a  lui  popa  Ioan  din  Icland"  (pg.  96). 

Popa  Gligor  a  vândut-o  probabil  unui  creştin  din  Icland, 
care  la  rândul  lui  a  daf-o  preotului.  Iar  din  Icland  pentru 
zece  florinţi  plus  îndatorirea  ca  preotul  să-I  şi  pomenească 
la  slujbe:  „Eu  popa  Ion  din  Cland  am  cumpărat  această 
carte  cu  zece  florinii,  o  au  dat  pomenire  să  hie  idşe  raba 
lui  Ioan  Neagoş  Costantin"  (pg.  256). 

In  18  Ian.  1830  găsim  cartea  în  mâna  lui  Andrei  Bucur 
din  Bercheş  (pg.  342).  Iar  în  1856  în  Soporul  de  câmpie : 
„Această  carte  este  a  lui  Moldovan  Simion  petrupop  dela 
Ghizdişin  petrupop  a  Soporului  anul  1856  Aprilie  10  zile" 
(pg.  223). 

In  acelaş  an  înseamnă  dascălul  Ciontoş:  „Mult  am  cetit 
pe  predica  aceasta  când  am  fost  dascăl  în  Soporu  Şontoşj 
losif,  dascăl  în  anul  1856“  (pg.  68). 

Popa  Coste  din  Sopor  înseamnă  la  pg.  273:  „această 
cazanie  bulgărească  este  a  bisericii  Soporului". 

Intr’un  timp  se  vede  că  a  fost  împrumutată  de  Soporeni 
şi  bisericii  din  parohia  vecină  Frata  de  câmpie,  căci  cân¬ 
tăreţii  din  această  parohie  îşi  eternisează  numele  pe  tabla 
dela  începutul  cărţii:  „Diecii  din  Frata  neuniţi.  Sârb  Simion, 
Videa  losif  Todor,  Prodan  Simion,  Răsanulea  Nicolai,  Ion 
Breaz  Greblea,  cu  toţii  fiindu  şi  ca  fraţii,  şi  de  va  vrea  S. 
Pr.  măcar  şi  Sîrb  Samoilă". 

Cazania  a  rămas  însă  proprietatea  bisericii  din  Sopor 
până  în  1927,  când  a  trecut  la  odihnă  în  muzeul  episcopiei 
ortodoxe  dela  Cluj. 

2.  îndreptarea  legii  dela  Târgovişte  1652,  aflată  în  bi¬ 
serica  din  Deag,  jud.  Tâmava-mică. 

O  însemnare  dela  pg.  323 — 329  ne  spune:  „Această 
carte  să  se  ştie  că  o  au  cumpărat  un  ficior  anume  Dumitru 
dela  Neamţu  în  bani  gata  două  sute.  Şi  o  au  cumpărat  în 
zilele  lui  Costandin  Voevod  Pis  Mţa  Feovrie  25  leat  7195 
(1687)“,  iar  la  pg.  425  se  complectează  această  notiţă : 
„această  pravilă  cumcă  să  se  ştie  că  o  au  cumpărat  un 
ficior  în  numele  Dumitru  şi  o  au  cumpărat  la  Neamţu  cu 
douăsute  şi  am  scris  eu  Niculae  Copilul". 

Cucernicul  flăcău  Dumitru  sacrifică  o  sumă  conside¬ 
rabilă  pentru  această  carte,  dar  neşiiind  să  scrie,  pune  pe 
un  băiat,  frate  mai  mic  sau  rudă,  umblător  la  şcoală  să-i 
etefniseze  fapta. 

tii  1706  o  găsim  în  satul  Drugăneşti:  „Această  sf.  şi 
d-ieiaScâ  pravila  este  a  popii  Radului,  nepotul  popii  lui 
Stânică  dela  Drugăneşti.  I-a  rămas  dela  dânsul  această  pravilă 
şi  am  scris  eu  popa  Radul  în  zilele  prea  luminatului  Domn 
Io  Costandin  Brâncoveanu  Voevod  în  casa  popii  Radului 
celui  bătrân  dela  Potlogi  Febr.  20  leat  7214  (1706). 

Tot  acest  preot  mai  înseamnă  trei  notiţe  pe  marginea 
paginilor  tipărite.  La  pg.  401  aminteşte  de  moartea  lui  Şerban 
Vodă :  . .  .„şi  l-au  îngropat  la  mănăstirea  la  Cotroceini  şi 
s’au  rădicat  Costandin  Voevod  nepotu  lui  Constandin 
VoevOd  leat  7196  (1688)“.  La  pg.  508  înseamnă:  „Sa  se 
ştie  când  s’au  pristăvit  căpitanul  Fera  Bălăcianul  în  zilele 
lui  Costandin  Voevod,  întT’acel  an  când  s’au  rădicat  domn 
şi  l-au  pus  şi  pă  dânsul  căpitan  şi  au  răposat  în  luna  lui 
Septvrie  17  leat  7197  (1689)“.  Iar  la  pg.  582  înseamnă : 
„Să  se  ştie  decând  au  venit  nemţie  în  ţara  rumânească  în 
zilele  Iui  Costandin  Voevod  leat  7198  (1690)“. 

O  notiţă  fără  dată  aminteşte  că :  „această  sf.  şi  dumne¬ 
zeiască  pravilă  s’au  vândut  de  popa  Rafail  sfinţiei  sale  popii 
Barbului  Ieromon  Rafail".  Aceasta  s’a  întâmplat  probabil 
tot  undeva  prin  vechiul  regat- 

In  1718  găsim  pravila  deja  în  Munţii- Apuseni  din  Tran¬ 
silvania.  Două  notiţe  asemănătoare  confirmă  aceasta.  La 
pg.  465  scrie  un  gospodar  din  părţile  Zarandului:  „Anume 
să  se  ştie  că  am  un  uric  in  căpăţină  şi  camătă  lungită  în 
vărtopolu  sec  şi  am  dat  Beţeştiior  58  florinţi,  apoi  am  dat 
Teceştilor  53  florinţi  şi  trei  găraşi,  apoi  lui  Băcilă  Pascu 
50  de  florinţi,  în  parăul  coacăzălor  rât  de  coasă  de  7  pături 

netite  (?).  Am  dat  55  florinţi,  dela  Troc  Toader  am  luai 
în  căpăţină  în  curmătură  două  pământuri  derept  12  florinţi 
şi  2  garaşi,  dela  Itroman  Toader  am  luat  în  căpăţină  un 
pământ  9  florinţi  şi  30  de  bani.  Scrisam  Troc  T.  Toader  cu 
sufletul  meu  că  am  dat  cu  dereptul  1718  în  Mai  8“. 

Iar  în  acelaş  timp  scrie  alt  gospodar  din  satul  Scroafa : 
„Să  se  ştie  că  eu  Turc  Simion  am  luat  un  Ioc  arător  dela 
Turc  Mihăilă  dela  Scroafa  de  42  mierţe  derept  30  florinţi 
şi  70  de  bani  şi  mi  l-au  dat  în  12  ani  să  fie  la  mine.  In 
hărancu  dela  Pleşi  un  loc,  care  loc  s’au  aflat  a  Sărăceştilor, 
cositoriu,  derept  20  de  florinţi  şi  I-au  scos  cu  bani.  Eu 
Turc  Simion’'. 

Pe  la  1741  o  aflăm  la  „cinstitul  şi  de  Hristos  iubitorul 
preot  anume  Mihail“,  probabil  dela  Vidra,  tot  în  Munţii- 
apuseni,  iar  pe  la  1760  probabil  Ia  popa  Toma  din  Stremţ: 
„Această  carte  o  au  cumpărat  popa  Toma  şi  să  fie  afurisit 
cine  o  va  fura“- 

De  aci  trece  la  biserica  din  Poşaga  pe  valea  Arieşului : 
„Această  sfântă  pravilă  o  au  cumpărat  preot  Vartolomeiu 
dela  Potşaga  şi  o  au  dat  la  biserica  dela  Pctşaga  ca  să  fie 
pomenire  până  a  şaptea  sămânţă,  iară  cine  se  va  găsi  ca 
să  o  vânză  sau  să  o  fure,  preot  sau  diac,  acela  să  fie 
afurisit  de  300  şi  18  de  părinţi  sfinţi  dela  Nichie.  Acestea 
nume  să  se  pomenească  întâi  Vartoiomei,  (apoi)  Simion, 
Todor,  Porfira,  Gligor,  Simion,  Danilă,  Prie,  Sauce  (7)  Marina, 
Ioniţă,  Samfira,  Nistor,  Braţ,  Gligor",  (Pg.  233 — 255). 

Călătoria  şi-o  încheie  în  biserica  parohiei  ortodoxe  din 
Deag,  de  unde  a  trecut  şi  această  carte  în  muzeul  epis¬ 
copiei  dela  Cluj. 

Cărţile  noastre  vechi  bisericeşti  sunt  pline  de  asemenea 
însemnări  învârstate  cu  slove  chirilice  greoae.  Şi  câte  taine 
se  pot  descifra  dintr’ânsele,  dacă  interesul,  priceperea  şi 
silinţa  acelora,  cărora  le  stau  la  îndemână,  le-ar  strânge 
punându-Ie  la  dispoziţia  cercetătorilor  trecutului  nostru.  S’ar 
lumina  multe  colţuri  umbrite  complectându-se  cronica  vre¬ 
murilor  din  trecut.  Dr.  S'  bastian  stanca 

CONCEPŢIA  CREŞTINĂ  A  DREPTULUI 

de  I.  N.  LUNGULESCU, 

Procuror  la  Curtea  de  Apel,  Timişoara. 


De  sigur  titlul  acestui  articol  va  provoca  în  sufletele 
multora  un  real  simţământ  de  surpriză.  Şi  la  prima  vedere 
nu  fără  justificare.  Căci  Dreptul  astăzi,  astfel  cum  se  predă 
de  pe  catedrele  universitare,  sau  cum  se  practică  în  lumea 
judiciară,  este  o  ştiinţă  ca  toate  ştiinţele ;  mai  mult,  o  ştiinţă 
pozitivă,  cu  structură  precis  definită,  cu  metode  de  aplicare 
bine  fixate,  cu  scopuri  utilitare  netăgăduite  şi,  mai  ales, 
smulgându-şi  pentru  mulţi  fiinţa  doar  din  cadrul  tangibil  al 
realităţilor  sociale. 

Dreptul  în  genere,  ca  să  ne  exprimăm  în  limbajul  curent 
al  lumii,  e  —  abstract  vorbind  —  studiul  legilor  guvernând 
o  societate,  iar  —  concret  vorbind  —  e  aplicarea  legilor 
la  faptele  vieţii  sociale. 

Şi  atunci  fireşte  survine  întrebarea:  Dacă  Dreptul  e 
ştiinţă,  cum  poate  ştiinţa  —  fie  şi  cea  cu  precauţiuni  juri¬ 
dice  —  să  aibă  un  culorii  religios,  un  culorit  creştin? 

Ştiinţa  —  prin  definiţie  — -  e  obiectivitate  rece,  e  de¬ 
terminare  riguroasă,  e  universalitate  pură,  e  acceptaţiune 
generalizantă,  e  fundamentare  raţională,  e  producţie  expe¬ 
rimentală,  e  cucerire  uman-pământească  şi  nu  fructul  de 
mare  preţ  al  unei  revelaţii  supraterestre  sau  darul  ceresc  al 
unei  realităţi  transcendente,  precum  e  fondul  creştineştei 
noastre  credinţe. 

Şi  totuşi  noi  socotim  că  nu  numai  Dreptul  ca  pură 
doctrină  dar  dreptul  aplicat  chiar  va  trebui  să  îmbrace,  mai 
curând  sau  mai  târziu,  într’o  societate  creştină  un  pronunţat 
caracter  creştin.  Vom  vedea  mai  jos  în  ce  sens.  Deocam¬ 
dată  amintim  că  acest  lucru  nu  cuprinde  nimic  senzaţional 
întrânsul. 

Fiindcă  autori  de  mare  răsunet,  jurişti  de  netăgăduită 
valoare,  minţi  din  cele  mai  alese  accentuiază  cu  destulă 

vigoare  şi  cu  necontestată  competinţă,  că  evoluţia  firească 
a  Dreptului  nu  poate  fi  decât  în  cadrul  metafizic  al  religiei 
creştine  şi  în  cadrul  moral  al  eticei  creştine.1  Raţiunea?  E 
foarte  simplă:  Odată  ce  Dreptul  îşi  croeşte  fundamental 
din  resorturile  noastre  morale  existenţa,  ideia  de  drept  fiind 
originar  vorbind  de  esenţă  moral-umană  şi  nu  real-socială, 
cum  cea  mai  mare  parte  a  popoarelor  civilizate  trăeşte  sub 
imperiul  principiilor  de  morală  creştină,  însemnează  că  şi 
dreptul  care  li  se  aplică  tot  din  această  morală  va  să-şi 
smulgă  inspiraţia  şi  să-şi  alimenteze  fiinţa. 

Că  tendinţa  de  creştinizare  aşa  zicând  a  Dreptului  are 
cele  mai  frumoase  şanse  de  a  se  impune  juriştilor  — •doctri¬ 
nari,  legislatori  sau  practicieni  —  o  dovedeşte  cel  puţin 
reacţia  ce  ea  a  provocat-o  în  tabăra  adversă,  reacţie  ce 
şi-a  căpătat  mai  puternic  expresia,  fie  în  opera  unuia  ca 
julien  Bonnecase2  —  care  califică  de  „romantică"  (în  sens 
pejorativ,  bineînţeles)  această  tendinţă,  fie  în  studiul  marelui 
Fr.  Geny3  —  care,  fără  a  contesta  larga  şi  profunda  influenţă 
a  religiei  creştine  asupra  Dreptului,  proclamă  totuşi  —  dela 
înălţimea  erudiţiei  sale  —  laicitatea  dreptului  natural.  Noi 
însuşindu-ne  cu  fotdinadinsul  această  concepţie  creştină  a 
Dreptului  vom  arăta  prin  celece  urmează  — -  evident,  schi¬ 
ţând  cât  mai  sumar  posibil  lucrurile  —  în  ce  conzistă  ea,  dar 
mai  ales  care-i  sunt  temeiurile  de  justificare  faţă  de  cele¬ 
lalte  concepţii  areligioase  în  chestie  de  drept. 


*  G.  Riperl:  Droft  nalurel  et  positivisme  juridique.  Annales  de  la  Faculte 
de  droit  d’Aix.  No.  1,  1918. 

G.  Rfpert:  La  regie  morale  dans  Ies  obligations  civiles,  1927. 

J.  Dabin:  La  philosophie  de  l’ordre  jurldlque  posîllf,  1929. 

P.  Cuche:  Conferences  des  philosophie  du  droit,  1928. 

P.  Cuche:  En  lisant  Ies  juristes  philosophes,  1919. 

M.  Wallne :  Positivisme  philosophique,  jurldlque  et  sociologique,  in  Melanges 
R.  Carre  de  Malberg,  1933. 

G.  Renard:  Le  droit,  l’ordre  el  la  raison,  1927.  Vezi  şi  Abbe  Leclerq,  Le- 
■cons  de  droit  naturel  V.  I  1927. 

1  Science  du  Droit  el  Romantisme,  1928  Chap  VL 

*  La  laîcite  du  droit  naturel,  în  Archives  de  Philosophie  du  droit  et  de 
Sociologie  juridique.  No.  3—4,  1936. 


25 


REVISTA  TEOLOGICA 


Dacă  am  voi  să  definim  cu  o  expresie  mai  muli  sau 
mai  puţin  sintetică  Dreptul,  credem  că  n’am  greşi  prea  mult 
dacă  am  zice:  Dreptul  e  o  disciplină  care  regulamentează 
raporturile  sociale  dintre  indivizi.  Această  regulamentare  se 
face  pe  baze  de  norme  precise,  încadrate  în  coduri  sau  în 
legi. 

A  crea  aceste  norme  e  a  face  operă  de  legiuitor,  a  le 
aplica  apoi,  e  a  face  operă  de  judecător.  Normele  de  drept 
nu-şi  datoresc  însă  creaţia  unei  generaţiuni  aşa  zise  spon¬ 
tanee,  izbucnind  din  neant  la  fiinţă  —  fără  motivare  şi  fără 
interes  —  precum  ar  fi  izbucnit  odinioară  din  nimic  la  exi¬ 
stentă  germenele  de  viată  pe  acest  pământ  —  după  anumite 
concepţii  materialiste  astăzi  perimate,  —  şi  nici  nu  plutesc 
pe  cerul  senin  al  raţiunii  noastre  ca  naiadele  mitologiei  pe 
luciul  limpede  al  apelor,  pentru  ca  astfel  oricând  să  le  poţi 
prinde  şi  pe  unele  şi  pe  altele  după  plac  şi  după  voie.  Nu. 
Ci  normele  de  drept  exprimate  în  lege  îşi  datoresc  fiinţa 
şi  intereselor  economice,  şi  aspiraţiunilor  ideologice  şi  mul¬ 
tiplelor  nevoi  sociale  ce  frământă  la  un  moment  dat  om 
şi  societate. 

Numai  că  tot  procesul  acesta  social-juridic  care  duce 
la  stabilizarea  unor  noui  reguli  de  conduită  între  membrii 
unei  societăţi  cată  să  fie  rezolvat  pe  baza  noţiunii  de  ju¬ 
stiţie  şi  nu  în  afara  ei.  Altminteri,  norma  de  drept  e  vifiată, 
legea  fragilă,  construcţia  juridică  şubredă,  dreptul  fără  auto¬ 
ritate,  obligaţia  îi  este  neporuncitoare.  Consecinţa :  Armonia 
socială  dispare,  ordinea  se  duce  iar  turburarea  generală  de 
îndată  se’nfiripă. 

Şi  atunci  problema  de  principiu  care  se  pune  e  aceasta : 
De  unde  să  se  ia  şi  deci  de  unde  vine  ideia  de  dreptate, 
inspiratoare  permanentă  şi  susţinătoare  neîncetată  a  drep¬ 
tului  pozitiv  exprimat  prin  lege? 

Ei  bine,  răspunsurile  la  o  astfel  de  întrebare  au  variat 
în  decursul  timpului  după  autorii  cari  au  abordat  această 
problemă.  Fundamental  vorbind  însă,  credem  că  aceste  răs¬ 
punsuri  s’ar  putea  reduce  la  două  concepţii  mai  de  seamă : 
concepţia  raţionalistă  a  dreptului  şi  concepţia  realistă  a 
dreptului. 

Ce  afirmă  prima  concepţie?  Nici  mai  mult  nici  mai 
puţin  decât  că  ideia  de  drept  e  înăscută  fiinţii  omeneşti,  că 
ea  e  produsul  naturii  noastre  însăşi,  că  exclusiva  sursă  a 
acestei  idei  şi  a  întregului  mănunchi  de  drepturi  care  ne 
guvernează  este  raţiunea  şi  că  deci  opera  legiuitorului  nu 
poate  fi  alta  decât  de  a  pogorî  aceste  drepturi  ideale  din 
cuprinsul  raţiunii  în  cadrele  pozitive  ale  textelor  de  lege, 
iar  opera  judecătorului  nu  poate  fi  alta  decât  de  a  aplica 
aceste  texte,  cuprinzătoare  de  drepturi  înăscute,  fiindcă-s 
naturale,  diverselor  cazuri  şi  variatelor  raporturi  pe  care  le 
înfăţişează  la  un  moment  dat  viaţa  socială  a  oamenilor.1 

Ci  în  faţa  acestei  concepţii  —  zise  clasice  —  a  drep¬ 
tului  cu  baza  în  raţiune  stă  cealaltă  concepţie:  concepţia 
modernă  a  dreptului  cu  baza  în  evoluţiune.  Cea  dintâi 
smulge  ideia  de  drept  din  exclusiva  sursă  a  minţii  noastre, 
cea  de  a  doua  din  realitatea  mereu  în  schimbare  şi  mereu 
în  evoluţie  a  vieţii  noastre  sociale. 

Dacă  dreptul  clasic  excelează  prin  raţionalismul  său, 
dreptul  modern  excelează  prin  realismul  său.  In  prima  con¬ 
cepţie  ideia  de  drept  provine  dinlăuntrul  nostru,  în  a  doua 
concepţie  ea  vine  dinafara  noastră.  In  concepţia  clasică 
dreptul  întreg  ne  e  dat  de  raţiune,  în  concepţia  realist-mo- 
dernă  el  ne  e  dat  de  experienţă. 

Această  experienţă  —  zice  realismul  juridic  —  ne  în¬ 
vaţă  că  omul  nu  trăeşie  şi  nici  nu  va  trăi  decât  în  şi  prin 
Societate,  iar  Ia  baza  Societăţii  ca  principiu  de  susţinere  a 
ei  se  găseşte  solidaritatea.  Imperativele  solidarităţii  sociale 

—  aşa  cum  rezultă  ele  din  faptele  de  experienţă  pozitivă 

—  sunt  singurele  izvoare  ale  dreptului,  —  după  concepţia 
sa  realistă,2  imperativele  raţiunii  individuale  sunt  singurele 
izvoare  ale  dreptului,  —  după  concepţia  sa  raţionalistă. 


1  Această  concepţie  a  dreptului  a  stat  la  baza  tuturor  legislaţiilor  europene 
aflate  sub  influenta  decisîvă  a  dreptului  roman  şi  mai  ales  la  baza  legislaţiilor 
—  cum  e  şi  leglslajla  noastră  —  ce-şi  daloresc  fii n fa  şi  şi-au  construit  structura 
după  celebrele  principii  ale  Declaraţiei  drepturilor  omului  din  epoca  Revoluţiei 
franceze  şi  după  cele  ale  Codului  napoleonian. 

2  Reprezentantul  cel  mai  tipic  ai  acestei  concepţii  este  fostul  decan  dela 
Bordeaux,  mort  mai  anii  trecu}i,  marele  Leon  Duguit,  care  influenţat  de  pozitivismul 
lui  Aug.  Comte  şi  de  Sociologismul  lui  Emil  Durckheim,  fundează  toi  dreptul  pe 
principiul  solidarităţii  smuls  şi  acesta  din  exclusiva  sursă  a  realităţilor  sociale- 

Aşa  că  în  doctrina  realismului  juridic  ideia  de  Justiţie, 
fruct  al  realităţilor  concrete  sociale  dinafara  noastră,  se  în¬ 
cadrează  în  concepţia  materialistă  a  existenţii,  în  care  gu¬ 
vernator  este  doar  determinismul  riguros  şi  implacabil  al 
naturii  neînsufleţite,  pe  când  în  doctrina  raţionalismului  ju¬ 
ridic  ideia  de  Justiţie,  fruct  al  raţiunii  dinlăuntrul  nostru,  se 
încadrează  în  concepţia  spiritualistă  a  existenţii,  în  care 
tronează  —  în  splendori  de  lumină  multă  —  libera  voinţă 
şi  neîngrădita  expansiune  a  energiei  noastre  sufleteşti. 

Ei  bine,  date  fiind  acestea,  întrebarea  dela  sine  se 
impune :  E  posibilă  o  creaţie  a  ideii  de  Justiţie,  a  normelor 
de  drept,  a  principiilor  de  conduită  —  fie  şi  socială,  — 
care  în  ele  înşile  însumează  judecăţi  de  valoare  şi  nu  de 
pură  constatare,  —  e  posibilă  deci  această  creaţie  din 
cadrul  material  şi  exclusiv  al  faptelor  sociale?  Ar  putea 
deci  noţiunea  de  dreptate  din  domeniul  juridic  ca  şi  noţi¬ 
unea  de  bine  de  altminteri  din  domeniul  moral,  în  tot  ce 
au  ele  mai  abstract,  mai  fin,  mai  subtil,  mai  eterizat,  mai 
desăvârşit,  mai  sublim,  mai  inenarabil,  să  ia  fiinţă  doar  din 
jocul  mecanic  şi  rece  al  factorilor  din  care  e  constituită 
experienţa  sensibilă? 

Răspunsul,  socotim,  nu  poate  fi  decât  negativ,  cel  puţin 
pentru  această  întreită  consider aţiu ne  şi  anume:  pentrucă 
ideia  de  drept  implică  şi  finalitate  şi  libertate  şi  imperativi- 
tate  în  acţiunile  omului,  deci  o  superbă  trinitate  ce  nu-şi 
găseşte  locul  decât  înlăuntrul  şi  nu  înafara  noastră,  în  spirit 
şi  nu  în  materie,  în  conştiinţa  umană  care  apreciază  moral  — ■ 
valoarea  conduitei  noastre  şi  nu  în  experienţa  care  constată 
doar  —  utilitar  —  cum  este  azi  şi  cum  va  fi  mâine  lanţul 
inextricabil  de  desfăşurare  al  fenomenelor  naturii  înconju¬ 
rătoare. 

In  adevăr,  orice  normă  de  drept  presupune  o  concepţie 
finalistă  de  natură  metafizică  ce  trece,  aşa  dar,  dincolo  de 
marginile  realităţilor  pipăibile,  pentrucă  principiile  juridice 
dacă  se  impun  oamenilor  vizează  în  ultima  analiză  totdeauna 


Acestei  concep))!  I  se  poate  alătura  —  cu  anumite  restricţii  de  temperanţă 
şi  moderejlune  însă,  şl  renumitul  Decan  dela  Nancy,  Fr.  Geny  —  unul  din  cele 
mai  subtile  capete  fflosoflco-jurldice  ale  veacului. 

Vezi  lucrarea  noastră:  Evoluţia  dreptului  şi  exegeza  legii.  Timişoara,  1934. 


28 


REVISTA  TEOLOGICA 


un  scop  care  e  binele  comun  sau  fericirea  tuturor.  A  vorbi 
însă  de  acest  bine  general,  pe  care-1  urmăreşte  orice  dis¬ 
poziţie  juridică  transpusă  în  lege,  e  a  proiecta  lucrurile  pe 
un  plan  metafizic,  pe  un  plan  cu  totul  transcendent  vieţii 
noastre  zilnice,  pe  un  plan  situat  dincolo  de  realitatea  fi¬ 
zică  a  lumii,  pe  planul  unei  anumite  filosofii,  în  care  pro¬ 
blema  destinelor  noastre  ultime  se  pune  cu  toată  vigoarea.1 
Or,  a  judeca  în  lumina  unor  consideraţiuni  de  pură  filosofie, 
care  e  marele  şi  misteriosul  destin  al  existenţii  noastre,, 
pentruca  doar  în  funcţie  de  el  să  putem  aprecia  în  ce  ar 
consta  acel  summum  et  commune  bonum  —  urmărit  între 
alte  discipline  şi  de  cea  juridică  denumită  Dreptul,  e  a 
eşi  cu  tot  dinadinsul  din  constatările  realităţii  sensibile  ca 
şi  din  limitele  materialităţii  concrete  şi  a  intra  în  trans¬ 
cendent,  în  metafizică,  în  pur  domeniu  filosofic  în  care  gu¬ 
vernatoare  sunt  doar  ideia,  ipoteza  şi  credinţa. 

Prin  urmare,  finalismul  juridic  infirmă  concepţia  ex¬ 
clusiv  realistă  a  dreptului. 

Am  spus  că  ideia  de  drept  implică  şi  libertate  în  acţi¬ 
unile  noastre,  fiindcă  nu  există,  real-vorbind,  drept  fără  co¬ 
relativul  său  obligaţie. 

Am  drept  la  conservarea  şi  desfăşurarea  tuturor  facul¬ 
tăţilor  mele  fizico  morale,  deci  tu  ai  obligaţia  de  a-mi  res¬ 
pecta  aceste  facultăţi.  Or,  obligaţie  fără  libertate  nu  se  con¬ 
cepe,  căci  numai  întruatât  voiu  fi  obligat  întrucât  sunt  liber 
pe  mişcările  mele,  altfel  nu.  Ca  atare,  libertatea,  iată  cen¬ 
trul  de  greutate  al  Dreptului. 

Şi  dacă  Dreptul,  originar- vorbind  şi  esenţial- vorbind, 
e  liberă  voinţă,  e  determinare  conştientă,  e  obligaţie  vo¬ 
luntară,  e  libertate  pură,  însemnează  că  sursa  lui  e  în  suflet, 
în  conştiinţă,  în  spirit  şi  nu  în  natura  fizică,  în  materia 
neînsufleţită  care  e  constrângere  inconştientă,  determinare 
riguroasă,  manifestare  oarbă,  necesitate  inexorabilă. 2 

Obligaţia  juridică  e  impusă  voluntar  şi  se  execută  liber.. 
Obligaţia  fizică  e  impusă  necesar  şi  se  execută  forţat. 

1  P.  Cuche:  En  lisanl  Ies  juristes  philosophes  1919  p.  10—33.  Fr.  Geny: 
Science  ei  technfque  en  Droii  prive  positif.  Voi.  II  pag.  354 — 356.  Georges  Davy, 
Le  droit,  l’idealisme  ei  l’experience,  1922. 

*  Vezi:  Giorgio  del  Vecchio:  Criza  ştiintil  Drepfulul,  Bucureşti,  1934  şt 
Mircea  Djuvara:  Teoria  generală  a  Dreptului,  1930  voi.  II  p.  569  şl  urm. 

Or,  imperiul  libertăţii  fiind  în  al  nostru  suflet  —  eo  ipso  — 
dreptul  tot  aci  îşi  descopere  fundamental  origina. 

Prin  urmare  şi  libertatea  juridică  infirmă  concepţia  ex¬ 
clusiv  realistă  a  Dreptului. 

In  sfârşit,  ideia  de  drept  implică  şi  caracterul  de  impe- 
ratîvitate  al  acţiunilor  noastre.  Căci  precum  adevărurile  mo¬ 
rale  aşa  şi  cele  juridice  sunt,  în  înţelesul  lor  propriu,  ex¬ 
primate  totdeauna  sub  formă  de  poruncă,  adresată  celor  ce 
sunt  obligaţi  pe  baza  respectului  normelor  de  drept. 

Tu  trebuie  să  faci  binele  şi  să  te  fereşti  de  rău,  zice 
Morala ;  tu  trebuie  să-ţi  plăteşti  datoria  contractuală  sau  să 
prestezi  serviciul  la  care  te-ai  obligat,  zice  Dreptul. 

E  cu  totul  altfel  în  ce  priveşte  adevărurile  ştiinţifice  ale 
iumii  fizice.  Aci  ele  nu  se  mai  exprimă  la  imperativ,  ci  la 
indicativ.  Omul  de  ştiinţă  pozitivă  constată  ceeace  este  şi 
tinde  să  descopere  ceeace  va  fi.  El  nu  se  interesează  de 
ceeace  va  trebui  —  din  punct  de  vedere  moral-uman  — 
să  fie,  pentrucă  aceasta  nici  nu  intră  în  cadrul  preocupă¬ 
rilor  Iui  şi  nici  realităţile  obiective  ale  lumii  fizice  nu-i  vor 
putea  prinde  sensul  moral-juridic  al  lucrurilor.  Şi  fie  cât  de 
perspicace  ochiul  savantului,  el  niciodată  nu  va  fi  în  stare 
ca  din  premisele  indicative  ale  lumii  fizice  să  tragă  concluzii 
imperative,1  de  natura  celor  morale  sau  juridice.  Domeniul 
acestora  deci  tot  în  interiorul  nostru  se  găseşte. 

Prin  urmare  şi  caracterul  de  imperativitate  al  acţiunilor 
noastre  infirmă  concepţia  exclusiv  realistă  a  dreptului. 


Să  fim  bine  înţeleşi  însă.  Noi  nu  afirmăm  că  dreptul 
întreg  ce  se  găseşte  adăpostit  în  textele  de  lege  şi  care 
regulamentează  complicatele  raporturi  de  viaţă  socială  a 
indivizilor  ar  fi  fructul  exclusiv  şi  integral  al  ideii  de  drep¬ 
tate  stabilită  în  mod  natural  în  spiritul,  în  raţiunea,  în  con¬ 
ştiinţa  noastră,  precum  ar  susţine  doctrina  clasică  ce  repre¬ 
zintă  concepţia  raţionalistă  a  Dreptului.  Dar  tot  aşa  nu 
aderăm  nici  la  doctrina  contrară  în  această  privinţă,  la  doc¬ 
trina  modernă  ce  încadrează  concepţia  pur  realistă  a  Drep- 

1  H,  Poincare,  Dernicres  pensees,  1917. 

tului,  doctrina  care  sub  vraja  pozitivismului  filosofic  ai  Iui 
Aug.  Comte  ce  nu  vrea  să  admită  nimic  din  ce  trece  din¬ 
colo  de  limitele  experienjii  sensibile  şi  copleşită,  până  Ia 
complectă  absortiune,  de  valurile  încă  turburi  ale  Sociolo¬ 
giei  moderne,  pune  sursa  exclusivă  a  Dreptului,  oricât  de 
subtil  ar  fi  el,  doar  în  realităţile  materiale  ale  vieţii  sociale. 

Nu.  Ci  noi,  împreună  cu  realismul  juridic  şi  cu  întreaga 
ştiinţă  evident,  zicem:  Realitatea  dinlăuntru  caşi  dinafara 
noastră,  omul.  Societatea,  natura  întreagă  fiind  într’o  veşnică 
schimbare,  într’o  eternă  scurgere,  într’o  continuă  devenire, 
într’o  permanentă  mobilitate,  într’o  desăvârşită  succesiune, 
într’o  neîncetată  evoluţie  creatoare,  însemnează  că  şi  dreptul 
însuşi,  întruatât  încât  se  înfăţişează  ca  expresie  a  vieţii  so¬ 
ciale,  se  schimbă,  se  transformă,  evoluează  şi  el  —  cu  în¬ 
săşi  nevoile,  aspiraţiile,  credinţele  şi  idealurile  inefabile  ale 
Societăţii  al  căror  reflex  juridic  este.  Căci,  esenţial  vorbind, 
dreptul  legii  de  natură  socială  este,  el  neaplicându-se  decât 
omului  trăind  în  Societate  şi  nu  omului  abstract  sau  celui 
singularizat  pe  insula  lui  Robinson  Crusoe,  şi  el  neregle¬ 
mentând  decât  raporturile  sociale  ale  individului  şi  nimic 
din  ceeace  s’ar  găsi  înafara  lor. 

Ei  bine,  aceste  raporturi  sociale,  aceste  interese  sociale, 
aceste  nevoi  sociale  sunt  acelea  ce  fac  posibil  dreptul  pozitiv. 

Cum  ?  Ele  nu  creiază  principiile  juridice  ci  le  ocazio¬ 
nează  numai. 

Nevoile  economice  şi  aspiraţiunile  ideologice  ale  So¬ 
cietăţii  reclamând  la  un  moment  dat  o  nouă  regulamentare. 
Societatea  însăşi  prin  reprezentanţii  ei  creiază,  la  lumina 
ideii  de  justiţie  ce-i  scaldă  conştiinţa,  norma  de  drept,  pe 
care  apoi,  în  structura  ei  impusă  de  realităţile  sociale  şi 
contingenţele  vieţii,  o  încadrează  în  textele  de  lege.1 

Dreptul  pozitiv  este  —  am  putea  zice  —  o  construcţie 


1  E  tocmai  ca  in  fitosofia  lui  Leibniz  asupra  cauzelor  ocazionale  şi  cauzelor 
eficiente.  Cele  dintâiu  nu  produc  prin  a  lor  virtute  fenomenele,  ci  le  prilejuiesc 
doar,  dau  ocazie  celor  de-al  doilea  să  intre  in  funcţiune  şl  să  producă  fenomenul. 
Aşa  şl  cu  normele  de  drept.  Ele  nu  sunt  create  de  realităţile  sociale,  ct  aceste 
realităţi  ocazionează  intervenţia  factorilor  legislativi  ca,  pe  baza  ideii  morale  de 
dreptate,  să  creieze  —  adequată  evldeni  nevoilor  ce  cală  să  le  reglementeze  — 
norma  de  drepi  a  legii  pozillve. 

psiho-fizică  ce  asemenea  unui  arbore  îşi  are  rădăcina  adânc 
înfiptă  în  sufletul  nostru,  dar  a  cărui  coroană  îşi  preci¬ 
zează  şi  forma  şi  întinderea  şi  influenţa  conform  cu  mediul 
ambiant  şi  cu  atmosfera  de  viaţă  socială  în  care  şi  pentru 
care  a  luat  fiinţă. 

Aşa  că,  putem  conchide,  în  această  privinţă :  Evoluiază 
evident  Dreptul  pozitiv,  principiile  juridice  coborîte  în  texte, 
după  situaţiile  economice,  morale  şi  sociale  pe  care  va  să 
le  guverneze.  Dar  ideia  însăşi  de  drept  ca  sursă  primară  a 
principiilor  acestora,  cântarul  moral  de  apreciere  a  justului 
şi  a  injustului,  instrumentul  de  control  moral  al  faptelor 
omeneşti,  tot  în  conştiinţa  noastră  interioară  şi  nu  în  natura 
fizică,  în  realitatea  dinafară,  se  găseşte. 

(Vo  urma) 


I.  N.  LUNGULESCli 


PENTRU  DEPĂŞIREA  INDIVIDUALIS¬ 
MULUI  ŞI  A  SOCIALISMULUI 1 

de  Dr.  DUMITRU  STĂNILOAE, 
profesor  la  Academia  teologică  din  Sibiu. 


Noi  trăim  încă,  cea  mai  mare  parte  din  lume,  în  epoca 
unui  accentuat  individualism.  Fiecare  trăeşie  pentru  sine, 
sau  împiedecându-i  pe  ceilalţi  să  trăiască,  sau  neajutându-i. 
Mentalitatea  aceasta  egoistă  s’a  înrădăcinat  tot  mai  tare 
începând  deacum  vre-o  400  de  ani,  de  când  a  început  omul 
să  se  rupă  de  legăturile  cu  semenii.  întâi  s’a  desfăcut  omul 
de  legăturile  sufleteşti,  lăuntrice  cu  via{a  din  natură.  De 
atunci  omul  nu  mai  vede  la  baza  lucrurilor  şi  a  vietăţilor 
din  jur  puterile  dumnezeeşti,  ci  i  se  pare  că  nu  sunt 
decât  lucruri  compuse  din  atomi  materiali,  bune  doar  să 
le  exploateze  ca  mărfuri,  să  le  întrebuinţeze  pentru  tre¬ 
buinţele  sale  trupeşti.  Până  azi  omul  se  crede  singur  în 
mijlocul  naturii. 

Protestantismul  a  desfăcut  pe  om  de  biserică,  de  comu¬ 
nitatea  religioasă  cu  ceilalţi  oameni,  făcând  cel  mai  hotă¬ 
râtor  pas  în  direcţia  singularizării  insului.  In  laturea  cea 
mai  neegoistă  a  sufletului,  în  laturea  care  e  aproape  prin 
difinifie  îmbibată  de  iubire,  de  înfrăţire  cu  aproapele,  în 
simţirea  religioasă,  omul  nu  mai  caută  identitate  cu  ceilalţi,  nu 
mai  consideră  criteriu  al  adevărului  faptul  că  şi  ceilalţi  cred 
la  fel,  ci  ascultă  şi  venerează  numai  ceeace-i  dictează  inte¬ 
riorul  său. 

După  desfacerea  insului  de  comunitatea  religioasă  a 
urmai  desfacerea  de  comunitatea  economică  a  breslelor,  ca 
în  sfârşit  revoluţia  franceză  formulând  situaţia  omului  după 
toate  aceste  desfaceri  să  declare  pe  ins  liber  în  toate  do- 


1  Fragment  dlntr’o  conferinţă  tlnufă  la  Orăştle  şi  Mediaş. 

meniile  de  viată,  deslegat  de  toate  legăturile  ce-1  ţineau  în 
diferite  sisteme. 

Desvoltarea  aceasta  istorică  şi  filosofia  care  a  întovără¬ 
şit-o  a  creat  pe  individ.  Individ  însemnează  atom,  ins  separat 
lăuntric  de  iot  ce-1  înconjoară,  având  ca  unic  scop  al  exi¬ 
stenţii  binele  propriu  şi  putând  uza  de  toate  cele  din  afară 
pentru  folosul  său.  O  admirabilă  expresie  şi-a  găsit  această 
noţiune  în  monadele  lui  Leibniz,  entităţi  hermetic  închise 
în  ele  înşile,  fără  fereşti  în  afară,  preocupată  fiecare  numai 
de  drumul  ei. 

Această  înălţare  a  individului,  ridicarea  lui  pe  soclul 
cel  mai  înalt  al  timpului  modern,  i-a  creai  insului  o  psihologie 
corespunzătoare.  Individul,  supus  patimei  mândriei  şi  lăco¬ 
miei  şi  dela  fire,  justificat  apoi  în  afirmarea  pătimaşe  a  pro¬ 
priului  eu  şi  de  mentalitatea  timpului,  a  nesocotit  orice  alt 
lucru  înafară  de  sine.  Suprema  valoare,  ba  chiar  singura,  a 
socotit  că  e  el,  pe  ceilalţi  oameni  i-a  degradat  Ia  o  treaptă 
inferioară  sieşi.  Din  acest  motiv  legăturile  de  suflet  între  el 
şi  ceilalţi  s’au  rupt.  Când  am  legături  de  suflet  cu  vre-un  om,  îl 
ridic  pe  acela  la  un  nivel  egal  cu  mine.  Comunicarea  spirituală, 
cumva  subterană,  prin  simţire  şi  gând,  între  mine  şi  un 
om,  îmi  face  pe  acel  om  pretin.  Eu  nu-I  mai  evaluez  numai 
cu  măsuri  fizice,  prin  simţurile  externe:  cât  e  de  înalt,  de 
gras,  ce  culoare  are,  ce  greutate  poate  ridica,  ci  întru  în 
sufletul  lui,  mă  interpenetrez  cu  el  şi  prin  aceasta  îi  dau  o 
valoare  egală  cu  a  mea.  In  epoca  individualismului  însă, 
insul  nu  mai  poate  ţinea  pe  nimenea  la  nivelul  său;  el  nu 
mai  iese  din  sine  şi  nu  se  mai  uneşte  lăuntric,  pretineşte, 
ca  între  eu  şi  tu,  cu  semenii  săi.  Acum  el  îi  priveşte  numai 
din  afară,  le  măsoară  numai  proporţiile  fizice,  materiale, 
degradându-i  la  starea  de  lucruri,  cum  privea  stăpânul  din 
anticitate  pe  robi.  O  bună  exemplificare  ne  servesc  rapor¬ 
turile  dintre  stăpân  şi  slugă :  atâta  timp  cât  stăpânul  se  re¬ 
ţine  de-a  sta  de  vorbă  cu  sluga  despre  năcazuri  şi  lucruri 
de-ale  sufletului  său  şi-i  porunceşte  numai  să  facă  lucrul 
cutare  şi  cutare,  sluga  apare  în  ochii  stăpânului  mai  mult  ca 
un  obiect  mobil,  ca  o  maşină  reprezentând  atâta  forţă, 
îndată  ce  s’a  deschis  însă  între  ei  pentru  un  moment  o  fe¬ 
reastră  de  comunicare  lăuntrică,  nefizică,  sluga  s'a  ridic  a 
în  ochii  stăpânului  la  o  demnitate  în  esenţă  egală  cu  a  sa. 


34 


REVISTA  TEOLOGICA 


Aceasta  este  o  lege  fatală:  când  sufletul  se  închide  în 
sine,  când  nu  mai  comunică  subteran  cu  oamenii  din  jur, 
loji  aceşti  oameni  se  degradează  în  ochii  lui  din  demnitatea 
de  oameni  egali  nouă,  îi  depreciem,  ne  considerăm  singuri 
pe  lume,  nu  ne  mai  împiedecăm  de  nici  un  scrupul  în  a 
abuza  de  ei,  ajungem  într’un  solipsism  chinuitor  Ia  anumite 
firi,  arogant  la  altele. 

Momentul  acesta  al  individualismului  a  fost  fixat  în  fi- 
losofia  lui  Kant  şi  Fichte.  Pentru  aceştia  nu  există  decât  un 
singur  eu,  subiectul  nostru;  tot  ce  e  în  jur  nu-i  decât  pro- 
ecţia  propriilor  noastre  idei.  Nu  există  decât  subiectul  nostru, 
pustiu,  lipsit  de  bucuriile  ce  ţi  le  dă  prietinia  şi  frăţia  cu 
alţi  oameni,  un  eu  măcinându-se  în  propriile  sale  gânduri. 

Considerarea  tuturor,  oameni  şi  lucruri,  ca  obiecte,  ca 
mărfuri  de  exploatat,  precum  şi  libertatea  deplină  a  aface¬ 
rilor,  a  ajutat  pe  unii  indvizî  mai  înzestraţi  sau  mai  norocoşi 
să  acumuleze  în  stăpânirea  lor  capitaluri  mari  de  cari  apoi 
să  depindă  sclavie  o  mulţime  de  oameni.  Libertatea  pentru 
cei  din  urmă  a  devenit  iluzie,  căci  sărăcia  îi  face  inca¬ 
pabili  să  şi-o  manifeste. 

Ca  un  protest  vehement  împotriva  indivizilor  puţini 
cari  tiranizează  şi  exploatează  pe  cei  mulţi,  s’a  născut 
mişcarea  socialistă-comunistă,  care  n'admite  ca  vre-o  câţiva 
indivizi  să  stăpânească  atâta  lume  năcăjită.  Nemulţumirea 
cu  starea  de  lucruri  din  epoca  individualismului  este  justi¬ 
ficată.  Nimenea  nu  poate  aproba  ca  o  serie  de  inşi  să 
abuzeze  şi  să  stoarcă  vlaga  mulţimii  în  profitul  lor,  ajutaţi 
fiind  Ia  aceasta  fie  de  bogăţiile  acumulate  în  mâna  lor,  fie 
de  rolurile  conducătoare  la  cari  ajung  în  viaţa  publică. 

Numai  cât  soluţia  pe  care  a  adus-o  socialismul  în  loc 
să  îndrepteze  răul  îl  face  şi  mai  îngrozitor.  Pentrucă  a 
văzut  că  răul  şi  nedreptatea  vine  dela  separaţia  totală  ce 
există  între  om  şi  om,  dela  lipsa  de  atenţiune  a  unuia  faţă 
de  altul,  socialismul  a  afirmat  necesitatea  ştergerii  oricărei 
libertăţi  a  insului  de-a  se  mişca  după  voia  sa  spre  scopuri 
proprii,  de-a  se  mai  considera  ca  fiinţă  deosebită  de  ceilalţi. 
Socialismul  declară  răsboi  libertăţii  pentrucă  ea  fiind  între¬ 
buinţată  egoistic,  cei  mai  tari  au  robit  pe  cei  mai  slabi.  El 
şterge  orice  hotar  despărţitor  între  om  şi  om,  confundându-i 
pe  toţi  într’o  pastă  impersonală,  care  să  fie  purtată  de-o 

forţă  ce  nu  mai  poate  fi  numită  voinţă.  In  această  pastă 
informă  nu  mai  strălucesc  fosforescenţele  eurilor,  nu  mai 
svâcnesc  libertăţile  inşilor ;  fiecare  ins  trebue  să-şi  anihileze 
gândirea  proprie,  simţirea  şi  voinţa  proprie,  trebue  să  se 
confunde  cu  massa  şi  cu  mişcările  ei. 

Exista  înainte  de  răsboiu  în  Rusia  o  profeţie  populară 
că  va  veni  un  timp  când  Rusia  va  cădea  în  stăpânirea  unei 
„fiare  fără  nume“.  Timpul  acesta  a  venit.  „Fiara  fără  nume“ 
e  massa  în  care  nu  se  poate  deosebi  nici  o  persoană  cu 
iniţiativa  ei,  ci  e  un  monstru  poliped  şi  policefal,  e  massa 
impersonală.  O  vezi  acolo  tălăzuindu-se  pe  străzi  uneori, 
hohotind  de-o  bucurie  animalică,  alteori  învolburată  de 
mânie  groaznică,  uneori  aşteptând  răbdătoare  şi  adormită 
pe  pieţe  şi  încălzindu-şi  Ia  soare  uriaşu-i  şi  pestriţu-i  corp. 

Când  o  priveşti  din  afară  te  înfioară  şi  o  simţi  ca 
pe-o  fiinţă  ciudată.  Răgetul  ei  e  compus  din  voci  omeneşti, 
dar  nu  mai  e  omenesc,  mişcarea  ei  e  mişcarea  mai  multor 
oameni,  dar  acum  e  stranie.  Personalităţile  au  dispărut  de 
cum  au  întrat  în  ea.  Plugarul  cutare,  soldatul  cu  care  am 
vorbit  adineaori  şi  care  ne  manifesta  o  viaţă  proprie  su¬ 
fletească,  s’au  cufundat  în  ea,  au  dispărut  din  ei  tot  ce  îi 
caracteriza  ca  oameni  deosebiţi,  ne  mai  păstrând  decât 
funcţiunile  externe  cari  pot  face  dintr’o  mulţime  un  corp 
unitar;  în  massă  nu  se  mai  pot  manifesta  decât  mişcările 
simultane  cum  e  marşul,  strigătul  simultan  de  hura  sau  de 
huideo,  gesturile  maşinale. 

Entuziaştii  comunismului  declară  că  acesta  e  omul  nou, 
cu  mult  superior  celui  vechiu.  Tot  ce  distinge  pe  om  de  om, 
tot  ce  dă  omului  o  valoare  originală,  adică  viaţa  sufletului 
şi  libertatea,  stă  în  calea  formării  acestui  om  perfect  şi  deci 
trebue  suprimat.  In  locul  omului  lăuntric,  cu  gânduri,  cu 
îndoieli,  cu  bucurii  şi  dureri  spirituale,  trebue  să  vină 
„splendidul  om  extern",  sufletul  trebue  să  facă  loc  orga¬ 
nizaţiei  maşinale  a  mişcărilor.  Omul  spiritual  trebue  să  facă 
loc  omului  maşină,  căci  numai  ceeace  e  organizat  ca  o  ma¬ 
şină  are  putere,  durată,  realitate. 

E  drept,  dispariţia  insului  cu  viaţă  proprie  lăuntrică  nu  s’a 
realizat  încă  deplin  nici  în  Rusia,  decât  atunci  când  insul  e  în 
mulţime.  Dar  profeţii  comunismului  vorbesc  de  un  timp  când 
în  toată  bună  vremea  nu  vor  mai  exista  din  om  decât  funcţiunile 

■externe  mecanizate,  când  omul  va  fi  maşină  chiar  când  nu 
e  în  mulfime.  Dealtfel  în  societatea  comunistă  consolidată 
nu  va  fi  omul  singur  aproape  nici  un  moment,  aşa  cum  o 
piesă  dintr’o  maşină  nu  e  scoasă  aproape  niciodată  dela 
locul  ei.  I  se  fixează  dinafară  ce  să  lucreze  şi  cât,  ce  să 
mănânce  şi  cât,  se  va  bucura  poate  şi  de  puţină  distracţie, 
dar  la  un  timp  şi  într’o  forma  fixată  dinafară ;  mănâncă  în 
sufragerii  comune,  doarme  în  săli  comune;  societatea  îi 
designează  tovarăşii  de  lucru,  întâlnirea  pentru  un  moment 
cu  femeia  cu  care  să  facă  copii,  sau  mai  bine  zis  alte 
piese  de  maşină,  pe  cari  nu-i  va  creşte  el  cum  doreşte. 

Mulţi  aşteaptă  cu  nădejdi  mari  acest  nou  om.  II  soco¬ 
tesc  omul  mântuit,  omul  devenit  bun,  omul  raţiunii  şi  al 
ordinii,  omul  comunităţii,  al  legăturilor  cu  semenii  săi.  Dar 
această  nădejde  e  sortită  deziluziei.  Omul  colectiv  nu  e 
omul  frăţiei,  al  comunităţii,  ci  omul  de  turmă,  omul  neliber, 
omul  rău  şi  înveninat,  omul  solitar,  mai  solitar  ca  un 
pustnic  în  pustie.  Frăţia,  pretinia  se  naşte  totdeauna  din 
libertate  şi  iubire,  pentru  motive  de  ordin  sufletesc;  iubeşti 
pe  cineva  pentru  generozitatea,  pentru  modestia,  pentru 
curăţenia  Iui  sufletească;  îl  admiri  şi  respecţi  pentru  co- 
rectiludinea,  pentru  vrednicia  lui.  Pretinia  se  întăreşte  prin 
ajutorul  şi  comunicările  reciproce  de  gânduri  şi  sentimente 
infime.  Ori  mai  e  Ioc  pentru  generozitate,  pentru  modestie, 
pentru  corectitudine,  pentru  vrednicie,  pentru  comunicări 
de  gânduri  şi  simţiri  intime,  într’o  societate  mecanizată, 
unde  omul  e  redus  Ia  o  serie  de  funcţiuni  pur  fizice  şi 
fiziologice,  unde  nu-ţi  poţi  alege  oamenii  cari-ţi  convin  şi 
nu  te  poţi  retrage  nicăiri  pentru  a  ie  mărturisi  lor? 

Omul  fiind  mereu  sub  jugul  extern,  sub  control  per¬ 
manent  devine  tocit  ca  un  animal,  destinul  i  se  mecani- 
zează,  viaţa  sufletească  i  se  cufundă  într’un  somn  etern.  El 
nu  mai  are  gândurile  sale,  voinţa  sa,  pentrucă  nu  mai  are 
scopurile  sale,  nici  posibilităţile  să  le  împlinească.  Nu  mai 
are  gânduri  proprii  pentrucă  nu  mai  are  nici  spaţiu  nici 
timp  pentru  retragere,  ori  gândurile  se  trezesc  în  liniştea 
singurătăţii  şi  în  ea  numai  se  pot  urmări  şi  închega.  In 
mulţime  şi  sgomot,  poţi  avea  numai  licăriri  scurte,  nepre¬ 
cizate  şi  nedesvoltate.  Traiul  mecanizat  şi  în  massă  nu 
lasă  omului  putinţă  să  se  ataşeze  de  vre-o  persoană  anu- 

mită,  cu  care  să  comunice  sufleteşte,  care  să-i  fie  mar 
apropiată.  De  aceea  omul  colectiv  deşi  trăieşte  în  mulţime, 
este  omul  solitar,  al  cărui  suflet  nu  se  întrepătrunde  cu  al 
nimănui.  Intre  oamenii  colectivi  nu  va  mai  fi  iubire,  milă, 
simpatie,  ci  numai  frică  de  massă  şi  de  organele  supra¬ 
veghetoare.  Fiindcă  oamenii  colectivi  nu  mai  au  nimic  al 
lor,  nici  nu-şi  mai  pot  dărui  nimic,  nu  mai  au  ocazia,  nu 
mai  e  necesar  să  fie  buni.  Şi  cum  va  fi  o  societate  în 
care  nu  mai  e  nimeni  bun,  în  care  dispare  cea  mai  înaltă 
aristocraţie  ce  poate  exista,  cea  a  omului  bun?  Toţi  devin 
o  turmă  de  animale  rele,  opace,  nepretinoase. 

Dacă  individualismul  a  desfăcut  pe  ins  de  toate  legă¬ 
turile  cu  semenii  săi  şi  i-a  lăsat  deplină  libertate  să  uzeze 
şi  să  abuzeze  de  oricine  şi  de  orice  în  favorul  său,  co¬ 
munismul  ucide  pe  ins,  luându-i  toată  libertatea  şi  viaţa 
personală.  Efectul  celui  dintâi  este  tirania  celor  puţini 
asupra  celor  mulţi,  efectul  celui  de-al  doilea  este  tirania 
massei  impersonale  asupra  tuturor  persoanelor.  Ambele 
aceste  concepţii  despre  om  aruncă  societatea  în  suferinţă, 
alungă  dragostea  şi  fericirea  dintre  oameni.  Odată  ce  tipurile 
de  oameni  preconizate  de  aceste  concepţii  sunt  anormale 
şi  incoroplecte,  e  firesc  ca  anormalitatea  să  se  resimtă  şi  în 
viaţa  socială. 

Are  creştinismul  o  concepţie  salvatoare  despre  om  şi 
prin  urmare  poate  oferi  o  soluţie  pentru  fericirea  societăţii  ? 
La  amândouă  întrebările  răspunsul  e  pozitiv. 

Modelul  raporturilor  ideale  dintre  oameni  e  dat  în  cre¬ 
ştinism  în  raporturile  dintre  persoanele  Sf.  Treimi.  Individua¬ 
lismul  în  care  individul  se  crede  pe  sine  mai  presus  de 
toate  este  răsfrângerea  pe  plan  social  a  ereziei  ariane  care 
n 'admite  decât  un  singur  eu,  o  singură  persoană  dumne- 
zeească,  reducând  celelalte  persoane  dumnezeeşti  la  un  nivel 
inferior,  în  rând  cu  făpturile.  Orice  sistem  religios  sau  filosofic 
ce  propovădueşte  ca  fundament  şi  nerv  al  lumii  un  singur 
eu,  o  singură  persoană,  care  n’are  pe  nimeni  egal  ci  numai 
inferior,  care  deci  n’are  către  cine  îşi  manifesta  iubirea  şi 
stima  dela  egal  la  egal,  ci  numai  stăpânirea  faţă  de  infe¬ 
riori,  nu  ştie  de-o  frăţie,  de-o  legătură  de  iubire  nici  între 
oameni.  Pe  de  altă  parte  comunismul,  care  confundă  perso¬ 
nalitatea  în  massă,  este  răsfrângerea  unei  viziuni  panteiste  a 

lumi!,  în  speţă  materialiste,  pentrucă  Marx  şi  toţi  comuniştii 
n’admit  altă  realitate  afară  de  materie.  Pentru  panteism,  fie 
el  idealist  ori  materialist,  adevărată  realitate  n’are  decât 
substanţa  uniformă,  iar  individualităţile  sunt  numai  umbre 
iluzorii.  Consecvent  cu  această  concepţie  comunismul  reduce 
pe  individ  în  massă,  singura  realitate  adevărată. 

Creştinismul  are  însă  în  centrul  său  misterul  Sf.  Treimi. 
Noi  mărturisim  că  în  Dumnezeu  sunt  trei  persoane,  trei 
euri,  dar  nu  separate  una  de  alta,  nu  trei  insule  despărţite 
de  abisul  oceanului,  ci  trei  euri  deschise  cu  iotul  unul 
altuia,  comunicându-şi  reciproc  tot  ce  au  afară  de  eu, 
care  nefiind  un  conţinut  ci  conştiinţa,  suportul  care  domină, 
priveşte  şi  poartă  întreg  conţinutul,  nu  se  poate  comunica. 
Cele  3  euri  îşi  comunică  întreolaltă  întreaga  fiinţă  aşa  încât 
nu  sunt  3  fiinţe  ci  una  singură :  o  gândire,  o  simţire,  o  vo¬ 
inţă,  dar  trei  focare,  trei  fosforescenţe,  trei  suporturi,  sau 
cum  le  zicem  trei  ipostasuri,  cari  poartă  gândirea  şi  voinţa 
cea  unică. 

Acesta  este  idealul  şi  pentru  raporturile  dintre  oameni. 
Deoarece  în  orice  religie  omul  caută  să  urmeze  divinităţii 
acelei  religii,  creştinul  e  ţinut  să  urmeze  pilda  de  iubire 
între  mai  multe  persoane,  ce  i-o  dă  Sf.  Treime. 

Idealul  nostru  este  omul  care  formează  un  centru  de 
gândire,  de  simţire  şi  de  voinţă,  un  centru  cu  mişcare  li¬ 
beră  din  sine,  dar  care  nu  se  strânge  în  sine  egoistic,  ci 
comunică  şi  semenilor  săi  tot  ce  are  şi  dobândeşte  el,  tot 
conţinutul  sufletului  său.  Doi  prietini  buni  sau  doi  soţi  îşi 
împărtăşesc  unul  altuia  tot  ce  poate  desprinde  fiecare  din 
sufletul  său,  cea  mai  mică  mişcare,  cel  mai  nuanţat  gând, 
aşa  încât  despre  ei  se  spune  că  au  amândoi  un  suflet, 
pentrucă  fiecare  posedă  amestecat  cu  sufletul  său  şi  sufletul 
celuilalt,  mai  bine  zis  cele  două  suflete  au  devenit  unul, 
posedate  de  două  centre.  Trăind  amândoi  mult  în  intimitate, 
ajung  să  aibă  aceleaşi  gânduri,  acelaşi  mod  de-a  fi  şi  de-a 
simţi,  aceleaşi  scopuri,  aceeaşi  fiinţă  am  putea  zice  pentrucă  iu¬ 
birea  dintre  ei  e  un  canal  prin  care  se  scurge  mai  mult  decât 
ne  dăm  noi  seama  totul  dela  unul  la  altul.  E  ceva  însă  ce 
nu  se  poate  comunica:  acel  fundament,  acea  ultimă  rădă¬ 
cină,  acel  punct  din  fund,  care  nu  se  poate  determina,  căruia 
îi  zicem  eu,  din  care  creşte  şi  care  poartă  întreagă  viaţa  sufle- 

tească  şi  trupească.  Acela  este  ipostasul,  iar  toată  viaţa  sufle¬ 
tească  ce-o  posedă  el,  care  o  simţim  şi  o  putem  determina, 
este  fiinţa  lui.  Din  aceasta  se  poate  comunica  cu  atât  mai 
mult  cu  cât  dragostea  e  mai  covârşitoare. 

Faţă  de  individul  închis  în  sine,  ros  de  ambiţii,  nefericit 
şi  el  şi  aducând  nefericirea  şi  peste  cei  din  jur,  precum  şi 
faţă  de  omul  maşină  lipsit  de  libertate  şi  suflet,  tot  aşa  de 
nepretinos  şi  de  nefericit,  creştinismul  opune  personalitatea 
liberă  să-şi  îmbogăţească  sufletul  cu  tot  ce  poate  achiziţiona, 
liberă  să  se  ocupe  cu  ce  voeşte,  dar  purtată  de  elanul  iu¬ 
birii  spre  cei  din  afară  de  sine,  comunicând  fericită  şi  dor¬ 
nică  să  fericească  pe  toţi,  tot  ce  dobândeşte  prin  străduin¬ 
ţele  sale. 

Este  singura  concepţie  despre  om  care  poate  aduce 
fericirea  în  societate,  din  care  s’ar  putea  deduce  cea  mal 
bună  organizare  a  vieţii  sociale,  pe  toate  terenele. 

Dr.  D.  STĂNILOAE 


ASPECTUL  RELIGIOS  AL  COMUNIS¬ 
MULUI  RUS 

de  Preotul  AUREL  RADU 


In  expresiva  formulă  a  lui  G.  Duhamel,  după  care 
Rusia  sovietică  „este  un  laborator  cu  geamurile  sparte", 
găsim  subliniat  mai  mult  elementul  dramatic  al  revoluţiei 
ruse,  decât  esenţa  ei.  Oricât  de  ditirambic  s’ar  glorifica 
planul  cincinal,  de  poeţii  proletari  ruşi  cari  au  pretenţia  că : 

,Fapta  noastră  vajlăsa’n  lume  o  dâră. 

Cântul  nostru  va  fi  puternici 
Dacă  electricitatea  jlşneşte 
Dtn  fi*care  fluviu  sovietic*,1 

totuşi  comunismul  rus  nu  este  numai  o  vastă  şi  radicală 
experienţă  social-economică,  nici  numai  o  americanizare 
forţaţă, o  dictatură  sanguinară,  ci  mai  ales  o  manifestaţiune 
religioasă  de  o  agresivitate  fără  precedent  în  istoria  lumei. 
Elementul  religios  din  comunismul  rus  este  firul  Ariadnei, 
care  ne  conduce  prin  labirintul  sovietic  şi  ne  ajută  să  des¬ 
cifrăm  ceva  din  inextricabilul  mister  ce  învălue  lumea  trans- 
nistriană.  Marele  Turgheniev  a  găsit  o  formulă  fericită 
atunci  când  a  voit  să  caracterizeze  enigmaticul  suflet  rusesc 
spunând  că:  „sufletul  rus  este  o  pădure  obscură".  După 
marea  răsturnare  prin  care  a  trecut  poporul  rus  în  urma 
răsboiului,  enigma  acestui  suflet  a  devenit  mult  mai  obscură, 
căci  e  o  experienţă  singulară  în  istorie,  când  un  popor  şi-a 
transformat  aşa  de  fundamental  şi  de  catastrofal  şfn  cel 
mai  scurt  timp  toate  bazele  tradiţionale  ale  vieţii  sale 
polico-sociale,  toate  conceptele  de  bază  ale  religiei,  patriei, 
familiei  şi  ale  proprietăţii. 


1  A.  Nalpanis :  Spiritualitatea  nouă  tn  Rusia. 

Această  extravagantă  metamorfoză  rusă,  nu  constituie- 
tutuşi  un  miracol,  ci  ea-şi  găseşte  o  suficientă  explicaţie, 
dacă  privim  pe  de  o  parte  presiunea  externă  a  evenimentelor 
istorice,  iar  pe  de  altă  parte  mecanismul  intern  al  marilor 
forţe  primordiale  şi  permanente,  cari  în.  cursul  veacurilor 
au  format  dinamica  sufletului  rus.  Psihologia  şi  istoria  popo¬ 
rului  rus  sunt  cele  două  mari  reflectoare  prin  care  se  poate 
ilumina  abisul  obscur  al  sufletului  rus.  Trei  au  fost  impon¬ 
derabilii  cari  au  contribuit  la  instaurarea  şi  consolidarea 
regimului  comunist  în  Rusia  —  fără  de  care  „metoda  loviturii 
invizibile"  nimerea  în  gol,  căci  nu  găsia  nici  o  priză  în 
realităţile  ruse  şi  anume :  1)  psihologia  Rusului,  2)  aspiraţiile 
mesianice  ale  poporului  rus,  3)  mesianismul  proletarian  pre¬ 
dicat  de  marxism.  Acestea  explică  până  la  un  punct  patosul 
comunismului  rus  şi  mai  ales  entuziasmul  printre  tineretul 
„comsomol"  de  care  s’a  făcut  atâta  caz.  Aceste  curente 
iraţionale  şi  religioase  care  s’agită  în  adâncul  sufletului  rus, 
au  format  forţa  dinamică  şi  propulsivă  a  comunismului  rus 
şi  nici  decum  elementele  ştiinţific  obiective  de  raţionalizare  a 
vieţii  luate  din  marxism.  E,  prin  urmare,  în  compoziţia  comu¬ 
nismului  rus  un  bizar  aliaj  de  raţional  şi  iraţional. 

Voi  examina  în  mod  succint  aceste  condiţii  subiective 
cari  au  favorizat  triumful  comunismului  în  Rusia,  din  care 
se  va  evidenţia  caracterul  lui  de  religie. 

Mult  timp,  sufletul  rus  a  fost  ascuns  într’un  văl  miste¬ 
rios  şi  impenetrabil  pentru  rostul  omenirii.  Nu  în  zadar  po¬ 
etul  A.  Blok  s’adresează  astfel  Europei: 

„O !  Lume  bătrână,  înainte  de  a  muri. 

Atunci  când  trăeşti  o  voluptoasă  durere, 

Opreşfe-te  înţeleaptă  ca  Edip 
înaintea  Sfinxului  cu  vechea  enigmă. 

Rusia  este  Sfinxul* 

Iar  marele  geniu  rus  Tiontehev  ne  avertizează  astfel; 

„Nu  se  poate  înţelege  Rusia  prin  inteligentă. 

Nu  poate  fi  măsurată  cu  un  metru  obicinuit*. 


Toate  aceste  caracterizări,  indică  o  particulară  structură 
a  sufletului  rus,  complectamente  diferit  de  al  celorlalte  po¬ 
poare  europene  şi  care  se  sustrage  de  sub  rigidele  clasi- 

ficări  ale  unei  psihologii  obicinuite.  De  Vogiie,  pentru  a 
surprinde  mai  exact  fisionomia  particulară  a  sufletului  rus, 
o  caută  în  cadrul  geografic  şi  observă:  „o  câmpie  care 
fine  mii  şi  mii  de  vârste,  fără  orizont  dinstinct,  fără  contur 
pronunţat. . .  In  nici  o  parte  un  munte  care  să  spună  omului : 
opreşte-te  aici  sau  luptă  ca  să  mă  poţi  învinge.  Pretutindeni 
infinitul  care  tulbură  şi  atrage  fără  scop.  Ţară  de  suflete 
vagi  ca  sufletele  oamenilor  dela  mare,  concentraţi,  de  mult 
resemnaţi  şi  cu  dorinţi  care  izbucnesc  violent;  ţară  făcută 
mai  mult  pentru  corturi  decât  pentru  case,  unde  ideile  sunt 
nomade  ca  şi  oamenii.  Este  pământul  propice  pentru  a 
hrăni  aspiraţiile  confuze,  pe  care  sufletul  rusesc  îl  ţine  dela 
originea  sa;  nu  este  pământul  acela,  care  convine  robustelor 
producţiuni  ale  spiritului".  Şi  geografia  pământului  rus, 
observă  cu  dreptate  N.  Berdiaev,  coincide  cu  geografia  su¬ 
fletului  său.  Astfel  sufletului  rus  nu-i  convin  cadrele  fixe  şi 
nu-i  dispus  să  trăiască  în  frontiere  precis  delimitate.  In 
consecinţă,  sufletul  rus  ignorează  orice  limită  şi  depăşeşte 
orice  barieră  care  i-ar  fi  impusă  de  vreo  disciplină  spirituală. 
„Ruşii  se  clasează  ei  înşişi  în  „apocaliptici"  şi  în  „nihilişti" 
înţelegând  prin  aceasta  că  ei  nu  supoartă  un  climat  psihic 
mijlociu  şi  că  temperamentul  lor  îi  mână  irezistibil  spre 
extreme".1 

Această  împrejurare  a  făcut  pe  C.  Leonliev  să  spună 
că  Rusul  poate  să  fie  un  sfânt,  dar  nu  poate  fi  un  om 
onest.  Se  observă  la  ei  pasiunea  excesivă  de  a  duce  orice 
lucru  până  la  ultimul  termen,  oscilând  mereu  între  cele 
două  extreme.  Aceasta  se  explică  prin  faptul  că  sufletul  rus,, 
n’a  fost  încă  fazonat  şi  disciplinat  de  puterile  coordonatoare 
ale  culturii.  El  nu  se  ataşează  la  nimic  în  mod  definitiv, 
nici  nu  adoră  un  lucru  în  etern ;  de  aici  saltul  brusc  dela 
religiositatea  cea  mai  fanatica  la  ateismul  cel  mai  feroce. 
Uşor  se  revoltă  împotriva  unor  valori  cultural  isterice  pe 
cari  până  atunci  le  venera  şi  le  considera  de  sacrosancte, 
făcând  apoi  din  tot  trecutu-i  o  fabula  rasa.  Nihilismul  este 
una  din  trăsăturile  cele  mai  caracteristice  şi  tot  odată  cea 
mai  funestă  a  sufletului  rus,  care  îl  face  să  se  preteze  Ia 
cele  mai  variate  şi  contradictorii  experienţe.  „Nihilismul  a 


1  N.  Berdiaev,  L’esprit  de  Desloievski  p.  15. 

apărut  între  noi,  zice  Destoievski,  pentrucă  noi  toţi  suntem  * 
nihilişti."  Este  evident  că  cu  o  astfel  de  dispoziţie  sufletească 
munca  istorică  este  serios  împiedicată.  «Rusia,  zice  A.  Biely, 
nu  este  occidentul,  însă  ea  nu  este  nici  orientul.  Ea  este 
Imensul  orient  occidental,  supusă  la  influenţa  curentelor  de 
est  şi  vest.  Iată  unde  rezidă  complicaţia  şi  enigma  saV 

Pe  fondul  acestei  psihologii  ruseşti  găsim  încrustată 
din  vremuri  îndepărtate  o  aspiraţie  mesianică  puternică ;  ea 
este  elementul  al  doilea  ce  ne  ajută  la  înţelegerea  comu¬ 
nismului  rus.  Pentru  a  înţelege  mentalitatea  poporului  rus, 
este  de  ajuns  a  ne  întreba,  care  a  fost  caracterul  lui  predo¬ 
minant,  sau,  cum  ar  zice  Taine,  „facultatea  sa  dominantă?* 
Indiscutabil,  că  aceasta  a  fost  religiositatea  sa.  „Ruşii,  scrie 
T.  G.  Masaryk  în  „Idealurile  umanităţii"  —  au  idealul  de 
umanitate  religios  social".  Mesianismul  poporului  rus  nu 
este  un  simplu  tip  decorativ  pe  care  generozitatea  vreunui 
scriitor  să  i-1  fi  acordat,  cum  se  întâmplă  cu  alte  popoare, 
ci  el  a  fost  şi  este  o  profundă  realitate  spirituală  a  popo¬ 
rului  rus  şi-şi  urcă  originea  până  prin  secolul  al  XlV-lea. 
Curând  după  încreştinarea  poporului  rus  găsim  în  sufletul 
Iui,  în  stare  latentă  şi’n  formă  vagă,  credinţa  că  el  are  o 
mare  vocaţie  religioasă.  Aceste  stări  afective  evoluiază  şi-şi 
capătă  tot  mai  multă  consistenţă  până  ce  se  cristalizează 
într’o  convingere  profundă,  că  el  are  de  împlinit  un  impor¬ 
tant  rol  mesianic  în  lume.  Ideia  mesianică  este  de  origine 
iudaică,  justificată  istoriceşte  prin  aşteptarea  şi  apoi  prin 
venirea  lui  Mesia.  Evident  că  după  apariţia  lui  Hristos  şi  în 
limitele  lumii  creştine  orice  noţiune  de  mesianism  este  un 
anacronism  şi  un  non  sens.  întreaga  umanitate  creştină  este 
poporul  ales  al  lui  Dumnezeu.  Diferitele  popoare  pot  avea 
câte  o  misiune,  câte  o  vocaţie  particulară,  însă  conştiinţa 
misionară  nu  poate  fi  identică  cu  conştiinţa  mesianică. 

Tentativa  de-a  avea  o  pretenţie  mesianică  în  interiorul 
lumii  creştine,  este  pur  şi  simplu  o  reiudaizare  a  creşti¬ 
nismului,  o  indentificare  a  religiosului  universal  cu  cel  na¬ 
ţional  după  maniera  iudaică.  In  mesianismul  rus,  găsim 
tocmai  aceste  elemente  iudaice  travestite  în  haine  creştine. 
Prin  urmare.  Ruşii  au  fost  animaţi  de  o  profundă  conştiinţă 


1  O.  c.  pag.  219. 

mesianică,  care  şi-a  găsit  expresia  în  faimoasa  teorie  — 
Moscova,  a  treia  Romă  —  elaborată  de  călugărul  Filoteiu, 
în  sec.  al  XV-lea.  Această  teorie  spune  că  după  căderea 
imperiului  bizantin  Rusia  a  rămas  în  toată  lumea  singurul 
refugiu  al  credinţei  ortodoxe,  trădată  de  celelalte  popoare. 
Moscova,  prin  urmare,  este  a  treia  Romă  în  succesiunea 
istorică.  Roma  nouă  şi  ultimă. 

Concepţia  aceasta  mesianică,  în  cursul  veacurilor  a 
suferit  multe  transformări,  mai  ales  în  cursul  teribilei  crize 
a  schismei  din  sec.  XVII-iea.  Ocrotită  de  aripa  „de  stânga" 
a  schismei,  ea  a  fost  transmisă  în  sec.  XlX-lea  între  scrii¬ 
torii  şi  gânditorii  ruşi.  Această  conştiinţă  mesianică  a  ajuns 
o  adevărată  psihoză  pentru  poporul  rus,  încât  a  erupt  în 
proclamaţii,  ca  aceia  a  analfabetului  Seliranov,  care  se  pre¬ 
tinde  că  el  este:  „Dumnezeul  Dumnezeilor  şi  regele  regilor, 
venind  să  grupeze  pe  credincioşi  şi  cu  ajutorul  şi  protecţia 
lor  să  stabilească  împărăţia  lui  Mesia  în  Rusia".  Apariţia 
de  „Hristoşi"  şi  de  „Bogorodicine"  în  hainele  mujicului  rus, 
sunt  fenomene  pe  cât  de  caracteristice  în  istoria  Rusiei  pe 
atât  de  semnificative  din  punctul  de  vedere  al  acestei  psihoze. 
Gruparea  literară  „inteligentzia"  a  slavo-fililor  profesa  şi 
manifesta  faţă  de  poporul  rus  „teofor"  (purtător  de 
Dumnezeu)  o  reverenţă  quasi-religioasă.  Populismul  rus  nu 
era  decât  o  adorare  religioasă  a  imensului  popor,  socotit 
că  deţine  toate  valorile.  Şatov,  personagiul  din  romanul 
„Posedaţii"  al  Iui  Dostoievski,  nu  face  decât  să  rezume 
tentaţiunile  acestui  mesianism  rus.  Şatov  interogează  pe 
Stavroghin:  „Ştiţi  în  prezent  pe  tot  pământul  care  este 
singurul  popor  purtător  de  Dumnezeu,  care  se  pregăteşte  a 
reînoi  şi  mântui  lumea  în  numele  Dumnezeului  nou  şi  căru- 
ia-i  sunt  date  cheile  vieţii  şi  ale  cuvântului  nou?"  Şi  mai 
departe:  „Dacă  un  popor  mare  nu  crede  că’n  el  singur 
este  adevărul,  dacă  nu  crede  că  el  este  singurul  capabil 
de-a  resuscita  şi  de-a  mântui  totul  şi  că  el  este  designat 
pentru  aceea,  atunci  el  nu  este  decât  un  instrument  etno¬ 
grafic  şi  nu  un  popor  mare... 

Insă  adevărul  este  unul  şi  un  singur  popor  poate  de¬ 
ţine  adevărul  divin,  şi  nu  celelalte  popoare,  cu  Dumnezeii 
lor  particulari.  Acest  unic  popor,  purtător  de  Dumnezeu, 
este  poporul  rus". 

In  pornirea  aceasta  a  „inteligetzei"  de-a  diviniza  po¬ 
porul,  socotind  că  el  este  sorgintea  oricărui  adevăr,  ajun¬ 
gea  adesea  să  creadă  mai  mult  în  popor  decât  în  Dum¬ 
nezeu.  Intr’o  anumită  formă  acest  mesianism  îl  regăsim  şi 
între  revoluţionari  şi  în  special  la  anarhistul  Bakunin.  E 
semnificativă,  sub  acest  raport,  atitudinea  scriitorului  C. 
Leontiev,  care  atunci  când  în  timpul  revoluţiei  şi-a  văzut 
sfărâmată  toată  credinţa  şi  nădejdea  în  vocaţia  religioasă  a 
fraţilor  săi  ruşi  de-a  realiza  împărăţia  lui  Dumnezeu  pe 
pământ,  el  a  început  să  creadă  că  poporul  rus  poartă  în 
sânul  sau  pe  Antichrist,  ceeace  înseamnă  că  el  investeşte 
poporul  rus  tot  cu  un  rol  mesianic,  fie  acela  şi  întunecos. 
„Bolşevismul  este  ultima  încarnare  a  mesianismului  rus  şi 
e  o  încarnaţie  atee:  el  crede  că  lumina  vine  din  răsărit, 
că  flacăra  revoluţiei  ruse  va  ilumina  întunecimile  burgheze 
ale  occidentului.  Poporul  rus  n’a  realizat  vechea  ideie 
despre  a  treia  Romă  şi  Rusia  imperială  a  rămas  foarte 
departe.  Insă  în  locul  celei  de  a  treia  Roma  ea  a  realizat 
a  treia  internaţională".1  Bolşevismul,  cum  observă  genialul 
filosof  N.  Berdiaef,  nu  este  un  fenomen  extrinsec,  ci  intrinsec 
poporului  rus,  el  este  grava  maladie  morală,  el  este  răul 
organic  al  poporului  rus.  In  revoluţia  rusă  s’au  întâlnit, 
prin  urmare,  două  curente  mesianice :  ideia  mesianică  specific 
rusă,  care  constă  în  aşteptarea  împlinirii  împărăţiei  Iui 
Dumnezeu  pe  pământ  şi  ideia  mesianică  a  proletariatului 
internaţional. 

Doctrina  raţionalistă  a  lui  K.  Marx  a  fost  asimilată 
religios  de  poporul  rus,  ceeace  înseamnă  că  această  doc¬ 
trină  s’a  refractat  prin  gândirea  religioasă  rusă  şi  astfel  ea 
s’a  transformat  şi  s’a  dilatat  după  chipul  şi  asemănarea 
forţelor  inconştiente  ale  sufletului  rus. 

Ceeace  a  fost  mai  contagios  în  marxism  pentru  poporul 
rus,  n’a  fost  evident  complicata  teorie  a  materialismului 
istoric,  care  nu-1  putea  entuziasma  prin  nimic,  ci  acel  ele¬ 
ment  înrudit  cu  aspiraţiile  sale  sufleteşti,  ideia  mesianică  a 
proletariatului.  După  K.  Marx,  la  baza  istoriei,  n’a  fost 
numai  economia,  dosvoltarea  factorilor  de  producţie  mate¬ 
rială,  ci  şi  lupta  de  clasă.  Păcatul  original  depus  pe  baza 

1  N.  Berdiaef:  Probleme  du  communisme  pag.  31, 

societăţilor  umane,  a  fost  exploatarea  omului  de  om,  care 
apoi  a  luat  forma  de  exploatare  a  unei  clase  de  altă  clasă. 
Acest  păcat  original  al  exploatării  a  inundat  toată  istoria 
universală,  a  infectat  toate  clasele  societăţii  şi  a  conrupt 
prin  contaminare  toate  credinţele  şi  ideologiile.  Marx,  ma¬ 
rele  iniţiat,  revelează  lumii  acest  mare  adevăr  şi-i  arată  că 
acest  păcat  este  cauza  eficientă  a  răului  din  lume.  Tot  odată 
Marx  mai  face  o  revelaţie;  descopere  clasa  exploatată  a 
proletarilor.  Clasa  proletară,  din  cauza  suferinţelor,  exploa¬ 
tărilor  prin  care  a  trecut,  s’a  purificat  de  păcatul  original 
al  exploatării  şi  şi-a  câştigat  în  privinţa  aceasta,  un  fel  de 
imunitate,  un  fel  de  infailibilitate  şi  asta  nu  numai  temporar 
ci  ea  rămâne  un  fel  de  apanagiu  al  proletariatului.  In  con¬ 
secinţă  proletariatul  este  clasa  mesianică,  chemată  să  fie 
liberatoarea  umanităţii,  să  regenereze  întreaga  societate  de 
clase,  ea  având  o  misiune  universală.  Proletariatul  este 
Mesia  liberatorul  şi  mântuitorul  umanităţii.  După  analogia 
poporului  ales,  clasa  proletară  e  considerată  ca  depozitară 
a  adevărului  absolut,  pe  care  numai  ea  îl  deţine  în  mod 
absolut.  K.  Marx,  era  un  izraelit ;  deşi  devenise  ateu  şi  ma¬ 
terialist  totuşi  în  subconştientul  său  purta  marea  speranţă  a 
lui  Israel,  care  a  lucrat  aşa  de  mult  asupra  lui  —  căci 
subconştientul  e  mai  puternic  decât  conştientul. 

EI  era  impregnat  de  ideea  mesianică  a  împărăţiei  Iui 
Dumnezeu,  chiar  când  caută  s’o  realizeze  fără  Dumnezeu. 

El  secularizează  astfel  o  mare  ideie  religioasă.  Inlocu- 
eşte  astfel  „poporul  ales“  cu  „clasa  aleasă".  Noul  Mesia, 
care  s’a  încorporat  în  proletariat  nu  vine  umilii,  ci  cu  forţă 
şi  glorie  şi  va  realiza  toate  speranţele  mesianice,  împărăţia 
sa  va  fi  din  lumea  aceasta.  Mesia  Hristos  a  murit  ca  un 
sclav  crucificat  şi  a  refuzat  să  transforme  pietrele  în  pâini, 
pe  când  noul  Mesia,  în  trăsăturile  de  proletar,  tocmai 
aceasta  promite  să  dea:  împărăţia  paradisului  terestru.  In 
felul  acesta  Marx  învesteşte  cu  toate  atributele  poporului 
ales  clasa  proletară  şi  îi  mai  dă  în  plus  şi  toate  virtuţile. 
Toate  aceste  idei  sunt,  evident,  de  ordin  religios  sub  o  formă 
pervertită ;  ele  formează  forţa  dinamică  a  comunismului  rus. 
Comunismul  rus,  atât  în  teorie  cât  şi’n  practică,  este  o  mani¬ 
festare  religioasă.  Mai  ales  ca  religiune,  el  este  un  duşman 
ireductibil  al  creştinismului  pe  care  vrea  nu  numai  să-l  su- 

prime,  ci  să-l  înlocuiască.  Din  acesi  punct  de  vedere  se 
poate  afirma  cu  toată  certitudinea  că  U.  R.  S.  S.  nu  este 
un  stat  aconfesional  cum  ne-ar  face  aparenta  să  credem, 
ci  cel  mai  confesional  stat  din  Europa,  de  azi  şi  din  trecut 
şi  de-o  intoleranţă  fără  precedent.  Caracterul  de  religie 
al  comunismului  se  observă  în  pretenţia  lui  de-a  realiza 
toate  problemele  fundamentale  ale  vieţii  umane.  Când  con¬ 
ducătorii  comunişti  au  aruncat  credinţa  în  Dumnezeu,  nu 
înseamnă  că  au  renunţat  la  credinţă.  „Căci  omul  este  6 
fiinţă  religioasă  şi  sufletul  omenesc  nu  poate  suporta  vid  în 
materie  de  credinţă.  Ei  şi-au  creiat  falşi  dumnezei,  idoli, 
colectivitatea  socială  căreia  îi  acordă  un  cult  religios.  Co¬ 
munismul  utilizează  rezerva  de  energie  a  credinţei  creştine 
pe  care  o  pune  în  serviciul  unei  false  religiuni.  Comunismul^ 
ca  orice  religie  îşi  are  teologia  sa,  dogmatica  sa  şi  şi  răs¬ 
pândeşte  catehismele  sale.  Cine  se  abate  dela  ortodoxia 
comunistă,  zic  că  să  fie  declarat  eretic  şi  în  consecinţă  să 
fie  excomunicat  şi  anatemizat.  Şi-a  creiat  un  cult  propriul, 
cultul  lui  Lenin,  calendarul  său,  sărbătorile,  botezul  roşu  şi 
funeraliile  roşii,  etc. ..  Evanghelia  creştină  a  fost  înlocuită 
de  comunişti  prin  „Capitalul"  lui  K.  Marx,  care  se  găseşte 
în  biblioteca  din  Leningrad,  legat  în  aur.  Faimosul  „colţ  al 
Iui  Lenin"  a  luat  locul  icoanelor  religioase  din  localurile 
publice.  Cred  în  sfârşit,  şi  ei,  în  păcatul  original,  precum 
şi  într’o  judecată  universală,  când  popoarele  burgheze,  „hidra 
burgheză",  vor  fi  distruse  —  în  acel  teribil  „Zusamenenbruch". 
Orice  argumentare,  în  lumea  sovietică,  se  reduce  la  simple 
citaţiuni,  din  marii  pontifi :  Lenin  dixit ;  Marx  a  scris. . .  Filo- 
sofia  a  devenit  monopolul  guvernului,  speculaţiunea  a  de¬ 
venit  administrativă.  Toată  speculaţiunea  filosofică,  dela  un 
capăt  la  altul,  nu  consistă  decât  într’o  apreciere,  într’o  eşti- 
maţiune  de  valori,  din  punctul  de  vedere  al  ortodoxiei  şi  ere¬ 
ziei".1  In  Rusia,  totul  este  colectivizat  şi  standardizat,  până 
şi  inteligenţa. 

Din  aceste  trăsături  religioase  ale  comunismului  rus 
rezultă,  că  el  nu  este  decât  fanatismul  religios  „â  rebours", 
decât  devierea  şi  pervertirea  religiosului  rus,  într’o  acţiune 
atee.  Bogata  reconstrucţie  tehnică  a  U.  R.  S.  S.,  în  care 


1  Op.  c.  pag.  112. 

s’a  cheltuit  atâta  energie  şi  sacrificiu,  a  fost  posibilă  dato¬ 
rită  numai  unei  capacităţi  creştine  a  sufletului  rus. 

Este,  în  orice  caz,  o  poziţie  anormală  în  care  se  găseşte 
sufletul  rus,  care  nu  mai  poate  dura  mult.  Printr’o  exploa¬ 
tare  barbară  şi  în  formă  pervertită  a  religiosului  rus  de 
către  comunişti  —  se  va  ajunge  ca  acest  sullet  rus  să  se 
purifice  tot  mai  mult,  până  ce  se  va  declanşa  într’o  formi¬ 
dabilă  renaştere  creştină.  Dai  Rusia  şi  poporul  rus  se  va 
mântui,  însă  „aşa  ca  prin  foc",  cum  spune  Sfântul  Pavel.  Proba 
de  foc  prin  care  trece  poporul  rus  ne  serveşte  ca  cea  mai 
instructivă  lecţie  de  pedagogie  creştină  pentru  restul  creşti¬ 
nătăţii.  Nu  este  şi  aceasta  un  mesianism? 


Pr.  AUREL  RADU 


PROBLEMA  PERSONALITĂŢII  JURIDICE 
A  ORDINELOR  RELIGIOASE 
CATOLICE  DIN  ROMÂNIA 

—  CÂTEVA  CONTRiBUŢIUNI  — 

de  ONISIFOR  GHIBU, 
profesor  ia  universilatea  din  Cluj 


Chestiunea  personalităţii  juridice  a  Ordinelor  religi¬ 
oase  catolice  din  tara  noastră  prezintă  o  importantă  deo¬ 
sebit  de  mare  mai  ales  în  urma  împrejurării  că  aceste  or¬ 
dine,  moştenite  în  partea  cea  mai  mare  a  lor  dela  vechea 
Ungarie,  nu  sunt  simple  organizaţii  religioase  — -  cum  par 
privitorului  superficial  —  ci  sunt  organizaţii  naţionale  ma¬ 
ghiare,  cari  pe  vremuri  erau  în  serviciul  direct  al  Statului 
maghiar,  respectiv  al  regilor  unguri,  iar  astăzi  continuă  să 
servească,  în  mod  mai  mult  sau  mai  puţin  acoperit,  acelaş 
stat  ungar,  care  le-a  dat  fiinjă  şi  Ie-a  susţinut.  Până  în 
ziua  de  astăzi  unele  ordine  catolice  din  Transilvania  au  ca 
sfinţi  protectori  regi  maghiari  şi  fac  rugăciuni  pentru  re¬ 
gele  „apostolic"  al  Ungariei. 

Supt  vechiul  imperiu  maghiar.  Ordinele  religioase 
n'aveau  personalitate  juridică.  In  privinţa  aceasta  avem 
mărturia  categorică  a  cunoscutului  specialist  în  dreptul  bise¬ 
ricesc  maghiar,  Dr.  Ignatiu  Kosutâny,  care,  în  clasicul  său 
tratat:  Egyhâz,  declară  că  „Ordinele  religioase  nu  erau  per¬ 
soane  juridice"  (pg.  513). 

In  ce  priveşte  situaţia  lor  sub  guvernarea  românească, 
legea  cultelor  nu  prevede  nici  ea  personalitatea  juridică  a 
Ordinelor  religioase.  In  schimb,  o  prevede  Concordatul  în 
§17,  unde  se  spune:  „Ordinelor  şi  Congregaţiilor  religi¬ 
oase,  ca  aiari,  Statul  le  recunoaşte  personalitatea  juri¬ 
dică,  cu  condiţia  ca  ele  să  Îndeplinească  condiţiile 
stabilite  de  legile  In  vigoare". 

Trebue  să  notăm  că  Concordatul  nu  se  ocupă  de  per¬ 
sonalitatea  juridică  a  Ordinelor  religioase  în  §  IX  al  său, 
unde  sunt  înşirate  taxativ  toate  organizaţiile  canonic  şi  legal 
constituite  ale  Bisericii  catolice,  cărora  Statul  Ie  recunoaşte 
pur  şi  simplu  personalitatea  juridică,  fără  nici  o  altă  for¬ 
malitate,  —  ci,  de  personalitatea  juridică  a  Ordinelor  reli¬ 
gioase  se  ocupă  într’un  paragraf  special,  prevăzând  în  mod 
categoric  că  aceasta  Statul  o  recunoaşte  numai  în  cazul 
că  Ordinele  din  chestiune  împlinesc  condiţiunile  legilor  în 
fiinţă,  adecă  condiţiile  cuprinse  în  Constituţia  ţării,  în  legea 
Cultelor  şi  în  legea  persoanelor  juridice. 

Nu  ne  oprim  deocamdată  asupra  faptului  nespus  de 
curios  că  Concordatul  asigură  posibilitatea  obţinerii  per¬ 
sonalităţii  juridice  pe  seama  Ordinelor  şi  congregaţiilor  ca¬ 
tolice,  pe  care  legea  Cultelor  n’o  prevede  pe  seama  Ordi¬ 
nelor  şi  congregaţiilor  celorlalte  culte,  —  ci  ne  mărginim 
a  semnala  faptul  şi  mai  curios  că  cu  toată  enunciaţiunea 
clară  a  Concordatului,  atât  Ministerul  Cultelor  şi  al  Aface¬ 
rilor  Străine,  cât  şi  Tribunalul  Sălaj  şi  Curtea  de  Apel 
Oradea  au  interpretat,  până  bine  de  curând  paragraful  din 
chestiune  în  sensul  că  Ordinele  călugăreşti  catolice  sunt 
persoane  juridice  prin  însaş  natura  lor  şi  că  toate  Ordinele 
cari  se  găsiau  în  fiinţă  în  momentul  încheierii  Concorda¬ 
tului  şi  cari  îşi  au  membrii  lor  cetăţeni  români,  sunt  per¬ 
soane  juridice,  fără  nici  o  altă  formalitate. 

In  privinţa  aceasta,  ministerul  Cultelor  a  dat  şi  două 
deciziuni  nenorocite,  pe  cari  eu,  mai  târziu,  le-am  atacat, 
cerând  ca  ele  să  fie  declarate  nule,  iar  Tribunalul  Sălaj  a 
dat  câştig  de  cauză  într’un  proces  dintre  Statul  român  şi 
Ordinul  minoriţilor,  acestuia  din  urmă,  obligând  Statul  la 
plata  unor  despăgubiri  în  valoare  de  5.800.000  Lei.  Sen¬ 
tinţa  aceasta,  la  temelia  căreia  stătea  printre  altele  inter¬ 
pretarea  greşită  a  ari.  17  din  Concordat,  a  fost  confirmată 
şi  de  Curtea  de  Apel.  Astăzi  ea  se  găseşte  în  faţa  înaltei 
Curţi  de  Casaţie. 

Din  parte-mi  am  luptat  cu  toată  hotărârea  împotriva 
greşelii  celor  două  Ministere  şi  a  instanţelor  judecătoreşti 
amintite  şi  am  marea  satisfacţie  de  a  fi  putut  convinge, 
după  lupte  îndelungate,  atât  Ministerul  Cultelor,  cât  şi  ju¬ 
stiţia,  despre  dreptatea  punctului  meu  de  vedere. 

Tribunalul  Sălaj,  care,  după  cum  am  arătaf,  sancţio¬ 
nase,  la  un  moment  dat  interpretarea  greşită,  a  dat  în 
aceeaşi  chestiune,  în  care  a  fost  sesisat  de  către  comuna 
politică  Şimleul  Silvani  ei,  o  a  doua  sentinţă,  în  sensul  con¬ 
trar  celei  dintâi,  iar  Ministerul  Cultelor  a  dat  două  decizii 
absolut  categorice  în  chestiune.  In  baza  acestora.  Tribu¬ 
nalul  Timiş-Torontal,  prin  sentinţa  Nr.  1417  din  10  Septem¬ 
vrie  1934,  a  stabilit  o  jurisprudenţă  foarte  temeinic  docu¬ 
mentată,  în  sensul  că  Ordinele  religioase,  pentru  a  putea 
avea  personalitate  juridică,  trebue  să  îndeplinească  preve¬ 
derile  legii  persoanelor  juridice  —  ceeace  însă  atât  Ordi¬ 
nele  religioase,  cât  şi  episcopii  catolici  şi  Sfântul  Scaun 
însuşi  —  pentru  motive  cari  pot  fi  bănuite  —  evită  să  le 
înd eplinea  sco. 

După  cele  două  decizii  ale  Ministerului  Cultelor,  — 
decizii  semnate  de  secretarul  general  Dr.  Avram  Imbroane 
—  şi  după  decizia  Tribunalului  din  Timişoara,  chestiunea 
personalităţii  juridice  a  Ordinelor  religioase  catolice  este 
definitiv  clarificată :  ea  nu  poate  fi  obţinută  decât  pe  temeiul 
legilor  în  fiinţă.  Inzadar  mai  forţează  chestiunea  Sfântul 
Scaun,  pe  deoparte  şi  Ministerul  afacerilor  străine  pe  de 
alta  —  (par’că  acesta  n’ar  fi  un  Minister  al  statului  român, 
ci  un  Minister  al  afacerilor  străinilor  /),  —  legile  trebuesc 
respectate.  Cine  fuge  de  respectul  legilor,  are  ceva  de 
ascuns . . . 

In  cele  următoare  dăm  câteva  documente  în  legătură, 
cu  problema  enunţată  în  titlul  acestor  rânduri 

I 

întrebare  adresată  Ministerului  cultelor  cu  privire  la 
personalitatea  juridică  a  Ordinului  minor iţilor, 

PRIMĂRIA  COMUNEI  URBANE  S1MLEUL-SILVAN1EI,  JUD.  SĂLAJ. 

Nr.  2710-1934  adm. 

Domniei  Sale  Domnului  Ministru  al  Cultelor  şi  Artelor 

Bucureşti 

DOMNULE  MINISTRU, 

Comuna  Şimleul-Sllvanlei  a  încheiat,  în  anul  1913,  cu  Ordinul 
Maghiar  al  Minoritilor  Conventuali  un  contract,  al  cărui  substrat  a 

devenit,  sub  stăpânirea  românească,  litigios.  Urmând  ca  comuna 
să-şi  apere  pe  cale  judiciară  interesele  vizate  în  acest  contract,  îna¬ 
inte  de  a  proceda  la  intentarea  procesului,  ea  are  nevoie  să  fie  lă¬ 
murită  asupra  chestiunei  personalităţii  juridice  a  numitului  Ordin.  In 
consecinţă,  cu  onoare  Vă  rog,  să  binevoiţi  a  ne  da  următoarele 
desluşiri : 

1.  Are  „ Ordinal  maghiar  al  Minoriţilor  Conventuali “  în  Statul 
Român  o  situaţie  de  drept  legală,  adecă  îndeplineşte  el  condiţiunile 
prevăzute  de  art.  26  din  Legea  Cultelor,  respectiv  de  art.  17  din 
Concordatul  dintre  Statul  Român  şi  Sfântul  Scaun,  —  şi 

2,  A  recunoscut  Sfatul  Român  ca  legală  măsura  preconizată, 
la  12  August  1930,  de  către  dl  Dominicus  Maria  Tavani,  Ministrul 
General  al  întregului  Ordin  al  Minoriţilor  Conventuali,  cu  reşedinţa 
în  Roma,  —  măsură  prin  care  —  cu  ignorarea  existenţei  faptice  a 
Minoriţilor  din  Moldova,  cu  cari  cei  din  Transilvania  ar  fi  trebuit  să 
fie  contopiţi,  resturile  Ordinului  maghiar  al  Minoriţilor  Conventuali, 
ajunse,  în  urma  unirii  Ardealului,  pe  teriforul  României,  au  fost  con¬ 
stituite  în  „ Provincia  din  Transilvania “,  —  restituindu-se,  astfel,  si¬ 
tuaţia  din  vremea  când  Transilvania  era  Mare  Principat  în  cadrele 
vechei  Austrii?  Cu  alte  cuvinte:  , Ordinul  Conventaal al  Minoriţilor 
din  Transilvania"  îndeplineşte  condiţiunile  legilor  în  vigoare,  aşa 
cum  prevede  Concordatul,  în  art.  17,  şi  este  recunoscut  de  Statul 
Român  ca  persoană  juridică  ? 

în  cazul  că  există  vre-un  act  oficial,  prin  care  se  recunoaşte 
personalitatea  juridică,  fie  a  .Ordinului  maghiar  al  Minoriţilor  Con- 
ventuaii*,  fie  al  „Ordinului  Minoriţilor  Conventuali  din  Transilvania ", 
cu  onoare  Vă  rog,  să  binevoiţi  a  ne  pune  la  dispoziţie  o  copie  au¬ 
tentică  a  acestui  act. 

Primiţi  Vă  rog  Domnule  Ministru  asigurarea  deosebitei  noastre 
consideraţiuni. 

Şîmleul-Silvaniei,  la  6  Iunie  1934. 


Preşedintele  Comisiei  Interimare: 
(ss)  LOBONŢIU 


p.  Secretar  General: 
(ss)  PETRIŞIOR 

n 

Ministerul  Cultelor  declară  că  nu  recunoaşte  persona¬ 
litatea  juridică  a  Ordinului  Minoriţilor. 

MINISTERUL  INSTRUCŢIUNII  AL  CULTELOR  ŞI  ARTELOR. 

DIRECŢIUNEA  CULTELOR. 

Nr.  96946/10352/1934. 

Domnului  Preşedinte  al  Comisiei  interimare  a  oraşului 

Şimleul-Siloaniei 

DOMNULE  PREŞEDINTE, 

La  hârtia  Dvs.  de  sub  No.  2710  din  6  Iunie  a.  c.  privitor  Ia 
situaţia  de  drept  a  Ordinului  Minorit  Conventual,  am  onoare  a  Vă 
răspunde  următoarele: 

1.  Ordinul  maghiar  al  Minoriţilor  conventuali  a  fost  admis  în 
vechea  Ungarie  prin  art.  52  al  Dietei  din  1715,  cu  condiţia  ca 
,  drept  expresiune  a  gratitudine i  sa  ie  pentru  inviolabilitatea,  feri¬ 
cirea  şi  sporul  Sfintei  Majestăţii  Regale  şi  Apostolice  şi  a  descen¬ 
denţilor  săi  —  a  Regilor  Ungariei  —  precum  şi  a  acestui  Apostolic 
Regat  —  în  vecii  vecilor  să*slujească  câte  12  slujbe  sfinte  pe  an".. 
—  El  are  ca  patron  special  al  său  pe  Sf.  Elisabeta  Regina  Ungariei, 
în  timp  ce  Ordinul  minorit  din  lumea  întreaga  are  ca  patron  pe 
Prea  Curată  Maică  a  Domnului. 

Fiind  *  Ordinul  maghiar  al  Minoriţilor"  un  Ordin  naţional  ma¬ 
ghiar,  pus  în  serviciul  Ungariei  şi  al  Regilor  ei,  evident  că  el  nu 
îndeplineşte,  din  nici  un  punct  de  vedere,  condiţiile  pe  cari  trebuie 
să  le  întrunească  orice  organizaţie  din  cuprinsul  României  întregite 
şi  că  el  nu  intră  nici  în  prevederile  art.  26  din  Legea  Cultelor,  nici 
în  ale  art.  17  din  Concordat  şi  că,  deci,  nu  poate  avea  personalitate 
juridică  pe  terenul  Statului  român. 

2.  Statul  român  nu  are  cunoştinţă  oficială  despre  măsura  luată 
de  dl  Dominicus  Maria  Tavani,  Ministrul  general  al  întregului  Ordin 
minorit,  cu  reşedinţa  în  Roma,  privitor  la  constituirea  „  Ordinul  mi¬ 
norit  conventual  din  Transilvania “,  în  sensul  restituirii  situaţiei  de 
pe  timpul,  când  Transilvania  făcea  parte  din  Austria,  ca  Mare  Prin¬ 
cipat,  Constituirea,  respectiv  recunoaşterea  Ordinelor  religioase  din 
România  întregită  nu  se  poate  face  în  mod  unilateral,  prin  vre-o- 
autoritate  străini,  ci  exclusiv  pe  baza  legilor  Ţării. 

Ordinul  minorit  din  Transilvania ,  creat  fără  ştirea  şi  aprobarea 
Guvernului  român  şi  cu  tendinţa  evidentă  de  a  evita  fuziunea  şi 
conlucrarea  cu  Ordinul  minorit  român  din  Moldova,  —  aceasta  cu 
scopul  ascuns  de  a  continua  tradiţia  şi  obiectivele  Ordinului  maghiar 
al  Minoriţilor  dinainte  de  anul  1919,  —  fiind  în  contrazicere  ecla¬ 
tantă  cu  prevederile  Legii  Cultelor  şi  ale  Concordatului,  nu  poate 
avea  o  personalitate  juridică  în  cuprinsul  Statului  român. 

p.  Ministru :  ss.  AVRAM  1MBROANE 

Consilier:  ss.  O.  ILIONIU 

Urmarea  acestei  intenţii  a  Ministerului  de  culte  a  fost 
că  Tribunalul  din  Sălaj  a  dat  curs  cererii  oraşului  Şimleul- 
Silvaniei,  intabulând  imobilul  reclamat  de  Ordinul  minoriţilor, 
pe  numele  Statului  român. 


III 

Ministerul  Cultelor  declară  că  toate  măsurile  luate  de 
Sf.  Scaun  cu  privire  la  Ordinul  piarist  din  România,  sunt 
nule  şi  neavenite  şi  că  nici  vorba  nu  poate  fi  ca  acest 
Ordin  să  aibă  personalitate  juridică  în  România. 

MINISTERUL  INSTRUCŢIUNII,  AL  CULTELOR  ŞI  ARTELOR 
DIRECŢIA  CULTELOR 

Nr.  20.150—1934 

Prea  Cucerniciei  Sale  Prea  Cucernicului  Părinte  pro¬ 
vincial  al  Ordinului  piarist 

Cluj 

PREA  CUCERNICE  PĂRINTE  PROVINCIAL, 

In  legătură  cu  cererile  Prea  Cucerniciei  Voastre  Nr.  350/1933 
şi  3/1934  privitoare  la  acordarea  personalităţii  juridice  a  Ordinului 
piarist  din  România,  înainte  de  a  Vă  face  cunoscut  punctul  de  vedere 
al  Ministerului,  ţinem  să  rezumăm  situaţia  acestui  Ordin  pe  baza 
celor  comunicate  de  P.  C.  Voastră  în  cele  două  cereri,  rămânând 
să  ne  facem,  paralel,  observaţiunile  necesare. 

In  hârtia  Nr.  350/1933  P.  C.  Voastră  susţineţi  ca: 

a)  Ordinul  piarist  din  România  este  o  parte  a  Ordinului  piarist 
universal  şi  dupăce,  din  Ordinul  piarist  din  Ungaria  s’a  despărţit  în 
urma  răsboiului,  la  1925,  prin  Decretul  Sfântului  Scaun  comunicat 
prin  Generalul  Ordinului  sub  Nr.  164/1925,  a  devenit  independent,  —  că 

b)  Ordinul  piarist  din  România  stă  pe  baza  Consfltuţiunei  obli¬ 
gatoare  pentru  întregul  Ordin,  —  că 

c)  Ordinul  piarist  din  România  nu  are  organizaţie  specială, 
ceeace  Constitu{ia  nici  nu  ar  admite,  —  şi  că 

d)  Alegerea  Provincialului  Ordinului  piarist  din  România  trebue 
să  fie  aprobată  de  Generalul  Ordinului,  cu  sediul  în  Roma. 

In  ce  priveşte  toate  aceste  afirmaţiuni,  Ministerul  nu  are  nici 
o  cunoştinţă  nici  despre  Decretul  Sfântului  Scaun,  —  nici  despre 
comunicatul  Generalului  Ordinului,  — ■  nici  despre  condiţiile  în  cari 
Ordinul  piarist  din  România  s’ar  fi  despărţit  de  Ordinul  piarist  din 
Ungaria.  Nici  unul  din  documentele  referitoare  la  aceste  acte  im¬ 
portante  nu  i  s’au  pus  Ministerului  la  dispozifie,  pe  nici  o  cale.  In 
schimb,  pe  coperta  exemplarului  din  Constituia  ordinului,  trimis  de 
P.  O.  Voastră  Ministerului,  acesta  a  descoperit,  spre  marea  sa  ui¬ 
mire,  emblema  Ordinului  piarist  maghiar,  cu  coroana  Regatului  ma¬ 
ghiar  deasupra,  imprimată  în  aur.  Mai  mult  chiar,  — •  prin  organele 
sale.  Ministerul  a  descoperit  Decretul  Nr.  3505/1921  al  Sfântului 
Scaun,  despre  care  loji  Provincialii  de  până  acum  ai  Ordinului  au 
afirmat,  în  repeţite  rânduri  in  faţa  autorităţilor  de  stat,  administra¬ 
tive  şi  judiciare,  că  a  înfiinţat  o  Provincie  independentă  a  Ordinului 
în  România,  în  timp  ce  el  a  înfiinţat,  tocmai  din  contră,  o  Vice- 
provincie  a  Ordinului  maghiar  din  Ungaria,  în  România.  Aceste 
descoperiri  dovedesc  că,  în  adevăr,  ceeace  se  cheamă  „Ordinul 
piarist  din  România",  nu  este  altceva  decât  un  nume  pentru  Ordinul 
piarist  maghiar  în  România. 

Despre  toate  aceste  stări.  Ministerul  a  avut  cunoştinţă  la  timp. 
El  ştia  că  Ordinul  piarist  maghiar,  pe  care  D-voastră  îl  continuaţi 
în  România,  este  o  organizaţie  în  afară  de  cadrele  Constituţiei,  pe 
care  ne-aţi  remis-o  sub  Nr.  350/1933,  şi  cu  scopuri  în  strânsă  le¬ 
gătură  cu  politica  de  stat  a  Ungariei.  Aceasta  l-a  şi  determinat  să 
vă  ceară,  prin  adresa  Nr.  190720/16517  din  1933  şi  5778/518  din 
1934,  trimiterea  adevăratelor  documente,  care  stau  la  baza  Ordi¬ 
nului  piarist  din  vechea  Ungarie,  în  continuitate  de  activitate  în 
România. 

Cuprinsul  adresei  D-voastră  Nr.  3/1934,  provocată  de  această 
intervenţie  a  Ministerului,  este  cu  totul  diferii  de  ceeace  cuprinde 
adresa  anterioară.  De  astădată,  D-voastră  v’aţi  văzut  nevoiţi  să  re¬ 
cunoaşteţi  adevărul  că,  de  fapt,  Ordinul  piarist  maghiar  nu  făcea 
parte  din  Ordinul  piarist  universal,  —  cum  aţi  susţinut  în  mod  ho- 


56 


REVISTA  TEOLOGICA 


tărît  în  adresa  350/1933,  —  ci  avea  o  situaţiune  cu  toiul  aparte 
şi  anume: 

a)  Prin  ordinele  Regilor  ungureşti.  Ordinul  piarist  din  Ungaria 
a  încetat  de  a  fi  în  legătură  cu  capul  suprem  al  Ordinului  cu  sediul 
în  Roma, 

b)  In  viaţa  Ordinului  din  Ungaria  s'au  desvoltat  stări  juridice, 
cari  s’au  deosebit  de  obiceiurile,  care  erau  în  vigoare  în  universali¬ 
tatea  Ordinului. 

c)  La  1900,  Roma  a  încercat  să  restabilească  legăturile. 

d)  Aceste  legături  nu  puteau  fi  refăcute  fără  vătămarea  legilor 
Statului  ungar. 

e)  Ordinul  a  luptat  cu  îndârjire  pentru  autonomia  sa  desvoltată 
în  cei  125  de  ani  de  independenţă. 

f)  Autonomia  Ordinului  piarist  maghiar  a  şi  fost  aprobată  ca 
un  privilegiu  de  către  Sfântul  Scaun. 

g)  Generalului  dela  Roma,  —  departe  de  a  fi  fost  socotit  ca 
şef  al  Ordinului  maghiar,  —  i  se  recunoştea  numai  dreptul  de  a 
vizita  casele  şi  mănăstirile  din  Ungaria,  cu  rezerva  categorică,  că 
aceste  vizitaţiuni  nu  vor  atinge  câtuşi  de  puţin  ceeace  se  referă  la 
supravegherea  şi  la  jurisdicţia  guvernului  maghiar,  —  şi 

g)  Ordinul  piarist  din  România,  fiind  derivat  din  Ordinul  piarist 
maghiar  din  Ungaria,  situaţia  lui  juridică  faţă  de  Roma,  este  aceiaşi 
ca  şi  a  celui  din  Ungaria. 

Recunoaşterea  silită  şi  atât  de  tardivă  a  acestei  stări  de  drept, 

—  dupăce,  dela  1919  încoace,  D-voastră  aţi  prezentat  situaţia  Ordi¬ 
nului  în  condiţiuni  cu  totul  diferite,  trăgând  totodată  şi  concluziuni 
practice  cu  totul  de  alt  ordin,  decât  cel  legal,  —  constitue  un  fapt, 
asupra  însemnătăţii  şi  gravităţii  căruia,  pentru  un  moment.  Ministerul 
nu  vrea  să  stăruie. 

Deocamdată  drept  răspuns  la  cererile  D-voastră  insistente  pentru 
recunoaşterea  personalităţii  juridice  a  Ordinului  piarist  din  România, 

—  Ministerul  vă  pune  în  vedere,  că  acest  ordin  nu  poate  avea  în 
statul  român  altă  situaţie,  decât  aceea,  care  rezultă  din  situaţia  pe 
care  a  avut-o  în  Ungaria,  el  este  un  ordin  autonom  şi  independent 
de  Roma,  —  aşa  cum  a  fost  până  la  1919  —  şi  măsurile  acesteia 
luate  fată  de  el,  —  ori  care  ar  fi  ele ,  —  sunt  nule  şi  neavenite . 

In  conformitate  cu  cele  cuprinse  în :  „Documentele  principale 
.  privitoare  la  reforma  Ordinului  piarist  maghiar pe  cari  ni  le-aţi 
trimis  cu  adresa  Nr.  43/1934,  —  independenţei  şi  autonomiei  faţă 
de  Roma  îi  corespunde  următorul  raport  de  dependenţă  faţă  de  stat: 

1.  Ordinul  piarist  este  în  cel  mai  strâns  raport  de  dependentă 
fa{ă  de  Regele  fării  şi  fafă  de  guvernul  acesteia. 

2.  Chestiunile  patrimoniale  şi  de  învăţământ  ale  Ordinului  nu 
sunt  chestiuni  particulare,  —  cum  au  fost  prezentate  dela  1919  în¬ 
coace,  ci  chestiuni  de  natură  profană. 

3.  Bisericile,  mănăstirile  şi  şcolile  Provinciei  piariste,  întrucât 
toate  sunt  de  caracter  fundaţional,  aparţin  dreptului  de  patronaj  su¬ 
prem  al  Regelui,  exercitat  de  Guvern. 

4.  Ordinul  piarist  nu  poate  poseda  bunuri  imobile,  decât  în 
mod  precar,  adică  cu  dreptul  de  uzufruct,  până  la  revocarea  din 
partea  factorilor  competenţi  (Art.  de  lege  102  din  1715). 

5.  Ordinul  piarist  nu  poate  susţinea  şcoli,  în  nume  propriu  (§ 
73  al  art.  XXX  din  1883). 

6.  Şcolile  piariste  sunt,  toate,  şcoli  de  caracter  public,  şi  ca 
atare  stau,  întocmai  ca  şi  cele  de  stat,  sub  conducerea  imediată  a 
Ministerului  de  instrucţie. 

7.  Directorii  liceelor  piariste  sunt,  întocmai  ca  şi  directorii  li¬ 
ceelor  de  Stat,  organe  responsabile  ale  Ministerului  de  instrucţie,  în 
toate  chestiunile  spirituale,  disciplinare  şi  morale  al  liceelor  încre¬ 
dinţate  lor. 

8.  Şcolile  susţinute  de  Ordinul  piarist  sunt  „şcoli  de  stat'. 

9.  Stăpânirea  puterii  de  Stat  pe  toate  terenele  şi,  în  special  pe 
acela  al  învăţământului,  este  exclusivă  şi  neclintită,  —  şi 

10.  Raportul  de  dependenţă  faţă  de  Guvern  şi  faţă  de  legile 
ţării,  în  ce  priveşte  şcolile,  „este  un  fapt  indiscutabil  şi  indestructibil". 

Toate  aceste  stipulaţiuni,  rezultate  din  legile  vechiului  Stat  ungar, 
au  fost  luate  la  cunoştinţă  şi  confirmate  de  însuşi  Sf.  Scaun,  după 
cum  rezultă  din  documentele  publicate  în  mod  oficial  de  către  con¬ 
ducerea  Ordinului  piarist  maghiar,  în  anii  1904 — 1910  şi  trimise  Mi¬ 
nisterului  de  către  D-voastră. 

Aceasta  fiind  situaţia  de  drept  actuală  a  Ordinului  piarist,  este 
dela  sine  înţeles  că  nu  poate  fi  vorba  de  o  personalitate  juridică  a 
lui,  —  nici  despre  acea,  ca  bunurile  pe  cari  el  le  deţine,  să  poată 
fi  privită  altfel,  decum  le  determină  legea,  deci  ca  simple  deten¬ 
ţiuni  precare,  revocabile  oricând,  respectiv  ca  rezultând  din  dele- 
gaţiuni  date  de  Stat  sau  comune. 

Aceasta  este  starea  de  drept  momentană  a  Ordinului  piarist, 
restabilită  în  baza  situaţiei  de  drept  pe  care  conducerea  lui  a  as¬ 
cuns-o,  în  mod  consecvent,  timp  de  15  ani,  cu  scopuri  şi  intenţiuni, 
cari  urmează  să  fie  precizate  în  timpul  cel  mai  scurt. 

In  ce  priveşte  starea  de  mâine  a  Ordinului  piarist  în  România, 
ea  va  putea  fi  fixată  abia  după  ce  Ministerul  va  fi  în  posesiunea 
tuturor  documentelor  de  care  are  nevoe  în  acest  scop  şi  pe  cari 
va  căuta  să  şi  le  procure  prin  organele  corespunzătoare  de  Stat. 

Primiţi  Vă  rugăm.  Prea  Cucernice  Părinte  Provincial,  asigu¬ 
rarea  stimei  noastre. 

Bucureşti ,  28  August  1954. 

p.  Ministru:  ss  AVRAM  IMBROANE 

Consilier:  ss.  ST.  BRĂD1ŞTEANU. 

IV 

Ar  urma  să  dăm  aici  şi  Decizia  Tribunalului  Timiş- 
Torontal  cu  privire  la  problema  personalităţii  juridice  a  Or¬ 
dinului  piarist,  dar,  din  cauză  că  ea  a  fost  publicată  în  Re¬ 
vista  cercului  juridic  bănăţean  Nr-  11/1934,  dimpreună  cu 
un  mare  număr  de  documente,  trimitem  pe  cetitor  la  această 
revistă. 

Deocamdată,  chestiunea  personalităţii  juridice  se  găseşte 
în  faţa  înaltei  Curţi  de  Casaţii,  unde  ea,  însă,  se  amână 
necontenit,  în  urma  intervenţiilor  inavuabile  ale  Ministerului 
de  Externe. 

Sfântul  Scaun  temându-se  de  sentinţa  supremei  instanţe: 
judiciare  române,  face  toate  sforţările  imaginabile  pen- 
truca  chestiunea  să  nu  fie  hotărâtă  prin  justiţie,  şi  stăruie 
pentru  un  aranjament  amiabil.  Experienţele  pe  care  le-a 
făcut  acum  trei  ani,  când  s’a  găsit  un  Vaier  Pop  care  „pe 
cale  amiabilă*  a  oferit  catolicismului  unguresc  toate  inte¬ 
resele  statului  român,  îl  îndeamnă  pe  Sf.  Scaun  să  spere 
că  şi  acum  vor  merge  lucrurile  tot  astfel. 

Din  partea  sa.  Ministerul  Afacerilor  Străine  este  pentru 
o  înţelegere  cu  Sfântul  Scaun  —  peste  legile  ţârii. 

Din  fericire,  —  pe  deasupra  diplomaţiei  româneşti,  ca¬ 
pabilă  de  orice  umilinţă  faţă  de  tot  ce  i  se  prezintă  sub 
eticheta  de  „catolicism",  —  mai  există  şi  o  opinie  publică 
românească  în  curs  de  cristalizare,  şi  aceasta  nu  va  îngădui 
cu  nici  un  preţ  noul  atentat  ce  se  pregăteşte,  la  dorinţa 
Sfântului  Scaun.  onisifor  ghibu 


DIN  ARHIVA  FOSTULUI  CORP  XII 
ARMATĂ  AUSTRIACĂ  (SIBIU) 

de  Prof.  VICTOR  LAZĂR 


Corpul  al  Xll-lea  de  armată  austriacă  cu  reşedinţa 
în  Sibiu  a  avut  o  arhivă  preţioasă,  cu  atât  mai  preţioasă, 
cu  cât  până  în  1848  comandamentul  militar  avea  şi  o  mul¬ 
ţime  de  atributiuni  de  ordin  civil. 

Arhiva  aceasta  —  câteva  camioane  —  a  fost  predată, 
după  preluarea  imperiului  spre  îngrijire  Asociatiunii  „Astra“ 
din  Sibiu.  Pagubă  însă,  că  o  mare  parte  a  documentelor  mai 
importante,  ca  d.  e.  cele  referitoare  la  epoca  lui  Horia, 
sunt  dispărute,  rămânând  despre  unele  urmă  numai  în  re¬ 
gistre.  Multe  dosare  au  fost  arse,  altele  vor  fi  fost  scoase 
şi  duse  la  Viena  sau  în  altă  parte. 

Documentele  rămase  au  fost,  cu  multă  îngrijire  şi  pri¬ 
cepere,  alese  şi  grupate  în  dosare  de  dl  Oscar  Cristea, 
colonel  pensionar,  fost  peste  30  de  ani  cu  serviciul  la 
Arhivele  de  stat  din  Viena,  câţiva  ani  şi  după  răsboiu.  Ele 
cuprind  lucruri  de  interes  din  toate  domeniile  vieţii :  militare, 
şcolare,  bisericeşti,  sanitare,  apoi  chestiuni  privitoare  Ia 
creşterea  animalelor,  cultura  pământului,  a  pădurilor,  procese 
între  comune  ş.  a. 

Făcându-mi  un  catalog  cu  indicarea  pe  scurt  a  cuprin¬ 
sului  diferitelor  acte,  cari  m'au  interesat,  dau  în  cele  urmă¬ 
toare  cuprinsul  pe  scurt  al  documentelor  privitoare  la  uiaţa 
bisericească.  victor  lazăr 

Anul  1712,  Ordin  cu  privire  la  colonizarea  Bulgarilor  catolici  în 
doc.  Nr.  6.  Transilvania,  grijind  să  nu  fie  între  aceştia  şi  neca- 
toiici.  Tot  aici  despre  Armeni,  dar  iarăşi  numai  ca¬ 
tolici.  —  Aceste  două  popoare  ceruseră  primirea  lor 
în  Transilvania  în  lunile  Ianuarie  şi  Faur  1711. 

1714  Nr.  1. 

1717  Nr.  1. 
1728  Nr.  3. 

1733  Nr.  1. 
1744  Nr.  2. 

1736  Nr.  2. 
1765  Nr.  11. 

1765  Nr.  2. 

1765  Nr.  4. 

1768  Nr.  4. 


REVISTA  TEOLOGICA 


Bulgarii  catolici  sunt  colonizaţi  la  Deva,  Armenii  la 
Gherla. 

Instalarea  episcopului  Pataki. 

Cererile  episcopului  Pataki  (în  text  Baron  de  Patak). 

Patruzecişişapte  de  juzi  din  ţinulul  Caransebeşului  şi 
Lugojului  cer  un  episcop  unit  cu  Roma. 

Prigoniri  contra  preoţilor. 

Plângeri  de-ale  episcopului  Pataki. 

Plângeri  de-ale  clerului  românesc  cu  privire  la  confri- 
bufiuni  şi  pedepse. 

Turburări  între  Români  din  cauze  confesionale. 

Călugărul  Basile  Berlan  venit  din  Banat  arestat  în  Deva. 
Raportul  călugărului  iezuit  losif  Balog  despre  agita¬ 
ţiuni  antisemite. 

Acte  dietale  privitoare  şi  la  chestiuni  bisericeşti  române^ 

Nemulţumirea  Românilor  cu  militarizarea,  parte  din  aver¬ 
siune  fa|ă  de  militărie,  parte  de  teama  de-a  fi  siliţi 
să  se  facă  greco-catolici.,  (jud.  Hunedoara,  distr. 
Făgăraşului,  Scaunele  săseşti,  Veştemul,  Jina,  aici, 
după  raportul  generalului  Siskovici  agitatori  preo{i 
„schismatici"). 

Premiu  de  100  galbini  celuice  va  prinde  pe  popa  So~ 
fronie.  Mai  sunt  atâfători  şi  ajutoare  ale  lui  Sofronie 
şi  Gheorghe  şi  un  al  treilea  cu  nume  necunoscut, 
văzut  în  19  lan.  1765  în  Almaşul-mare  lângă  Zlatna. 
Ajutor  mai  e  şi  Pop  Aron  din  satul  Oio  (?).  Intr'un 
raport  al  căpitanului  Del  Cuare  din  Haţeg  şi  de  doi 
preoţi  români  Lazăr  şi  Hlias,  fugari.  Lazăr  e  un 
aderent  al  lui  Sofronie.  Tot  aşa  şi  popa  Efrem. 

Nemulţumiri  ale  Românilor  uniţi  fată  de  episcopul  neunit 
Atanasie.  Ei  ţin  întruniri  secrete  mai  ales  în  ţinutul 
Blajului. 

Raport  cătră  Maria  Terezia  despre  Sofronie,  care  prin 
agitaţiile  lui  a  îndemnat  pe  mulţi  români  să  emigreze 
în  Muntenia.  A  fost  prins  în  Turnu  Roşu  un  agent  al 
lui  Sofronie,  Mihai  Sanda,  fugii  din  scaunul  Sebe¬ 
şului  în  Muntenia.  Acest  agent  cere  ertare  şi  se  obligă 
a  îndemna  şi  pe  alţi  fugari  români  să  se  întoarcă  în 
Transilvania.  Raportorul  propune  să  i  se  promită  100 
galbeni,  dacă  va  înşela  şi  pe  Sofronie  să  se  reîntoarcă.. 

1768  Nr.  14. 
1766  Nr.  6. 

1769  Nr.  2. 

1769  Nr.  6 
Us. 

1775  Nr.  3. 
1774  Nr.  I. 
1774  Nr.  1 

1776  Nr.  VII. 

1776  Nr.  8. 


Agentul  Sanda  fradează  şi  localitatea  din  Transilvania, 
unde  se  află  fratele  lui  Sofronie.  Fratele  e  arestat. 
Agentul  se  obligă  a  aduce  pe  Sofronie,  dacă  nu  viu, 
apoi  capul  lui. 

Despre  clerul  unit. 

Emigrări  din  Transilvania.  Fugari  în  Muntenia  din  cauza 
Unirii  bisericeşti.  Sofronie  pus  în  Muntenia  ca  şef  al 
emigranţilor. 

Maria  Terezia  dă  600  galbeni,  ca  să  se  facă  o  biserică 
unită  în  Vad.  —  Dă  ordin  sa  se  facă  o  capelă  unită 
în  biserica  romano-catolică  din  Năsăud,  cu  toate  că 
Românii  de-acolo  au  biserica  lor,  dar  au  început  să 
vină  în  număr  mare  la  biserica  rom.  cat.  şi  multora 
le  e  indiferent  dacă  ascultă  serviciul  divin  în  una  sau 
cealaltă  biserică.  —  Se  aprobă  înfiinţarea  unei  şcoale 
latine  în  districtul  Rodnei  cu  profesori  dintre  călugării 
bazilicani  dela  Blaj. 

Oprirea  cu  totul  a  trecerii  cărţilor  din  Muntenia  şi 
Moldova  în  Transilvania. 

Certuri  între  protopopul  unit  şi  neunit  şi  o  răscoală  la 
ţăranii  din  Gârbău  etc. 

Se  opreşte  să  se  mai  preoţească  vre-un  grănicer  fără 
voia  Comandantului  General. 

Vizitaţiile  canonice  se  pot  face  în  comunele  grănijereşfi 
numai  cu  consensul  Comand.  General  (La  uniţi  epp. 
Grigore  Maior,  la  „schismatici"  epp.  Chirilovici). 

Să  fie  oprită  cu  tot  dinadinsul  cartea  grecească  Apo- 
crisis,  tipărită  la  Halle  (1775)  în  spirit  ortodox  şi  anti¬ 
ca  tolic.  Cercetările  în  privinţa  ei  să  fie  făcute  în  cel 
mai  mare  secret,  ca  să  nu  simtă  cercurile  grăni- 
tereşti. 

Purtarea  preoţilor  români  în  comunele  grănicereşti.  Se 
cere  facerea  unei  anchete.  Mal  greu  în  comunele  gră¬ 
nicereşti  ortodoxe,  căci  nu  e  episcop,  fiind  numai  pro¬ 
topopul  din  Braşov  vicar  pentru  Jina  şi  Ţânţari.  — 
Plângerile  episcopului  unit  Maior  pentru  nedreptătirea 
personalului  bisericesc  unit  de  căfră  autorităţile  militare. 
Tablou  referitor  la  bisericile  (unite)  şi  şcoalele  din 
regim.  I  şi  II  grăniceresc. 

1781  Nr.  1. 


1779  Nr.  1. 

1779  Nr.  5. 
1778  Nr.  6. 
1782  Nr.  2. 


1742  Nr.  4. 
1783  Nr.  1. 


1783  Nr.  3. 
1783  Nr.  7. 


Popa  Iosif  Călin  din  Scoreiu,  nobil,  cere  scutiri  şi 
iertarea  fiului  său  al  doilea,  trecut  în  Muntenia  pentru 
ierotisire.  Se  recomandă,  ca  pentru  scopul  acesta  să 
meargă  la  episcopul  sârbesc  din  Buda. 

Arhimandritul  Damaschim  al  mănăstirii  Argeş  s’a  refu¬ 
giat  cu  multe  lucruri  preţioase  în  Transilvania. 

Acte  privitoare  la  clerul  unit  pentru  promovarea  Unirii. 

Comuna  Lisa  dela  Făgăraş  cere  să  rămână  ortodoxă. 

(Dosar  voluminos).  Pag.  36.  Chestia  capelei  (schitului) 
construite  de  călugărul  Poppa  Dănilă  Dăian  din  Raco- 
viţa.  Acest  neunit  se  plânge,  că  i  s’au  luat  lucruri  din 
capelă.  Contra  unuia  a  rostit  o  „Afurisanje".  A  murit 
un  copil,  apoi  o  femee.  Vicarul  episcop  Maior  cerce¬ 
tează  şi  caută  să  convingă  pe  oameni,  că  au  murit  din 
cauză  de  boală,  nu  în  urma  afurisaniei.  In  chestiuni 
bisericeşti  de  pe  ferilorul  grăniceresc  săfieînştiintafi 
şi  episcopii  catolici.  —  Pag.  62.  Mai  multe  acte  în 
chestia  părăsirii  catolicismului  de  căfră  convertiţi. 
Chestia  călugărilor  uni|i  şi  neuniţi  dela  Silvaşul  de  sus 
(distr.  Haţeg).  — •  Ordinul|împăratului  Iosif  Ii  cu  privire 
la  secularizarea  mănăstirilor,  în  cari  călugării  duc  o 
viaţă  contemplativă.  Pag.  87.  Scrisoarea  cu  eirilice  (şt 
în  traducere  italiană)  semnată  de  Popa  Gheorghe  din 
Haţeg  cu  privire  la  reîntoarcere  la  ortodoxie.  —  Pag. 
101.  Arestarea  eremiţilor  dela  Silvaşul  de  sus.  Mărgi¬ 
neni,  Ucea.  —  P^ag.  117.  Preoţi  neuniţi  supranumerari. 
Pag.  133.  Tumulturi  religioase  în  jud.  Haţeg.  —  Pag. 
150.  Mişcări  de  reîntoarcere  la  biserica  ortodoxă. 

Tabloul  preoţilor  din  regimentul  I  de  graniţă  şi  a  con¬ 
tribuţiilor  ce  aveau  de  plătit. 

Dispoziţii  privitoare  la  trecerea  catolicilor  la  altă  con¬ 
fesiune  recunoscută  (e  vorba  de  gr.  cat.).  Ei  trebuie 
socotiţi  ca  apostaţi. 

Patentă  împărătească,  care  îndeamnă  la  pace  între 
uniţi  şi  neuniţi.  (Tipărită  cu  eirilice  în  Blaj). 

Chestiuni  confesionale  (între  uniţi  şi  neuniţi).  —  „Deişti 
şi  israeliţi"  din  Boemia.1  Deiştii  şi  israiliţii  să  fie  numai 
decât  pedepsiţi  cu  24  lovituri  de  nuea.  S’au  dat  şi  alte 
pedepse  (trecerea  de  patru  ori  printre  300  de  soldaţi 


1  Sabatfştii.  şi  intre  Săcui  în  Odorhelu.  V.  L. 

cu  nueaua  în  mână,  temniţă).  —  Ordin  împărătesc,  ca 
uniţii  şi  neuniţiî  să  se  bucure  de  acelaş  tratament,  să 
Fie  evitată  orice  silă  religioasă,  episcopul  neunit  să-şi 
poată  vizita  dieceza.  —  Patentă  împărătească  în  limba 
latină  cu  privire  la  ceice  părăsesc  religia  catolică  (ti¬ 
părită).  Dacă  se  declară  cineva  deist,  să  capete  24 
bâte,  nu  pentrucă  e  deist,  ci  pentrucă  afirmă  a  fi 
ceeace  nu  ştie  ce  este;  bătaia  să  se  repete.  —  Uniţii 
din  Lisa,  Pojorta  şi  Dritif  trec  la  ortodoxie.  —  Uniţii 
din  Haţeg  ş.  a.  trec  la  ortodoxie.  Proces  verbal  de 
investigaţie. 

1785  Nr.  7.  Se  opreşte  vinderea  icoanelor  cu  inscripţie  românească 
sau  rusească  aduse  din  Moldova  şi  Muntenia. 

4788  Nr.  2.  Ordin  în  privinţa  clerului  neunil.  Despre  registrele  ma¬ 
tricole. 

1790  Nr.  2.  Pregătirea  candidaţilor  de  preoţie  dintre  grăniceri.  Să 
aleagă  tineri  cu  chemare,  să  li  se  dea  chiar  burse. 

1795  Nr.  II.  Episcopul  neunit  cere  voie  pentru  sfinţirea  unei  biserici 
în  protopopiatul  Corbi. 

1795  Nr.  3.  Trecerea  de  uniţi  la  neuniţi  în  comuna  Hidos  (?)  secţia 
de  husari.  Adresă  cătră  episcopul  Bob  şi  răspunsul 
acestuia. 

1794  Nr.  5.  Examen  de  6  luni  1a  treceri. 

4796  Nr.  4.  Vicarul  unit  Dragoş  din  Hunedoara  şi  protopopul  neunit 
Huţovici  Nic.  decoraţi  cu  medalia  de  aur  pentrucă  s'au 
distins  în  potolirea  grănicerilor  renitenţi. 

1797  Nr.  1.  Clerul  neunit  să  fie  tratat  conform  cinstei  ce  i  se  cuvine. 

1797  Nr.  3.  Uniţii  din  Cârjiţi  (jud.  Hunedoara)  şi  Mărgineni  (Fă¬ 
găraş)  trec  la  neuniţi. 

1797  Nr,  5.  Taxele  sidoxiale  ale  neuniţilor.  Tablou  statistic  despre 
numărul  familiilor  neunite  (după  comune)  pe  teritorul 
grăniţeresc. 

1808  Nr.  9.  La  războiu  să  plece  şi  un  capelan  neunit. 

1799  Nr.  4.  Chestia  bisericii  unite  din  Bacia. 

1803  Nr.  20.  Certuri  între  uniţi  şi  neuniţi  pentru  biserică  în  Hidaş 
(scaunul  săcuesc  al  Arieşului). 

1806  Nr.  14.  Taxe  sidoxiale. 

1805  Nr.  2.  Despre  imunitatea  averilor  bisericeşti  unite.  Familiile 
preoţilor  din  comunele  grănicereşti  rămân  sub  onere 
mititandi. 

1810  Nr,  2.  Construirea  unei  biserici  neunite  în  Barot  (pe  teritorul 
grăniceresc  săcuesc). 

1809  Nr.  15.  Pentru  soldaţii  grăniceri  şi  cei  din  alie  două  regimente 
se  insfifue  un  capelan  neunit  pe  timpul  răsboiului. 

1820  Nr.  16.  Pedepsirea  unui  preot  unit. 

1822  Nr.  4.  Construirea  unei  biserici  unite  în  Hajeg. 

1821  Nr.  5.  Căsătoria  neunifilor. 

1827  Nr.  4.  Scrisoare  cu  cirilice  (e  şi  în  traducere'germană)  a  isprav¬ 
nicului  Horovan  din  Târgu-Jiu,  cu  care  trimite  pentru 
biserica  ortodoxă  din  Haţeg  două  icoane  de  pre{. 

1826  Nr.  4.  Proces  pentru  o  casă  parohială  din  Murăşenii  Bârgăului. 

1830  Nr.  3.  Comuna  Ţânjari  cere  să  fie  alăturată  protopopiatului 
Braşov.1  Episcopul  Moga  îşi  declină  competenţa  afri- 
buindu-o  guvernatorului. 

1830  Nr.  6.  Trecere  dela  uniţi  la  neuniţi. 

1837  Nr.  2.  Instrucţia  religioasă  în  satele  fără  şcoală. 

1836  Nr.  2.  Ocuparea  postului  de  preot  în  Viştea  de  sus  cu  un 
grănicer  pentru  grăniceri.  —  O  chestie  similară  în 
Porumbacul  de  sus.  —  Instrucţia  religioasă. 

1835  Nr.  3.  Soldaţii  greco-catolici  să  fie  duşi  regulat  Ia  biserică. 

—  Porţiunea  canonică  din  Dejani.  —  Certe  între 
popor  şi  preot.  —  Porţiunea  canonică  în  Ileni  şi 
Săsciori  (distr.  Făgăraş). 

1834  Nr.  1.  Nu  se  crede  necesară  instituirea  unui  capelan  militar 
neunit  în  Sibiu. 

1834  Nr.  1.  Soldaţii  să  asiste  la  serviciul  religios  în  bisericile  lor. 

1832  Nr.  2.  Chestia  de  subsisfenţă  a  preoţilor  neuniţi. 

1831  Nr.  1.  Nedreptăţi  făcute  neur.iţilor  în  jud.  Hunedoara. 

1840  Nr.  1.  Învăţători  suplinitori  ortodocşi  pot  fi  numiţi  dacă  cel 
puţin  2/3  din  elevi  sunt  ortodocşi. 

1847  Nr.  1.  Construirea  unei  biserici  în  Ruşii  Bărgăului.  Socotelile. 

1854  Nr.  2.  Locot.  săcui  Hegyessy  omoară  în  bătăi  doi  Români, 
iar  preotului  Clemente  Muntean  din  Limba  îi  dă  în  trei 
zile  consecutive  câte  o  sută  lovituri  de  bâtă.  Săcuiul  e 
condamnat  la  moarte,  apoi  graţiat  şi  condamnat  ia 
16  ani  temniţă  de  cetate. 

(Despre  aceasta  şi  dosarul  1850  Nr.  3). 

•  * 

NOTA:  Documentele  după  1854,  nesorlate,  zac  într’o  pivniţă 

dela  „Astra*.  V.  L. 

1  Apar|ine  prolopopiatului  Corbi  (distr.  Făgăraş)  V.  L. 

PROFEŢIILE  MÂNTUITORULUI 

de  Preolul  ILARION  V.  FELEA 


Isus  Hristos  a  fost  un  Profet. 

Profe|ii  Vechiului  Testament  aveau  chemarea  de-a  vesti 
oamenilor  poruncile  revelate  şi  voia  lui  Dumnezeu,  de-ai 
pregăti  pentru  primirea  Mesiei  şi  de  a  ţinea  cu  ei  trează 
conştiinţa  mântuirii.  Aceasta  o  făceau  ei  prin  învăţături 
inspirate  de  Duhul  lui  Dumnezeu,  urmate  de  fapte  şi  minuni. 

In  acest  înţeles  a  fost  un  Profet  şi  Isus  Hristos,  Profetul 
profeţilor.  Slujirea  lui  de  Profet  sau  învăţător  este  o  lăture 
esenţială  a  misiunii  Sale  mântuitoare.  Au  prorocit- o  Moise 
(Deuteronom  18,  15),  Isaia  (2,  2 — 4)  şi  Miheia  (4,  1 — 8), 
—  şi  a  mărturisit-o  El  însuşi  când  a  zis:  „Eu  sunt  lumina 
lumii"...  (Ioan  8,  12).  „Arătat-am  numele  Tău  oamenilor 
pe  cari  mi-ai  dat  mie  din  lume“...  (Ioan  17,  6). 

Mărturisirea  despre  profeţia  lui  Isus  a  confirmat-o  şi 
poporul,  când  cucerit  de  puterea  Lui  făcătoare  de  minuni, 
sau  vrăjit  de  dulceaţa  Evangheliei  Sale,  exclama:  „Acesta 
este  într’adevăr  Prorocul,  carele  va  să  vie  în  lume“  (Ioan 
6,  14;  7,  40;  9,  17). 

Prin  chemarea  sa  profetică  Isus  a  deschis  oamenilor 
calea  mântuirii  şi  le-a  propoveduit  vestea  cea  bună.  Evan¬ 
ghelia  împărăţiei  Iui  Dumnezeu.  învăţătura  Lui  este  însuşi 
adevărul  deplin,  adevărul  întrupat.  El  zice  despre  sine :  „Eu 
sunt  calea,  adevărul  şi  viaţa".  Deci  învăţătura  Lui  este 
însaş  persoana  Lui. 

Isus  continuă,  împlineşte  şi  desăvârşeşte  legea  veche  a 
Testamentului  Vechiu.  El  a  coborât  şi  a  răspândit  lumina 
în  lume ;  a  adus  învăţătura  despre  cunoaşterea  adevărată  a 
lui  Dumnezeu,  a  lumei  şi  a  omului,  şi  ne-a  lăsat  cea  mai 
înaltă,  cea  mai  clară  şi  mai  curată  doctrină  religioasă  şi 
morală.  El  a  întrupat  religia  adevărului  şi  morala  mântuirii 
şi  a  virtuţii,  şi  a  tost  primul  care  şi-a  practicat  doctrina 
religioasă-morală,  arătându-se  pe  sine  însuşi  un  exemplu  viu  de 

armonie  desăvârşită  între  cuvinte  şi  fapte.  „Pildă  am  dat 
vouă  ca  să  faceţi  şi  voi  precum  am  făcut  eu"  (Ioan  13,  15). 
„Luaţi  jugul  meu  asupra  voastră  şi  învăţaţi-vă  dela  mine, 
că  sunt  blând  şi  smerit  cu  inima  şi  veţi  afla  odihnă  sufle¬ 
telor  voastre"  (Matei  11,  29). 

Isus  Hristos  a  fost  învăţătorul  lumii,  „Proroc  puternic 
în  faptă  şi  în  cuvânt,  înaintea  lui  Dumnezeu  şi  a  tot  po¬ 
porul"  (Luca  24,  19),  care  ne-a  lăsat  suprema  lege  a  vieţii, 
a  sufletului  şi  a  nemuririi :  Evanghe  ia  Mântuirii. 

Predica  de  pe  munte  (Matei,  cap.  5 — 7)  cuprinde  con¬ 
stituţia,  piatra  de  temelie  a  împărăţiei  Iui  Dumnezeu.  Iar 
mai  presus  de  toate,  porunca  iubirii  este  un  soare  care 
luminează  Viaţa  şi  Evanghelia  Lui  cu  o  lumină  veşnic  vie. 
„Vă  dau  poruncă  nouă,  spune  El,  ca  unul  pe  altul  să  vă 
iubiţi.  Intru  aceasta  vor  cunoaşte  toţi  că  sunteţi  ucenicii  mei, 
dacă  veţi  avea  iubire  unii  către  alţii “  (Ioan  13,  34—35). 

Hristos  alungă  întunerecul  din  raţiunea  omului  cea  în¬ 
tunecată  de  păcat,  cu  lumina  adevărului  şi-i  arată  calea  cea 
dreaptă  spre  viaţa  de  veci.  El  este  singurul  învăţător  al 
adevărului  în  lume.  „învăţători  să  nu  vă  numiţi,  că  învăţă¬ 
torul  vostru  este  unul:  Hristos"  (Matei  23,  10). 

După  înălţarea  Sa  la  cer,  această  chemare  de  Profet 
sau  învăţător,  Mântuitorul  o  împlineşte  prin  Biserica  Sa  în¬ 
văţătoare,  adecă  prin  sfinţii  apostoli  şi  urmaşii  lor  până 
astăzi  şi  până  la  sfârşitul  veacurilor. 

# 

Ca  Profet  al  adevărului,  Isus  Mântuitorul  a  făcut  mai 
multe  prorocii,  pe  cari  le  putem  împărţi  în  trei  grupe : 

1.  Prorocii  cu  privire  la  sine  însuşi,  la  apostoli  şi  la 
urmaşii  Săi ; 

2.  Prorocii  cu  privire  la  soartea  Ierusalimului  şi  a  po¬ 
porului  iudeu  şi 

3.  Prorocii  cu  privire  la  sfârşitul  lumii  şi  la  judecata  din 
urmă. 

1.  Profeţiile  privitoare  la  Persoana  şi  Patima  Sa,  Mân¬ 
tuitorul  începe  a  le  vesti  din  ceasul,  când  sfântul  Petru  I-a 
făcut  în  numele  apostolilor  mărturisirea  de  credinţă :  „Noi 
am  crezut  şi  am  cunoscut  că  Tu  eşti  Hristos  Fiul  lui  Dum¬ 
nezeu  celui  viu  “  (Ioan  6,  69;  Matei  16,16).  „Din  ciasul  acela 

a  începui  Isus  să  arete  ucenicilor  lui  că  trebue  să  meargă 
în  Ierusalim  şi  multe  să  pătimească  dela  bătrâni  şi  dela 
arhierei  şi  dela  cărturari,  şi  să  fie  omorât,  iar  a  treia  zi  să 
învieze"  (Matei  16,  21). 

De  aci  încolo  Mântuitorul  este  mereu  obsedat  de  icoana' 
suferinţelor  Sale  viitoare,  pe  care  le  prevedea  cu  o  preci- 
ziune  matematică.  După  vindecarea  lunatecului,  anunţa  din: 
nou  pe  ucenici :  «Puneţi  în  urechile  voastre  cuvintele  acestea : 
că  fiul  omului  se  va  da  în  mânile  oamenilor  şM  vor  omorî, 
dar  a  treia  zi  va  învia"  (Luca  9,  44;  Matei  17,  22 — -23). 
Cu  toate  că  profeţia  era  limpede  şi  deşi  s’au  întristat  la 
auzul  acestor  cuvinte,  ucenicii  „nu  înţelegeau  rostirea  aceasta, 
căci  era  ascunsă  pentru  ei  ca  să  nu  o  priceapă  şi  le  era 
teamă  să-l  întrebe  pe  Isus  despre  cuvânt"  (Luca  9,  45). 

Să  apropia  sărbătoarea  Paştilor  şi  Isus  Domnul  nostru 
cu  apostolii  călătorea  din  Galileia  spre  Ierusalim.  Cum 
Mântuitorul  mergea  trist  şi  tăcut,  la  un  moment  dat  se  opreşte 
tulburat  şi  cheamă  la  o  parte  din  calea  călătorilor  pe  învă¬ 
ţăceii  întristaţi  şi  Ie  vorbeşte  mişcat,  dar  hotărât:  „Iată,  ne 
suim  în  Ierusalim  şi  se  vor  împlini  toate  cele  ce  s’au  scris 
de  proroci  despre  Fiul  Omului".  Mântuitorul  era  conştient  de 
împlinirea  prorociilor  mesianice  în  Persoana  Sa  şi  confirmă 
înainte  de  răstignire  acest  adevăr.  Âpoi  continuă :  „Fiul 
Omului  va  fi  vândut  arhiereilor  şi  cărturarilor  şi-l  vor  osândi 
la  moarte  şi-l  vor  da  în  mâna  păgânilor.  Şi  aceştia  îl  vor 
batjocori  şi-l  vor  scuipa  şi-l  vor  biciui,  şi-l  vor  răstigni,  dar 
după  trei  zile  va  învia"  (Luca  18,  31 — 33;  Matei  20,  18 — 19; 
Marcu  10,  33 — 34). 

Mai  departe  profeţiile  Mântuitorului  cari  priveau  în¬ 
tâmplările  premergătoare  răstignirii  şi  învierii,  sunt  din  ce 
în  ce  mai  lămurite  în  toate  amănuntele  lor.  Prin  ele  Isus 
vesteşte  că  va  fi  vândut  de  unul  dintre  ucenicii  Săi  (Matei 
26,  21;  Ioan,  13,  21;  Luca  22,  21)  şi  îl  descopere  pe 
vânzător  (Matei  26,  23;  Ioan  13,  26 — 27);  spune  apostolilor 
că  peste  două  zile,  fiind  Paştile,  „Fiul  omului  se  va  da  ca 
să  se  răstignească"  (Matei  26,  2);  prevesteşte  lepădarea 
lui  Petru  (Matei  26,  34;  Luca  22,  34)  şi  a  tuturor  învăţă¬ 
ceilor:  „Toţi  vă  veţi  sminti  întru  mine  în  noaptea  aceasta, 
căci  scris  este:  Bate-voiu  păstorul  şi  se  vor  risipi  oile 
turmei"  (Matei  26,  31).  „Iată  vine  ceasul  şi  acum  a  sosit,. 

ca  să  vă  risipifi  fiecare  la  ale  sale  şi  pe  mine  singur  mă 
veţi  lăsa“...  (Ioan  16,  32). 

întreagă  desfăşurarea  tragediei  mântuirii,  în  toate  actele 
şi  momentele  ei.  Mântuitorul  a  prevăzut-o  şi  a  descoperit-o 
prin  prorocie  ucenicilor.  Acţiunea  ei  l-a  aflat  în  priveghere, 
gata  pentru  jertfa  supremă.  „Dormiţi  acum  şi  vă  odihniţi !  Iată 
s’a  apropiat  ceasul.  Şi  Fiul  Omului  este  dat  în  mânile  pă¬ 
cătoşilor"  (Matei  26,  45). 

Tot  ce  a  profeţit  El,  s’a  împlinit  cu  toată  exactitatea. 
A  fost  vândut  de  Iuda  Iscariotul,  a  fost  osândit  la  moarte 
de  Iudei,  batjocorit,  lovit  şi  răstignit  de  păgâni,  părăsit  de 
apostoli,  dar  după  trei  zile  a  înviat.  La  fel  s’au  împlinit  şi 
prorociile  Lui  cu  privire  la  pogorârea  Duhului  Sfânt  (Ioan 
15,  26;  16,  7;  Luca  24,  49;  Fapte  1,  4  şi  2)  şi  cu  privire 
la  apostoli,  la  predica  şi  mărturia  lor  pentru  El  între  toate 
neamurile  pământului  (Fapte  1,  8). 

Cu  o  clarviziune  ne  mai  întâlnită  la  oameni.  Mântuitorul 
Hristos  a  profeţit  şi  persecuţiile  ucenicilor  şi  urmaşilor  Săi, 
pe  cari  le  vor  îndura  din  partea  necredincioşilor  iudei  şi 
păgâni.  „Feriţi-vă  de  oameni,  căci  vă  vor  da  pe  mâna  si- 
nedriilor  şi  în  sinagogele  lor  vă  vor  bate  cu  biciul.  La 
domnitori  şi  la  împăraţi  veţi  fi  duşi  pentru  mine  spre  măr¬ 
turie  lor  şi  păgânilor...  Vor  pune  mânile  pe  voi  şi  vă  vor 
prigoni . . .  Atunci  vă  vor  da  pe  voi  Ia  munci  şi  veţi  fi  urâţi 
de  toate  neamurile  pentru  numele  meu“  (Matei  10,  16 — 18; 
24,  9;  Marcu  13,  9;  Luca  21, 12).  „Ba  chiar  soseşte  ceasul 
când  oricine,  omorându-vă,  să  creadă  că  aduce  slujbă  Iui 
Dumnezeu . . .  Amin,  amin  grăesc  vouă,  veţi  plânge  şi  vă 
veţi  tângui,  iară  lumea  se  va  bucura:  Voi  veţi  fi  în  întri¬ 
stare,  dar  întristarea  voastră  se  va  preface  in  bucurie" 
(Ioan  17,  2,  20).  Dela  prigoană  la  triumf,  aceasta  e  calea 
creştinilor  în  lume,  prorocită  de  Mântuitorul  şi  verificată  în 
cele  două  milenii  de  viaţă  şi  istorie  bisericească. 

« 

2.  Tot  atât  de  precis  s’au  împlinit  prorociile  Mântuitorului 
cu  privire  Ia  soartea  Ierusalimului  şi  a  poporului  iudeu. 
Ierusalimul  era  o  cetate  necredincioasă,  ca  şi  Betsaida,  Ca- 
pernaum.  Atena,  Corint,  Alexandria,  Roma  şi  altele  din 
vremea  aceea.  Locuitorii  Iui,  Iudeii,  sub  orientările  false 
şi  perverse  ale  fariseilor  şi  cărturarilor,  erau  adânciţi  în 

rele,  împietriţi  în  tradiţia  formelor  şi  rătăciţi  ca  o  turmă; 
fără  de  păstori.  Isus  a  fost  profund  îndurerat  de  această 
situaţie  a  cetăţii  lui  David.  Marea  rătăcire  în  care  se  afla1 
„poporul  ales",  atitudinea  pe  care  a  luat-o  Ierusalimul  cu 
şefii  lui  spirituali,  faţă  de  Persoana  şi  Evanghelia  Sa,  a 
desprins  de  pe  buzele  Lui  profeţia  şi  sentinţa  de  condam¬ 
nare.  Pentru  aceea,  când  Mântuitorul  soseşte  ultima  oră 
dinspre  Galileia  cu  ucenicii  pe  muntele  Măslinilor  şi  aruncă 
o  privire  peste  capitala  neamului  Său,  se  opreşte  cu  ei,  şi 
copleşit  de  durere  rupe  din  inima  Sa  duioasă,  cuvintele 
de  osândă:  „Ierusalime!  Ierusalime,  care  omori  pe  proroci- 
şi  cu  pietre  ucizi  pe  cei  trimişi  la  tine,  de  câte  ori  voit-am 
să  adun  pe  fiii  tăi,  după  cum  adună  cloşca  puii  ei,  sub 
aripi,  dar  nu  ai  vrut.  Iată,  casa  voastră  vi  se  lasă  pustie" 
(Matei  23,  37 — 38;  Luca  13,  34 — 35).  Sunt  cele  mai  du¬ 
reroase  cuvinte,  cari  au  ieşit  din  gura  lui  Isus. 

Odată,  cercetând  cu  ucenicii  templul  din  Ierusalim, 
„împodobit  cu  lespezi  frumoase  şi  cu  daruri",  clădirile,  po¬ 
doabele  şi  zidurile  Iui,  Isus  foloseşte  prilejul  ca  să  le  pre¬ 
zică  şi  lor  destinul  tragic:  „Vedeţi  acestea  toate?  Adevăr 
grăesc  vouă:  nu  va  rămânea  aici  piatră  pe  piatră,  care 
să  nu  se  risipească"  (Matei  24,  1 — 2;  Marcu  13,  1 — 2; 
Luca  21,  5 — 6). 

Mântuitorul  face  răspunzător  întreg  poporul  ales  de  toate 
greşalele  şi  nelegiuirile  de  cari  s’a  făcut  vinovat  în  curgerea 
istoriei  sale  biblice,  prin  parabola  lucrătorilor  viei  (Matei 
21,  33 — 43)  şi  prin  mustrările  adresate  cărturarilor  şi  fari¬ 
seilor.  „Se  va  lua  dela  voi  împărăţia  lui  Dumnezeu,  şi  se 
va  da  neamului  care  va  face  roadele  ei“  (Matei  21,  43). 

Seria  acestor  profeţii  s'a  împlinit  la  anul  70  d.  Hr.  când 
armatele  lui  Titus  au  cuprins  Ierusalimul,  au  jefuit  şi  dărâmat 
cetatea  cu  templul  şi  poporul  l-au  împrăştiat  peste  tot  pă¬ 
mântul.  De  atunci  casa  iudeilor  este  pustie,  iar  ei  sunt  mereu 
neliniştiţi  şi  neodihniţi.  Fără  ţară,  fără  pământ,  pururi  rătă¬ 
citori.  N’a  rămas  piatră  peste  piatră  din  gloria  lor  de  altă¬ 
dată.  Cuvântul  Profetului  s’a  împlinit. 

3.  Prorociile  Mântuitorului  cari  au  cea  mai  mare  în¬ 
semnătate  şi  actualitate  sunt  cele  privitoare  la  sfârşitul  lumii 
şi  Ia  judecata  din  urmă.  Dupăce  Isus  vestise  învăţăceilor. 

dărâmarea  templului,  s’a  urcat  împreună  cu  ei  pe  muntele 
Măslinilor,  din  nemijlocita  apropiere  a  templului.  Tăcerea 
apăsătoare  în  care  îi  învălue  profeţia  Domnului,  este  între¬ 
ruptă  prin  întrebarea  lor :  „Spune  nouă  când  vor  fi  acestea 
şi  care  este  semnul  venirii  Tale  şi  al  sfârşitului  acestui  veac?" 
Mântuitorul  le  ţine  o  lungă  cuvântare  eshatologică  în  care 
le  dă  răspuns,  ce  se  poate  împărţi  în  două  părţi.  Partea 
întâi  cuprinde  descrierea  evenimentelor  şi  a  semnelor  apo¬ 
caliptice  care  vor  premerge  sfârşitului  lumii  şi  partea  a  doua 
cuprinde  exemplificări  practice,  îndemnuri  la  priveghere,  la 
rugăciune  şi  la  fapte  bune. 

Partea  întâi  începe  printr’un  apel  Ia  atenţie:  „Vedeţi 
să  nu  vă  amăgească  cineva",  să  nu  vă  seducă  cu  filosofia 
şi  cu  înţelepciunea  veacului  acestuia.  Căci  se  va  ridica 
popor  peste  popor ;  Hristoşi  şi  profeţi  mincinoşi  se  vor  ivi ; 
din  înmulţirea  fărădelegilor  dragostea  multora  se  va  răci; 
frate  contra  frate  se  va  ridica,  părinţi  contra  copii  şi  copii 
contra  părinţi;  veţi  fi  prigoniţi,  martirizaţi  şi  ucişi  pentru 
numele  Meu;  Evanghelia  se  va  predica  în  toată  lumea  şi 
ereziile  vor  ameninţa  curăţenia  credinţei;  urâciunea  pustiirii 
se  va  arăta,  soarele  se  va  întuneca,  stelele  vor  cădea,  pă¬ 
mântul  se  va  cutremura  şi  toate  neamurile  vor  plânge. 
Atunci  se  va  arăta  pe  cer  semnul  Fiului  Omului:  Crucea, 
apoi  însuş  Fiul  ca  un  fulger,  care  luminează  dela  răsărit 
până  la  apus. 

Partea  a  doua  a  cuvântării  se  rezumă  în  cuvintele :  Fiţi 
gata,  căci  nu  ştiţi  în  care  ceas  va  veni  Fiul  omului.  Să  nu 
ne  îngreunăm  cu  mâncarea  şi  beutura,  ci  să  priveghem.  Cum 
să  ne  pregătim  pentru  a  doua  venire  a  Fiului,  ne-o  exem¬ 
plifică  El  prin  comparaţii  şi  parabole.  După  cum  smochinul 
când  înfrunzeşte  arată  că  se  apropie  vara,  la  fel  oamenii :  când 
vor  vedea  împlinindu-se  semnele  din  profeţiile  Domnului, 
să  ştie  că  sfârşitul  se  apropie.  —  Sau,  dupăcum  în  zilele 
lui  Noe,  oamenii  mâncau  şi  beau  până  ce  au  venit  potopul 
peste  ei,  aşa,  fărădeveste  se  va  întâmpla  şi  sfârşitul  lumii 
şi  venirea  Domnului.  Stăpânul  casei  dacă  ar  şti  când  vine 
furul,  ar  priveghea;  la  fel  şi  servitorul  când  ar  şti  sosirea 
stăpânului.  —  Sluga  cea  bună  va  avea  parte  de  răsplată 
la  venirea  Domnului;  în  schimb  sluga  cea  rea  va  fi  osân¬ 
dită.  —  Urmează  parabola  celor  zece  fecioare;  la  sfârşitul 

veacurilor  Isus  îşi  va  face  nunta  Sa  cu  Biserica.  Atunci  ceice 
viază  şi  veghează  în  credinţă  şi  in  dragoste,  vor  avea  parte 
de  bucuria  Lui.  —  Apoi:  parabola  talanţilor.  Talanlii  repre¬ 
zintă  toate  harurile  pe  care  Dumnezeu  le-a  împărtăşit  oame¬ 
nilor.  In  proporţia  darurilor,  Dumnezeu  a  hotărât  şi  răspun¬ 
derile  oamenilor. 

Profeţia  se  încheie  prin  descrierea  tabloului  judecăţii 
din  urmă:  Fiul  omului  va  sta  pe  scaunul  slavei  sale  încun- 
jurat  de  mii  de  îngeri.  Toate  generaţiile  şi  toate  popoarele, 
dela  Adam  şi  până  la  sfârşit,  vor  fi  înaintea  judecătorului, 
când  El  printr’un  act  de  atotputernicie  dumnezeiască  va 
despărji  pe  toti,  după  calitatea  lor  de  buni  sau  răi,  —  după 
cum  păstorul  desparte  oile  de  capre.  In  Palestina  oile  erau 
albe,  coloarea  nevinovăţiei,  iar  caprele  negre.  Dreapta  sim¬ 
bolizează  bucurie  şi  fericire ;  stânga  reprezintă  nenorocirea. 
După  despărţire  urmează  judecata  şi  sentinţa.  Criteriul  de 
judecată,  sau  virtutea  necesară  mântuirii  va  fi  dragostea  de 
aproapele,  manifestată  prin  opere  de  binefacere:  o  bucată 
de  pâne,  un  pahar  de  apă,  o  vorbă  bună,  o  haină  în  nu¬ 
mele  lui  Hristos.  Celor  buni  li  se  va  zice:  „Veniţi*  . . .  Celor 
răi :  „Duceţi-vă  dela  mine"  . . . 

Sfârşitul  cuvântării  este  scurt,  dar  înspăimântător:  „Şi 
vor  merge  aceştia  în  pedeapsă  veşnică,  iară  drepţii  Ia  viaţă 
vecinică*  (Matei  24 — 25  ;  Marcu  13,  Luca  21). 

* 

Acestea  sunt  profeţiile  Mântuitorului.  Mulţi  vor  fi  uitat 
de  ele,  ca  oamenii  din  Sodoma,  Gomora  şi  Ninive,  de 
Dumnezeu.  Dar  cei  mai  mulţi  trec  pe  lângă  ele  cu  o  uşu¬ 
rinţă  vrednică  de  osândit.  Prorociile  din  grupa  întâi  şi  a 
doua  s’au  împlinit  —  şi  se  împlinesc  mereu.  Prorociile  din 
grupa  a  treia  se  vor  împlini  cu  aceeaş  siguranţă  şi  cu  aceeaş 
precizie,  ca  şi  celelalte.  Ceriul  şi  pământul  vor  trece,  iar 
prorociile  neîmplinite  ale  Mântuitorului  se  vor  realiza. 

Profeţiile  evanghelice,  ca  şi  toate  profeţiile  biblice  sunt 
expresia  adevărului  sfânt  şi  veşnic.  Din  cuprinsul  lor  noi 
primim  un  semn  în  plus  pentru  Dumnezeirea  lui  Isus,  o 
dovadă  pentru  înfrângerea  cugetării  materialiste  şi  un  impuls 
mai  viu  în  năzuinţa  spre  obiectivarea  sfinţeniei  în  viaţă. 

ILARION  V.  FELEA 


PENTRU  O  NORIE 

de  Pr.  CANDID  C.  MUŞLEA, 
profesor  la  Liceul  ortodox  . A,  Şaguna”  din  Braşo» 


Prin  anul  1777  era  mare  zarvă  în  fruntaşa  comună  de 
sub  poalele  „Piefrii  Craiului Liniştea  în  care  trăiseră  până 
atunci  Românii  de  acolo,  văzându-şi  de  cărăuşia  lor  şi  de 
lucrul  câmpului,  fusese  turburată  din  nou  de  amestecul  în 
treburile  lor  bisericeşti  al  Magistratului  săsesc  din  Braşov, 
care,  ca  domn  de  pământ,  ţinea  cu  tot  preţul  să-şi  impună 
voinţa  în  toate  chestiunile  cari  priviau  pe  „supuşii"  săi. 

Dar  să  lăsăm  să  vorbească  actele  din  arhiva  Braşovului. 

Copie 

SINGHILIE 

Sofronie,  cu  mila  lui  Dumnezeu  pra(v)oslavnic  Episcop  neuniţilor 
în  Ardeal,  după  darul  şi  puterea  preosfinfitului  şi  de  viaţă  făcătorului 
Duh,  dată  noao  dela  Marele  Arhiereul  nostru  Isus  Christos  prin 
apostolii  săi  şi  ai  lor  namesnici  şi  următori,  pre  pravoslavnicul  acesta 
bărbat  Popa  Ion  Vlad  Dan  din  Zerneşti,  în  cinstit  Scaunul  Braşovului, 
cu  toată  luarea  de  samă  Ispitindu-1,  ne-am  încredinţat  mat  vârtos 
prin  mărturia  duhovnicului  Protopopului  lachim  (şi]  l-am  aflat  a  fi 
vrednic  de  preoţie.  Pre  carele  după  obiceiul  Bisericii  răsăritului 
legii  greceşti  neunite  l-am  hirotonit  preot  desăvârşit  şi  l-am  aşezat 
paroh  şi  păstor  sufletesc  ia  hramul  Sfântului  Nicolae  în  Zerneşti.  La 
acest  hram  şi  sat  îl  întărim  şi-i  dăm  putere  ca  prin  tainele  cele 
sfinte  să  zidească  pre  oamenii  săi  spre  vieaţa  cea  creştinească  şi 
duhovnicească,  să  boteze,  să  miruiască  în  primejdie  numai  de  moarte, 
să  i  spovedească,  să  liturgirească,  să  cunune  după  învoirea  bărbatului 
şi  a  muierii,  să  facă  maslu  la  cei  bolnavi,  iară  la  cei  sănătoşi  nici 
de  cum  să  se  becească  (?)  („betsâszke"  i).  Toate  tainele  bisericii  şt 
orânduielile  preoţeşti  a  deslega  numai  la  primejdie  de  moarte  Să 
fie  dator.  Iară  pricinile  ceale  grele  de  socotit  să  le  aducă  înainte 
noao  Arhiereului,  însă  la  hramul  ce  l-am  blagoslovit  să  aibă  a  sluji. 

Fără  porunca  şi  blagoslovenia  noastră  airea  aceasta  a  face  sa  nu 
tndrăsnească,  după  al  3(-lea)  canon  al  Antiohiei;  doao  biserici  să 
nu  |iie  după  al  15(-lea)  canon  al  Soborului  al  treilea,  ca  să  nu  se 
arate  vânzător  de  Sfinte,  ci  unuia  Christos  să  stea  înainte,  în  biserică 
slobodă,  iară  nu  cumpărată  cu  bani.  Călcând  aceasta,  se  opreşte 
de  preoţie  după  al  treilea  sobor  de  obşte. 

Dator  este  preotul  cu  tot  sufletul  a  se  sili  a  ceti  sfânta 
scriptură  şi  a  lua  samă  cu  purtare  de  grije  pentru  mântuirea  sufle¬ 
telor  creştineşti,  şi  a  se  deprinde  la  pravoslavie  şi  blagoslovenie  în 
trezvire  şi  în  curăţie,  în  bune  cuviinţe;  şi  să  fie  de  cinste,  primitor 
de  streini,  nebeţiv,  neleneş,  nelacom,  negâlcevos,  şi  blând,  luător  de 
samă,  nezavistnic,  neiubitor  de  argint,  învăfător  nici  de  o  sminteală, 
nimica  scandelă  dând,  ca  să-i  fie  slujba  lui  fără  de  prihană,  puindu-se 
pre  sine  pildă  faptelor  bune. 

Dator  este  preotul  a  învăţa  cinul  preoţesc  şi  viaţa  legii  cre¬ 
ştineşti  pre  oamenii  săi  în  toate  zilele,  şi  mai  vârtos  în  ziua  Du¬ 
minecii,  precum  porunceşte  al  cincilea  sobor  de  obşte,  după  învă¬ 
ţătura  sfinţilor  dascăli  stâlpilor  bisericii  noastre,  să  le  tâlcuiască,  şi 
fot  prin  puterea  aceluiaşi  sobor  se  lapădă  de  preoţie,  care  prin 
lene  n’ar  face  ceale  căzute  preoţiei  şi  mai  sus  numite. 

Pentru  aceea  Popa  Ion  încă  dator  este  (preotul)  toate  celelalte 
căzute  preoţiei  a  le  plini,  turma  sa  bine  a  păstori,  ca  să  nu  se 
ruşineze  în  ziua  înfricoşatei  judecăţi  a  lui  Dumnezeu,  ci  să  zică: 
„iată  eu  şi  pruncii  mei“  şi  să  auză  dulcele  glas  al  lui  Christos 
grăind;  „Vino,  fericită  şi  credincioasă  slugă,  pre  puţin  ai  fost  cre¬ 
dincios,  preste  mai  multe  te  voiu  pune,  intră  în  bucuria  Domnului  tău !“ 

Dară,  de  va  face  ce  [nu]  porunceşte  şi  opreşte  legea  şi  pravila 
şi  învăţătura  noastră,  lipsit  să  fie  de  preoţie,  până  se  va  îndrepta. 

Pentru  mat  bună  credinţă,  i-am  dat  învăţătura  noastră  spre 
scurt,  ca  să  o  înveţe,  şi  de  rost  să  o  ştie,  ca  să  păzească  vieaţa 
sa  cu  cinste,  şi  păstoria  sa  să  o  păzească.  Iară  noriaşii  Iui  datori 
vor  fi  pre  Preotul  său  a~î  cinsti,  a-1  asculta,  şi  ce  esie  obiceaul, 
dreptatea  şi  îngăduinţa  rânduelilor  celor  preaînalte  fără  repştire  a 
împlini. 

S’au  dat  în  Braşov,  7  Aprilie  A.  1733. 

(L.  S.)  SOFRONIUS  KYR1LLOVITS  m.  p. 

N.  B.  Cu  condiţiile  care  scrie  în  cartea  cea  de  norie  dală  tot 
sub  data  de  astăzi,  s'au  făcut  această  rânduială,  de  s’au  aşezat  Popa 
Ion  Vlad  Dan  în  Zerneşti. 

Copie 

CARTE  DE  NORIE 

Tuturor,  cărora  se  cuvine  a  şti,  se  face  înştiinţare,  precum 
preoflndu-se  Popa  Ion  Vlad  din  Zărneşti  din  cinstit  Scaunul  Bra¬ 
şovului,  s’au  făcut  acest  fel  de  rânduîală,  adecă  mai  sus  numitul 
Popa  Ion  să  aibă  numai  30,  adecă  treizeci  de  case,  şi  aceste  case 
sunt  rânduite  să  i  se  dea  dela  Popa  Duşa  5  case,  şi  dela  Popa 
Radul  6  case,  şi  dela  Popa  Stan  Crăciun  4  case,  şi  dela  Popa  Vlad, 
tatăl  Popii  Ion  15  case,  adecă  cincisprezece  case;  dară  dela  Popa 
Ion  Sin  Popa  Mihai  şi  dela  Popa  Nica  să  nu  se  iasă  (ia?)  nici  o 
casă,  că  ei  au  puţin  şi  numărul  treizeci  s’au  plinit,  dară  săptămâna 
să  ţiie  ai  taichele  său  Popa  Vlad,  numai  6  săptămâni  să  fie,  şi 
murind  un  preot  din  parohii  Zârneştilor,  atuncia  cu  ştirea  arhiereului 
locului  să  între  mai  sus  numitul  Popa  Ion  în  parohia  aceluia  care 
va  muri,  iar  călcând  aceasta,  să  fie  lipsit  de  toată  mila  care  s’au 
făcut.  S’au  dat  în  Braşov.  7.  Aprilie  1773. 

Smerit  Episcopul  neuniţilor  în  Ardeal 

SOFRONIUS  KYR1LLOV1TS  m.  p. 

leu  Popa  Ion  Din  Popa  Vlad  Dan  din  Zernest  am  voit,  şi  m’am 
legat  pe  aceasta,  ca  să  împlinesc. 

• 

Prin  aceasta  facem  cunoscut  tuturora  cărora  se  cuvine  a  şti, 
precum  Popa  Ion  Dan  din  Zernest  slăvitul  scaunul  al  Braşovului, 
veni(nd)  înaintea  Consistoriumului  nostru  cu  Singhilia  lui  cea  ade¬ 
vărată  dela  Domnul  Sofronie  Kyrillovits,  şi  cu  această  din  dosul 
aceştia  iară  adevărată  arhierească  rânduială,  care  adevărate  arhie¬ 
reşti  aşezământuri  şi  Cinstitul  Consistorium  le  întăreşte  şi  pe  nu¬ 
mitul  Popa  Ion  Dan  îl  aşezăm  şi  întărim  paroh  deplin  în  Zernest  în 
locul  Popii  Ion  Mihai,  care  au  murit;  şi  poruncim  preoţilor  celor¬ 
lalţi,  care  acolo  slujesc,  ca  partea  sa  deplin  să-i  dea,  şi  el  dia 
partea  sa  să  dea  preotesii  văduve  într’un  an  din  venitul  său  dinlăuntru 
a(lţ  bisericii  jumătate.  Şi  numitul  mai  sus  Popa  Ion  va  fi  dator  a  se 
purta  după  legea  lui  Dumnezeu  şi  după  pravila  preoţască,  cum  în 
singhilia  lui  de  Arhiereu  s’au  hotărît.  S’au  dat  în  Sibii,  23  No- 
vembrie  1777. 

(L.  S.)  IOAN  POPOVITS  VlCARIUS  NEUNIŢILOR  m.  p. 

*  . 

Copia  Sigilii  Inhibitorii  et  Cilatorii  d.  Cibinii  die  24-la  No- 
vembris  1777  a  Vicario  neunitorum  loanne  Popovlts  daţi. 

Pecele  se  dă  din  Consisforium  la  Popa  Mihai  din  Tohan, 
cinstitul  Scaunul  Braşovului,  care  împotriva  singheliei  Sale  şi  împo¬ 
triva  pravilii  slujeşte  fără  ştirea  Consistoriumului  la  Zernest,  să  fie 
oprit  de  toată  slujba  din  Zernest,  şi  la  12  Ianuarie  să  fie  aicia  la 
Sibii  în  fata  C.  Consisiorium  la  dare  de  samă  sub  poena  Consistorii. 
S’au  dat  Sibii.  24  Nov-bris  1777. 

(L.  S.)  IOAN  POPOV1TS  VICARIUS  NEUNIŢILOR. 

Cinstite  Frate  Protopoape  Chir  Petru  în  Braşov. 

Pentru  rândul  preoţilor  din  Zernest  vei  şti  precum  pentru 
^sprăvirea  acestui  lucru  am  rânduit  pe  Protopopul  Făgăraşuul  să  vie 
cu  carie  dela  Cinstit  Consistorium  la  Dîom]nul  judeful  dela  Braşov, 
şi  va  isprăvi  treaba  după  cum  poruncesc  prin  înălţatele  rânduiele. 
S’au  dat  în  Sibii.  13  Ian.  A.  1778. 

IOAN  POPOVITS  VICARIŞ  NEUNIŢILOR  m.  p. 

* 

Pe  lângă  protecţia  Magistratului,  Părintele  Mihai  îşî 
avea  şi  el  dreptăţile  sale,  în  forma  unei  singhelii,  scrise 
româneşte  de  un  Sas,  singura  după  cât  ştim  în  felul  acesta : 

Copie 

Din  mila  lui  Dumnezeu  Chresiels  Pavel,  vel  judeţ  al  CinstitefiJ 
Cete  ti  Braşovului  şi  a  toată  Ţara  Bursei.  Dat-am  cartea  noastră  de 
volnicie  la  mâna  Pope  lui  Mihai,  precum  să  {se]  ştie,  că  l-am  pus 
ca  să  fie  preot  în  sate  în  Tohan,  la  biserica  de  acolo,  în  locul  răpo¬ 
satului  Pope  lui  Andrei,  ca  să  poarte  grije  sfintei  biserici  după  legea 
pravoslavnică  creştineşti,  a  sări  la  toată  rânduiala,  ce  l-ar  chiema 
creştinii,  să  slujească,  cum  va  fi  mai  bine,  şi  precum  place  Iui  Dum¬ 
nezeu;  şi  să  aibă  a  se  cinsti,  şi  a  se  socoti  cu  preofii  ceilalţi» 
precum  va  fi  mai  bine.  Şi  ce  s’ar  întâmpla  venitul  bisericii,  sa  aibă 
a  împăr}a  frăfeşte  cu  ceilalţi  preoţi,  iară  nu  la  lacumie.  Aşijderea 
şi  DVoastră  Sătenilor,  şi  Dumitale  Biroule,  care  ar  fi,  încă  să-i 
dafi  cinste,  după  legea  creştinească  şi  după  cum  este  obiceaiul  [la] 
ceilalfi  preoţi,  aşa  să  fie  şi  Popii  lui  Mihai,  să  fie  apărat  de  toate; 
iară  cine  s’ar  ispiti  după  porunca  Domniei  noastre  a-i  face  ceva, 
şi  nu  ar  da  cinste  ca  unui  preot,  unu  ca  acea  [sic !]  bine  să  ştie,  că 
mare  urgie  va  petrece  de  către  Domnia  noastră.  Inir'alt  chip  să  nu 

fie,  şi  ce  au  stăpânit  Pope  Andrei,  să  aibă  şi  Pope  Mihai  a  stăpâni 
cu  bună  pace. 

Iun.  1  1745 

(L.  S.)  P.  CHRESTELS  m.  p. 

JUD.  CORON. 

La  27  Ian.  1778  vicarul  se  adresează  direct  judeţului. 
Bl  îi  spune  încă  odată  situaţia  şi  că  popa  Mihai  şi-a  pus 
coasa  în  holdă  streină,  şi  dacă  acest  prevaricator  nu  se  va 
prezenta  de  bună  voie  în  faţa  Consistorului,  Magistratul  să 
nu  întârzie  a  da  ajutor  protopopului  de  Făgăraş  ca  să-şi 
poată  face  datoria. 

La  7  Febr.  Schobelu  ia  celor  doi  preoţi  un  intero¬ 
gator  la  Braşov.  Mihai  declară  că  anul  trecut,  înainte  de 
Crăciun,  fiind  în  biserică,  P.  Dan  i-a  arătat  o  scrisoare 
dela  Consistor,  prin  care  i  se  da  lui  noria,  şi  l-a  oprit  să 
mai  slujească.  P.  Mihai  s’a  dus  Ia  senatorul-inspector 
dominial  Fronius  cerându-i  ajutorul,  şi  acesta  i-a  dat  o  scri¬ 
soare  către  provizorul  Czeidner  din  Zărneşti,  ordonându-i 
să  aresteze  pe  toţi  aceia  cari  l-ar  împiedeca  pe  P.  Mihai 
de  a  sluji,  oricine  ar  fi  ei.  In  31  Ian.  având  o  cununie,  s’a 
dus  de  dimineaţă  la  biserică,  unde  P.  Ion  i-a  spus  a  doua 
cară  să  nu  mai  facă  nici  un  serviciu  bisericesc,  şi  dacă 
nici  de  data  aceasta  nu  va  da  ascultare  ordinului  consi¬ 
storial,  el  nu  va  mai  sluji  în  acea  biserică  „odate  cu  cap“. 
P.  Mihai  i-a  răspuns  că  nu  are  ce  căuta  la  Consistor,  lui 
domnul  de  pământ  i-a  dat  noria  şi  acesta  nu  l  lasă  să 
meargă  la  Sibiu,  căci  el  e  preot  ca  şi  cei  ce  şed  în  Con¬ 
sistor.  Celălalt  i-a  spus:  „Dacă  nu  asculţi  de  Consistor, 
toate  slujbele  câte  le-ai  făcut  şi  le  vei  mai  face,  n’au  nici 
o  valoare,  şi  eşti  preot  săsesc,  nu  românesc".  Ca  să  oco¬ 
lească  cearta,  P.  Mihai  a  rugat  pe  alt  preot  să  cunune  şi 
s’a  dus  Ia  birăul  satului  rugându-1  să  supravegheze  pe  P. 
Ion,  căci  el  se  duce  la  Braşov  să  se  plângă  judeţului. 

P.  Ion,  fiind  scos  din  arest  şi  dus  în  faţa  judeţului, 
după  ce  i  s’a  citit  fasiunea  popii  Mihai,  declară  că  după 
moartea  popii  Ion  sin  Mihai,  a  cerut  judeţului  să-i  dea  postul 
vacant  care-i  fusese  promis  de  episcop.  Schobelu  i  a  răspuns 
că  episcopul  nu  are  dreptul  de  a  da  norii,  ci  numai  a  sfinţi 
preoţi.  Atunci  s'a  dus  la  protopopul  Petru  Grid,  care  i-a 

dat  sfatul  să  meargă  la  Sibiu,  unde  Consistorul  i-a  con¬ 
firmat  promisiunea  episcopului  şi  i-a  dat  hârtie  la  mână, 
prin  care  să-I  oprească  pe  P.  Mihai  dela  orice  fel  de  serviciu 
în  biserica  din  Zărneşti,  având  să  se  prezinte  la  12  Ian.  la 
Sibiu.  La  întoarcerea  acasă  i-a  arătat  aceste  ordine,  dar 
înzadar,  căci  P.  Mihai  era  omul  Magistratului.  N’a  mai  slujit 
deci  şi  la  12  Ian.  s’a  prezentat  la  Sibiu  fără  P.  Mihai. 
Cuvintele  „odată  cu  capul"  nu  Ie-a  rostit,  nici  nu  a  spus 
că  slujbele  popii  Mihai  sunt  nule  şi  că  ar  fi  preot  săsesc. 

După  10  zile  au  fost  ascultaţi  şi  câţiva  martori,  dintre 
cari  Aldea  Terci,  de  80  de  ani,  auzise  pe  P.  Mihai  spunând 
popii  Ion,  în  biserică:  „Episcopul  e  în  Peşta.  Eu  mă  tem 
numai  de  Maj.  Sa  împăratul,  şi  numai  de  el  ascult!"...  Popa 
Stan  Crăciun,  de  circa  18  ani,  spune  că  în  aceea  zi,  fiind 
în  biserică,  cetise  dinir’o  carte  tot  ce  trebuia  cetit  pentru 
aceea  Duminecă,  când  l-a  auzit  pe  P.  Ion  spunând:  „In 
numele  Consistorului  te  opresc  să  mai  faci  vre-o  slujbă !  Aici 
sunt  preoji  destui  î  Du-te  unde  te-a  trimis  ca  preot  episcopul 
care  te-a  sfinţii".  Apoi,  pentru  a  nu  fi  conturbat,  a  început 
să  cetească  eu  glas  mai  ridicat.  Văduva  Neacşa  Bodicioaie 
spune  că  fiind  in  biserică  şi  făcând  mătănii,  a  văzut  pe  P. 
Ion  arătând  popii  Mihai  o  hârtie  şi  spunându-i:  „Nu  vei 
mai  pune  patrafirul,  şi  nu  vei  mai  sluji  în  biserică". 

P.  Ion  e  liberat  din  arest  până  la  alte  dispoziţii,  cari 
aveau  să  se  ia  după  reîntoarcerea  dela  Sibiu  a  inspectorului 
Fronîus,  şi  cu  condiţia  să  dea  un  revers,  în  care  să  se 
oblige  că  nu  va  mai  împiedeca  câtuşi  de  puţin  pe  P.  Mihai 
în  serviciu  şi  va  fi  liniştit  şi  paşnic,  altcum  va  fi  imediat 
din  nou  arestat,  adus  la  Braşov  şi  supus  pedepsei  celei  mai 
grele. 

De  silă,  ca  de  voie  bună,  P.  Ion  dă  următorul  revers : 

Ade[că]  eu  popa  Dan  din  Zărneşti  dau  scrisoarea  mea  după 
porunca  Măriei  Sale  domnului  Zivolt  (Seewaldt !)  precum  să  nu  stau 
eu  împotriva  popii  Mihai  nici  Ia  un  fel  de  lucru,  până  va  veni 
domnul  Fronius  dela  Sibii  şi  va  îndrepta  Măria  Sa  lucrul.  Anno 
1778  în  12  Fevr. 

EU  POPA  VLAD  DAN,  chizaş.  EU  POPA  IOAN  DAN  DIN  ZĂRNEŞTI. 

In  acest  timp  judeţul  răspunse  vicarului  că  P.  Ion  nu 
are  nici  un  drept  Ia  aceea  parohie,  deoarece  episcopul» 

conform  ordinaţiunilor  mai  nouă  din  5  August  1777  Nr. 
3867  şi  a  Approb.  Constil.  I,  titlul  8  şi  a  uzului  slrăvechiu, 
nu  are  drept  să  dea  norii,  cum  nu  are  nici  dreptul  de  a 
sfinţi, pe  cineva  de  preot,  până  când  domnul  de  pământ 
nu  consimte:  Dreptul  de  a  da  norii  aparţine  domnului  de 
pământ,  şi  nu  episcopului,  care  să  nu-şi  aroge  acest  drept, 
nici  să  nu  susţină  că  Magistratul  şi-a  trimis  secerătorii  în 
holdă  streină. 

Nu  trece  mult  însă,  şi  la  31  Martie  1778,  guvernul,  cu 
No.  1778,  trimite  Magistratului  adresa,  plină  de  energie, 
din  16  Martie,  a  vicarului,  cerând  informaţiuni. 

Judeţul  răspunde  că  în  a.  1773,  fiind  rugat  de  P.  Vlad 
Dan,  i-a  dat  fiului  acestuia  o  scrisoare  de  recomandaţie 
către  episcop,  ca  să-l  sfinţească  de  preot,  apoi  P.  Vlad  a 
stăruit  pe  lângă  ceilalţi  preoţi  să  dea  şi  fiului  său  câteva 
familii,  ca  să  poată  trăi  amândoi,  ceeace  s’a  şi  făcui,  dân- 
du-i-se  30  familii,  cu  aprobarea  episcopului,  dar  fără  ştirea 
domnului  de  pământ.  Dupăce  însă  P.  Ion  sin  Mihai  a  răposat, 
atât  P.  Ion  cât  şi  P.  Mihai  i-au  cerut  parohia  vacantă,  care 
s’a  dat  celui  de-al  doilea,  deoarece:  1.  E  superior  în  învă¬ 
ţătură  şi,  fiind  în  vârstă  de  60  ani,  are  o  experienţă  bogată, 
ceeace  îi  dă  mult  prestigiu,  pe  când  P.  Ion  e  numai  de 
vre-o  20  de  ani.  2.  Popa  Vlad  Dan  s’ar  fi  atins  de  banii 
bisericii  şi  până  azi  nu  şi-a  putut  da  seamă  de  ei.  3.  Când 
a  fost  evacuat  satul  Tohan,  P.  Mihai  a  părăsit  şi  el  comuna, 
având  o  pagubă  de  5000  fl.,  cari  nu  i-au  fost  încă  restituiţi. 
4.  Credincioşii  l-au  cerut  pe  P.  Mihai.  5.  Dacă  parohia 
s’ar  da  popii  Ion,  care  şi  de  altcum  e  un  neastâmpărat  şi 
face  multă  supărare  oamenilor  cu  certurile  sale  în  biserică, 
domnul  de  pământ  ar  pierde  mult  din  prestigiul  său,  căci 
e  temere  că  tocmai  aceşti  Zărneşteni,  cari  pe  vremuri,  din 
cauza  nesupunerilor,  s’au  purtat  cum  se  poartă  astăzi 
„supuşii"  din  Săcele  —  ar  fi  instigaţi  de  P.  Ion,  pe  când 
P.  Mihai  i-ar  ţinea  în  frâu. 

Roagă  deci  pe  guvernator  să  sprijinească  pe  P.  Mihai 
şi  să  atragă  atenţia  vicarului  să  nu  treacă  peste  drepturile 
sale,  căci  acesta  ar  micşora  vaza  domnului  de  pământ. 

De  altmintrelea  toate  acestea  sunt  puse  la  cale  de 
protopopul  Petru  Grid  din  Şchei,  care  nu  e  iubitor  de  bună 

rânduială,  şi  crede  că  ar  fi  mai  bun  Păr.  Ştefan,  atât  ce 
priveşte  experienţa  pastorală,  cât  şi  învăţătura  şi  păstrarea 
ordinei. 

Neînţelegerea  continuă  însă  şi  în  anul  următor,  când 
63  capi  de  familie,  noriaşi  şi  nenoriaşi,  întru  cari  şi  logo¬ 
fătul,  birăii  şi  un  pârgar,  cer  Magistratului  „să  fie  cum  au 
rânduit  pe  Părintele  Mihai  cu  norie...  că  este  preot  bătrân, 
cu  bună  învăţătură,  în  biserică  şi  în  tot  locul  între  oameni 
învaţă  din  carte  cuvinte  din  poruncile  lui  Dumnezeu,  şi 
chiverniseşte  bine  toate  veniturile  bisericii  şi  le  adaoge,  şi 
poruncile  Cinstitului  Magistrat,  şi  la  toţi  domnii  este  supus 
şi  ascultător,  şi  cu  oamenii  săraci  este  cu  cuvinte  bune, 
şi  cu  blândeţe,  şi  pe  toţi  oamenii  învaţă  cele  bune  şi  de 
folos  porunci  a  le  crede  şi  a  le  păzi“... 

Sfârşitul  acestor  neînţelegeri  a  fost  că  atât  P.  Mihai  cât 
şi  P.  Ion  au  rămas  preoţi  în  Zârneşti.  candid  c.  muşlea 


ÎNTÂIUL  LOC  TR1NIÎAR  IN 
SF.  SCRIPTURĂ 

de  Dr.  N.  NEAGA, 

profesor  la  Academia  teologică  dfn  Sibiu 


Noţiunea  „Treime"  nu  se  întâlneşte  în  Vechiul  nici  chiar 
în  Noul  Testament.  Ea  este  o  creaţie  a  scriitorilor  de  mal 
târziu.  Apologetul  secolului  al  doilea,  Teofil  din  Antiohia1 
este  întâiul  care  întrebuinţează  expresia  Tqia c  {Treime], 
iar  la  latini  primul  la  care  întâlnim  noţiunea  „îrinitas"  este 
Tertulian. ă  Ideea  însă  despre  sfânta  Treime  este  cunoscută 
încă  în  Vechiul  Testament.  Indicaţia  faptului  că  în  Dum¬ 
nezeu  cel  unul  în  fiinţă  sunt  mai  multe  persoane  o  întâlnim 
în  întâia  carte,  care  începe  seria  scrierilor  sfinte,  în  cartea 
Facerii.  In  Vechiul  Testament  revelaţia  divină  s’a  făcut 
omenirii  în  mod  progresiv,  astfel  că  nu  vom  afla  în  cartea 
Facerii  indicaţii  clare  şi  definite  la  sfânta  Treime.  Cauzele 
pentru  cari  sfânta  taină  n’a  fost  descoperită  lămurit  în 
Vechiul  Testament  se  află  în  împrejurarea,  că  neamul  omenesc 
fiind  încă  în  pruncia  desvoltării  sale  spirituale,  nu  putea  înţe- 

1  Această  întrăbulnţare  o  face  sfântul  scriitor  într’o  epistolă  adresată  lu. 
Antollc,  pe  care-o  aflăm  în  tomul  VI  din  colecţia  Migne  seria  greacă  la  paig. 
1077.  Aici  episcopul  Tcoffl  schiţând  o  paralelă  filtre  Dumrtezeu  şi  om,  pentru  al 
se  face  mai  bine  înţeles  îl  aseamănă  pe  Dumnezeu  cu  soarele,  pe  om  cu  luna, 
.Soarele  este  imaginea  lui  Dumnezeu,  luna  a  omului.  Precum  soarele  se  deose¬ 
beşte  de  lună  prin  mărire  şi  strălucire,  aşa  se  deosebeşte  Dumnezeu  mult  de 
otiîeiître.  Precum  soarele  întotdeauna  rămâne  plin  de  strălucire,  aşa  Dumnezeu 
putUrea  desăvârşit  rămâne.  Lima  a'pUne,  din  lună  In  lună  scade  îh  strălucire, 
ftitra  asemănare  omului  făcându-se,  apoi  Iarăşi  renaşle,  creşte  şî  se  măreşte 
asemănare  învierii  viitoare  fâcâhdu-se.  Asemenea  suni  cele  3  zile  cori  au  fost 
mai  nainle  de  a  fi  luminătorii,  simbol  al  Treimii,  al  lui  Dumnezeu,  ai  Cuvântului 
şl  al  înţelepciunii  Lui*. 

2  EI  foloseşte  această  expresie  în  „De  Pudicilia*.  Sunt  celebrele  sale 
cuvinte  despre  Biserică  din  această  scriere  cu  caracter  montantstlc:  „Nam 
ecclesia  proprie  ef  princlpaiiter  ipse  est  spirttuS  in  quo  est  trtnitas  unius  divi- 
nliotls.  Pater  ei  Ftlius  et  Spirilus  Sanctus"  (M.  L.  II  1080). 

lege  tainele  înaltei  descoperiri  Dumnezeeşti,  cum  motivează1  b. 
o.  Grigore  de  Nazians, 2 3  după  care  predicarea  limpede  a  învă¬ 
ţăturii  despre  Dumnezeu  întreit  în  persoane  ar  fi  fost  un  pericol. 
Altă  pricină  pentru  care  nu  s’a  explicat  în  mod  răspicat 
acest  mister  ni-1  indică  Teodoret:*  „ca  să  nu  găsească 
în  aceasta  motiv  de-a  se  închina  la  mai  mulţi  zei".  Poate 
că  acest  motiv  îl  ia  în  considerare  şi  Sf,  Ioan  Gură  de  Aur, 
când  zice  că  „iudeii  cunoscură  pe  Fiul  lui  Dumnezeu  numai 
întunecos,  prin  profeţie.  Dacă  abia  desbăraţi  de  politeism 
ar  fi  auzit  vorbindu-se  de  un  Dumnezeu  şi  încă  de  altul, 
ar  fi  căzut  în  greşeala  de  mai  înainte.  De  aceea  necontenit 
le  aminteau  profeţii,  că  este  numai  un  Dumnezeu  şi  nu  mai 
este  altul" . 

Indicaţii  despre  Dumnezeu  întreit  în  persoane  sunt  în 
Vechiul  Testament:  1.  Acele  locuri  în  cari  Dumnezeu  vor¬ 
beşte  despre  Sine  la  plural ;  2.  Acele  locuri  în  care  se  face 
deosebire  între  Domnul  şi  Domnul;  3.  Teofaniile  (în  special 
arătarea  dela  Mambre)  şi  4.  Acele  locuri  în  cari  se  repetă 
în  mod  consecutiv  numele  sau  atributele  date  lui  Dumnezeu. 
Cuvintele  celui  dintâi  loc  sunt  următoarele :  „a  zis  Dum¬ 
nezeu  :  să  facem  om  după  chipul  nostru  şi  după  asemănarea 
noastră,  care  să  stăpânească  peştii  mării  şi  pasările  cerului 
şi  dobitoacele  şi  tot  pământul  şi  toate  vietăţile  cari  se  târăsc 
pe  pământ".  Expresia  „a  zis  Dumnezeu"  este  figurată. 
Omul  nu  poate  vorbi  despre  Dumnezeu  decât  după  analogia 
chipului  său,  de  aceea  în  imaginaţia  omului  Dumnezeu  este 
conceput  ca  având  forma  unui  moşneag,  i  se  atribue  părţi 
ale  corpului,  cap,  ochi,  gură,  nas,  mâini,  braţe,  inimă  etc. ; 
acţionează  în  mod  omenesc :  zice,  porunceşte,  asvârle. 
Aceste  atribute  cari  se  atribue  Iui  Dumnezeu  nu  se  pot  in¬ 
terpreta  în  sens  literal,  căci  atunci  ar  trebui  să  admitem  că 
Dumnezeu  are  7  ochi,  căci  Ia  Zah.  IV.  10  citim:  „7  sunt 
ochii  Domnului...",  iar  dacă  Dumnezeu  are  7  ochi,  cum 
bine  observă  Origen, 4  iar  noi  numai  2,  atunci  nu  suntem 
creaţi  după  chipul  Său.  Dar  noi  nici  nu  sburăm  măcar,  deşi 
despre  Dumnezeu  să  spune  că  „cu  penele  Sale  ne  va 

1  Olariu  Lt  Dogmatica,  ed.  II,  pag.  69. 

2  Silvestru  de  Canev,  p.  217. 

3  Acelaş  op.  şi  pag.  4  Migne.  Tom.  XII,  93. 

acoperi  şi  sub  aripile  Sale  ne  va  adăposti".1  In  opera  sa 
făcătoare  de  epocă  Sfântul  Ioan  Damaschinul  dă  adevăratul 
înţeles  al  antropomorfismelor  biblice  când  spune  că:  „dacă 
se  atribue  lui  Dumnezeu  ceva  corporal,  trebue  să  vedem  în 
aceasta  un  fel  de  graiu  simbolic,  conţinând  o  însemnare 
mai  înaltă;  căci  Dumnezeirea  este  simplă  şi  fără  chip.  Este 
vorba  de  pildă  de  ochi,  de  pleoape,  de  vedere:  trebue  să 
înţelegem  puterea  Lui  de  pătrundere  universală  şi  cunoaşterea 
Lui  sigură,  pentrucă  şi  noi  cu  aceste  simţiri  câştigăm  cuno¬ 
ştinţele...  prin  vorba  Lui  trebue  să  înţelegem  manifestarea 
voinţii  Sale,  căci  prin  mijlocul  gurii  şi  al  limbii  ne  mani¬ 
festăm  şi  noi  cugetările  inimii  noastre..." 2 

In  textul  original  al  Sf.  Scripturi  pentru  cuvântul  „Dum¬ 
nezeu"  stă  Elohim.  Elohim  este  un  plural  dela  Eloah,  care 
s’a  desvoltat  la  rândul  său  din  EI.  El  însamnă  „cel  puternic", 
„cel  tare".  Acesta  este  cel  mai  vechiu  nume  dat  lui  Dum¬ 
nezeu  la  Evrei  şi  determină  în  Vechiul  Testament  atât  pe 
Dumnezeul  cel  adevărat  cât  şi  pe  Dumnezeul  popoarelor. 
Elohim  tradus  literal  înseamnă  zei,  de  aceea  unii  scriitori 
considerându-I  ca  plural  numeric  vedeau  oarecum  indicată 
dogma  despre  sfânta  Treime,  deci  pluralitatea  persoanelor 
într’o  fiinţă  divină. 3  Această  interpretare  este  greşită. 
Numele  Elohim  nu  se  întrebuinţează  la  singular  decât  în 
formă  poetică,  obvine  însă  de  peste  2500  ori  în  Biblia 
ebraică  4  la  plural,  dar  are  însemnare  singulară  şi  determină 
pe  Dumnezeul  cel  adevărat.  Această  formă  plurală  nu  tră¬ 
dează  un  politeism  înfocat,  cum  au  voit  unii  să  creadă,  căci 
toate  numirile  prin  cari  desemnează  Semiţii  Zeitatea  ca  El,5 
Elohim,6  Adon, 7  Elion, 8  Şaddai, 9  Iahve, 10  Alah, 11  conţin 
noţiunea  unei  puteri  supreme,  a  unei  unităţi  desăvârşite  chiar 
sub  haina  plurală.  Pentru  zeii  păgânilor  Elohim  nu  se  în¬ 
trebuinţează  decât  determinat  mai  de  aproape.  De  ex. : 
Elohim  al  străinilor, 12  Elohim  de  argint, 13  Elohim  al  Egip¬ 
tului,14  Elohim  al  naţiunilor15  etc.  Că  Elohim  nu  exprimă 


1  Psalm  90  ,.  2  Olariu  I.:  Dogmatica  ed.  II  pag  29.‘ 

8  V.  Loichită:  Numirile,  pag.  18.  *  Acelaş,  pag,  17. 

5  Cel  tare.  6  Dumnezeu.  7  Cu  articol  „haadon*  însamnă  Domnul.  8  Cel 
prea  înalt.  8  Cel  puternic.  10  Cel  ce  este.  11  Dumnezeu  (con.)  Isopescu,  Coranul 

p.  28. 

12  Fac.  35,  2.  18  Eşire  20,  23. 
w  Fac.  12,  12.  15  Deut.  29,  17. 

d  p  fura  lila  te  de  zei  rezultă  clar  din  următoarele  t  Politeismul 
elă  strict  interzis.  Evreul  contaminat  era  condamnat  cu 
ftidarlea.  Dacă  expresia  Elohim  ar  conţine  ideia  pluralităţii 
de  Zfei,  ea  ăr  fi  fost  evitată  de  scriitorii  inspiraţi.  In  afară 
de  âCeea  este  astăzi  constatat  că  monoteismul  este  forma 
Originală,  politeismul  este  o  manifestare  decăzută  a  credinţei. 

Elohim  este  deci  un  plural  cu  însemnare  singulară,  un 
phiraliafa'nfum,  arh  putea  zice.  Restul  expresiilor  principale 
în  text  sunt:  „să  facem  om  după  chipul  nostru  şi  după 
asemănarea  noastră".  Expresia  „chipul"  din  acest  verset 
este  o  altă  noţiune  pentru  figură,  formă,  imagine,  icoană; 
„asemănarea"  este  noţiunea  abstractă  a  chipului.  Chipul 
este  o  imitaţie  a  originalului*  asemănarea  însă  este  mai 
aproape  de  identitatea  fiinţei  comparate.  Aceste  două  si- 
nohiihe  servesc  întocmai  ca  şi  „tohu  vabohu"  în  descrierea 
haosului  primordial,  spre  a  intensifica  înţelesul  frazei.  Intenţia 
atttohilui  va  fî  fost  Următoarea:  reproducerea  seamănă  cu 
originalul.  Trei  sunt  răspunsurile  mai  de  seamă  Ia  întrebarea, 
în  ce  constă  asemănarea  cu  Dumnezeu  a  omului: 

1.  In  aşezarea  lui  ca  stăpân  peste  lumea  văzută  ; 

2.  In  asemănarea  după  trup  cu  Dumnezeu; 

3.  Iar  alţii  în  sfârşit  caută  asemănarea  cu  Dumnezeu 
In  facultăţile  spirituale  ale  omului. 

Pentru  interpretarea  de  sub  1,  există  un  argument  pu¬ 
ternic  tocmai  în  acest  vers  (26)  ...„câ  să  stăpânească  peştii 
marii  şi  pasările  cerului...  şi  toi  pământul..."  La  această  inter¬ 
pretare  aderă  b.  o.  Grigorie  de  Nazians. 1  Sfântul  Părinte 
va  fi  avut  Psalmul  8,  6  şi  Sirach  17,  2 — 4  în  vedere,  locuri 
pe  câri  se  sprijinesc  şi  aderenţi  mai  noui  ai  acestui  fel  de 
interpretare.  *  Stăpânirea  în  lume  a  omului  este  însă  hUmai 
o  urrnare  â  asemănării  omului  cu  Dumnezeu.  Puterea  de 
stăpânire  în  lume  se  dă  doar  omului  prin  binecuvântare 
specială,  dovadă  versul  28  din  cap.  I  al  Facerii. 

Cei  câri  caută  asemănarea  cu  Dumnezeu  in  partea 
corporală  se  sprijinesc  pe  alte  asemănări  biblice,  — -  b.  o. 
pe  locul  V  3  din  Facere:  „şi  a  trăit  Adam  230  de  ani  şi 
a  născut  fiu  după  chipul  şi  asemănarea  sa" ;  —  în  urmarea 
căroha  ascendenţii  transmit  particularităţi  fizice  descendenţilor 

1  Migne  44,  136. 

2  b.  o.  Holzinger  în  Com.  său  la  Facere;  1898  f>.  12. 

lor,  din  această  interpretare  a  luaţ  naştere  erezia  şnbrp 
pomorfistă,  pe  care  se  razinţn  intra  câtva  şi  sistemul  de 
cugetare  al  jidovului  Baruh  Spino^za,  că  glumea  materială 
e  corpul  lui  Duiuaezeu".  Poate  fi  omul  trupeşte  după  ase¬ 
mănarea  Iui  Pumnezeu?  Dumnezeu  este  străin  de  aripe 
materialitate,  iar  dacă  Scriptura  întrebuinţează  felul  de 
vorbire  sensitivă,  nu  înseamnă  că  omul  este  după  carp 
asemepea  lui  Dumnezeu.  Mai  mult  adevăr  are  peptru  sin? 
asemănarea  după  natura  spirituală  a  omului  cu  Duţpnezeu, 
care  constă  în  capabilitatea  de-a  se  înălţa  până  la  cele  mai 
înalte  abstracţiuni,  libertatea  voei,  nemurirea  după  suflet,  şi 
în  dispoziţia  religioasă  a  omului. 

Cum  se  explică  pluralele —  „nostru”,  „noastră",  „faceip”, 
—  din  acest  vers  ?  Căci  din  punct  de  vedere  gramatical  şi 
sintactic  ne  aflăm  în  faţa  unei  abateri.  Răspunsurile  ce  şe 
dau  acestei  întrebări  sunt  mai  multe.  Unii  spun  că  avem 
un  plural  al  consfătuirii  cu  Sine,  alţii  numesc  aceste  forme 
plural  al  intensităţii,  plural  maestatic,  un  fel  de  vorbire  fără 
importanţă  dogmatică,  un  plural  al  trinităţii  sau  însfârşit  o 
consfătuire  cu  îngerii.  O  consfătuire  cu  îngerii,  —  cari  în 
conformitate  cu  I  1,  IU  22,  se  presupun  existenţi  şi  după 
lob  cântau  de  bucurie  la  crearea  pământului  de  către  Dum¬ 
nezeu  —  nu  poate  fi,  căci  ar  însemna  că  şi  îngerii  au  luat 
parte  la  opera  de  creare  a  omului  ceeace  nu  se  admite  pe 
lângă  altele  pentru  motivul,  că  s’ar  ştirbi  nemărginirea  însu¬ 
şirilor  divin?.  Nici  un  loc  din  Biblie  nu  vorbeşte  despre  o 
activitate  în  comun  a  lui  Dumnezeu  cu  îngerii  la  creare. 
Adevărat  că  îngerii  conlucră  cu  Dumnezeu,  în  altă  direcţie 
însă  numai  prin  harul  Său  atotputernic.  Din  lob  IV,  8,  re¬ 
zultă  că  îngerii  sunt  fiinţe  inferioare  Iui  Dumnezeu.  Oricât  de 
eronată  este  aplicarea  pluralelor  de  aici  la  îngeri  —  admisă 
încă  de  Filo  —  ea  se  menţine  încă.  Astăzi  un  înfocat  repre¬ 
zentant  al  ei  este  Gunkel.  In  comentarul  său  la  Facere  Gunkel 
admite  că  Dumnezeu  s’a  sfătuit  la  creare  cu  alte  fiinţe. 
Astfel  de  Elohim  sau  bne  Elohim  sunt  mulţi.  Interpretarea 
lui  Gunkel  conţine  însă  un  prea  bogat  fond  politeistic;  apoi 
ea  se  face  vinovată  şi  de  erorile  menţionate  mai  sus.  După 
Gunkel  ar  însemna,  că  Elohim  n’a  putut  păşi  la  actul  creării 
omului  fără  a  consulta  în  prealabil  sfatul  unui  întreg  consiliu 
de  zei,  iar  înţelesul  textului  ar  fi:  omul  e  creat  nu  numai 

după  chipul  şi  asemănarea  lui  Dumnezeu,  ci  şi  după  cea  a 
îngerilor.  Îngerii  sunt  doar  servitori  ai  lui  Dumnezeu  şi  se 
află  evident  înir’o  relaţie  de  subordonare.  Un  alt  motiv 
pentru  care  nu  putem  admite  această  interpretare  sunt  cu¬ 
vintele:  „Dumnezeu  a  făcut  pe  om  după  chipul  Său,  l-a 
făcut  după  chipul  lui  Dumnezeu".  Fac.  I,  27.  Sensul  poli- 
teistic  propus  de  Gunkel  cade.  Moise  propagă  doar  mono¬ 
teismul  în  sensul  cel  mai  strict  al  cuvântului.  Ce  alta  spurt 
cuvintele:  „Eu  sunt  Dumnezeu  şi  afară  de  mine  nu  este 
altul". 

Nici  plural  maestatic  nu  poate  fi,  cum  susţine  b.  o. 
dogmatistul  român  Comoroşanu.  Acest  fel  de  vorbire  nu 
este  cunoscut  în  literatura  biblică  veche.  Abia  în  cărţile 
timpului  persan  şi  postpersan  să  se  fi  introdus  acest  fel  de 
vorbire.  Ca  dovadă  ne-ar  putea  servi  b.  o.  locurile  Esra 
IV  şi  I  Mac.  X  19.  La  Esra  aflăm  că  împăratul  Perşilor 
Dariu  adresând  o  epistolă  locuitorilor  din  Samaria  scrie  : 
„Sănătate!  scrisoarea  pe  care  ne-aţi  trimis-o..." ;  iar  la  f 
Macabei  X  19  citim  că  împăratul  Alexandru  se  adresează 
lui  Ionatan  zicând :  „Bucuriei  Auzit-am  noi..."  Versul  26  din 
I.  Facere  este  însă  mult  mai  vechiu  decât  ca  să  fi  putut 
suferi  influinţa  acestor  două  cărţi. 

Rămâne  doar  acel  fel  de  interpretare,  care  indică  plu¬ 
ralitatea  persoanelor  în  Dumnezeu.  Că  este  o  mărturie  de¬ 
spre  pluralitatea  persoanelor  în  una  şi  aceeaş  Dumnezeire 
rezultă  din  III22  unde  citim  că.  Dumnezeu  a  zis  dupăce  a 
creat  pe  om:  „Iată  Adam  s’a  făcut  ca  unul  din  noi". 
De  notat  e  că  majoritatea  sfinţilor  Părinţi  au  văzut  în  textul 
de  care  ne  ocupăm  o  învăţătură  revelată  a  Vechiului  Te¬ 
stament  privitor  la  sfânta  Treime.  Astfel  părintele  apostolic 
Varnava 1  pentru  a  dovedi  cetitorilor  săi  că  Hristos  este 
făcătorul  a  toate,  face  la  capitolul  12  al  scrisorii  sale  o 
afirmaţie  care  informează  că  în  timpurile  primare  ale  Bise¬ 
ricii  textul  în  chestiune  primise  un  caracter  dogmatic:  „El 
a  făcut  din  început  pe  oameni,  deaceea  tot  El  trebue  să-i 
facă  din  nou,  căci  către  Dânsul  a  grăit  Tatăl  ia  facerea 
lumii:  „să  facem  om".  In  scrierea  sfântului  Vasile2  către: 


1  Atanasie  al  Alex.  in  rom.  <le  Al.  al  Râm.  p.  7. 

2  Tarnavschl,  la  Gen.  1  26. 

Eunomiu  citim  că  „la  crearea  lumii  Dumnezeu  vorbeşte  cu 
Fiul  şi  Spiritul,  precum  Moise  l-a  înfăţişat  pe  el  într'un  mod 
omenesc  ca  vorbind,  zicând:  să  facem  pe  om  după  chipul 
şi  asemănarea  noastră,  şi  către  cine  zice :  să  facem,  dacă  nu 
către  Cuvântul  şi  Fiul  cel  unul  născut,  prin  carele  după  cu* 
vântul  evanghelistului  toate  s’au  făcut  şi  către  Spiritul,  despre 
care  este  scris :  „Spiritul  lui  Dumnezeu  este  care  m’a  făcut 
pe  mine".  Pentru  justificarea  spuselor  sale,  Siântul  continuă 
firul  discuţiei  cu  Eunomiu  şi  aduce  încă  şi  alte  texte  para¬ 
lele,  astfel  se  referă  la  cap.  111  22 ;  XI  7 ;  1924  din  Facere,  iar 
mai  târziu  la  Osea  Sfântul  Ioan  Gură  de  Aur1  zice  că 
Dumnezeu  nu  vorbeşte  către  sine  singur,  ceeace  o  eviden¬ 
ţiază  cuvintele:  „iată  s’a  făcut  ca  unul  din  noi"  şi  „haideţi 
să  coborâm..."  Hrisostom  combate  pe  acei  cari  cred  că 
Domnul  s’a  consfătuit  cu  îngerii,  căci  „nu  este  de  compe- 
iinţa  lor  (a  îngerilor)  a  da  sfat,  ci  a  asista  şi  a  servi,  iar 
pentru  a  înţelege  să  ascultăm  pe  cuvântătorul  Isaia,  care 
cântărind  rolul  îngerilor  spune  că  serafimii  stau  împrejurul 
Lui;  deci  nu  poate  fi  altul  adresatul  decât  acel  înger  de 
mare  sfat,  sfetnicul  minunat  demn  al  păcii  şi  stăpân  al  vea¬ 
cului  ce  va  sa  vie,  unul  născut  fiu  al  lui  Dumnezeu  şi  dea- 
semenea  cu  Tatăl,  prin  care  toate  s  au  făcut,  câie  s’au  iăcut". 
Ieronim3  pledează  şi  mai  mult  pentru  înţelesul  irinitar  al 
locului,  căci  „la  Dumnezeu  este  totdeauna  Cuvântul  şi  înţe¬ 
lepciunea,  Fiul  şi  Spiritul,  prin  cari  şi  în  cari  a  făcui  EI 
toate  liber  şi  de  sine  stătător  şi  către  cari  a  zis  El:  „să 
facem  pe  om  după  chipul  şi  asemănarea  noastră".  După 
Grigorie  de  Nisa3  două  sunt  persoanele  din  text,  una  care 
vorbeşte  şi  alta  către  care  se  îndreaptă  vorbirea.  Pentruce 
n’a  zis:  „să  se  facă?",  ci  zice:  „să  facem"?  Ca  să-i  cunoşti 
atotputernicia  şi  ca  nu  cumva  cunoscând  pe  Tatăl  pe  Fiul 
să  nu  l  cunoşti,  ca  să  vezi  că  Tatăl  a  creat  prin  Fiul  şi  că 
Fiul  prin  voia  Tatălui . . .  Theodoref  din  Cipru 4  declară  ne¬ 
pricepuţi  pe  creştinii  cari  propun  colaborarea  cu  îngerii 
căci  substanţa  divină  nu  e  una  şi  aceeaş  cu  a  îngerilor . . . 
Dumnezeu  este  natură  veşnică  de  vremece  îngerii  îl  au  pe 
El  de  creator.  Dumnezeu  de  cele  mai  multeori  obişnueşte 
a  vorbi  la  numărul  singular  —  Fac.  6  1 — 3;  11 7 ;  Is.  43 19  — 

1  Migne  G.  53  71.  2  Comoroşan  I  p.  117. 

3  Migne  G.  44  259.  1  Migne  80  100. 

şi  numai  foarte  rar  la  forma  plurală,  adecă  atunci  când 
voeşte  să  anunţe  numărul  persoanelor  în  Dumnezeire.  La 
întrebarea!  „Nu  trebue  oare  să  înţelegem  că  se  adresează 
către  Fiul?’  Procopiu  de  Gaza1  pleacă  dela  aceeaş  pre¬ 
misă:  „Sunt  unii  cari  cred  că  s'a  adresat  îngerilor;  în  cazul 
acesta  şi  ei  iau  parte  la  creare,  creatura  crează  împreună 
cu  Cel  necreat,  robul  aduce  la  existenţă  pe  rob ;  au  un  chip 
este  Dumnezeu  cu  îngerii?...  Un  chip  sunt  cele  trei  per¬ 
soane  întreolaltă,  căci  scris  este:  „Eu  şi  Tatăl  una  suntem, 
eine  mă  vede  pe  mine  vede  pe  Tatăl" ;  iar  despre  Sfântul 
Duh:  „Duhul  este  celce  m’a  creat  pe  mine,  cu  Duhul  s’au 
întărit  ceri  urile". 

Conţinutul  trinitar  al  locului  rămâne  şi  în  lumina  sfin¬ 
ţilor  Părinţi.  Vorbele  lor  sunt  atât  de  clare  că  nici  inten¬ 
ţionat  nu  li  se  poate  da  altă  interpretare.  Dogmatiştii  şi 
tâlcuitorii  ortodocşi  mai  noui  sau  rezolvă  în  spiritul  tradiţiei 
interpretarea  acestui  text,  sau  îl  trec  cu  vederea,  fără  a  se  pro¬ 
nunţa  într'un  fel  sau  altul.  Fără  a  se  indica  numărul,  acest  texţ 
prezice  că  sunt  mai  multe  persoane  în  unul  şi  acelaş  Dum¬ 
nezeu.  Dacă  se  obiectează  că  Moise  n’a  putut  să  facă 
această  precisă  combinaţie  privitor  la  misterul  sfintei  Treimi, 
apoi  e  adevărat  ca  cu  mintea  naturală  el  nu  putea  şti  în 
această  privinţă  mai  mult  decât  alţi  bărbaţi  înţelepţi,  însă 
ţiu  se  poate  demonstra  că  Dumnezeu  n’a  revelat  aceasta 
lui  Moise,  care  a  fost  nu  numai  primul  mare  legislator,  ci 
totodată  întâiul  profet  de  seamă  al  poporului.  După  părerea 
criticilor  I  26  face  parte  din  documentul  P  şi  datează  din  se¬ 
colul  al  5-lea.  Pe  lângă  faptul  că  falsiţatea  acestor  teorii 
s’a  demonstrat  îndeajuns  în  Introduceri  (b.  o.  la  Ţarnavschi), 
avem  un  argumentn  eînfrânt  pentru  caracterul  profetic  a!  scri¬ 
sului  lui  Moise.  Sunt  cuvintele  Mântuitorului :  „Moise  avorbit 
despre  mine’.  In  cadrul  acestor  texte  înşirăm  şi  Fac.  JZ6. 

Rezultă  că  nu  sunt  juste  afirmările  acelor  scriitori  carţ 
caută  rădăcina  învăţăturii  trinitare  în  speculaţiile  despre 
Logos  ale  jidovului  Filon.  Dogma  despre  Dumnezeu  întreit 
în  persoane  este  învăţătură  revelată  a  Vechiului  Testament 
şi  este  aşa  de  veche  ca  însuşi  neamul  omenesc. 


1  Migne  87  1081+14. 

CÂTEVA  NOTE  ASUPRA  CONFIGURA¬ 
ŢIEI  MONAHISMULUI  ATONJT  ACTUAL 

de  GRIGORIE  T.  MARCU 


Noroadele  călugăreşti  dela  Sfântul  Munte  Athos  —  no¬ 
roadele  ale  lui  Dumnezeu  prin  definiţie,  prin  port  şi  prin 
chemare  —  aparţin,  în  diferite  proporţii,  tuturor  neamurilor 
ortodoxe  răsăritene.  însăşi  nucleele  de  viaţă  monahală  • 
mănăstiri,  schituri  şi  chilii  —  ţin  cont  de  originea  etnică. 
Foarte  rar  se  află  câte-un  român  —  de  pildă  —  într’nn 
aşezământ  grecesc.  Invers  —  şi  mai  rar. 

Numeric,  covârşesc  Grecii.  Şi  ca  stare  materială,  azi, 
tot  ei  şi  aşezămintele  lor  stau  în  frunte.  Până  la  revoluţia 
bolşevică,  mai  înstăriţi  erau  Ruşii. 

Toţi  călugării  dela  Athos  formează  aproximativ  o  po¬ 
pulaţie  de  4 — 5  mii  de  suflete.  Statistici  mai  proaspete  n’am 
găsit.  Cea  pe  care  o  dă  academicianul  şi  arheologul  grec 
Gh.  Sotiriu,  profesor  la  Facultatea  de  Teologie  din  Atena, 
nu  mai  corespunde ;  lucrarea  D-sale  T&  6poe  (Muntele 
sfânt),  fiind  tipărită  înainte  cu  aproape  un  deceniu. 

Organizaţia  vieţii  mănăstireşti  este  după  sistemul  chi- 
novitic,  în  unele  aşezăminte.  In  altele,  după  cel  idioritmip. 
Iar  organizaţia  poliţică-administrativă  a  întregului  Munte 
Athos  constă  din  sfatul  celor  20  de  reprezentanţi  al  celor 
20  mănăstiri  mari  Oi  tep£  xoivânj?)  şi  dintr’un  sfat  mai  restrânş 
compus  din  5  membri  G  k^iqzxda)t  în  frunte  cu  un  pro- 
toipistat.  Conducerea  politică  a  statului  grec  e  reprezentată 
acolo  printr'un  guvernator  laic  (oMir.rjtr)?)  al  Sfântului  Munte. 

Toţi  călugărţi  sunt  cetăţeni  greci  —  calitate  ce  se  obţine 
automat  prin  însuşi  faptul  intrării  în  monahismul  atonit. 

Din  cele  20  mănăstiri  mari  cu  drept  de  reprezentant 
la  centru,  stăpânesc: 

Grecii  —  17  mănăstiri :  Lavra  cea  mare,  Vatopedi, 
Iviron,  Xeropotam,  Sf.  Paul,  Simon-Petra,  Dionisiu,  Şf.  Gri- 
gorie.  Kutlu  musiu,  Esfigmenu,  Pantocrator,  Slavronichita, 
Caracalu,  Filoteu,  Xenofontos,  Dohiariu  şi  Constamonitu. 

Ruşii  —  1  mănăstire :  Sf.  Pantelimon. 

Bulgarii  —  1  mănăstire  :  Zografu. 

Sârbii  —  1  mănăstire :  Hiliandarion. 

Românii  —  nici  una. 

Nivelul  moral-religios  al  părinţilor  călugări  dela  Athos, 
nu  mă  încumet  să-I  judec.  O  lună  de  zile  cât  am  petrecut 
acolo,  nu-i  suficient  pentru  a  formula  o  opinie  definitivă 
într’o  atât  de  gingaşe  problemă.  Mărturisesc  totuşi,  că  Ruşii 
mi  s’au  părut  a  fi  cei  mai  pioşi,  cei  mai  eliberaţi  de  lu- 
meştile  poveri.  Şi  în  genere,  călugării  din  mănăstirile  chi- 
novitice  cari  se  dedau  Ia  serioase  şi  organizate  exerciţii 
duhovniceşti.  In  cele  idioritmice,  libertatea,  care-i  suverană,, 
îngădue  fiecărui  monah  să-şi  organizeze  viata  spirituală  după 
propria  sa  inspiraţie. 

Nivelul  intelectual,  în  schimb  poate  fi  apreciat :  e  scăzut  l 
Şcoala  teologică  atonită,  de  veche  faimă,  ale  cărei  ruine 
stau  mărturie  despre  un  trecut  glorios  pe  o  colină  lângă 
Mănăstirea  Vatopedi  —  s’a  redeschis  abia  în  1930;  de 
data  aceasta  în  capitala  sfântului  Munte,  Karies.  Sub  con¬ 
ducerea  pricepută  a  directorului  ei.  Păr.  Atanasie  Panto- 
cratorinul  (numit  aşa  după  mănăstirea  căreia-i  aparţine), 
doctor  în  teologie  —  care  alături  de  atât  de  apreciatul 
filolog  în  cercurile  academicienilor  greci.  Păr.  Evloghie 
Kurillas  Lavrioiul,  medicul  Atanasie  Lavriotul  şi  alţi  câţiva, 
formează  pătură  avansată  de  călugări  instruiţi  —  şcoala 
atonită,  cu  timpul,  va  isbuti  să  ridice  nivelul  intelectual  al 
noroadelor  atonite  la  treapta  reclamată  de  cerinţele  vremii. 
Pentru  tipărituri  au  o  singură  şi  microscopică  tipografie,  la 
Karies.  Şi  atâta  —  n’ajunge.  Consecinţele  acestei  impor¬ 
tante  lacune,  e  o  regretabilă  neluare  ’n  seamă  a  călugărilor 
atoniţi  de  către  stăpânirea  lumească  şi  opinia  publică  gre¬ 
cească  îndopată  metodic  de  gazetarii  de  lege  nouă  cu 
camflete  brutale  încărcate  cu  fot  felul  de  batjocuri.  Şi  mai; 
e  o  consecinţă  care  astăzi  vatămă  însăşi  Biserica  pentru 
care  în  alte  vremuri  călugării  atoniţi  formau  o  splendidă 
şi  devotată  falangă  de  luptători  ai  credinţei,  falangă  ce  şi-a 
dat  generos  ofranda  ei  de  martiri  la  atâtea  răspântii  ale 
istoriei  bisericii.  Consecinţa  aceasta,  se  va  vedea  în  cele: 
ce  urmează. 

Funcţiunea  socială  a  monahismului  atonii  actual  nu-i 
inexistentă,  dar  e  disparentă,  e  ameninţată  să  ajungă  aşa 
ceva.  Ea  se  reduce  cam  la  următoarele: 

a)  Păzesc  de  înstrăinare  cu  sfinţenie  şi  cu  o  dârzenie 
adevărat  călugărească  toate  monumentele  de  preţ  de  cari 
Sf.  Munte,  din  pietatea  şi  generozitatea  trecutului  —  subliniez : 
numai  a  lui!  —  e  plin. 

b)  Primesc  cu  dragoste  pe  toţi  pelerinii,  se  roagă  pentru 
ei  şi  ti  hrănesc,  neluând  în  schimb  nici  o  plată  materială, 
oricât  timp  ai  sta  acolo.  Pe  lângă  că  împlinesc  un  percept 
evanghelic,  ei  mai  au  convingerea  că  ospătând  pe  străini, 
fac  voia  Maicii  Domnului  care  le-a  dat  pământul  acela 
minunat,  moştenire  lor.  In  această  privinţă  filoxenia  atonită 
(iubirea  de  străini,  primirea  de  oaspeţi)  e  proverbială. 

c)  Păstrează  în  toată  puritatea  şi  măreţia  lor  iniţiată,  pom¬ 
poasele  şi  reconfortantele  slujbe  şi  datini  ortodoxe  bizantine. 

Aşadar  lucruri  cari  privesc  viaţa  internă  a  Sf.  Munte. 
Pentru  aceasta  e  adevărat  că  nu  trebueşte  multă  ştiinţă  de 
carte,  inima  curată  şi  evlavioasă  fiind  deajuns.  Dar,  ca  să 
nu  cadă  în  regretabila  eroare  de  a  refuza  calendarul  îndreptat 
şi  ca  să  priceapă  temeiurile  acestei  îndreptări  —  care  nu-i 
deloc  o  violare  a  credinţei  celei  drepte  şi  nici  o  abaiere 
dela  făgaşurile  tradiţionale  ale  Ortodoxiei  cum  o  prezintă 
ei  cu  atâta  pagubă  pentru  liniştea  internă  a  Bisericilor  na¬ 
ţionale  ortodoxe  şi  îndeosebi  pentru  cea  grecească  şi  ro¬ 
mânească  —  trebuia  ştiinţă  de  carte,  trebuia  să  fie  la  Athos 
un  corp  de  călugări  nu  numai  pioşi  şi  conservatori,  ci  şi 
instruiţi. 

Intr'adevăr,  astăzi,  pe  tema  aceasta,  la  Athos,  călugării 
sunt  împărţiţi  în  două  tabere.  Mănăstirea  Vatopedi  singură 
a  adoptat  calendarul  îndreptat.  Toate  celelalte  aşezăminte 
se  conduc  după  stilul  vechiu. 

In  sânul  acestei  ultime  tabere  s'a  ivit  din  vreme  o  alta, 
mai  exclusivistă  şi  deci,  mai  primejdioasă.  Cuibarul  ei  — 
o  spunem  cu  părere  de  rău  —  e  tocmai  la  Schitul  românesc 
Prodromul. 

Vom  vorbi  despre  ea,  despre  concepţiile  şi  acţiunile 
ei,  când  vom  stărui  mai  amplu  asupra  Românilor  dela  Athos. 
Asta  însă,  altădată  —  şi  în  continuare. 

Breslau,  Decemvrie,  1934.  grigorie  t.  marcu 

CONCILII  FLORENTINI  DECRETUM  UNIONIS 

Eugenius  Episcopus  Servus  Servorum  Dei  Ad  perpetuam 
Rei  Memoriam,  consentiente  ad  infrascripta  carissimo  filio 
nostro  Johanne  Palaeologo  Romaeorum  Imperatore  Iljustri  et 
locatenentibus  venerabiiium  frafrum  nostrorum  patriarcharum 
et  ceteris  Orientalem  ecclesiam  repraesentantjbus,  Laeteptur 
coeli ;  et  exultet  terra ;  sublatus  est  enim  de  medio  paries, 
qui  Occidentalem  Orientalemque  dividebat  ecclesiam,  et  pax 
atque  concordia  rediit,  illo  angulari  lapide  Christo,  qui  fecit 
utraque  unum,  vinculo  fortissimo  caritatis  et  pacis,  utrunque 
iungente  parietem  et  perpetuae  unitatis  foedere  copulante 
ac  continente,  postque  longam  moeroriş  nebulam  et  dissidii 
diuturni  atram  ingratamque  calaginem,  serenum  omnibus 
unionis  optatae  jubar  iiluxit.  Gaudeat  et  mater  ecclesia,  quae 
filios  suos  hactenus  invicem  dissidentes,  jam  videt  in  unitaiem 


DECRETUL  DE  UNIRE  AL  SINODULUI  FLORENTIN. 

Eugeniu  Episcop  Servitorul  Servitorilor  lui  Dumnezeu,  întru 
veşnica  amintire,  cu  învoirea  la  cele  de  mai  jos  a  preaiubitului  nostru 
fiu  Ioan  Paleologul,  ilustrul  împărat  al  Romanilor  şi  a  locţiitorilor 
venerabililor  noştri  fraţi  patriarhi  şi  a  celorlalţi  reprezentanţi  ai 
Bisericii  orientale.  Să  se  veselească  cele  cereşti;  şi  să  se  bucure 
cele  pământeşti ;  pentru-că  a  fost  înlăturat  păretele  din  mijloc,  care 
despârjia  biserica  apuseană  şi  cea  răsăriteană,  şi  pacea  şi  înţelegerea 
s’au  întors  din  nou,  aceea  piatră  din  capul  unghiului  Chrisios,  care 
a  făcut  din  amândouă  una,  împreunând  amândoi  părefii  cu  legătura 
cea  puternică  a  dragostei  şi  a  păcii  şi  legând  şi  ţinând  unitatea  cea 
veşnică,  şi  după  negura  cea  lungă  a  întristării  şi  după  cea{a  cea 
neagră  şi  ingrată  a  vrajbei  îndelungate,  a  răsărit  tuturora  luceafărul 
cel  senin  al  unirii  dorite.  Să  se  bucure  şi  mana  Biserică,  care  îşi 
vede  iarăşi  fiii  săi,  certându-se  până  acum,  înforcându-se  la  unire 

pâcemque  fediisse,  etquae  antea  in  eorum  separatione  ama- 
rissiirte  flebaf,  cx  ipsoruin  modo  mira  concordia  cum  ineffa- 
bili  gaudio  omnipotenţi  deo  gratias  referat,  Cuncti  gratuleniur 
fideles  ubique  per  orberh  ei  qui  Chrisiiano  cehsentur  nomine, 
matri  Catholicae  ecclesiae  coliaetentur.  Ecce  enim  Occiden- 
tales  Orientalesque  patres  post  longissimum  dissensions  aique 
discordiae  tempus,  se  maris  et  terrae  perieulis  exponente,1 
omnibus  superatis  laboribus,  ad  hoc  sacrum  ycumenicum 
Conciîium  desiderio  sacratissimae  unionis  et  antiquae  cari- 
tatis  reintegrandae  gratia  laeti  alacresque  convenerunt,  Et 
iiitentione  sua  hequaquarrt  frustati  sunt.  Post  longam  enim; 
laboriosamque  indaginem  tandem  spiritussancti  clementia 
ipsam  optatissimam  sanctissimamque  unionem  consecuti  sunt. 
Quis  igitur  dignas  omnipotentis  dei  benefitiis  gratias  referre 
sufficiat  ?  Quis  ante  divinae  miserationis  divitias  non  obstu- 
pescat?  Cuius  vel  ferreum  pectus  tantae  supernae  pietatis 
magnitudo  non  molliat  ?  Sunt  ista  prorsus  divina  opera,  non 
humanae  fragilitatis  inventa,  atque  ideo  eximia  cum  vene- 
ratione  suscipienda  et  divinis  îaudibus  prosequenda.  Tibi 

1  Sic  in  nostro  dipiycho  legilur. 

şi  ta  pace  şi  ea  care  mai  înainte  plângea  cu  amar  desbinarea  tor, 
aduce  mulţumiri  atotputernicului  Dumnezeu  cu  nespusă  bucurie  penlru 
minunata  şi  frăjeasca  lor  înţelegere.  Să  se  veselească  foţi  credincioşii 
pretulindeni  pe  rotocolul  pământului  şi  cari  se  numesc  cu  numele 
de  creştin,  să  se  bucure  împreună  cu  maica  biserică  catolică.  Căci 
iată  părinţii  apuseni  şi  răsăriteni  după  un  foarte  lung  timp  de  neîn¬ 
ţelegere  şi  de  discordie,  expunându-se  pericolelor  de  pe  mare  şi  de 
pe  uscat,  după-ce  au  învins  toate  ostenelile,  s’au  adunat  la  acest 
sfânt  Conciliu  ecumenic  veseli  şi  sprinteni  în  dorinţa  după  preasfânta 
unire  şi  în  vederea  reînnoirii  dragostei  celei  vechi.  Şl  în  infentiunea 
lor  nici  de  cum  n’au  fost  amăgiţi.  Căci  după  cercetare  lungă  şi 
obositoare  în  sfârşit  prin  mila  Duhului  Sfânt  am  ajuns  însă  i  unirea 
mult  dorită  şi  preasfântă.  Cine  poate  aşadar  să  aducă  mulţumite 
vrednice  de  binefacerile  atotputernicului  Dumnezeu  ?  Cine  să  nu  se 
Uimească  în  faja  bogăţiilor  îndurării  dumnezeeşfi?  A  cui  inimă  de 
fer  nu  o  va  muia  mărimea  unei  dreptăţi  cereşti  atâi  de  mari  ? 
Acestea  sunt  de-adreptul  lucrări  dumnezeeşti,  nu  descoperiri  ale 
slăbiciunii  omeneşti;  şi  pentru  aceasta  trebue  primite  cu  deosebită 
cinstire  şi  însoţite  cu  laude  dumnezeeşti.  Ţie  lauda,  pe  mărirea,  ţie 
mulţumită  Christoase,  isvor  al  milelor  care  ai  adus  atâta  bine  miresei 

îaus,  tibî  gloria,  tibi  gratiarum  actio  Christe  fons  misericor- 
diarum  qui  tantum  boni  sponsae  tuae  cafhoiicae  ecclesiae 
contulisfi,  atque  in  generatione  nostra  tuae  pietatis  miracula 
demonstrasti,  ut  enarrent  omnes  mirabilia  iua.  Magnum  si- 
quidem  divinumque  munus  nobis  deus  Iargitus  est,  oculisque 
vidimus,  quod  ante  nos  mulţi  cum  valde  cupierint  adspicere 
nequiverunt.  Convenientes  enim  Latini  ac  Graeci  in  hac 
Sacrosancta  ycumonica  Synodo,  magno  studio  invicem  usi 
sunt  ut  inter  alia  etiam  articulus  iile  de  divini  spiritussancti 
processione  summa  cum  diligentia  et  assidua  inquisitione 
dis  uteretur.  Prolatis  vero  testimoniis  ex  divinis  scripturis 
plurimîsque  auctoritatibus  sanctorum  doctorum  Orientalium 
et  Occidentalium,  aliquibus  quidem  ex  patre  et  filio,  qui- 
busdam  vere  ex  patre  per  filium  procedere  dicentibus  spi- 
ritumsanctum,  et  ad  eandem  intelligeniiam  aspicientibus 
omnibus  sub  diversis  vocabulis,  Graeci  quidem  asseruerunt 
quod  id  quod  dicunt  spriritumsanctum  ex  patre  procedere, 
nou  hac  mente  proferunt  ut  excludant  filium,  sed  quia  eis 
videbatur  (ut  aiunt)  Latinos  asserere  spiritumsanctum  ex 


tale  bisericii  catolice,  şi  ai  arătat  în  generaţia  noastră  minunile  bunătăţi 
tale,  ca  toţi  să  povestească  cele  minunate  ale  Tale.  Căci  mare  şi 
dumnezeesc  dar  ne-a  dăruit  nouă  Dumnezeu;  noi  vedem  cu  ochii, 
ceea  ce  înaintea  noastră  mulţi  foarie  ar  fi  dorit  să  vadă  n’au  putut. 
Adunându-se,  în  adevăr  Latinii  şi  Grecii  în  acest  Preasfânt  Sinod 
ecumenic  eu  întrebuinţat  mare  sârguinţă  ca  între  altele  să  se  dicute 
şi  articolul  acela  despre  purcederea  dumnezeescului  Duh  Sfânt  cu 
cea  mai  mare  luare  aminte  şi  cu  amănunţită  cercetare.  După  ce 
s’au  adus  însă  dovezi  din  dumnezeeştile  Scripturi  şi  din  foarte  multe 
autorităţi  ale  sfinţilor  învăţători  răsăriteni  şi  apuseni,  zicând  adecă 
oarecari  că  Duhul  Sfânt  purcede  din  Tatăl  şi  din  Fiul,  unii  însă  din 
Tatăl  prin  Fiul,  şi  privind  toţi  sub  diferite  numiri  la  acelaş  înţeles. 
Grecii  au  afirmat  că  aceea  ce  spun  că  Duhul  Sfânt  purcede  dela 
Tatăl,  nu  spun  cu  acel  gând  ca  să  excludă  pe  Fiul,  ci  fiindcă  lor 
li  se  părea  (după  cum  spun  ei),  că  Latinii  afirmă  că  Duhul  Sfânt 
purcede  din  Tatăl  şi  din  Fiul,  ca  şi  cum  ar  purcede  din  două 
principii  şi  din  două  spiraţiuni,  pentru  aceea  s’au  ferit  să  spună,  că 
Duhul  Sfânt  din  Tatăl  purcede  şi  din  Fiul.  Latinii  însă  au  afirmat  că 
ei  nu  cu  acest  gând  spun  că  Duhul  Sfânt  purcede  din  Tatăl  şi  din 
Fiul  ca  să  excludă  pe  Tatăl  că  este  isvorul  şi  principiul  întrege 

patre  et  filio  procedere  tanquam  ex  duobus  principiis  et 
duabus  spirationibus,  ideo  abstinuerunt  a  dicendo,  quod 
spiritussancius  ex  patre  procedat  et  tilio.  Latini  vero  affir- 
marunt  non  se  hac  mente  dicere  spiritumsancium  ex  patre 
filioque  procedere  ut  excludant  patrem  quin  sit  fons  ac 
principium  totius  deitatis,  filii  scilicet  ac  spiritussancti,  aut 
quod  id  quod  spiriritussanctus  procedit  ex  filio  filius  a  patre 
non  habeat,  sive  quod  duo  ponant  esse  principia  seu  duas 
spiraiiones,  sed  ut  unum  tantum  asserant  esse  principium 
unicamque  spirationem  spiritussaneti,  prout  hactenus  asseru- 
erunt.  bt  cum  ex  his  omnibus  unus  et  idem  eliciatur  veritatis 
sensus,  tandem  in  infrascriptam  sanctam  et  deo  amabilem 
eodem  sensu  eademque  mente  unionem  unanimiter  concor- 
darunt  et  consenserunt.  In  nomine  igitur  sanctae  Trinitatis 
patris  et  filii  et  spiritussancti  hoc  sacro  universali  approbante 
Florentino  concilio  diffinimus  ut  haee  fidei  veritas  abomnibus 
Christianis  credatur  et  suscipiatur  sicque  omnes  profiteantur 
quod  spiritussanctus  ex  patre  et  filio  aeiernaliter  est,  et  essen- 
tiam  suam  suumque  esse  subsistens  habet  ex  patre  simul  et 

dumnezeiri  al  Fiului  adică  şi  al  Duhului  Sfânt,  sau  că  aceea,  că 
Duhul  Sfânt  purcede  dela  Fiul,  Fiul  n’ar  avea-o  dela  Tatăl,  sau  că 
ar  susţinea  că  sunt  două  principii  ori  două  spiraţiuni,  ci  ca  să 
afirme  că  este  numai  un  principiu  şi  o  singură  spiraţiune  a  Duhului 
Sfânt,  după  cum  au  afirmat  până  acum.  Şbdeoarece  din  toate  acestea 
se  scoate  unul  şi  acelaş  înţeles  al  adevărului,  în  sfârşit  cu  bună 
înţelegere  cu  o  inimă  şi  cu  un  gând  s’au  învoit  şi  au  consimţit  la 
aceasta  sfântă  unire  mai  jos  iscălită  şi  lui  Dumnezeu  plăcută.  In 
numele  aşadar  al  Sfintei  Treimi,  a  Tatălui,  a  Fiului  şi  a  Duhului 
Sfânt,  cu  aprobarea  acestui  sfânt  conciliu  Florentin,  definim  ca  acest 
adevăr  de  credinţă  să  se  creadă  şi  să  se  primească  de  toţi  creştinii 
şi  aşa  să-l  mărturisească  toţi,  că  Duhul  Sfânt  e  din  veci  din  Tatăl 
şi  din  Fiul,  şi  că  esenţa  sa  şi  fiinţa  sa  cea  subsistentă  o  are  din 
Tatăl  împreună  şi  din  Fiul,  şi  purcede  din  veci  din  amândoi  ca  şi 
dintr’un  singur  principiu  şi  dintr’o  unică  spiraţiune.  Declarăm  că 
ceea  ce  sfinţii  Părinţi  spun,  că  Duhul  Sfânt  purcede  din  Tatăl  prin 
Fiul  ţinteşte  către  acelaş  înţeles,  ca  prin  aceasta  să  se  arate,  că  şi 
Fiul  este,  după  Greci  adică,  cauza,  după  Latini  însă  principiul  subsi- 
stenţii  Duhului  Sfânt  ca  şi  Tatăl.  Şi  pentru-că  toate  câte  le  are 
Tatăl,  însuşi  Tatăl  le-a  dat  Fiului  Său  unuianăscut  în  naştere  afară 


95 


REVISTA  TEOLOGICA 


filio,  et  ex  utroque  aefernaliier  tanquam  ab  uno  principio  et 
unica  spiratione  procedit.  Decîarantes  quod  id  quod  sancti 
doctores  ei  paires  dicunt  ex  paire  per  filium  procedere  spiritum- 
sahcium,  ad  hanc  inielligenfiam  tendit,  ut  per  hoc  signifi* 
cetur  filium  quoque  esse,  secundum  Graecos  quidem,  cau- 
sam,  secundum  Latinos  vero  principium  subsistentiae  spi- 
ritussancti  sicut  et  patrem.  Et  quoniam  omnia  quae  patris 
sunt,  pater  ipe  unigenito  filio  suo  gignendo  dedit  praeter 
esse  patrem,  hoc  ipsum  quod  spiritussancfus  procedit  ex 
filio  ipse  filius  a  patre  aeternaliter  habet,  a  quo  aeternaliter 
etiam  genitus  est.  Difiinimus  insuper  explicationem  verborum 
illorum  filioque  veritaiis  declarandae  grafia,  et  imminenfe 
tune  necessitate,  licite  ac  rationabiliter  Symbolo  fuisse  ap- 
pbsiium.  Item  in  azimo  sive  fermentate  pane  triticeo,  corpus 
Christi  veraciter  confici,  sacerdotesque  in  altero  ipsum  do¬ 
mini  corpus  conficere  debere,  ununquenque  scilicet  juxta 
suae  ecclesiae  sive  Occidentalis  sive  Orientalis  consuetu- 
dinem.  Item  si  vere  poenitenfes  in  dei  caritate  decesserini, 
antequam  dignis  poenitentiae  fructibus  de  commissis  satis- 
fecerint  et  omissis,  eorum  animas  poenis  purgatoriis  post 
mortem  purgari,  et  ut  de  poenis  huiusmodi  releventur  pro- 
desse  eis  fidelium  vivorum  suffragia,  Missarum  scilicet  sa- 
crificia,  orationes  et  elemosinas,  et  alia  pietatis  officia,  quae 


de  a  fi  Tată,  aceasta  chiar  că  Duhul  Sfânt  purcede  din  Fiul  însuşi 
F!U1  o  are  din  veci  delă  Tatăl,  dela  care  din  veci  s’a  şi  născut. 
Definim  pe  lângă  acestea  că  explicarea  cuvintelor  acelora  şi  dela 
Fiul  din  pricina  arătării  adevărului,  şi  cerând  atunci  necesitatea,  în 
mod  legiuit  şi  raţional  s’au  adaos  la  Simbol.  De  asemenea  că  trupul 
lui  Christos  cu  adevărat  se  face  atât  în  pâne  nedospită  (azimă)  cât 
şi  în  pâne  dospită  de  grâu,  şi  preoţii  trebue  să  facă  trupul  Domnului 
înfr’una  din  cele  două  forme,  fiecare  adică  după  obiceiul  Bisericii 
sale  fie  apuseană  fie  răsăriteană.  De  asemenea  dacă  cei  ce  se  po- 
căesc  cu  adevărat  mor  în  iubirea  de  Dumnezeu,  mai  înainte  de  ce 
ar  fi  ispăşii  greşelile  săvârşite  şi  cele  întrelăsate  prin  roade  vrednice 
de  pocăinţă,  sufletele  acelora  se  curăţă  după  moarte  prin  pedepsele 
purgatorului,  şi  pentruca  să  fie  uşuraţi  de  pedepsele  de  acest  fel  le 
folbsesc  ajutoarele  credincioşilor  celor  vii,  anume  jertfa  sfintei 
litdrgftii,  rugăciunile  şi  Milosteniile  şi  alte  lucrări  de  pietate,  cari 
dbîşftueSc  a  se  face  de  credincioşi  pentru  alţi  credincioşi  după  rân- 

a  fidelibus  pro  aliis  fidelibus  fieri  consueverunt  secundum 
ecclesiae  insiituta:  Illorumque  animas,  qui  post  baptisma 
susceptum,  nullam  omnino  peccati  maculam  incurrerunt: 
Illas  etiam  quae  post  contractam  peccati  maculam,  vel  in 
suis  corporibus  vel  eisdem  exutae  corporibus  prout  supe- 
rius  dictum  est  sunt  purgatae,  in  coelum  mox  recipi  et  in- 
tueri  clare  ipsum  deum  Trinum  et  Unum  sicuti  est,  pro 
meritorum  tamen  diversitate,  alium  alio  perfectius.  Illorum 
autem  animas  qui  in  actuali  mortali  pecceto  vel  solo  ori¬ 
ginali  decedunt,  mox  in  infernum  descendere  poenis  tamen 
disparibus  puniendas.  Item  diffinimus  sanctam  apostolicam 
sedem  et  Rcmanum  pontificem,  in  universum  orbem,  tenere 
primatum  et  ipsum  Pontificem  Romarurn  succesorem  esse 
Leati  Petri  Principis  Apcsfclcrum  et  verum  Christi  vicarium, 
totiusque  ecclesiae  caput,  et  omnium  Christiancrum  patrem 
ac  doctorem  existere  et  ipsi  in  beato  Petro  pascendi  regendi 
ac  gubernandi  universalem  ecclesiem,  a  domino  nostro  lesu- 
christo  plenam  potesiatem  traditam  esse,  quemadmodum 
etiam  in  gestis  ycumenicorum  ccncilicrum  et  in  sacris 
Canonibus  continetur.  Renovantes  insuper  ordinem  tradi- 
tum  in  Canonibus  ceterorum  venerabilium  patriarcharum, 
ut  Patriarcha  Consta ntinopolitanus  secundus  sit  post  sancti- 


duielile  bisericii:  Şi  sufieiele  acelora,  cari  după  botez  n’au  căzut  în 
nici  un  păcat:  Şi  ale  acelora,  săvârşind  păcate  s’au  curăţit  sau  în 
viată  sau  după  moarte  după  cum  s’a  zis  mai  sus,  sunt  primite  îndată 
în  cer  (raiu)  şi  văd  lămurii  pe  însuşi  Dumnezeu  Întreitul  şi  Unul 
precum  este,  ioiuşi  după  deosebirea  meritelor,  unul  mai  desăvârşit 
decât  altul.  Insă  sufletele  acelora  cari  mor  înfr’un  păcat  de  moarte 
personal  sau  numai  în  cel  original,  se  pogoară  îndată  în  iad  penlru 
a  fi  pedepsite  lotuşi  -cu  pedepse  inegale.  Asemenea  definim  că 
sfântul  scaun  apostolic  şi  Ponitficeie  Roman  au  primatul  asupra 
lumel  întregi  şi  că  însuşi  Pontificele  Roman  este  urmaşul  fericitului 
Pefru  Principele  Apostolilor  şi  adevăratul  vicar  al  lui  Isus  Christos, 
capul  înlregei  biserici  şi  fatal  şi  învăţătorul  tuturor  creştinilor  şi  că 
lui  i-a  dai  Demnul  nostru  Isus  Christos  în  persoana  fericilului  Petru 
deplina  putere  de  a  paşte,  de  a  conduce  şi  de  a  cârmui  întreaga 
Biserică,  cum  au  hotărât  despre  aceasta  şi  sinoadele  ecumenice  şi 
sfintele  canoane.  Insfârşit  înnoim  ordinea  păstrafă  în  canoane  a 
celorlalji  patriarhi  venerabili,  ca  patriarhul  din  Consianiinopol  să  fie 

ssimum  Romanum  pontificem,  Tertius  vero  Alexandrinus, 
Qjaartus  autem  Antiochenus  et  Quintus  Ierosolymitanus, 
Salvis  videlicet  privilegiis  omnibus  et  iuribus  eorum. 

Datum  Florentiae  in  Sessione  publica  Synodali  solem- 
niter  in  ecclesia  maiori  celebrata  Anno  încarnationis 
Dominicae  Millesimoquadringentesimotricesimonono  Pridic 
Nonas  Iulii  pontificatus  noştri  Anno  Nono. 


al  doilea  după  preasfinjitul  Pontifice  Roman,  cel  din  Alexandria  al 
treilea,  cel  din  Antiohia  al  patrulea  şi  cel  din  Ierusalim  al  cincilea, 
cu  păstrarea  adică  a  tuiuror  privilegiilor  şi  a  drepturilor  lor. 

Dat  în  Florenţa,  în  şedinfâ  publică  sinodală,  care  s'a  serbătorit 
în  biserica  cea  mare,  In  anul  întrupării  Domnului  o  mie  patru  sute 
treizeci  şi  nouă,  în  6  Iulie,  în  al  nouălea  an  al  pontificatului  nostru. 

Traducere  de  I.  BELEUŢĂ 


UN  NOU  APOSTOLAT 

PREGĂTIREA  PREMILITARĂ  A  TINERETULUI  ROMÂNIEI  ÎNTREGITE 

de  Protopop  Ll.-Col.  I.  DĂNCILĂ 


Stăm  în  pragul  unui  nou  Apostolat. 

Redeşteptarea  conştiinţei  noastre  naţionale  cheamă 
prin  adieri  miresmuite  de  binecuvântarea  strămoşilor,  su¬ 
fletul  românismului  de  pretutindeni  la  o  nouă  viaţă,  la  o 
viaţă  izvorâtă  din  imperativul  categoric  al  prezentului. 

Stăm  deci  în  pragul  desfăşurării  unor  noui  energii  cu 
noui  forţe  spirituale  ce  se  vor  îngemăna  în  chip  firesc  cu 
râvna  noastră  a  tuturor  bunilor  români,  de  a  creşte  şi  de 
a  forma  din  tineretul  României  întregite,  cetăţeni  şi  carac¬ 
tere  ostăşeşti,  capabile  să  înţeleagă  chemarea  Patriei  şi  a 
vremii. 

Cuvântul  meu  de  astădată  se  adresează,  prin  preoţi,  ace¬ 
lora  cari  în  calitatea  lor  de  instructori,  în  cadrele  pregătirii 
premilitare,  au  înalta  însărcinare  de  a  sta  de  veghe  alături 
de  sufletul  copiilor  noştri,  alături  de  sufletul  fiilor  unui  neam 
ieşit  biruitor  din  lupta  dată  pe  viaţă  şi  pe  moarte  pentru 
înfăptuirea  supremului  său  ideal  naţional:  Unirea. 

Care  este  miezul  acestui  nou  apostolat  ?  Din  ce  dorinţă, 
din  care  supremă  necesitate  de  ordin  naţional  şi  moral 
izvoreşte  şi  pleacă  gândul  educaţiei  şi  al  instrucţiei  noastre 
premilitare  ? 

Asigurarea,  apărarea  şi  păstrarea  pentru  veci  intactă 
a  jertfei  de  sânge  alor  multe  sute  de  mii  dintre  vrednicii 
noştri  înaintaşi,  formează  azi  supremul  nostru  ideal  naţional ; 
este  natural  ca  noul  ogor  de  muncă  ce  vă  aşteaptă  pe  voi, 
instructorii  tineretului  nostru,  nu  poate  fi  udat  şi  fecondat 
decât  prin  apa  vie  ce  ţâşneşte  din  acest  măreţ  ideal  al 
românismului. 

Dorul  apărării  şi  al  păstrării  ogorului  strămoşesc  trebue 
să  cuprindă  deci  în  vraja  lui  şi  să  pulseze  în  toate  fibrele 

gândirii  şi  simţirii  iineretului  nostru.  Acest  gând  cucernic 
stă  doar  Ia  temelia  întregei  educaţii  pe  care  voi  trebue  să  o 
faceţi,  având  deapururi  înaintea  voastră  zguduirile  sismice 
ale  atmosferă  prezentului  plin  de  ameninţări  pentru  sigu¬ 
ranţa  Patriei. 

Pentru  pătrunderea  şi  pentru  popularizarea  acestui 
suprem  ideal  naţional,  în  sânul  cucernicului  nostru  popor, 
voi  trebue  să  mobilizaţi  şi  să  ţineţi  în  permanenţă  mobilizat 
—  cel  mai  scump  tezaur  de  care  dispunem :  Sufletul  tine¬ 
retului  nostru,  cu  toate  forţele  lui  morale  —  spirituale  şi 
cu  toate  virtuţile  proprii  şi  specifice  acestui  suflet. 

Veţi  izbuti  însă  să  mobilizaţi  sufletul  tineretului  nostru 
numai  atunci,  când  „a  priori"  sufletul  vostru,  sufletul 
instructorilor  şi  dascălilor  tineretului  nostru,  va  fi  înflăcărat 
de  un  entuziasm  robust  şi  animat  de  dorinţa  vie  şi  arzândă 
de  a  se  achita  în  chip  onorabil  de  această  plăcută  dar  grea 
sarcină. 

Căci :  Spre  sufletul  tineretului  ţării  noastre  nu  vor 
găsi  drumul  cel  adevărat  decât  numai  sentimentele  plecate 
din  inimi  calde,  din  inimi  entuziaste. 

Singur  focul  sacru  al  însufleţirii  voastre  pentru  această 
problemă  vitală  şi  superioară  poate  aprinde  în  sufletul  tine¬ 
retului  nostru  flacăra  în  care  să  se  călească  pe  deplin 
idealul  urmărit  astăzi  de  noi,  de  toţi:  Reforma  moralei 
publice  de  astăzi  cu  ajutorul  forţelor  spirituale  ale  tine¬ 
retului  nostru. 

De  aceea,  după  ce  veţi  stabili  o  legătură  reală  şi  activă 
între  sufletul  vostru  şi  sufletul  tineretului  nostru,  primul 
lucru  ce-1  veţi  face,  este:  să  reclădiţi  în  sufletul  tinerilor 
noştri  altarele  vechei  credinţe  strămoşeşti,  precum  şi  ale 
încrederii  lor  în  Dumnezeul  stamoşilor  noştri. 

Pe  aceste  altare,  voi  să  aprindeţi  continuu  candela  cu 
untul  de  lemn  al  unui  creştinism  şi  al  unui  patriotism  înrolat 
în  serviciul  Patriei. 

Faceţi  deci  din  patriotismul  precum  şi  din  credinţa  în 
Dumnezeu  a  tineretului  nostru,  un  titlu  de  mândrie  al  lor, 
făurind  din  aceste  două  specifice  virtuţi  ale  sufletului  ro¬ 
mânesc  un  organ  de  control,  pe  care  să-l  fixaţi  în  centrul 
conştiinţei  lor,  conştiinţă  irezită  de  voi,  la  o  nouă  viaţă. 

Să  cristalizaţi  apoi  în  sufletul  acestui  tineret  o  deplină 
încredere  în  vitalitatea,  precum  şi  în  viitorul  lor  de  aur. 

Tineretul  României  —  adăpându-se  din  apa  vie  a  mo¬ 
ralităţii  voastre  —  dela  voi  trebue  să  împrumute  deci  un 
entuziasm  nefăţărit  pentru  virtute,  entuziasm,  care  trebue 
să  fie  un  reflex  viu  al  dispreţului  simţit  de  ei,  în  faţa 
ispitei  şi  a  păcatului. 

Să  curăţim  şi  să  poleim  deci  toate  virtuţile  ce  înfrum- 
seţează  sufletul  tineretului  nostru,  pentru  ca  acest  tineret 
să  se  pătrundă  de  superioritatea  noastră  morală  —  faţa  de 
aceia  cari  din  mituri  şi  dinr’o  nebuloasă  origine  etnică,  în¬ 
cearcă  să  scoată  tărie  pentru  aruncarea  în  luptă  a  nenoro¬ 
ciţilor  lor  fii. 

Misiunea  civilizatoare  a  neamului  românesc  pe  acest 
pământ,  precum  şi  expresia  fidelă  a  voinţei  lui  este  de  a 
trăi  o  viaţă  demnă  de  jertfele  trecutului. 

Căci,  în  definitiv  aceşti  tineri,  elevi  ai  noştri  de  azi 
şi  camarazi  ai  noştri  de  arme  de  mâine,  sunt  sortiţi  şi  sunt 
chemaţi  de  către  bunul  nostru  destin,  să  închege  sufletul 
neamului  într’un  bloc  al  solidarităţii  noastre  naţionale,  de 
care  se  vor  prăbuşi  uneltirile  duşmanilor  noştri,  dornici  de 
a  destrăma  fortul  de  siguranţă  al  românismului,  numit, 
strămoşeasca  împreună  simţire,  în  zile  bune,  precum  şi  în 
zile  de  cumplite  încercări. 

Pentru  cristalizarea  şi  pentru  perpetuarea  solidarităţii 
noastre  naţionale,  este  necesar  ca  voi,  cu  o  pricepere  şi  cu 
un  tact  propriu  oamenilor  superiori,  să  contopiţi  fiinţa  in¬ 
dividuală  a  tinerilor  noştri  cu  marea  fiinţă  a  neamului,  cu 
gândul  curat  de  a  creia  din  fiecare  flăcău  român  o  perso¬ 
nalitate  capabilă  să  urmărească  pulsaţia  inimei  Ţării  lor,  în 
centrul  căreia,  încă  în  timp  de  pace,  se  plămădeşte  isbânda 
noastră  de  mâine  de  pe  câmpul  de  luptă. 

Transplantaţi  apoi,  rupând  din  grădina  sufletului  vostru 
plin  de  virtuţi  româneşti,  răsadul  tradiţiilor  noastre  ostă¬ 
şeşti,  cari  sub  supravegherea  voastră  atentă  şi  părintească, 
trebue  să  sloboadă  rădăcini  adânci  în  fiinţa  acestui  tineret 
pătruns  de  adevărul,  că  prin  forţa  tradiţiilor  sale  trăeşte  un 
neam. 

Să  nu  uitaţi,  că  este  de  a  voastră  datorie,  ca  din 
dinasticismul  tineretului  nostru  voi  să  creaţi  o  realitate 

permanentă  a  sufletului  românesc  —  călind  astfel  din 
sentimentul  lor  dinastic,  acea  forţă  spirituală  superioară, 
care  să  împletească  din  piepturile  lor  de  oţel,  în  jurul  Re¬ 
gelui  şi  Tronului,  un  gard  pururea  viu  şi  de  nepătruns. 

Tot  vouă,  instructorilor,  vă  revine  cinstea  de  a  com¬ 
bina  gimnastica  fizică  cu  gimnastica  morală,  formând  astfel 
din  tinerii  încredinţaţi  grijii  voastre,  caractere,  trupuri  şi 
suflete  sănătoase,  pregătite  pentru  o  viaţă  de  luptă  şi  de 
suferinţă. 

Cu  alte  cuvinte,  din  mijlocul  acestor  tineri,  educaţi  şi 
pregătiţi  de  voi,  trebue  să  răsară  o  armată  nouă  cu  un 
suflet  nou,  o  armată  de  muncă  şi  de  jertfă,  fără  existenţa 
căreia,  sunt  irealizabile  izbânzile  de  azi  şi  de  mâine. 

Faceţi  apoi  ca  tineretul  României  întregite  să  iu¬ 
bească  şi  să  dorească  munca,  o  muncă  positivă  şi  productivă. 
—  De  aceea,  pe  frontispiciul  sufletului  fiecărui  tinăr  român, 
vor  trebui  să  imprimaţi  cuvintele  de  aur:  „Tinerilor,  mun¬ 
ciţi,  iubindu-vă  munca  şi  dispreţuind  trândăvia  superbă 
a  ori-cui“. 

„Ora  et  labora"  — ,  roagă- te  şi  munceşte,  tinere. 
Acesta  să  fie  salutul  vostru  de  dimineaţa,  când  în  numele 
lui  Dumnezeu,  împreună  cu  protejaţii  voştri,  începeţi  acti¬ 
vitatea  zilnică. 

Nimic  să  nu  vă  împiedece  de  a  coborî  în  sufletul  tine¬ 
retului  nostru  un  profund  respect  faţă  de  aşezămintele 
noastre  sociale,  culturale,  bisericeşti  şi  de  Stat  —  totatâiea 
organizaţii,  în  cari  ei,  prin  sfaturile  voastre,  trebue  să 
vadă  rezultatul  gândirii,  a  voinţei  şi  a  dorinţelor  izvorâte 
din  înţelepciunea  unui  trecut  plin  de  învăţăminte  preţioase 
pentru  prezent  şi  pentru  viitor. 

Faceţi  apoi  ca  centrul  tuturor  disciplinelor,  conştiinţa 
tineretului  nostru,  să  vibreze  astăzi  de  dorinţa  de  a  fi  fo¬ 
lositori  patriei  şi  neamului  lor  —  căci  singură  această  do¬ 
rinţă  îngemănată  cu  lumina  lui  Hristos,  face  pe  tinăr  capabil 
să  râvnească  sublimul  şi  să  se  apropie  de  desăvârşire. 

Şi  când  toate  aceste  elemente  sufleteşti  se  vor  trans¬ 
forma  în  tot  atâtea  virtuţi,  în  sufletul  ocrotiţilor  voştri, 
atunci  voi  va  trebui  să  treziţi  în  acest  suflet,  suprema 
dorinţă :  Dorul  jertfei  lor  pentru  patrie,  care  în  aceste  zile 
grele  se  vrea  iubită  şi  apărată  de  ei,  şi  numai  de  eL 

Fiţi  însă  atenţi,  instructori  ai  tineretului  nostru  dela  sate 
şi  oraşe,  la  adevărul,  că  jertfa  sângelui  pe  câmpul  de  luptă, 
este  condiţionată  de  eroismul  moral  din  timp  de  pace,  pe 
care  nu-1  pot  atinge  nici  nu-1  pot  gusta  decât  aceia  cari 
se  pot  zilnic  însufleţi  pentru  învingerile  morale  asupra  ten¬ 
taţiilor  vieţii  de  toate  zilele. 

Şi  vă  asigur,  că  voi  veţi  atinge  acest  ideal,  dacă  veţi 
trezi  în  fiinţa  tineretului  nostru  şi  la  timp,  la  o  nouă  viaţă, 
demnitatea  lor  de  români,  asemenea  şi  mândria  lor  de 
apărători  ai  evangheliei  lui  Hristos,  care  s’a  verificat  că  este 
sincera  susţinătoare  a  bunului  nostru  destin. 

In  rezumat :  S’aprindem  la  timp  focul  sacru  sub  uriaşul 
cuptor  al  tuturor  forţelor  noastre  fizice,  morale  şi  spirituale, 
în  care,  sub  ochii  noştri  să  se  călească  scutul  moral  al 
vredniciei  şi  al  jertfelniciei  noastre.  Pe  acest  scut,  voi  cu 
litere  de  foc  să  ţintuiţi  cuvintele:  „Dumnezeu,  Patrie  şi 
Rege*. 

Pe  aceşti  trei  stâlpi  de  granit  să  ridicăm  apoi  măreţul 
edificiu,  în  care  să  troneze  un  suflet  nou,  un  suflet  plin  de 
noui  şi  nesfârşite  energii,  un  suflet  tineresc,  robust,  entuziast. 

Ofiţeri  instructori  şi  subofiţeri  instructori  ai  pregătirii 
premilitare,  faceţi  ca  tinerii  României  întregite  să  plece, 
când  Ţara  va  cere,  cântând  spre  frontierele  ameninţate.  Şi 
atunci  cu  toţii  veţi  binemerita  dela  patrie.  Asupra  noului 
nostru  apostolat  Biserica  strămoşească  va  pogon  continuu 
binecuvântarea  cerului  ocrotitor. 


Prot.  I.  DĂNCILÂ 


UNIREA  DIN  URMĂ 

de  N1COLAE  VONICA 


Cu  prilejul  împlinirii  a  25  de  ani  de  apariţie  a  „Revistei 
Teologice"  din  Sibiu,  gândul  nostru  se  îndreaptă  către  cei 
care  este  întemeietorul  şi  ocrotitorul  ei :  I.  P.  S.  S.  Mitro¬ 
politul  Nicolae  al  Ardealului.  Alţii,  mai  competenţi  decât 
mine,  vor  arăta,  de  sigur,  greutăţile  şi  isbânzile  luptei  pe 
care  I.  P.  S.  Sa  a  dus-o  pentru  binele  Bisericii  şi  al  nea¬ 
mului  nostru. 

lin  cap  bisericesc  este,  prin  poziţia  sa,  conducătorul 
vieţii  spirituale  a  unui  întreg  popor.  Este  comandantul  unei 
oştiri  spirituale  şi  mai  este  păstorul  duhovnicesc  al  turmei 
cuvântătoare  şi  ca  atare  viaţa  lui  de  toată  ziua  e  o  continuă 
frământare  întru  supravegherea  tuturor  mişcărilor  de  pe 
marele  câmp  de  luptă  al  vieţii  creştine  din  eparhia  sa.  Cine 
ar  putea  spune  cu  câte  se  luptă  un  cap  bisericesc  conştient 
de  chemarea  lui.  Câte  ascultă  şi  câte  porunceşte,  câte  plă- 
nueşte  şi  câte  cercetează,  cât  se  frământă  şi  cât  se  odih¬ 
neşte,  în  sfârşit  cât  sufere  şi  cât  se  bucură!  E  o  viaţă  de 
înaltă  tensiune  spirituală,  cu  amărăciuni  şi  bucurii,  cu  nă¬ 
dejdi  mari  şi  desamăgirr  dureroase  ;  cu  mai  multe  lacrimi 
decât  zâmbete. 

Dar  între  toate  I.  P.  S.  S.  Nicolae  al  Ardealului  are  o 
durere  care  îl  urmăreşte  din  umbră  şi  care-i  tulbură  toate 
bucuriile  isbânzilor:  e  rana  care  s’a  deschis  în  sufletul 
Ardealului  la  anul  de  tristă  amintire  1700.  încotro  îşi  aruncă 
privirea  întâlneşte  urmările  funeste  ale  desbinării  religioase 
a  fraţilor  de  aceeaş  lege.  Iar  avântul  său  în  lupta  ce  o  duce, 
cu  atâta  pricepere  şi  devotament,  pentru  ridicarea  spirituală 
a  Ardealului  e  îngreunat  de  durerea  acestei  răni  sângerânde. 

Ştim  că  I.  P.  S.  Sa  s’a  străduit  şi  se  sfrădueşte  mai 
mult  ca  oricine  pentru  îndreptarea  acestei  stări  dureroase, 
care-şi  proectează  asupra  zilei  de  mâne  umbra  neînţelegerii 

dintre  fraji.  Dar  în  împrejurările  actuale  nu  se  poate  face 
mai  mult  decât  s’a  făcut.  Totuşi  nădăjduim  că  în  alte  împre¬ 
jurări  se  va  face  şi  mai  mult,  ba  se  va  putea  face  totul.  Şi 
voi  arăta  îndată  cum  şi  când  se  va  putea  lecui  de  pe  su¬ 
fletul  şi  trupul  neamului  rana  deschisă  la  1700.  Este  o  con¬ 
vingere  a  mea.  Ea  se  va  putea  realiza  într’un  viitor  nu  prea 
îndepărtat.  Şi  o  expun  acum  atât  în  semn  de  omagiu  pentru 
„Revista  Teologică"  şi  întemeietorul  ei,  cât  şi  pentrucă  ideia 
aducerii  fraţilor  uniţi  la  Biserica  mamă  este  tot  ce  mai  avem 
de  cucerit  pentru  unirea  integrală  a  neamului  nostru,  şi  ca 
atare  este  un  ideal  scump  tuturor  Românilor  adevăraţi. 

Mai  întâi  trebue  să  repet  ceeace  scriam  în  altă  parte,1 
că  desbinarea  religioasă  a  Românilor  ardeleni  dela  1700 
este,  fără  îndoială,  faptul  cel  mai  regretabil  din  istoria 
noastră.  Sunt  rele  cari  se  mai  pot  îndrepta  cu  vremea,  şi 
sunt  catastrofe  ale  căror  consecinţe  grave  scad  în  timp.  Dar 
sunt  răni  în  sufletul  neamurilor,  cari  chiar  dacă  se  mai 
astupă  cu  vremea,  se  pot  deschide,  totuş,  la  cea  mai  mică 
neglijenţă.  Acestea  ameninţă  în  continuu  liniştea  internă  şi 
unitatea  unui  neam  şi  pot  fi  exploatate  orcând  de  duşmanii 
dinlăuntru  şi  dinafară.  Ei  bine,  o  asemenea  rană  în  trupul 
şi  sufletul  neamului  nostru  este  desbinarea  religioasă  dela 
1700. 

In  trecut,  după  1700,  timp  de  aproape  un  secol,  cuţitul 
care  sângera  în  trupul  şi  sângele  neamului  se  răsucea  mereu 
cu  o  plăcere  drăcească.  Fratricidul  răsărea  des  pe  câmpia 
ardeleană.  Luptele  de  veacuri  dintre  Munteni  şi  Moldoveni 
n’au  fost  mai  dureroase.  Desbinarea  dintre  ei  era  numai 
politică,  trecătoare.  Ea  însă  n’a  atins  unitatea  subterană  a 
sufletului  românesc.  Dovadă  pentru  asta  e  faptul  că  unirea 
dela  1859  s’a  făcut  repede  şi  uşor,  cu  toate  că  duşmanii 
dinafară  luptau  ca  ea  să  nu  se  facă. 

Insă  desbinarea  religioasă  din  Ardeal,  deşi  la  început 
era  numai  exterioară,  formală,  cu  cât  trece  vremea  ea  ame¬ 
ninţă  tot  mai  mult  să  lovească  în  sufletul  neamului  şi  să  ri¬ 
dice  zid  între  fraţi.  Mai  ales  acum  după  răsboi  lupta  poli¬ 
tică  de  partid  a  aţâţat  o  duşmănie  surdă  între  fraţii  uniţi  şi 


*  Vezi  revista  „Viata  Ilustrată*  numărul  9/1934  articolul:  Popa  Manlu  Do 
brotă  din  Polana-Slbiului. 

ortodocşi.  Iar  urmările  acestei  duşmănii  s’au  văzut  la  alcă¬ 
tuirea  bugetelor  dela  ministerul  cultelor,  prin  cari  Biserica 
ortodoxă  dominantă  a  fost  mult  nedreptăţită.  Ba  chiar  per¬ 
secutată  fată  de  cea  unită,  care  era  părtinită  în  văzul  lumii. 

Dar  afară  de  lupta  politică  de  partid,  care  a  aruncat 
pe  fraţi  într’o  ceartă  periculoasă,  se  observă  şi  lucrarea 
duşmană  a  unei  mâni  dinafară,  care  ne-a  silit  să  semnăm 
un  concordat  care  lezează  drepturile  noastre  suverane. 
Tot  mâna  cea  neagră  dinafară  îi  împinge  tot  mai  mult  pe 
frafii  uniţi  într’o  pornire  primejdioasă  de  şovinism  religios. 
Prin  ei  lucrează  Roma  în  lupta  ei  de  prozelitism.  Fap¬ 
tele  petrecute  cu  ocazia  congresului  Agrului  dela  Lugoj  din 
toamna  asta  ne  arată  clar,  în  ce  ape  se  scaldă  conducătorii 
fraţilor  uniţi.  Şi  aşa  am  ajuns  ca  zilele  trecutp  (pe  la  înce¬ 
putul  lui  Noemvrie  1934)  să  citim  în  „Universul"  despre  un 
preot  român-unit,  care  ieşind  întru  întimpinarea  episcopului 
ungur  Majlat,  a  rostit  o  însufleţită  cuvântare  în  limba  ma¬ 
ghiară  şi  în  care  se  alătura  cu  trup  şi  suflet  de  catolicismul  ma¬ 
ghiar.  De  aci  mai  e  numai  un  pas  până  la  desnationalizare. 

Iată  poziţia  periculoasă  pentru  unitatea  neamului,  în 
care  se  menţin  fraţii  uniţi.  Şi  ne  convingem,  pe  zi  ce  trece, 
că  tot  mai  mult  această  situaţie  încordată  dintre  fraţi  e  spe¬ 
culată  de  duşmanii  noştri  dinafară,  în  deosebi  de  ungurii 
revizionişti.  Şi  tot  în  această  stare  de  lucruri  trebuie  căutat 
izvorul  de  unde  pornesc,  din  când  în  când,  tendinţele  cen¬ 
trifuge  din  Ardeal.  Mai  ales  o  anumită  duşmănie  împotriva 
„regăţenilor".  Şi  multe  alte  pe  cari  eu  nu  le  ştiu. 

Trebue  să  constatăm,  în  concluzie,  că  o  sumă  de  îm¬ 
prejurări  concură  Ia  afundarea  desbinării  sufleteşti  a  Ardea¬ 
lului  românesc,  pe  motiv  de  deosebire  confesională.  Bolo¬ 
vanul  a  pornit  din  vârf.  Să-l  oprim  până  nu  e  prea  târziu. 
Dar  cum  ?  Cum  să  ne  aducem  fraţii  acasă,  ca  să  nu  mai 
fim  „noi“  şi  „voi“,  ci  numai  „noi“  cum  zicea  Boerescu, 
unul  din  oamenii  unirii  dela  1859  ?  Cum  ?  Păi  numai  într’un 
singur  chip :  cum  ne-au  fost  luaţi,  aşa  să-i  luăm  înapoi.  Pe 
unde  ni  i-au  dus,  pe  acolo  să-i  şi  aducem  înapoi.  Şi  anume, 
e  lucru  ştiut  de  toţi,  că  fraţii  uniţi,  atât  prin  actul  forţat  şi 
măsluit  de  iezuiţi  Ia  1700,  cât  şi  prin  urmările  Iui,  n’au 
fost  convertiji  la  catolicism,  ci  au  fost  pur  şi  simplu  trecuţi 
cu  sila,  răpiţi  prin  ademenirile  şi  escrocheriile  iezuiţilor, 

pentru  cari  scopul  scuză  mijloacele.  Iezuiţii  au  ademenit  pe 
mitropoliţii  Teofil  şi  Atanasie  Anghel,  cari  apoi  au  ade¬ 
menit  câţiva  protopopi  lacomi  şi  preoţi  neştiutori.  începutul 
a  fost  greu.  Excrocheria  gen  iezuitic  a  mers  mai  departe. 
Preotul  ademenit  pentru  unire  trecea  satul  întreg  în  listele 
lui  şi  poporul  se  pomenea  unit.  N’a  umblat  nimeni  să  pro- 
poveduiască  o  învăţătură  nouă,  mai  bună.  Nu  s’a  căznit 
nimeni  să  convertească,  ci  totul  s’a  făcut  pe  sub  ascuns, 
printr’un  uşor  gen  de  excrocherie.  Poporul,  desigur,  a  simţit 
şi  s’a  revoltat.  Contra  revoltaţilor  iezuiţii  aveau  armata 
crăiască  şi  temniţele  toate.  Totuş  rezistenţa  ortodocşilor, 
despre  care  mărturisesc  cele  două  volume  de  documente, 
grele  de  sânge  şi  de  lacrimi,  ale  dlui  prof.  S.  Dragomir, 
—  are  momente  de  un  tragism  fără  pereche  în  istoria  atât 
de  vitregă  a  neamului  nostru. 

Iată  deci  metoda  prin  care  iezuiţii  ne-au  înstrăinat  o 
parte  din  fraţi:  ademenirea  şi  înşelăciunea.  De  altfel  se 
pare  că  acest  păcat  l-au  moştenit  şi  fraţii  uniţi,  căci  pentru 
a  se  menţine  într’un  compromis  congenital,  ei  recurg  la 
minciună  fără  scrupul.  Iată,  de  exemplu*  ei  falsifică  istoria 
învăţându-şi  copiii  că  noi  ortodocşii  suntem  ceice  ne-am  fi 
abătut  dela  legea  strămoşească.  Despre  actul  dela  1700  nu 
vorbesc.  îmi  aduc  aminte  că  aşa  susţineau,  cu  încapăţinare, 
colegii  mei  uniţi,  pe  când  eram  în  liceul  inferior.  Şi  e  lucru 
explicabil  că  fraţii  uniţi  trebuie  să  mintă  şi  să  se  mintă, 
ca  unii  cari  nu  sunt  cu  conştiinţa  împăcată... 

Dar  spuneam  că  pe  unde  ne-au  fost  răpiţi  aceşti  fraţi 
scumpi,  tot  pe  acolo  trebuie  să-i  aducem  înapoi.  Cu  asta, 
însă,  nu  vreau  să  spun  că  trebuie  să  întrebuinţăm  şi  noi 
metoda  iezuitică  a  excrocheriei  ordinare,  ci  vreau  să  spun 
că  întrucât  fraţii  uniţi  n’au  fost  convertiţi  Ia  catolicism,  tot 
aşa  nici  noi  n’avem  nevoe  să-i  convertim  la  ortodoxie  ca 
să  ni-i  aducem  acasă.  Şi  asta  pentru  simplul  motiv  că  ei 
au  rămas  până  azi  întru  totul  ortodocşi,  afară  doar,  de 
câţiva  cari  au  primit  botezul  şcoalelor  catoliee  din  Roma. 
Poporul  de  jos  nu  ştie  dogmatică.  Nu  ştie  de  „filioque“,  de 
purgator  şi  de  celelalte  2  puncte  strecurate  de  iezuiţi  în  actul 
dela  1700.  Pentru  popor  ritualul  liturgic  şi  ritualul  în  genere, 
e  legea  lui.  Ori  fraţii  uniţi  au  păstrat  şi  după  1700  riîualul 
ortodox.  Numai  astfel  au  putut  fi  ademeniţi  să  recunoască 
pe  Papa  cap  al  Bisericii. 

Şi  atunci  prin  ce  sunt  ei  catolici?  Numai  prin  cer- 
lificatul  de  botez.  Şi  ce  trebue  să  facem  ca  să-i  aducem 
acasă?  Păi  să-i  declarăm  ortodocşi,  pur  şi  simplu,  şi  să-i 
trecem  în  listele  ortodocşilor,  întocmai  cum  la  1700,  şi  după 
aceea,  ei  au  fost  declaraţi  uniţi,  şi  trecuţi  în  cataloage  noi. 
Iată  dece  ziceam  că  pe  unde  ne-au  fosî  răpiţi  aceşti  fraţi, 
tot  pe  acolo  trebuie  să  ni-i  şi  aducem  înapoi.  Şi  sunt  sigur 
că  nu  vom  întâmpina  nici-o  rezistenţă.  Unirea  aceasta  pe 
care  eu  o  numesc  unirea  din  urmă ,  s’ar  putea  face  cel 
puţin  tot  aşa  de  uşor  ca  cea  dela  1859.  Penfrucă  întocmai 
ca  la  1859,  desbinarea  e  numai  formală,  e  numai  de  drept 
nu  şi  de  fapt.  Afară  numai  dacă  nu  va  trece  prea  mult 
până  la  această  unire  din  urmă.  Căci,  cum  ziceam,  cu  timpul 
desbinarea  poate  atinge  şi  unitatea  sufletească  şi  naţională 
a  neamului.  Şi  sunt  destule  semne  cari  ne  dau  de  gândit 
în  această  privinţă. 

Şi  acum  îmi  mai  rămâne  să  arăt,  în  ce  împrejurări 
poate  avea  loc  unirea  noastră  din  urmă.  Voi  spune  dela 
început  că  actul  acesta  măreţ  nu  se  va  putea  săvârşi  într’un 
regim  democrat,  cu  libertăţi  anarhice,  cum  e  cel  care  ne 
conduce  dela  răsboi  încoace.  Pentru  un  act  mare,  cu  adâncă 
şi  întreagă  aderenţă  în  masele  populare,  se  cere  o  puter¬ 
nică  autoritate  morală  din  partea  celui  ce-1  întreprinde.  Şi 
apoi  libertăţile  nesăbuite  din  sânul  regimului  democrat  sunt 
prielnice  orcarei  porniri  duşmane  dinafară  ori  dinlăuntru. 
Iar  actul  unirii  noastre  din  urmă,  aşa  cum  îl  concep  eu, 
trebuie  să  se  desfăşoare  într’o  atmosferă  de  largă  prime¬ 
nire  morală  în  politica  ţării,  de  încredere  şi  devotament 
nesfârşit  faţă  de  conducătorii  ţării;  o  atmosferă  de  înalt 
entuziasm  naţional,  ozonant  şi  regenerator  al  forţelor  vitale 
şi  morale,  singurul  creator  şi  favorabil  marilor  înfăptuiri 
naţionale.  Momentul  trebuie  ales  cu  chibzuinţă  şi  pregătit 
cu  autoritate  cuminte.  Dar  el,  ca  să  fie  eficace,  poate  avea 
loc  numai  într’un  regim  autoritar  cu  largă  şi  adâncă  priză 
în  încrederea  entuziasmată  a  neamului;  într’un  regim  dicta¬ 
torial,  totalitar  şi  prosper  pe  toate  tărâmurile  vieţii.  Atunci, 
dupăce  viaţa  publică  va  fi  curăţita  de  otrava  demagogică 
a  democraţiei  de  azi,  când  nu  vor  mai  exista  partidele  cu 
toate  plăgile  lor,  ci  se  va  înălţa  impunător,  pe  deasupra 
tuturora,  interesul  unic  al  neamului,  iar  mâna  conducătoare 

se  va  simţi  binefăcătoare  pretutindeni  şi  când  încrederea 
reală  a  poporului  în  conducători  va  fi  restabilită,  —  atunci 
având  la  îndemână  toate  mijloacele  de  propagandă  naţio¬ 
nală:  presă,  radio,  întruniri  publice  etc.,  şi  veghind  contra 
tuturor  insurecţilor  duşmani  ai  neamului,  se  va  putea, 
uşor,  provoca  în  sufletul  fraţilor  uniţi  o  exaltare  a  senti¬ 
mentului  naţional,  câştigându-i  pentru  ideea  revenirii  acasă,  la 
Biserica  Mumă.  Şi  va  fi  o  sărbătoare  a  neamului  întreg  ziua 
unirii  noastre  din  urmă.  O  sărbătoare  naţională  şi  o  bucurie 
cum  rar  a  cunoscut  neamul.  Şi  eu  aseamăn  mult  unirea  aceasta 
din  urmă  cu  unirea  noastră  dintâi,  dela  1859.  Atunci 
ia  1859,  s’a  spus  aşa:  de  ce  sa  mai  fim  „noi“  şi  „voi" 
când  toţi  dintr’un  început  una  suntem  ?  Iar  acum,  la  unirea 
din  urmă  va  fi  destul  să  se  spună :  Voi,  fraţilor  uniţi,  ne-aţi 
fost  luaţi  cu  jandarmi,  sau  furaţi  prin  minciună  şi  ademe¬ 
niri  iezuitice  de  către  o  stăpânire  străină  şi  duşmană.  Noi 
toţi  am  sângerat  şi-am  plâns  atunci  şi  de  atunci  încoace. 
Şi  suntem  ameninţaţi  mai  ales  acum  de  multe  necazuri  şi 
deslipiri  din  pricina  acestui  cui  străin  bătut  cu  sila  în 
casa  noastră.  Acum  suntem  liberi  şi  stăpâni  pe  noi  şi  pe 
ale  noastre.  Putem  hotărî  cum  vrem  de  noi  şî  de  soartea 
noastră.  De  ce  să  nu  ne  unim?  De  ce  să  nu  veniţi  acasă 
când  uşa  vă  e  deschisă?  De  ce  să  mai  fim  „noi,  orto¬ 
docşii"  şi  „voi,  uniţii"  ca  să  ne  întărâte  duşmanii,  când 
„noi"  şi  „voi"  am  fost  şi  suntem  una  în  neam  şi  lege? 
Să  scoatem,  fraţilor,  cuiul  străin  din  casa  noastră  şi  să  ne 
dam  mânai  Ca  să  fim  un  popor  dintr'o  bucată,  cum  pu¬ 
ţine  sunt  în  lume!... 

Şi  sunt  sigur  că  fraţii  uniţi  n'ar  rămânea  nepăsători, 
afară  de  cei  înstrăinaţi  de  sufletul  neamului.  Ci  toţi,  într’un 
entuziasm  cu  lacrimi  de  bucurie  ar  păşi  către  ziua  unirii 
noastre  din  urmă.  Vor  fi  şi  potrivnici,  de  sigur.  Dar  aceia 
vor  fi  sau  inconştienţi,  sau  plătiţi  de  duşmanii  din  afară: 
străini  şi  înstrăinaţi. 

Iată  în  felul  acesta  cred  eu  că  se  va  putea  înfăptui 
unirea  noastră  din  urmă.  In  cele  de  mai  sus  am  vrut  doar 
să  schiţez  termenii  problemei.  Rezolvarea  ei  aparţine  vii¬ 
torului  pe  care-1  credem  nu  prea  îndepărtat.  Ideea  ne  este 
scumpă  şi  la  timpul  potrivit  ea  poate  da  roadele  de  aur  ale 
unirii  noastre  din  urmă.  nicolae  vonica 

MORALA  CREŞTINĂ  ÎN  LUMINA 
PSIHOLOGIEI 

De  L.  BOLOGA, 

profesor  la  Şcoala  Normală  „Andrei  Şaguna"  din  Sibiu 


încercăm  să  punem  alături  principiul  de  bază  al  mo* 
ralei  creştine  cu  punctele  centrale  ale  unuia  dintre  cele  mai 
noi  curente  psihologice,  cu  acelea  ale  curentului  evoluţio- 
nist-biologist,  reprezentat  în  America,  mai  ales,  prin  Mc. 
Dougall,  în  Franţa  prin  Th.  Ribot,  în  Germania  prin  Miiller 
Freienfels.  Ca  să  ne  putem  da  seama  de  măsura  în  care 
se  acordă  sau  se  resping,  e  nevoe  să  analizăm  mai 
întâi  sentimentul  moral,  socotit,  din  punct  de  vedere  psiho¬ 
logic,  ca  bază  a  oricărei  morale  trăite  şi  practicate,  apoi 
să  stabilim  elementul  central  al  moralei  creştine.1 

Sistemele  de  morală,  pe  cari  ni  le  prezintă  istoria  cul¬ 
turii  şi  civilizaţiei  umane  ca  sisteme  trăite  în  mod  real  de 
către  diferite  grupuri  sociale  —  nu  ca  construcţii  teoretice 
ale  savanţilor  şi  filosofilor  —  apar  sub  două  forme :  1.  una 
instinctivă,  neregulată,  determinată  în  formele  ei  de  exterio¬ 
rizare  de  împrejurările  ce  influinţează  viaţa  şi  existenţa  gru¬ 
pului  într’un  moment  dat;  2.  alta  conştientă,  reflectată,  aşa 
cum  o  putem  găsi  în  manifestările  superioare  ale  vieţii  so¬ 
ciale  şi  morale.  Prima  se  exteriorează  în  obiceiuri,  credinţe 
şi  acte  îndeplinite  de  către  membrii  grupului  foarte  riguros, 
pe  cari  noi  de  multeori  le  socotim  superstiţii,  credinţe 
deşarte,  atitudini  imorale  sau  amorale,  cele  de  al  doilea  se 
cuprind  în  legi  scrise  şi  în  instituţii  chemate  să  suprave¬ 
gheze  îndeplinirea  acestor  legi.  Aceasta  de  a  doua  formă 
poate  face  obiectul  şi  al  speculaţiilor  filosofice  şi  sub  as- 

1  în  expunerea  psihologiei  sentimentului  moral  ne  orientăm  în  special  după 
cartea  lui  Th.  Ribot:  Psyhologie  des  senttmenis.  Punctele  fundamentale  ale  ce- 
lorlal|i  reprezentanţi  nu  diferă  de  ale  acestuia. 


110 


REVISTA  TEOLOGICA 


pectul  cel  mai  avansat  se  exteriorează  în  aspiraţii  şi  idea¬ 
luri  morale.  Când  vorbim  însă  de  aceste  două  forme  ale 
moralei  nu  ne  gândim  la  exclusivitatea  uneia  prin  ceala  tă. 
Orice  morală  le  posedă  pe  amândouă  într’un  grad  mai  mult 
sau  mai  puţin  pronunţat.  Această  preponderenţă  dă  carac¬ 
terul  specific  al  sistemului  de  morală  identificându-le  sau 
cu  morala  afectivă  sau  cu  cea  raţionalista,  căci  din  punct 
de  vedere  psihologic,  afectivitatea  stă  ia  baza  formei  in¬ 
stinctive  a  moralei,  iar  judecata  raţională  la  aceea  con¬ 
ştientă.  O  concepţie  morală  însă  fie  cât  de  avansată,  dacă 
nu  e  însoţită  de  un  element  afectiv,  n’are  nici  o  influenţă 
asupra  conduitei  omeneşti.  De  aceea  o  putem  socoti  ca 
înascută,  derivând  din  trebuinţele  instinctive  fundamentale 
ale  existenţei  noastre  şi  slujindu-o  în  acalaş  fel  ca  orice 
instinct,  ea  poate  fi  considerată  ca  un  dar,  care  ne  spriji- 
neşte  în  lupta  noastră  pentru  o  existenţă  mai  bună. 

In  felul  cum  se  manifestă  sentimentul  moral  desprindem 
două  aspecte,  unul  pozitiv  şi  altul  negativ.  Laturea  pozitivă 
a  sentimentului  moral  formează  baza  sentimentelor  altruiste. 
Din  ea  decurg  binefacerea,  generozitatea,  mila,  caritatea, 
devotamentul  faţă  de  semenii  noştri.  Toate  acestea  sunt 
contrare  cerinţelor  reclamate  de  instinctul  conservării  pro¬ 
prii,  care  prin  însăşi  natura  sa  dă  naştere  manifestărilor 
noastre  egoiste,  de  acaparare  şi  de  dominare.  Sentimentele 
acestea  altruiste  derivă  din  două  emoţii  primitive,  simpatia 
şi  tandreţea. 

In  înţeles  etimologic  simpatia  (°°v  rca»o?)  înseamnă  sim¬ 
ţire  împreună,  adecă  posibilitatea  care  rezidă  în  două  fiinţe 
de  aceeaşi  speţă  sau  de  speţă  diferită  de  a  simţi  la  fel.  In 
faza  ei  primitivă  constă  în  receptivitatea  mişcărilor  imita¬ 
tive.  E  un  fel  de  simpatie  instinctivă,  fiziologică.  In  faza 
psihologică,  ceva  mai  evoluată,  ea  nu  e  altceva  decât  o 
sinestezie.  In  faza  a  treia  aşa  cum  apare  în  cele  mai  multe 
cazuri  Ia  om,  ea  denotă  şi  un  element  intelectual  prin  re¬ 
prezentările  grupate  în  jurul  unei  idei,  cari  determină  sen¬ 
timentele  şi  actele. 

Emoţia  tandreţei  ca  al  doilea  element  de  bază  a  laturei 
pozitive  este  tot  aşa  de  naturală  ca  orice  emoţie  primitivă. 

Cum  a  luat  naştere  tendinţa  altruistă  din  instinctul  con¬ 
servării  şi  desvoltării  ?  Fiinţa  umană  prin  însăşi  structura  sa 

tinde  mai  întâi  să  se  conserve,  apoi  să  se  desvolte,  să-şi 
cheltuiască  energia  psiho-fiziclogică  acumulată,  în  scopul 
de  a  deveni  mai  bună,  mai  perfectă.  Energia  aceasta  poete 
să  se  reverse  asupra  lucrurilor  şi  fiinţelor  ce  înconjoară 
pe  om  în  două  feluri,  anume  distrugându-le  sau  ajutându-le 
în  intenţiile  şi  tendinţele  lor.  Activitatea  distractivă  ca  şi  cea 
conservatoare  sau  creatoare  este  urmată  de  o  plăcere.  Dar  până 
când  prima  e  patologică,  urmată  de  un  sentiment  penibil,  cea 
de  a  doua  e  urmată  de  un  sentiment  de  plăcere  pură.  in  virtutea 
legilor  psihologice  ale  asociaţiei,  activitatea  care  ne-a  pro¬ 
vocat  plăcere  tinde  să  se  repete,  pe  când  cealaltă,  în  mod 
normal,  nu.  In  felul  acesta  persoana  care  ne  provoacă  o  acti¬ 
vitate  urmată  de  un  sentiment  de  plăcere,  devine  în  baza  repe¬ 
tiţiilor  un  punct  central  de  atracţie.  E  un  fapt  de  toate  zilele^ 
că  oamenii  ţin  mai  mul?  la  aceia  dintre  semenii  lor,  cărora 
le-au  făcut  servicii,  decât  la  ceice  i-au  servii  pe  ei.  Recuno¬ 
ştinţa,  în  forma  ei  neintenţionată  chiar,  este  un  fenomen 
mai  mult  intelectual  decât  efectiv.  Părinţii  îşi  iubesc  copiii 
cu  mult  mai  mult  decât  invers,  pentrucă  părintele  a  contribuit 
cu  energia  lui  în  crearea  unei  bunesiări  fizice  şi  psihice  a 
copilului,  pe  când  acesia  a  fost  doar  un  beneficiu  al  muncii 
acelora.  De  ce  ţinem  incomparabil  mai  mult  la  ceeace 
am  câtigat  prin  munca  noastră,  decât  la  ceeace  hazardul 
ne- a  aruncat  înainte?  Un  obiect  fie  cât  de  neînsemnat,  dacă 
e  depozitarul  muncii  noastre  capătă  valoare. 

Plecând  dela  aceste  elemente  fundamentale,  morala  a 
evoluat,  graţie  marilor  personalităţi  religioase  şi  morale. 

Aspectul  negativ  al  sentimentului  moral  este  rezultatul  con¬ 
diţiilor  coercitive  de  existenţă.  Din  acesfea  naşte  sentimentul 
justiţiei,  al  dreptăţii.  însiinctul  conservării  sub  orice  formă  ar 
fi  atacat,  reacţionează,  manifestându-se  pe  laturea  afectivă  ca 
mânie.  Această  tendinţă  de  apărare  stă  la  baza  sentimentului 
moral.  Răsbunarea  instinctivă  este  prima  formă  de  manifestare. 
Când  această  răsbunare  este  premeditată,  deci  intervine 
elementul  intelectual  al  prevederii  şi  reflexiunii,  sentimentul 
justiţiei  a  depăşit  faza  instirciivă.  în  manifestările  sociale 
ale  acestei  faze  apare  sub  ferma  talionului:  „Dinte  pentru 
dinte,  ochiu  pentru  ochiu"  al  V.  T.  nu  este  decât  o  intelec- 
tualizare  a  instinctului  de  răsbunare.  Talionul  şi  Vendeta, 
o  altă  formă  socială  a  aceluiaş  instinct,  în  prima  lor  fază 

se  exercită  dela  individ  la  individ,  în  forma  evoluată  dela 
grup  social  —  familie,  clan,  trib  —  la  grup  social. 

Răsbunarea,  fie  sub  forma  talionului,  fie  aceea  a  Ven- 
deltei  ducea  la  extirparea  familiilor  sau  chiar  a  triburilor, 
situare  care  nu  putea  dăinui.  De  aici  necesitatea  înlăturării 
lor.  Şi  au  fost  înlocuite  prin  arbitraj,  mai  întâiu  fără  hotărâri 
obligatorii,  apoi  cu  sancţiuni.  Evoluţia  progresivă  spre  per* 
fecţionare  a  vieţii  morale  pe  laturea  negativă  se  datoreşte 
progresului  elementului  intelectual. 

Istoria  sistemelor  de  morală  trăite  ne  arată,  că,  cu 
cât  o  morală  e  mai  primitivă  cu  atât  aspectul  negativ,  sub 
formă  instinctivă  sau  intelectualizată,  e  mai  pronunţat  şi 
cu  cât  o  morală  e  mai  superioară  cu  atât  lasă  mai  mult 
să  se  manifesteze  aspectul  pozitiv,  pe  când  pe  cel  negativ 
instinctiv  îl  retuşează  cuprinzându  1  în  forme  şi  legi.  Nu 
avem  decât  să  punem  alături  morala  practică  în  triburile 
sălbatice  şi  aceea  a  marilor  inventatori  de  religii  şi  morale, 
cari  au  devenit  un  bun  comun  al  maselor  şi  contrastul  va 
fi  izbitor  din  acest  punct  de  vedere. 

Morala  creştină.  Elementul  central  al  ei  este  iubirea. 
Învăţătura  şi  faptele  Mântuitorului  sunt  dovada.  Ea  e  cu¬ 
prinsă  în  cele  dcuă  porunci  date  ca  răspuns  fariseului 
dornic  de  a  afla  adevărul:  „Să  iubeşti  pe  Domnul  Dum¬ 
nezeul  tău  cu  toată  inima  ta  şi  cu  tot  sufletul  tău  şi  cu 
tot  cugetul  tău"  şi  „pe  aproapele  tău  ca  pe  tine  însuţi". 
(Matei  c.  22  v.  36 — 38).  Prin  aceasta  se  pune  greutatea 
exclusiv  pe  aspectul  pozitiv  al  sentimentului  moral.  Ten¬ 
dinţa  naturală  de  desvoltare,  ce  se  exteriorează  prin  munca 
pe  care  căutăm  să  o  plasăm  în  lucruri  şi  oameni,  creiând 
şi  ajutând,  e  pusă  în  morala  creştină  pe  primul  plan.  Nu 
trebue  să  reclamăm  drepturile  noastre,  ci  să  dăm  din  noi 
cât  mai  mult,  să  ne  jertfim  pentru  alţii.  Iubind  pe  Dum¬ 
nezeu  din  toată  inima,  din  fot  cugetul  şi  din  tot  sufletul 
nostru,  tendinţa  instinctivă  de  desvoltare  a  fiinţei  umane 
îşi  găseşte  în  operele  cari  ajută  Ia  întronarea  împărăţiei 
dumnezeeşti  pe  pământ,  un  vast  câmp  de  activitate.  Prin 
aceasta  el  se  leagă  sufleteşte  de  ele  şi  indirect  de  Câr- 
muitorui  lumii. 

S'ar  părea  că  prin  această  accentuare  exclusivă  a  al¬ 
truismului  din  prima  poruncă,  morala  creştină  nu  recu- 

noaşie  dreptul  la  conservarea  proprie  şi  deci  tinde  ia  di¬ 
strugerea  individului.  O  analiză  mai  amănunţită  a  celei  de 
a  doua  porunci  ne  confirmă  contrarul.  Mântuitorul  nu  spune 
să  te  iubeşti  pe  tine  însuţi,  deci  să  fi  egoist,  pentrucă  acest 
lucru  pare  în  ochii  oricui  atât  de  natural,  încât  nici  nu  se 
poate  pune  în  discuţie.  De  aceea  iubirea  de  sine  o  soco¬ 
teşte  ca  o  premisă  din  care  conchide  asupra  felului  de 
cum  să  iubim  pe  aproapele  nostru.  Indirect,  cuvintele  Mân¬ 
tuitorului  recunosc  tendinţa  fundamentală  a  organismului 
omenesc  de  a  se  consacra  pe  sine.  Fără  a  o  nega  deci 
cere  să  dăm  mai  multă  posibilitate  de  exercitare  tendinţei 
celeilalte,  aceea  de  desvoltare,  care  stă  la  baza  altruismului 
nostru. 

Morala  creştină  se  bazează  pe  trăsăturile  fundamentale 
ale  structurii  psiho-fizice,  pe  care  natura  le-a  hotărât 
omului.  Nu  elimină  nimic,  însă  vrea  să  perfecţioneze.  In 
acest  scop  ia  însuşirea  prin  care  ne  putem  apropia  mai 
mult  de  divinitate  şi  cere  să  o  exercităm  pe  aceasta,  ca 
prin  desvoltarea  ei  să  dominăm  pe  cea  de  a  doua.  Prin 
aceasta  ea  se  ridică  deasupra  altor  sisteme  de  morală  şi 
ne  indică  calea  perfecţionării. 

Omul  prin  definiţie  este  o  fiinţă  mărginită.  Perfecţiunea 
absolută  nu-i  va  fi  deci  posibil  de  realizat  niciodată.  Insă 
se  va  putea  ridica  pe  treptele  perfecţiunii  pe  măsură  ce  va 
şti  să  jertfească  din  munca  sa  altora  şi  să  se  jertfească  pe 
sine  pentru  alţii.  Idealul  eticei  creştine  va  rămâne  pentru 
totdeauna  ideal,  însă  se  vor  putea  realiza  părţi  din  el. 

L.:BOLOGA 


CĂUTÂND  PE  „MARELE  LIBERATOR” 
INTRE  TEOSOFI 

de  Econom  A.  C.  COSMA 


„Eu  caut  pe  Marele  Liberator",  scrie  magul  răsăritutui 
Krishna  Murti,  în  alergarea  sa  după  adevăr.  In  călătoria 
aceasta  spirituală,  el  declară  adeseori:  „sunt  frânt"  şi  simt 
„un  gol  adânc,  pe  care  nimic  nu-1  putea  umplea".  De 
aceea  dibuind  prin  întuneric  a  trebuit  să  se  întoarcă  „înapoi 
cu  mâna  mai  goală  şi  sufletul  mal  mohorît".  Şi,  dupăce 
a  băut  din  „toate  fântânile  înţelepciunii  omeneşti",  a  con¬ 
statat  cu  regret  că  „la  picioarele  Tale,  tot  nu  am  ajuns 
încă". 

Citind  aceste  destăinuiri,  ai  crede  că  te  afli  în  faţa 
unei  mărturisiri  sfâşietoare,  în  sensul  lui  Papini  din  lucrarea 
„Un  Om  sfârşit",  sau  că  te  găseşti  în  faţa  unei  iluminări 
interioare,  în  sensul  iluminării  lui  Rabindranath  Tagore  din 
lucrarea  „Spre  Vifleem",  unde  ajunge  să  strige  cu  îngerii 
„slava  celui  născut"  şi  „slavă  celui  deapururi  viu". 

Dar  aceasta  este  numai  o  părere  de-o  clipă.  Krishna 
Murti  mărturiseşte  că  „divinitatea  prinde  să  ia  formă  în  el", 
dar  imediat  pomeneşte  de  „divinităţile,  care  sălăşluesc  dea¬ 
supra  sa".  Iată-1  pe  magul  răsăritului  plutind  în  nesiguranţă. 
De  aceia  bine  a  scris  Revista  Teologică11:/  „Creştinismul  este 
plenitudinea  adevărată  a  persoanei  concrete  şi  vii  a  Dum- 
nezeu-Omului,  Acest  fapt  e  unic,  nerepetat  şi  individual. 
Acest  fapt  nu  se  poate  suplini  cu  nici  un  fel  de  genera¬ 
lizări  eclectice  în  spiritul  teosofiei,  care  în  amestecul  ei  fad 
de  stiluri  pierde  orice  simţ  pentru  individual,  naţional  şi 
personal". 

Vagul  teosofiei  se  vede  din  fixarea  celor  trei  legi  de 
bază  a  ei :  Evoluţia,  Karma  şi  Reîncarnarea. 2  Aceste  legi’ 

1  Nr.  1—2  1934. 

a  Rev.  Teosofică  8 — 1934  pag.  30. 

sunt  piedici  puternice  pentru  a  găsi  pe  „Marele  Liberator", 
sub  care  noi  am  voi  să  vedem  ori  pe  Dumnezeu  în  spirit 
creştin,  ori  pe  Dumnezeu-Omul  Isus  Hristos. 

Descoperirea  lui  Dumnezeu  este  însă  privilegiul  ori  a 
celor  „curaţi  cu  inima",  ori  a  celor  culţi:  „Oamenii  cu 
adevărat  culţi  —  zicea  Goethe  ■ — •  caută  pe  Dumnezeu  şi-l . 
găsesc ;  semidocţii  îl  caută  mereu  şi  nu-1  găsesc ;  iar 
proştii  îl  caută,  dar  nu  l  vor  găsi  niciodată". 

Ca  să  vezi  pe  Hristos  Dumnezeu,  trebue  să  fii  şi 
„curat  cu  inima"  şi  „sărac  cu  duhul"  şi  „nevinovat  ca 
pruncii".  Fără  aceste  calităţi  sufleteşti,  eşti  expus  să  ră¬ 
tăceşti. 

Primejdia  vremurilor  noastre  este  tocmai  rătăcirea.  Că 
„orice  părere  rătăcită  se  înfăţişează  cu  masca  adevărului, 
pentru  cei  ce  nu  sunt  in  stare  să  vadă  mica  omisiune  sau 
micul  adaos.  E  şi  acesta  un  meşteşug  al  diavolului  viclean, 
atât  de  dibaci  în  a  duce  la  rătăcire.  Căci,  minciuna  nefiind 
departe  de  adevăr,  diavolul  şi-a  întocmit  din  aceasta  o 
dublă  putinţă  de  rătăcire:  celor  mulţi  scăpându-le  deose¬ 
birea  —  din  cauză  că  e  aşa  de  mică,  —  omul  va  fi  uşor 
ispitit,  sau  să  ţină  minciuna  de  adevăr,  sau  (să  ţină)  ade¬ 
vărul  de  minciună.  In  amândouă  cazurile  va  cădea  sigur 
din  adevăr". 1 

Aşa  se  petrece  lucrul  şi  cu  grupul  anonim  al  teosofilor 
dela  noi.  Sub  aripa  protectoare  a  mărturisirii :  „Noi  suntem 
bine  intenţionaţi  în  Societatea  Teosofică",2  teosofii  noştrii 
se  răsleţesc  pe  nesimţite  dela  sânul  Bisericii,  care  înseamnă 
şi  dogmă  şi  practică. 

Nu  negăm  bunele  lor  intenţii.  Ştim  însă  că  chiar  iadul 
este  căptuşit  cu  intenţii  bune.  Până  în  prezent  n'au  ajuns 
să  ne  scrie  ceva  despre  iad.  Ne-au  pomenit  însă  despre 
Rai,  şi  ni-i  deajuns :  „Raiul  este  o  stare,  nu  un  loc,  o  stare 
a  conştiinţii  proprii  interioare".  a  Probabil  dar  că  şi  iadul 
teosofilor  este  o  stare  —  nu  un  loc  —  a  conştiinţii  proprii 
interioare. 

Dar  dacă  totul  începe  cu  omul  şi  se  sfârşeşte  Ia  el. 


1  Anuarul  Academiei  teologice  din  Sibiu  1933  pag.  23  —  Sf.  Grigore  Palama.  . 
*  Rev.  Teosof.  Mai  1934  pag.  170,  şi  199. 

9  Buletinul  Stelei  9—12  1932  pag.  30. 

teosoful  nu  mai  are  nevoe  de  Hristos  ca  Mântuitor  al  lumii. 
Teosoful  devine  pentru  dânsul  „calea,  adevărul  şi  viaţa*. 

Şi  adevărul  n’are  nevoe  să  fie  de  natură  religioasă.  De 
aceia  ateismul  este  pentru  Annie  Bessant  „o  distincţie  a 
eroilor  lumii" ! 

,.Ateu,  —  aceasta  este  una  din  cele  mai  slăvite  po¬ 
recle  ale  omenirii;  semn  de  distincţie  al  eroilor  lumii.... 
cinste  şi  slavă  aceluia  care,  în  osârdia  sa  L-a  uitat  pe 
Dumnezeu". 1 

De  aceea  poate  părea  curios,  ca  în  Rev.  Teosof.  să 
găsim  afirmaţia,  că  „teosof ia  este  o  expresie  a  adevărului 
universal",2  care  „nu  este  scris  în  nici  o  carte*,3 4  fiindcă 
„Adevăr  este  viaţa  însăşi".  Ce  rost  mai  are  afirmaţia  Anniei 
Bessant,  că  „Dumnezeu  nu  poate  fi  păcălit*  (pag.  221) 
când  „ateismul  este  un  semn  de  distincţie  al  eroilor  lumii?!* 

Teosofii  noştri,  ca  nişte  fideli  ucenici  ai  tuturor  zăpă¬ 
celilor  străine,  acceptă  tăcuţi  sugestiile  marilor  lor  condu¬ 
cători:  Spre  Dumnezeu  „nu  trebue  să  mergem  învăluiţi  în 
Crezul,  Religia  şi  modul  nostru  de  cultură"  (pag.  209). 
Deci:  înlături  cu  toate  atributele  Dumnezeului  creştin.  Ele 
sunt  un  nonsens.  El  nu  e  infinit;  El  nu  e  absolut;  El  nu 
e  atotputernic  faţă  de  Satan;  EI  nu  e  atotştiutor;  El  nu  e 
omniprezent,  de  vreme  ce-L  putem  găsi  în  cer  ş.  a.* 

• 

•  • 

Şi-acum  să  ne  întoarcem  la  legile  de  baza  ale  teosofiei. 

Evoluţionismul.  împrumut  argumentarea  marelui  scriitor 
rus  Berdiaev. 

Spiritul  omenesc  este  mereu  activ.  In  această  activi¬ 
tate  continuă,  spiritul  omenesc  este  negreşit  în  desvoltare. 
In  desvoltarea  aceasta  sunt  angajaţi  nu  numai  cei  30.000 
de  teosofi  ai  lumii,  ci  este  angajat  fiecare  individ  în  parte 
şi  toţi  la  un  loc,  adică  creştinismul  în  întregime.  Să  fim 
însă  lămuriţi  dela  început  asupra  unui  lucru.  Desvoltarea 
creştinismului  nu  se  poate  numi  evoluţionism,  şi  nici  pro* 


1  Revista  „Viitorul"  Pr.  Ath.  P.  Magearoff. 

8  Rev.  Teos.  7,  1934  pag.  4. 

9  Rev.  Teos.  August  1934  pag.  224. 

4  „Dumnezeu  şi  sistemul  solar*  pag,  215 — 216. 

greş.  Atât  evoluţionismul  cât  şi  progresul  presupun  exi¬ 
stenţa  unor  legi  sigure  şi  necesare,  cum  sunt  necesare  trep¬ 
tele  la  o  scară.  Pentru  ordinea  materială  aceste  legi  ar  fi 
mai  uşor  de  precizat.  Pentru  ordinea  spirituală,  aceasta 
este  o  imposibilitate.  „Duhul  unde  voeşte  suflă".  Cine  ar 
putea  sili  pe  un  tânăr  cu  înclinaţii  poetice  să  se  desvolîe 
după  legile  de  desvoltare  spirituală  a  lui  Eminescu?  De 
aceea  viaţa  creştină  se  remarcă  prin  contradicţii  şi  opoziţii. 

In  creştinism  desvoltarea  înseamnă  o  continuă  actuali¬ 
zare  a  acelei  imense  energii  potenţiale;  însamnă  că  nu 
există  ruptură  între  lumea  veşnică  şi  lumea  temporală;  în¬ 
samnă  că  veşnicia  poate  pătrunde  în  timp:  „Şi  Cuvântul 
trup  s’a  făcut  şi  s’a  sălăşluit  între  noi",  dupăcum  şi  vre¬ 
melnicul  poate  pătrunde  în  veşnicie:  „iar  celor  ce  L-au 
primit  pe  El,  le-a  dat  putere,  să  se  facă  fii  ai  Iui  Dum¬ 
nezeu". 

Pentru  conştiinţa  creştină,  ideea  primordială  nu  este 
ideea  desvoltării,  sau  ideea  evoluţiei  —  cum  socot  teosofîi 
—  ci  ideea  primordială  este  ideea  transfigurării  şi  a  ilumi¬ 
nării:  „Şi  faţa  lui  a  strălucit  ca  soarele"  sau  „ca  o  faţă 
de  înger". 

Această  transfigurare  numai  în  rari  cazuri  se  poate 
realiza  în  viaţa  aceasta,  dar  negreşit  se  va  realiza  înainte 
de  sfârşitul  timpului,  înainte  de  sfârşitul  lumii. 

Abia  atunci,  dar  se  va  realiza  împărăţia  lui  Dumnezeu, 
pentru  care  ne  sârguim  cu  toţii  în  viaţa  aceasta. 

Stau  teosofii  nepricepuţi  în  faţa  contrastelor  însuşirilor 
lui  Dumnezeu.  Le  răspunde  Berdiaev  admirabil  la  toate  ne¬ 
dumeririle:  In  Dumnezeu  se  conciliază  însuşirile  contrare, 
de  aceea  El  este  perfecţiunea  absolută  şi  poate  fi  în  acelaş 
timp  şi  în  repaos  absolut  şi  în  mişcare  absolută. 

Karma.  împrumut  definiţia  Karmei  dela  P.  S.  Arhie¬ 
piscop  Nicodem,  care  ne-o  redă  în  lucrările  P.  S.  Sale, 
după  Contele  Leon  Tolstoi:  „Karma  este  o  credinţă  budistă, 
care  constă  în  aceea  că  nu  numai  alcătuirea  fiecărui  om, 
dar  şi  întreaga  lui  soartă  în  viaţa  aceasta  este  urmarea 
purtărilor  lui  din  viaţa  sa  precedentă,  şi  că  binele  şi  răul 
vieţii  noastre  viitoare  deasemenea  vor  atârna  de  acele  sfor¬ 
ţări  ale  noastre  de  a  înlătura  răul  şi  a  face  binele,  pe  care 
sforfări  noi  Ie  vom  face  în  viaţa  de  acum". 

Sub  loviturile  quasi-faiale  ale  Karmei  cad  ţinuturi  în¬ 
tregi,  cad  neamuri  întregi  şi  cad  şi  indivizi  singuratici. 

Japonia,  Italia,  Spania  şi  Peru  sunt  ţări  locuite  de 
neamuri  supuse  legilor  Karmei,  cu  scopul  ca  „să  le 
scoată  din  apatia  spirituală".1 

De  aceia  în  Japonia  se  înregistrează  53“ /0  din  cutre¬ 
mure,  iar  pe  coasta  apuseană  americană  se  înregistrează 
4l°/0  din  cutremure.  Ne  mirăm  de  ce  nu  dau  cutremurele 
şi  peste  C  apr  ii  africani,  ca  să-i  scoată  din  „apatia  spi¬ 
rituală". 

Asemenea  şi  peştii  sunt  răspândiţi  în  mări  după  legile 
Karmei:  In  mările  nordului,  specii  puţine  în  multe  exem¬ 
plare  ;  în  mările  calde  specii  multe  în  exemplare  puţine. 

Seducătoarea  constatare  a  teosofilor  ar  putea  fi  con¬ 
tinuată  :  Sahara,  Gobi,  Alaska  stau  sub  o  Karmă  specială ; 
Iar  apariţia  invaziei  de  lăcustă  sau  de  fluturi  la  Budapesta 
sunt  tot  manifestări  ale  Karmei. 

La  Hanau  în  Hessa  s’a  tăiat  acum  câţiva  ani  o  pă¬ 
dure  de  stejari  scorburoşi.  Toate  cuiburile  liliecilor  au 
fost  distruse.  Anul  următor,  pe  o  rază  de  20  km.  omizile 
au  nimicit  nu  numai  frunzele  stejarilor  sănătoşi,  ci  pe  ale 
tuturor  celorlalţi  pomi  roditori,  pustiind  întreg  ţinutul.  Cine 
i-a  pus  pe  lilieci  poliţiştii  pădurii?  Karma  zic  ieosofii. 
Karma  fatală  zic  ironicii.  Providenţa  Divină,  zic  credin¬ 
cioşii. 

Dar  iată,  ce  zic  teosofii  şi  de  „Karma  unei  individua¬ 
lităţi,  care  este  ansamblul  responsabilităţilor  ce  ea  şi-a 
atras  în  timpul  vieţilor  sale  trecute".2  Deci,  „orice 
greşală  trebue  finalmente  să  se  traducă  în  suferinţă". 

Dacă  este  aşa,  de  ce  greşeli  constatate  de  noi  nu 
sunt  răsplătite  cu  suferinţă  aici  pe  pământ  ?  Pentrucă  Dum¬ 
nezeu  are  planurile  Sale,  pe  care  le  aplică  după  voia  Sa, 
ca  pe  orice  cale  păcătosul  să  nu  fie  pierdut,  ci  să  ajungă 
Ia  cunoştinţa  adevărului  şi  Ia  mântuirea  sufletului.  Toate 
păcatele  care  rămân  aici  nerăsplătite  şi  neexpiate  vor 
primi  răsplata  dincolo  de  mormânt  ca  bogatul  nemilostiv. 


1  Rev.  Teosoflcă.  Noem.  1954  pag.  21. 
*  Rev.  Teos.  Oct.  1934  pag.  26. 

Repetăm  dar  înţeleptele  vorbe  ale  sf.  Grigore  Palama  că, 
„orice  părere  rătăcită  se  înfăţişează  cu  masca  adevărului"... 

Acest  amestec  al  lui  Dumnezeu  şi  al  Karmei  poate 
ademeni  pe  oamenii  sinceri,  dar  fără  un  piedestal  dog¬ 
matic  creştin ;  totuşi  el  rămâne  „aposlasie  directă"  (I.  Savin) 
şi  nu  poate  fi  justificat  în  fata  legilor  Providenfii. 

Ne-ar  mai  rămânea  acum  a  treia  lege  Reîncarnarea, 
adică  peregrinarea  sufletelor  prin  alte  trupuri  pentru  ex¬ 
pierea  păcatelor.  Teosofii  par’că  voesc  să  ne  aducă  un 
argument  principal:  „Ford  este  convins  de  adevărul  re¬ 
încarnării".  1  Legea  aceasta  împrumutată  din  budism,  fără 
logică  şi  fără  judecată,  este  potrivnică  ideii  creştine  a 
Răstignirii,  a  învierii  sufletelor  şi  a  judecăţii  lor.  Ea  nu 
este  nici  satisfăcătoare  pentru  minte  nici  mulţumitoare 
pentru  suflet. 

Sub  imperiul  acestor  legi  teosofii  nu  vor  putea  des¬ 
coperi  pe  „Marele  Liberator",  fiindcă  deşi  au  râvnă  pentru 
adevăr,  n’au  însă  pricepere.  „Şi  ce  folos  de  râvnă  fără 
pricepere?"  (Rom.  10,  2).  Econ.  a.  c.  cosma 


(90) 


1  Rev.  Teos.  Mal  193-1  pag.  178. 

ÎNTR’UN  STAT  NAŢIONAL  —  O  SINGURĂ. 
BISERICĂ  NAŢIONALĂ 

de  Protopopul  IOAN  CRĂCIUN,  Mediaş 


In  lupta  pentru  existentă,  legea  românească  din  Ardeal 
a  avut  să  sufere  mai  mult  ingerinţele  catolicismului,  care 
căuta  prin  capii  statului  să  influinţeze  viata  religioasă  a  po¬ 
porului  nostru. 

In  această  luptă  de  principii  şi  de  interese  de  stat  erau 
expuşi  cu  deosebire  episcopii  de  odinioară  —  dar  în  mare 
măsură  actele  de  intolerantă  şi  siluire  se  răsfrângeau  şi 
asupra  preoţilor  şi  poporului  credincios. 

Referindu-ne  numai  la  viata  bisericească  de  dincoace 
de  Carpati  constatăm,  cumcă  Biserica  română  a  avut  să 
sufere  mai  mult  din  parlea  principilor  şi  stăpânitorilor  lu¬ 
meşti  din  Ungaria,  dintre  cari  unii  stăteau  sub  influinţa  cal¬ 
vinilor  —  iar  alfii  sub  înrâurirea  iezuiţilor  trimişi  de  Papa 
dela  Roma  pentru  a  propaga  catolicismul  în  ţările  Orientului, 

Soartea  Bisericii  româneşti  era  strâns  legată  de  iscu¬ 
sinţa  şi  energia  conducătorilor  săi  fireşti.  In  vremea  când  la 
conducerea  Bisericii  române  erau  chemaţi  oameni  slabi  de 
înger,  cari  nu-şi  dădeau  seama  de  răspunderea  ce  aveau 
înaintea  lui  Dumnezeu  şi  a  poporului  şi  cari  aveau  în  ve¬ 
dere  şi  interesele  lor  personale  —  duşmanii  de  veacuri 
erau  la  largul  lor,  pentru  a  face  spărturi  şi  schizme  între 
cler  şi  popor.  Ca  dovadă  a  celor  spuse  ne  serveşte  actul 
unirii  săvârşit  de  mitropolitul  Teofil  la  1697  sub  influinţa 
iezuitului  Baranyi  şi  ademenit  de  promisiunile  făcute  de  pri¬ 
matele  Ungariei  Kollonits. 

Mulţumită  stăruinfei  în  credinţa  strămoşească  a  majo¬ 
rităţii  clerului  şi  poporului  nostru,  catolicismul  n’a  putut 
prinde  în  mrejele  lui  decât  o  mică  parte  din  trupul  nea¬ 
mului  nostru.  Spre  norocul  nostru  prin  înfăptuirea  unităţii 

noastre  politice  pronia  dumnezeiască  a  pus  capăt  operei  de 
pulverizare  a  sufletului  românesc. 

Poporul  român  azi  e  unit  înlr'un  singur  stat  naţional. 

Urmarea  firească  era  că  odată  cu  proclamarea  unirii 
politice  să  fi  fost  proclamată  şi  unirea  bisericilor  române, 
ortodoxă  şi  gr.  cat.,  într’o  singură  Biserică  naţională.  împo¬ 
triva  acestei  idei  de  împreunare  nu  credem  să  fi  fost  vr’un 
suflet  cu  adevărat  românesc. 

Este  doar  ştiut  de  toată  lumea  că  actul  «Unirii"  dela 
1697  s’a  făcut  din  interese  de  stat,  ca  să  ne  slăbiască 
neamul,  şi  cu  scopul  câştigării  unor  avantagii  îndeosebi 
pentru  preoţi. 

Ne  mai  fiind  acum  vre-o  siluire  ar  urma  dela  sine,  ca 
legătura  nefirească  făcută  acum  200  de  ani  să  se  rupă  şi 
fraţii  noştri  uniţi  cu  Roma  să  se  reîntregreze  în  Biserica  or¬ 
todoxă  dintru  care  s’au  desfăcut. 

Această  reintregrare  ar  fi  o  operă  cu  atât  mai  uşoară, 
cu  cât  catolicismul  nu  a  intrat  în  structura  sufletească  a 
poporului  unit  cu  Roma.  Acest  popor  nu  ştie  nici  măcar 
de  cele  „patru  ponturi"  impuse  de  Papa  cu  prilejul  unirii, 
ci  a  rămas  integral  cu  vechea  sa  credinţă  strămoşească- 
ortodoxă.  Fiindcă  sufletul  românesc  a  refuzat  catolicismul, 
oridecâteori  i  s’a  îmbiat. 

Peniruca  opera  revenirii  fraţilor  greco-catolici  la  sânul 
Bisericii  mame  să  se  înfăptuiască,  nu  se  cere  decât  înţe¬ 
legere  creştinească  şi  românească  din  partea  cârmuitorilor 
eclesiastici.  Şi  ascultare  de  glasul  poporului,  care,  sufle¬ 
teşte  nu  a  ieşit  din  ortodoxie. 

In  acest  dor  de  reunire  a  bisericilor  nu  vibrează  numai 
glasul  smerit  al  unui  slujitor  al  Bisericii  ortodoxe  —  ci  în 
dosul  acestui  apel  e  dorul  poporului  dela  sate  şi  oraşe  — 
precum  şi  al  clerului  din  întreg  cuprinsul  României. 

A  sosit  plinirea  vremii:  cei  sus  puşi  să  înţeleagă,  că 
barem  acum  după  16  ani  de  împreună  vieţuire  într’un  stat 
naţional  român  —  să  urmeze  şi  unirea  sufletească,  readu¬ 
când  la  matcă  turma  cea  mică  şi  înstrăinată  de  vitregia  vre¬ 
murilor,  pentruca  să  fim  iarăşi  o  turmă  şi  un  păstor. 

Frământările  din  trecut  să  ne  fie  îndemnul  puternic 
pentru  a  ne  zidi  o  Biserică  tare,  pe  care  puterea  vrăjma¬ 
şului  să  nu  o  poată  sdrobi;  iar  pe  temeiul  solid  al  unităţii 

religioase  să  se  înalţe  forţa  vie  a  idealului  naţional  întru¬ 
chipat  în  viaţa  noului  stat  românesc:  România  mare. 

Interesul  statului  român  —  zicea  regretatul  V.  Goldiş 

—  nu  cere  alipirea  tot  mai  strânsă  a  bisericii  unite  de 
cea  romano-catolică,  ci  dimpotrivă  deslipirea  acesteia  şi 
apropierea  celei  dintâi  de  Biserica  naţională  a  celor  13  mi¬ 
lioane  de  români. 

Tăria  oricărei  biserici  residă  în  buna  înţelegerea  dintre 
toţi  fiii  ei  credincioşi,  tăria  unei  ţări  se  bazează  pe  unitatea 
de  credinţă  a  cetăţenilor  de  aceeaşi  limbă  şi  lege.  Având 
deci  acest  principiu  al  consolidării  statului  şi  al  înfrăţirii 
dintre  fiii  aceluiaş  neam,  aşteptăm  ca  toţi  factorii  în  cădere 

—  clerici  şi  mireni  —  toţi  fruntaşii  vieţii  noastre  publice, 
fără  deosebire  de  culoare  politică,  să  caute  cu  un  ceas 
mai  de  vreme  modalitatea  de  rezolvire  a  reunirii  celor  două 
biserici  române  într’una  singură. 

E  timpul  suprem  să  înceteze  toate  învrăjbirile  între  fraţii 
de  aceeaş  obârşie  —  pentru  a  putea  lupta  împotriva  atâtor  cu¬ 
rente  prolivnice,  cari  se  pun  în  calea  emancipării  şi  afir¬ 
mării  noastre  ca  naţiune  dominantă  în  statul  român. 

Deviza  fiecărui  bun  patriot  şi  bun  român  nu  poate  fi 
alta  decât  aceasta:  Intr’un  stat  naţional  o  singură  biserică 
naţională. 

Dumnezeu  să  ne-ajute  1  Prot.  ioan  crăciun 

CUM  AM  ÎNVĂŢAT  EU  CÂNTĂRILE 
BISERICEŞTI? 

de  CANDID  POPA, 

profesor  de  Cânlări  bisericeşti  la  Academia  Teologică  „Andrelnă* 


Iată  o  întrebare  asemănătoare  celei  istorice-bisericeşti, 
referitoare  la  încreştinarea  poporului  român,  căreia  nu-i 
putem  defini  cu  preciziune  timpul,  decât  cu  răspunsul  ce 
nil  indică  însăşi  istoria  noastră  bisericească.  Aşa  stă  faptul 
şi  cu  învăţatul  cântărilor  bisericeşti  din  partea  subsemna- 
natului:  nu  am  dată  sigură. 

N’am  intenţia  de  a  jigni  organizaţia  şcoalei  primare  de 
azi,  care  stă  la  un  nivel  cu  mersul  vremii,  dar  socot  că  nu 
fac  un  lucru  de  prisos,  dacă  arăt,  fie  şi  în  trăsături  ge¬ 
nerale,  felul  cum  funcţiona  biata  şcoală  sătească  înainte  de 
aceasta  cu  mai  bine  de  50  de  ani. 

Cele  ce  voiu  spune,  deşi  nu  sunt  întâmplări  prea  vechi 
şi  necunoscute,  dar  din  ele  se  vor  lămuri  stări  şi  fapte, 
cari  astăzi  vor  părea  —  pentru  unii  —  banale  în  ritmul 
progresului  realizat  mai  recent  pe  terenul  şcolar. 

Şcoala  poporală  veche  ardeleană,  —  cum  i  se  zicea 
—  cu  dascălii  ei  (mai  bine  zis  cantori)  fără  pregătire  spe¬ 
cială  pedagogică,  fără  planuri  analitice,  orare,  trepte  for¬ 
male  şi  manuale  didactice  corespunzătoare,  avea  un  netă¬ 
găduit  merit  de  a  educa  elevii  satelor  în  spirit  bisericesc. 
Întreg  aparatul  instrucţiei  se  baza  pe  studiul  religiunii  ca 
obiect  principal  în  învăţământ,  în  jurul  căruia  se  mai  făcea 
fireşte  lectură,  scriere,  aritmetică  şi  altele  în  măsură  aproape 
disparentă.  Cu  ochii  sufleteşti  îmi  văd  lămurit  şi  astăzi  cei 
•dintâi  dascăli  ai  mei,  tocmiţi  după  obiceiu  din  an  în  an, 
cum  se  puteau  învoi  eu  factorii  conducători  ai  Bisericii. 
Aceşti  aleşi  ai  satelor  erau  recrutaţi  dintre  fruntaşii,  cărtu¬ 
rarii  şi  în  cele  mai  dese  cazuri,  dintre  cântăreţii  bisericeşti. 

Astfel  stând  lucrurile,  nu  e  de  mirare,  dacă  şi  fără  în¬ 
drumări  oficiale,  după  chibzuinţă  fiecăruia  întreaga  instrucţie 
purta  pecetea  religiositătii  şi  moralităţii. 

A  nu  fi  luai  parte  la  serviciile  divine  in  biserică:  ve¬ 
cernii,  uirenii  şi  liturghii  sub  conducerea  dascălilor  era  a  fi 
făcut  un  păcat  mai  grav,  ca  dacă  ai  fi  absentat  dela  şcoală. 

Era  şi  explicabil  să  fie  aşa.  Învăţământul  în  timpurile 
acelea  nu  era  controlat  aproape  de  nimenea;  doar  părin¬ 
tele  protopop,  dacă  se  mai  abătea  pe  ia  şcoală  cu  ocazia 
examenului  mare. 

(Exista  pe  atunci  şi  examen  mic,  care  se  ţinea  pe 
la  Crăciun,  fără  autorităţi). 

Dascălii  noştri,  cum  spuneam  mai  sus,  ne  conduceau 
din  şcoală  —  unde  ne  concentram  regulat  în  Dumineci  şi 
sărbători  —  la  biserică.  Acolo  fireşte  luam  parte  activă 
la  serviciul  divin,  cântând  în  rând  cu  „jupanul  dascăl", 
recitam  rugăciuni  şi  psalmi;  fredonam  melodii  bisericeşti 
după  el  şi  ceialalţi  cântăreţi,  încât  ne  pomeneam,  că  ştim 
şi  alte  melodii,  ce  le  auziam  în  biserică  (tropare,  anti- 
foane  ş.  a.). 

Iată  deci  o  învăţare  fără  nici  o  metodă,  în  care  se  cuprinde 
şi  răspunsul  la  întrebarea  pusă  în  fruntea  acestor  şire. 

Ce  uşor  mi-a  fost,  când  după  câţiva  ani  de  învăţătură  în 
şcoli  străine,  am  ajuns  în  vechiul  nostru  Seminar  „Andreian !“ 

Ce  mare  bucurie  simţiam  când  auziam  o  melodie  nouă 
a  părintelui  profesor  D.  Cunţanu,  mie  cunoscută  din  timpul 
fraged  al  copilăriei! 

In  această  şcoală  veche  mi-am  sistemizat  toate  melo¬ 
diile  frumoase  bisericeşti,  pe  cari  le-am  profesat  în  tot 
timpul  carierii  mele  dăscăleşti  de  mai  târziu.  Acest  talant 
câştigat  din  tinereţe  l-am  profesat  şi  atunci  când  eram  ex¬ 
clusiv  în  serviciul  statului  român  mult  dorit,  cu  toate  că 
mi  se  şoptea  chiar  din  partea  unor  feţe  simandicoase,  că  ali¬ 
pirea  mea  de  Biserică  ar  fi  incompatibilă  cu  poziţia  ce  ocupam. 

N’am  luat  în  seamă  astfel  de  observaţii  şi  găsesc,  că 
bine  am  făcut. 

Astăzi  am  mângâierea  de  a  fi  putut  munci  şi  eu  un  şir 
de  ani  ducând  mai  departe  activitatea  părintelui  Cunţanu 
şi  a  urmaşilor  săi  temporali,  în  Academia  teologică  „Andre- 
iană“  cu  toată  râvna  şi  devotamentul  omului  iubitor  de  munca 
plăcută  ce  o  face  spre  lauda  şi  mărirea  Celui  de  sus. 

CANDID  POPA 

/.  Lupaş:  RĂSCOALA  ŢĂRANILOR  DIN  TRANSILVANIA  LA 
1784,  Cluj  1934,  228  pg.,  preţul  60  Lei. 

Se  împlinesc  la  28  Februarie  150  de  ani  de  când  au  fost  frânţi 
cu  roata  la  Alba-Iulla  cei  doi  martiri  ai  neamului :  Horia  şi  Cloşca. 
Care  dintre  istoricii  noştri  de  asiăzi  ar  fi  putut  evoca  cu  mai  mult 
talent  şi  cu  egală  putere  de  creaţie  figurile  acestor  conducători  de 
ţărani,  a  căror  jertfă  stă  la  temeliile  României  întregite,  şi  să  reînvie 
vremurile  de  cumplită  revărsare  a  urii  populare  contra  asupritorilor 
<Ie  veacuri,  decât  istoricul  I.  Lupaş,  neîntrecutul  biograf  al  marelui 
mitropolit  A.  Şaguna,  cel  mai  fin  înţelegător  şi  cunoscător  al  istoriei 
Transilvaniei?  Dsa  era  cel  mai  indicat  să  evoce,  cu  prilejul  acestei 
comemorări,  vremile  de  zbucium  şi  frământări  prin  cari  au  trecut 
Românii  ardeleni  în  a  doua  jumătate  ai  secolului  al  XVIU-lea. 

Când  în  1884  s’a  comemorat  în  România  100  de  ani  dela 
isbucnirea  revoluţiei  ţărăneşti  a  lui  Horia,  Nicolae  Densuşianu1  a 
scris  o  operă  vastă,  sprijinită  pe  o  largă  şi  bogată  informaţie  docu¬ 
mentară,  care  serveşte  şi  astăzi  ca  cel  mai  de  căpetenie  mijloc 
pentru  cunoaşterea  acestei  mişcări.  Dar  cartea  lui  N.  Densuşianu  a 
rămas  în  urma  multelor  cercetări  cari  s’au  făcut  de  50  de  ani  în* 
coace.  Dl  Lupaş  pune  la  contribuţie  toate  cercetările  mat  nouă  şi 
studiază  revoluţia  lui  Horia  în  legătură  cu  întreg  complexul  de  ma¬ 
nifestări  revoluţionare  din  aceea  epocă,  aşezând-o  în  cadrul  ei  istoric. 

Trecerea  Transilvaniei  sub  sceptrul  împăratului  dela  Viena  n'a 
adus  o  ameliorare  în  ce  priveşte  soartea  ţăranilor;  din  contră  jugul 
nemţesc  se  arăia  a  fi  mal  greu  decâi  cel  turcesc.  Puterea  Habsbur- 
gilor  se  sprijinea  pe  acţiunea  celor  trei  crainici,  deopotrivă  de  pri- 
mejdioşi :  călugărul  iezuit,  agentul  fiscal  şi  generalul  împărătesc.  Cu 
venirea  Habsburgilor  Transilvania  trece  prin  mari  frământări  şi  sgu- 
duiri.  Tot  secolul  al  XVIH-lea  e  frământat  de  revolte  şi  turburări, 
începând  cu  revoluţia  Braşovenilor  1688,  cari  nu  voiau  să  primească 
trupele  imperiale  în  cetate,  până  la  revoluţia  Românilor  din  Munţii 
Apuseni  (1784).  Revoluţia  lui  F.  Râkoczi  a  tulburat  Transilvania  timp 
de  8  ani  (1703 — 1711)  cercând  să  smulgă  această  ţară  din  „jugul  de 
fier  al  Nemţilor*.  Sub  steagul  lui  Fr.  Râkoczi  au  alergat  mulţi  Ro¬ 
mâni  mânaţi  de  prigonirile  religioase,  lntr'o  scrisoare  (1708)  adre¬ 
sată  stolnicului  Constantin  Cantacuzino,  Râkoczi  se  laudă  că  ştie 
româneşte  şi  că  a  fost  sprijinitorul  Bisericii  ortodoxe,  pe  care 
Austriecii  vreau  să  o  desfiinţeze  cu  orice  preţ, 

1  N.  Densuşianu:  Revoluţia  lui  Horfa  în  Transilvania  şi  Ungaria  1784 — 1785. 
Scrisă  pe  baza  documentelor  oficiale.  Bucureşti,  1884. 

Habsburgii  au  încercat  să  facă  unificarea  imperiului  prin  limba 
germană  şi  religia  catolică.  De  aici  iendinfa  lor  de  a  atrage  pe  Ro¬ 
mâni  la  biserica  latină.  Dar  Românii  nu  voiau  cu  nici  un  preţ  să-şi 
părăsească  legea  strămoşească.  S'a  deslănfuit  atunci  un  regim  de 
teroare  contra  preoţilor  şi  ţăranilor  români  ca  să-i  atragă  cu  forţa 
la  unire.  Eroismul  cu  care  şi-au  apărat  Românii  ardeleni  credinţa 
strămoşească  formează  una  din  paginile  cele  mai  frumoase  din  istoria 
Transilvaniei. 

In  sânul  poporului  român  se  trezeşte  o  puternică  reacţiune 
contra  unirii.  Călugărul  Visarion  începe  lupta  pe  care-o  duce  la 
isbândă  călugărul  Sofronie  din  Cioara.  Acesta  a  stârnit  o  adevărată 
revoluţie  în  Transilvania.  Guvernul  ardelean  a  reuşit  să-l  prindă  la 
Abrud,  dar  a  fost  scăpat  din  mâna  autorităţilor  de  către  ţăranii 
revoltaţi.  Timp  de  câteva  luni  el  a  fost  adevăratul  stăpân  al  Transil¬ 
vaniei  pe  care-a  răscolit-o  cu  puterea  cuvântului  său.  Triumful  acestei 
răscoale  populare  e  pecetluit  prin  sinodul  ce  s’a  ţinut  în  luna  Fe~ 
brarie  1761  la  A!ba-Iulia.  Maria  Terezia  văzând  zădărnicirea  încer¬ 
cărilor  de  a  atrage  cu  forţa  pe  Români  la  unire,  numeşte  un  episcop 
sârb  pentru  păstorirea  Bisericii  ortodoxe. 

Doi  ani  după  mişcarea  lui  Sofronie,  s’au  răsvrătit  ţăranii  din 
ţinutul  Bistriţii,  apoi  urmează  revolta  Săcuilor  (1764)  cari  se  temeau 
că,  prin  înfiinţarea  regimentelor  grănicereşti,  îşi  vor  pierde  vechile 
privilegii.  Spiritul  revoluţionar  a  devenit  nota  esenţială  în  viaţa  pu¬ 
blică  a  Transilvaniei  din  secolul  al  XVIIÎ-lea.  Revoluţia  ţăranilor  din 
Munţii  Apuseni  e  în  linia  tradiţiei.  Mulţi  dintre  tovarăşii  de  luptă  ai 
lui  Horia  au  luat  parte  la  mişcarea  religioasă  a  călugărului  Sofronie, 
dela  care  trecuse  abia  un  sfert  de  secol.  Cine  ştie  dacă  Horia, 
coducătorul  cetelor  de  ţărani,  care  pe  atunci  era  de  30  de  ani,  n’a 
fost  urzitorul  şi  sufletul  acestei  mişcări  care  a  găsit  în  călugărul 
Sofronie  dela  Cioara  tăria  de  rezistenţă  a  neamului  nostru? 

împărăteasa  Maria  Terezia  (1740 — 1780)  voind  să  mulcomească 
nemulţumirile  maselor  populare  împilate  de  clasele  privilegiate,  por¬ 
neşte  cu  hotărâre  pe  drumul  reformelor.  Cu  toate  că  reformele  ei 
erau  sfioase  şi  aveau  un  timbru  pronunţat  conservator,  nobili  se  opun. 
Conflictul  dintre  nobilime  şi  curtea  din  Viena  trezeşte  speranţele  ţă¬ 
ranilor  şl  încurajează  spiritul  de  revoltă.  In  Boemia  şi  Moravia  se 
răscoală  ţăranii  (1775),  ei  se  adresează  regelui  Friederich  II  al  Pru¬ 
siei  cerând  sa-i  ia  sub  aripile  lui  protectoare  şi  să-i  scape  de  asu¬ 
pritori  cari  sunt  „duşmanii  lui  Dumnezeu  şi  ai  credinţei  adevărate". 

losif  II,  filosof  cu  idei  liberale,  nu  era  mulţumit  cu  reformele 
mamei  sale,  el  voia  reforme  radicale,  până  la  desfiinţarea  totală  a 
iobăgiei.  losif  II  a  fost  un  revoluţionar  pe  tronul  Habsburgilor.  £ţj 

Trecând  la  cauzele  cari  au  contribuit  Ia  izbucnirea  revoluţiei 
ţărăneşti  din  1784,  dl  Lupaş  înşiră  în  primul  rând  tradiţia  revoluţio¬ 
nară  a  Ardealului,  tradiţie  care  s’a  păstrat  mai  vie  în  Munţii  Apuseni. 
A  încurajat  iluziile  ţăranilor  atitudinea  demofilă  a  lui  losif  II  care 
în  călătoriile  sale  în  Transilvania  a  dat  puţină  atenţie  nobilimii  ma- 

ghlare  şi  burgheziei  săseşti,  s’a  interesat  însă  de  soarta  Românilor,, 
cari  erau  despoiaţi  de  drepturi  şi  asupriţi  de  nobili.  A  ascultat  cu. 
bunăvoinţă  plângerile  lor,  adresându-le  cuvinte  de  mângâiere  în  limbă 
românească.  Fără  a  fi  făcut  oamenilor  promisiuni  formale,  le-a  vorbit 
prea  mult  despre  uşurarea  sarcinilor  şi  despre  libertate,  ca  cuvintele 
imperiale  sa  nu  trezească  în  sufletul  lor  nădejdile  de  mal  bine. 

O  cauză  de  natură  locală  e  ştirbirea  vechilor  libertăţi  a  locui¬ 
torilor  din  Munţii  Apuseni,  cari  erau  până  în  secolul  al  XVlIl-lea 
ţărani  liberi,  scutiţi  de  îndatoririle  iobagilor,  iar  cauza  cea  mai 
apropiată  care-a  făcut  să  izbucnească  focul  care  ardea  în  spuză  e 
divergenta  între  autorităjile  militare  şi  civile  cu  privire  la  conscripţia 
pentru  regimentele  de  graniţă. 

Horia  avea  fără  îndoială  o  concepfie  politică  limpede.  Scopul 
revolujiei  era  desfiinţarea  iobăgiei  şi  ridicarea  elementului  românesc 
la  cârma  Transilvaniei  sub  ocrotirea  împăratului  dela  Viena.  Revo¬ 
luţia  era  îndreptată  contra  sistemului  feudal,  şi  are  un  caracter  na¬ 
ţional  şi  religios.  E  prima  răscoală  cu  caracter  najional  la  Români, 
iar  nota  religioasă  e  ca  o  reacţie  conira  persecuţiilor  suferite  de 
Români  spre  a-i  atrage  la  catolicism.  E  unicul  caz  in  trecutul  nea¬ 
mului  nostru  când  o  răscoală  ţărănească  prezintă  această  tendin{ă 
de  convertire  cu  forţa  la  ortodoxie. 

Revolta  dela  Câmpeni  (1782)  conira  arendaşilor  armeni  for¬ 
mează  preludiul  revoluţiei. 

Paharul  amărăciunilor  se  umpluse. 

Scânteia  revoluţiei  o  aprinde  Crişan  în  satul  Mesteacăn  la  31 
Octomvrie  1784,  dar  sufielui  ei  e  Horia.  EI  a  fost  trimis  în  patru 
rânduri  la  împăratul  din  Viena,  ca  să  ducă  plângerile  Românilor  din 
Zarand  şi  să  ceară  uşurarea  sarcinilor.  Horia  era  deştept,  vioi  şi  cu 
durere  pentru  suferinjele  semenilor  săi.  O  scriere  contimporană  spune 
că  era  „om  cu  învăţătură  şl  mare  meşter  în  iscodiri  rafinate.  Vorba 
nemţească  curgea  din  gura  lui  ca  apa  cea  vie  şi  cetise  cu  temei 
miilţi  autori  germani".1  Se  pare  că  la  Viena  a  ajuns  în  contact  cu 
societatea  secretă  „Frăţia  de  cruce"  care  probabil  i-a  dat  sfaturi  ş$ 
sprijin  bănesc  pentru  urzirea  şi  desfăşurarea  revoluţiei. 

In  5  zile  flacăra  revoluţiei  a  cuprins  întreg  Zarandul.  Ţăranii 
răsculaţi  au  pus  stăpânire  pe  satele  Brad,  Abrud  şi  Roşia.  Nobilii 
sunt  ucişi,  curţile  şi  castelele  aprinse  şi  dărâmate,  avufiile  prădate. 
Revoluţia  se  întinde  ca  un  pârjol  înfricoşai  şi  în  Hunedoara.  Din 
munţi  flacăra  revoluţiei  debordează  la  câmpie,  spre  Deva  şi  Alba- 
lulia.  Atacurile  răsculaţilor  asupra  cetăţii  Deva  (6,  7  Noemvrie)  sunt 
respinse  cu  pierderi.  Pârjolul  se  întinde  pe  valea  Mureşului  în  jos  în 
judeţul  Aradului  şi  ameninţă  Banatul. 

Dela  Abrud  cetele  revoluţionare  se  împart  în  două  părţi,  o 
parte  sub  conducerea  lui  Cloşca  răscoală  satele  de  pe  valea  Arie- 
şului,  iar  alta  sub  conducerea  lui  Horia  cel  Tânăr  scoboară  pe  valea 

1  R.  Ciorogariu:  Horia  şl  Cloşca,  Oradea  1931,  pag.  14. 

Ampoiului  cu  planul  să  se  întâlnească  la  Crieău,  ca  să  atace  cu 
forje  unite  castelul  deia  Oalda,  al  Baronului  Simion  Kemeny,  pre¬ 
fectul  judeţului  Alba. 

Scânteia  revoluţiei  a  sărit  şi  în  judeful  Cluj,  Alba  şi  Sibiu, 
pretutindeni  ţăranii  socoteau  c'a  sosit  sorocul  marilor  răfueli. 

La  Tibru  Cloşca  şi  Horia  cel  Tânăr  au  semnat  armistiţiul  cu 
armata  imperială.  Acest  armistiţiu  a  potolit  avântul  revoluţiei  şi  a 
dat  răgaz  nobilimii  să  se  înarmeze.  Dacă  revoluţia  făranilor  s'a  stins 
aşa  de  repede,  e  că  ea  a  fost  subminată  de  intelectualii  români. 
Preojii  satelor  au  îmbrăţişai  cu  căldură  ideia  revoluţionară,  ei  s’au 
identificat  cu  aspiraţiile  legitime  ale  ţărănimii 

Episcopul  Ghedeon  Nichiiici,  sârb  de  origine,  întreprinde  sub 
sculul  guvernului  opera  de  pacificare  a  poporului,  iar  vestitul  oculist 
loan  Piuariu-Molnar  a  făcut  tot  ce  i-a  stat  In  putinţă  să  potolească 
mişcarea.  El  a  reuşit  să  încheie  cu  Crişan  armistiţiul  dela  Brad  (17 
Noemvrie).  Astfel  revoluţia  pornită  cu  atâta  avânt  s'a  stins  tocmai 
când  focul  ameninţa  să  izbucnească  şi’n  alte  părţi  ale  Transilvaniei. 

Ţăranii  văzându-se  înşelaţi  în  aşteptările  lor,  prind  din  nou  ar¬ 
mele,  din  nou  se  aprinde  răscoala.  Crişan  îşi  aduna  cefele  la  Mî- 
hăileni,  dar  armata  imperială  împresurase  munţii.  Planul  revoluţio¬ 
narilor  de-a  forma  un  front  dela  Deva  la  Huedin  se  spulberă  ’n 
vânt.  Luptele  au  reînceput  la  sfârşitul  lui  Noemvrie,  ţăranii  au  câ¬ 
ştigat  trei  biruinţe,  la  Brad,  Râmeşli  şi  Lupşa,  dar  la  7  Decemvrie 
răsculajii  suni  atraşi  în  cursă  la  Mihăleni  şi  sdrobifi  de  armata  im¬ 
perială.  La  14  Decemvrie  Horia  dădu  poruncă  oamenilor  să  plece 
pe  la  casele  lor,  iar  el  cu  Cloşca  se  retrase  în  codrii  seculari  de 
pe  Drăgoioasa,  unde  au  fost  prinşi  la  27  Decemvrie  (a  Ireia  zi 
de  Crăciun). 

Nobilimea  ungurească  porni  cu  cruzime  să-şi  stâmpere  setea 
de  răsbunare.  Sute  de  ţărani  au  fost  aruncafi  în  temniţa,  unii  au  fost 
franfi  cu  roata,  alţii  traşi  în  teapă  şi  spânzuraţi.  Şi-a  fost  urgia  din 
urmă  mai  grea  decât  cea  dela  începui. 

Horia  şi  Cloşca  au  fost  aduşi  şi  închişi  la  Alba-lulia.  La  sfâr¬ 
şitul  lui  Ianuarie  a  fost  prins  şi  Crişan,  care  s'a  spânzurat  în  închi¬ 
soare  cu  nojitile  dela  opinci.  La  28  Februarie  1785  Horia  şi  Cloşca 
au  fost  executaţi  la  Alba-lulia  pe  platoul  de  deasupra  viilor  1  Mai 
îniâi  a  fost  zdrobit  cu  roata  Cloşca,  a  urmat  apoi  Horia  care  — • 
după  cum  afirmă  un  martor  ocular  —  merse  „cu  inima  îndrăzneaţă" 


1  La  pag.  174  se  spune  că  Cloşca  a  fos!  „răstignii  pe  roată.  Iar  la  pg.  176 
că  aceşti  căpitani  „au  fost  sfâ$ia|i  şi  frân|i  in  roată*.  Execuţia  cu  roata  era  obiş- 
nuilfi  în  evul  medJu.  După  cum  se  poale  observa  şl  din  tablourile  dela  pg.  174 
şi  175,  execuţia  cu  roaia  se  făcea  astfel :  Condamnaţii  erau  întinşi  cu  fafa  in  sus 
pe  un  podiu,  fiind  legaţi  de  mâni  şi  de  picioare.  Sub  mâni,  picioare  şi  corp  se 
aşezau  la  oarecare  distantă  bucăţf  de  ia|i.  Călăul  prindea  roaia  cu  amândouă 
manile  şi  lovea  membrele  corpului  intre  lafi  frângând  şi  zdrobind  astfel  oasele 
dela  picioare  înspre  cap.  Era  unul  dintre  cele  mai  îngrozitoare  suplicii. 

spre  locul  de  osândă,  spunând  cuvintele :  „moriu  pentru  naţiune*. 
Preotul  Nicolae  Rafîu  din  Alba-Iulia,  care  a  dat  osândiţilor  cea  din 
urmă  îngrijire  creştinească,  când  începură  a  frânge  oasele  lui  Horia 
a  căzut  leşinat  la  pământ. 

Au  fost  aduşi  să  asiste  la  această  ucidere  înfiorătoare  2515 
ţărani  din  419  sate  româneşti. 

Conducătorii  revoluţiei  ^răneşti  dela  1784  au  fost  frânţi  cu 
Toata,  dar  ideea  reprezentată  de  ei  n’a  murit,  ci  s’a  ridicat  birui¬ 
toare  din  sângele  martirilor.  Trupurile  lor  zdrobite  şi  schinjuite  s’au 
adus  ca  jertfă  de  răscumpărare  la  temeliile  României  întregite,  iar 
amintirea  lor  trăieşte  vie  în  sufletul  Românilor.  Ea  irăieşte  ’n  au¬ 
reolă  de  legendă  în  ţara  Molilor  făcu{i  şi  aspri,  în  satele  răsfirate 
pe  culmi,  în  svonul  pădurilor  de  brazi  şi’n  cântecile  populare. 

Dl  1.  Lupaş  a  reînviat  vremile  de  cumplită  vijelie  ce  s’au  abătut 
asupra  Transilvaniei  în  domnia  lui  losif  li  şi  a  înfiripat  din  negura 
vremurilor  apuse  figurile  aspre  ale  celor  trei  conducători  de  ţărani, 
cari  au  suferit  moarte  de  martir  la  Alba-Iulia.  înlănţuirea  logică  a 
faptelor  ce  curg  în  timp  şi  stilul  clar,  vioi  şi  captivant  dau  un  farmec 
deosebit  povestirii.  Dl  Lupaş  are  darul  nepreţuit  şi  rar  de  a  se  ex¬ 
prima  limpede,  sobru  şi  precis. 

Citindu-1  fără  să  vreai  ai  impresia  unui  râu  de  munte  cu  apă 
cristalină,  prin  care  se  văd  limpede  pietricelele  din  fundul  alviei. 
Această  sobră  claritate  e  susţinută  de  un  mare  efort  şi  de  vasta 
erudiţie  a  istoricului  migălos  care  caută  să  se  documenteze  asupra 
celui  mai  mic  amănunt.  O  seamă  de  tablouri  inedite  face  şi  mai 
atractivă  povestirea. 

Iată  o  carie  care  n’ar  trebui  să  lipsească  din  biblioteca  nici 
unui  intelectual  român.  iOAN  SANDU 

Dr.  Grigorie  Gh.  Comşa,  episcopul  Aradului:  HAINA  DE 
NUNTA,  predici  misionare.  Tiparul  Tipografiei  Diecezane.  Arad  1955. 
Pag.  112.  Pre|ul  50  Lei. 

„Episcopul  misionar*,  cum  a  fost  numii  cu  deplină  dreptate,  a 
cuprins  în  acest  volum  22  de  predici,  cele  mai  caracteristice,  din 
sutele  de  predici,  pe  cari  le-a  rostit  în  drumurile  apostolatului  său, 
cutreerând  eparhia,  ca  să-şi  vadă  fată  către  fată  pe  fiii  duhovniceşti, 
să-i  însufleţească  şi  îndrumeze  pe  cărările  luminoase  ale  înviorării 
şi  restaurării  sufleteşti. 

Ideea  centrală,  în  jurul  căreia  se  grupează  toate  aceste  predici 
misionare,  scrise  cu  dragoste  caldă  de  părinte  iubitor  şi  cu  avânt 
de  apostol,  de  păstor  gata  să-şi  pună  sufletul  pentru  turma  sa  — 
este  îmbrăcarea  sufletului  creştin  tn  haină  de  nuntă ,  ca  să  se  facă 
vrednic  de  a  participa  la  masa  ospăţului  Tatălui  ceresc  aici,  în  viaţa 
aceasta  terestră,  şi  în  împărăţia  cea  vecinică. 

Subiectele  predicilor  sunt  anume  alese  să  susţină  în  ansamblu 
această  idee  centrală  a  creştinismului  nostru  ortodox,  mântuitor  de 
suflete.  Comparaţiile  plastice,  tablourile  vii,  pildele  sugestive,  ce 

se  succed,  fac  impresie  covârşitoare  şi  se  fixează  în  memoria  audi¬ 
torului  cu  puterea  care  păstrează  luminoasă  ideea  religioasă,  căreia 
se  ataşază  în  chip  armonios. 

Seria  predicilor  o  deschide  subiectul  central:  Orijă  de  suflet, 
căruia-i  urmează  Scopul  omului.  Păcatul,  Preţul  timpului,  Isus  Mân¬ 
tuitorul  —  Prietenul  creştinului.  Despre  frica  de  Dumnezeu,  Suferin¬ 
ţele  vieţii,  Provedinţa  divină  sau  purtarea  de  grije  a  lui  Dumnezeu, 
A  doua  venire  a  Domnului,  Înfricoşata  judecată.  Judecata  din  urmă. 
Conştiinţa  creştină,  împăcarea  cu  Dumnezeu,  Necesitatea  pocăinţii. 
Despre  raiu  sau  fericirea  eternă.  Despre  iad  sau  muncile  vecinice. 
Despre  bunătatea  lui  Dumnezeu,  Pregătirea  la  moarte  sau  buna  mu¬ 
rire,  Despre  învierea  morţilor.  Despre  viaţa  vecilor.  Despre  slujirea 
lui  Dumnezeu  şi  Cuvânt  la  Naşterea  Domnului  1934. 

Cartea  aceasta  a  Prea  Sfinţitului  Crigorie  e  una  dintre  cele 
mai  preţioase,  din  mulţimea  cărţilor  pe  cari  le-a  scris.  E  de  o 
actualitate  palpitantă  şi  de  o  valoare  deosebită  ca  un  ajutor  indis¬ 
pensabil  la  îndemâna  fraţilor  preoţi  în  misiunea  noastră,  încât  nu 
am  cuvinte  destui  de  elocvente  să  o  recomand  după  cuviinţă  şi 
după  folosul,  pe  care  îl  poate  aduce  fiecăruia.  Arhim.  POLICARP 


Ion  V.  Georgescu:  DEMONOLOGlA  VECHIULUI  TESTAMENT: 
„AZAZEL".  Bucureşti,  1934.  —  Institutul  de  arte  grafice  „Speranţa". 

Teama  permanentă  de  un  spirit  rău,  care  ţese  toate  neajunsurilie 
şi  care  promovează  tot  răul  asupra  omului,  îşi  are  capitolul  său, 
suficient  de  vast,  în  istoria  religiunii  fiecărui  popor  din  lume.  La 
unele,  această  teamă  a  dăinuit  ca  o  idee  nedefinită,  ca  un  presimţ 
venit  din  adâncurile  slăbiciunii  omeneşti;  la  altele,  spiritul  rău  rămâne 
definit  drept  un  luptător  contra  binelui,  dar  un  luptător  care  poate 
fi  supus  prin  sprijinul  acordat  de  spiritul  bun,  de  spiritul  desăvârşit, 
spirit  personificat  şi  numit  Dumnezeu.  Sunt  şi  popoare  în  a  căror 
concepţie  religioasă,  cele  două  principii  contrare  —  al  binelui  şi 
râului  —  se  plasează  pe  aceeaş  linie,  amândouă  personificându-se 
în  mod  deosebit.  Aceasta  este  concepţia  dualistă.  Religia  Perşilor 
antici  este  o  fidelă  şi  permanentă  dovadă  a  acestui  dualism. 

Dacă  în  categoria  întâia  intră  popoarele,  cari  au  manifestat 
mereu  o  teamă  inexplicabilă  faţă  de  necunoscut,  în  cea  de  a  doua 
se  plasează  popoarele,  cari  au  solicitat  neîntrerupt  sprijinul,  graţia 
lui  Dumnezeu  pentru  îngenunchierea  „celui  rău“,  iar  în  a  treia  pot 
fi  catalogate  neamurile,  cari  au  sacrificat  tot  atât  de  mult  pentru 
îmblânzirea  duhului  rău,  cât  au  dat  şi  pentru  a  primi  ajutorul  celui  bun. 

Poporul  evreiesc,  popor  care  a  venit  în  atingere  cu  atâtea  alte 
neamuri,  distincte  printr’o  concepţie  religioasă  proprie  lor,  a  avut 
de  luptat  cu  eroism  la  menţinerea  adevăratei  credinţe  religioase : 
monoteismul.  Alunecările-i  greşite  —  destul  de  frequente  —  au  avut 
totdeauna  darul  de-a  trezi  „poporul  ales",  poporul  lui  lahve,  la  o  şi 
şi  mai  vie,  mai  clară,  religie  monoteistă.  Teama  de  un  spirit  rău,  de 

un  demon,  n’a  fost  însă  streină  nici  de  acest  popor,  cum  nu  e  streină 
nici  de  imensa  populaţie  care  formează  Biserica  lui  Hristos.  Vechiul 
Testament  este  o  mărturie  în  această  privinţă.  De  altfel,  această  pro¬ 
blemă  a  sugerat  un  capitol  special  în  preocupările  teologiei  critice 
şi  exegetice:  Demonologia  Vechiului  Testament. 

Recenta  carte  a  dlui  Ion  V.  Oeorgescu,  Demonologia  Vechiului  -, 
Testament  —  Azazel,  cum  se  remarcă  şi  din  titlu,  este  ţesută  din  aceeaş 
categorie  de  preocupări,  adică  din  cele  spicuite  imediat  mai  sus. 
Dar  întregul  ei  conţinut  se  concentrează  şi  se  limitează  ia  determi¬ 
narea  strictă  a  înţelesului  „Azazel"  din  Levitic  16,  8,  10  şi  26. 

Cartea  —  în  extensiunea  modestă  de  34  pagini  —  este  împărţită 
în  trei  capitole.  Fiecare  din  acesta  capitole  îşi  are  tema  sa  deosebită. 
Astfel,  primul  este  consacrat  înţelesului  pe  care  îl  are  „Azazel"  în 
textul  din  Levitic  16,  paralel  cu  ziua  împăcării;  al  doilea  spicuieşte 
istoricul  înţelegerii  termenului  „Azazel"  în  decursul  vremii  de  către 
diferiţi  inierpretatori  ai  Cărţii  Sfinte,  iar  ai  treilea  schiţează  înţe¬ 
legerea  cea  mai  justă  a  concepţiei,  a  conţinutului  cu  care  este  între¬ 
buinţat  termenul  „Azazel"  în  locul  amintit  din  Sf.  Scriptură. 

Urmărind  chestiunea  în  amănunţime  şi  cu  deosebită  stăruinţă,  V. 

1.  Oeorgescu  aduce  mărturii  de  cea  mai  probată  autoritate  pentru 
susţinerea  tezei  dsale.  Argumentarea,  scrutarea  şi  alegerea  fericită 
a  mărturiilor  de  o  netăgăduită  valoare  documentară  se  vădeşte  mai 
ales  în  partea  a  doua  a  lucrării,  unde  sunt  citate  aprecierile  sf. 
Părinţi  asupra  termenului  „Azazel",  aprecieri  cari,  în  marea  lor 
majoritate,  au  un  sens  spiritual,  simbolic  sau  profetic. 

Partea  a  treia  se  bucură  şi  de  o  îmbinare  frumoasă,  ba  chiar 
de  o  contribuţie  personală  a  autorului. 

Din  modul  în  care  este  tratat  subiectul  rezultă  fără  greutate 
ceeace  voieşte  să  dovedească  V.  Georgescu  :  că  Azazel,  din  Levitic 
16,  este  numele  unui  demon,  „un  spirit  rău,  locuitor  al  pustiei,  inferior 
întru  toiul  lui  Dumnezeu,  căruia  i  se  înapoîau,  prin  hotărârea 
Domnului,  —  încărcate  peste  capul  unui  ţap  —  păcatele  ce  inspirase 
oamenilor  pentru  a-i  pierde  în  faţa  lui  Dumnezeu". 

Felul  expunerii,  unghiul  sever  şi  critic,  bibliografia  aleasă  şi 
bogată,  toate  vorbesc  în  favoarea  acestei  cărţi.  D.  CĂLUGĂR 

Ion  V.  Georgescu :  ACTUALITATEA  PROFEŢILOR.  Bucureşti, 
1934.  Pag.  64.  Institutul  de  arte  grafice  „Tiparul  academic". 

Cuvintele  Scripturii,  glasul  lui  Dumnezeu  împărtăşit  omenirii 
prin  gura  profeţilor,  reprezintă  nu  numai  adevărul  vecinie,  dar  şi  o  - 
permamentă  actualitate  pentru  vremile  ce  coboară  mereu  în  punga 
fără  fund  a  istoriei.  De  aceea,  atât  cu  prilejuri  de  prosperitate  şi 
înviorare  spirituală,  cât,  mai  ales,  în  vremurile  depresiunilor  ucigătoare 
de  orice  avânt  spre  înălţare  morală,  cuvintele  profeţilor  îşi  revarsă 
tâlcul  lor  adânc  şi  sfânt  peste  cei  cari  au  dorinţa  să  le  asculte  şi 
urmeze.  De  altfel,  trimişii  lui  Dumnezeu  s'au  ivii  totdeauna  la  timpuri ; 

de  secetă  duhovnicească,  în  momente  de  răscruce,  de  înstrăinarea 
poporului  evreiesc  dela  calea  adevăratei  lui  credinţe  şi  meniri. 

Comparând  stările  de  azi  cu  acelea  în  cari  s’au  ivii  profeţii, 
judecând  decadenţa  morală  actuală  în  paralelă  cu  cea  biciuită  de 
aceşti  neînfricaţi  propoveduitori  ai  adevărului,  frebue  să  cădem  de 
acord  că  ne  dominează  o  atmosferă  apocaliptică.  In  consecinţă, 
când  ar  fi  mai  actuali  profeţii  decât  azi  ?  Când  s’ar  potrivi  mustrările 
şi  îndemnurile  lor  mai  mult  decât  în  vremurile  noastre? 

D.  1.  V.  Oeorgescu  în  reuşita  d-sale  carte  „Actualitatea  pro¬ 
feţilor",  nu  face  decât  să  aprofundeze  teza  enunţată  imediat  mai  sus. 

Luând  versete  clasice  din  profeţi,  le  referă  la  situaţia  în  care 
au  fost  rostite,  pentru  a  răsfrânge,  în  cele  din  urmă,  sensul  lor  sfânt 
şi  sfinţilor  asupra  debandadei  morale  şi  spirituale  care  sălăşluieşte 
azi  în  sufletul  multor  oameni. 

Felul  în  care  dl  Georgescu  a  conceput  lucrarea,  minunata  formă 
de  expunere,  dar  mai  ales  concluziile  edificatoare  pe  care  le  scoate 
după  fiecare  capitol,  fac  din  cartea  d-sale  o  adevărată  carte  de 
meditaţii.  Ea  oferă  şi  un  bogat  şi  nemerif  material  pentru  predici. 
Cetită  cu  încetul,  în  dorul  după  o  lectură  religioasă  bună,  cartea 
d-lui  1.  V.  Georgescu  îţi  procură  momente  de  adevărată  înălţare 
sufletească.  D.  CĂLUGĂR 

Prot.  Dr.  Gh.  Ciuhandu:  „MÂNTUIREA  MEA  —  DUM¬ 
NEZEU".  (Ps.  61  v.  7).  Poem  teatral  biblic  în  trei  tablouri.  Arad, 
1934.  Pag.  74.  Lei  8. 

Părintele  consilier  Dr.  Gh.  Ciuhandu  a  dat  la  iveală  un  poem 
teatral  biblic,  în  care  caracterizează,  deosebit  de  convingător  şi 
plastic,  firea  şi  temperamentul  Evreului,  „veşnic  oscilant  între  reli- 
giositafe  şi  desfrâu,  între  supunere  oarbă  către  Dumnezeu  —  regele 
său  de  ultima  instanţă  —  şi  între  revolta  sufletească,  ce  de  atâtea 
ori  îl  împingea  în  braţele  dumnezeilor  păgâni*.  D-sa  alege,  în  acest 
scop,  uitimele  zile  ale  robiei  asiriene,  cu  toate  evenimentele  ce  se 
leagă  de  acest  fapt  însemnat  şi,  culegând  date  evocatoare,  deapănă 
firul  până  în  preajma  Testamentului  Nou,  adecă  până  la  preotul 
Zaharia. 

Poemul  biblic  alcătuit  —  ori,  mai  corect,  sistematizat  —  de 
părintele  Ciuhandu  nu  este  o  plăsmuire  închipuită,  nici  o  lucrare  cu 
limbaj  profan,  ci  ea  constă  dintr'o  culegere  şi  îmbinare  deosebit  de 
fericită  a  sute  de  versete  biblice,  toate  aranjate  în  aşa  fel,  încât  con¬ 
lucrează  armonic  la  evocarea  unei  epoci  din  viaţa  poporului  evreu. 
Alegerea  celor  mai  caracteristice  versete  biblice,  mulţimea  acestora, 
gradaţia  ce  se  evidenţiază,  prin  aranjarea  lor,  în  mersul  ideilor, 
constituesc  o  notă  de  laudă  pentru  acest  poem  şi  un  cuvânt  de  meri¬ 
tată  măgulire  pentru  autor.  Cetirea  atentă  a  acestei  cărticele,  mai 
ales  în  clipele  de  frământare  sufletească  şi  de  îndoială,  poate  aduce 
«linişte,  încredere  şi  imbold  sănătos  spre  o  reînoire  religioasă-morală. 

D.  CĂLUGĂR 

»> 

Pr.  Toma  Chiriei/ fă :  „CUNOŞTI  TU  CALEA?*  Chemări  către 
suflete.  Pagini  271.  Lei  60.  Editura  „Fântâna  Darurilor*.  Bucureşti. 

Harnicul  şi  bine  cunoscutul  preot  dela  biserica  Zlătari  din 
Bucureşti  Toma  Chiricuţă  a  tipărit  un  nou  volum  de  predici.  Cele 
douăzeci  şi  trei  de  cuvântări  pe  cari  le  cuprinde  volumul  acesta 
sunt  toate  predici  pe  cari  autorul  Ie-a  rostit  în  faţa  altarului  la  care 
slujeşte,  sau  în  faţa  microfonului.  Nu  sunt  predici  căutate  şi  pregătite 
anume  pentru  tipar,  dar  sunt  cuvântări  eşite  spontan  din  belşugul 
sufletesc  şi  dragostea  apostolică  a  Pr.  T.  Chiricuţă.  Izvorâte  din  dorinţă 
bună  şi  suflet  curat,  au  străbătut  la  suflet  şi  de  aceea  auditorul  a 
cerut  tipărirea  predicilor  auzite.  Tocmai  acest  fapt  face  ca  aceste 
cuvântări  să  aibă  o  valoare  superioară  predicilor  scrise  mai  mult 
pentru  tipar  decât  pentru  suflet.  Cel  ce  ceteşte  aceste  predici  se 
îmbogăţeşte  sufleteşte  şi  capătă  zel  şi  dragoste  pentru  propove- 
duirea  Evangheliei. 

Volumul  întreg  e  scris  cu  multă  claritate  şi  cu  tot  talentul  unui 
priceput  purtător  de  condei.  Întrunind  toate  condiţiile  unor  predici 
bune  le  recomandăm  călduros  cetitorilor  noştri.  Pr.  S.  C. 

Dr.  Petre  Andoneseu  —  '0  Xpiorcavca^oţ  xac  tx  cjoaiaXicrtcxi 
ouatfjfiata  (CREŞTINISMUL  ŞI  SISTEMELE  SOCIALISTE);  Atena; 
Tip.  3>otvocoţ ;  1934,  Pagini :  208 ;  Preţul :  100  drahme. 

Suni  cărţi  cari  depăşesc  cadrul  „legal*  —  ca  să  zic  asa  — 
în  care  au  fost  construite.  Şi  depăşindu-I,  se  situiaza  din  domeniul 
ocazionalului  care  le-a  făurii,  în  cel  al  vecinicului,  al  durabilului, 
care  le  asigură  o  viaţă  lungă  şi  o  circulaţie  largă.  Nimeni  nu  va 
circumscrie  —  ca  să  dăm  o  pildă  din  cele  ce  le  avem  înaintea 
ochilor  —  Eplclezei  Euharistice  a  Părintelui  Diacon  Dr.  N.  I.  Popo- 
viciu,  caracterele  şi  dimensiunile  materiale  şl  ştiinţifice  pe  cari 
suntem  obicinuiţi  să  le  întâlnim  la  o  teză  de  doctorat,  ocazională, 
şcolărească  şi  operă  de  debut  prin  definiţia  şi,  de  cele  mai  multeori, 
prin  structura  chiar.  Categoria  ei  saltă  pe  ostenitorii  cu  alcătuirea, 
de  pe  simpaticele  bănci  ale  Universilăţii,  direct  şi  sigur,  în  mijlocul 
vieţii  cărturăreşti  productive  şi  consacrate  prin  trudă  îndelungată  şi 
tomuri  grele  de  munca  ce-ţi  grăieşte  din  fiecare  pagină.  Sladiul 
„noviciatului*  în  domeniul  cărturăresc,  în  cazurile  acestea  dispare 
topit  în  maturitatea  de  gândire  şi  creaţie,  care  s’a  plămădit  până  a 
nu  se  opera  încă  sărbătoreasca  ungere  întru  supremul  titlu  academic. 
Când  mai  e  şi  talent  la  mijloc,  e  cu  atât  mai  bine. 

Bucuria  tuturor  iubitorilor  de  cultură  şi  progres,  când  se  produc 
astfel  de  apariţii  —  cărora  le  putem  aplica,  fără  să  exagerăm  deloc, 
atributul  de  „rare*  —  e  legitimă  şi  firească  şi  mare.  Avem  prilejul  să 
încrestam  în  câmpul  revistei  noastre,  una  din  acestea  —  chiar  acum  t 
E  vorba  de  cartea  unui  student  „de  lux*  —  în  accepţiunea  aleasă 
a  cuvântului  —  apărută  nu  demult,  la  Atena,  în  împrejurări  cari  se 
vor  vedea  mai  la  vale.  împrejurări  cunoscute  în  parle  —  multora  — 
din  rândurile  smulse  înflăcărai  penei  mele,  prin  Aprilie,  a  anului 

trecut,  în  confratele  de  trudă  al  Sibiului  şagunian  „Telegraful  Român". 
Smulse  nu  de  modestele  mele  posibilităţi  stilistice,  ci  de  foarte  puţin 
modestele  proporţii  ale  evenimentului  ce  le-a  prilejuit.  Acum,  când 
mă  ocup  aici  de  cartea  aceasta,  nu  fac  altceva  decât  îmi  împlinesc 
o  făgăduinţă  formulată  acolo. 

O  mare  poruncă  a  vremii  noastre  (şi  a  altor  vremi)  proclamă 
imperios  coborârea  Evangheliei  în  masse  şi  infuzarea  călitelor  şi 
sublimelor  ei  concepţii  de  viaţă  în  sufletul  agitat  şi  nestatornic  al 
mulţimilor  anonime  —  atât  de  expuse  la  influenţele  piezişe  exer¬ 
citate  satanic  de  „lupii  răpitori"  pe  cari  Sfânta  Carte  însăşi  îi  are 
în  vedere  de-atâtea  ori  şi  în  atâtea  locuri. 

Faţă  de  toate  problemele  sociale  pe  cari  vremea  le  agită  brutal. 
Biserica  ia  atitudini  şi  lansează  soluţii  desprinse  din  luminile  Evan¬ 
gheliei  şi  depozitate  în  concepţia  ei  despre  viaţă.  Temperamentele 
de  luptători  din  rândurile  oamenilor  ei  de  carte  sunt  angajaţi  într’un 
mod  cu  totul  explicabil  şi  firesc  în  aceste  frământări  ale  veacului. 
Cu  cuvântul  şi  cu  peana.  Un  asemenea  temperament  de  luptător, 
prin  construcţie  organică  şi  prin  studiile  ce  le-a  făcut,  e  tânărul 
doctor  în  Teologie  Petre  Andonescu,  despre  care  spun  cu  cugetul 
împăcat  că  —  atunci  când  P.  S.  Cosma,  episcopul  Dunării  de  jos, 
pipăindu-i  energiile  şi  capacitaiea  de  lucru  a  sufletului  său  furtunos 
l-a  trimis  pentru  desăvârşire  la  Aiena  —  n'a  călcat  cu  stângul,  ale- 
gându-şi  ca  specialitate  Apologetica  creştină.  Împrejurările  în  cari 
se  plămădeşte  o  creaţie,  explică  în  mare  parte  însăşi  creaţia  asupra 
căreia  ele  proiectează  lumini  revelatorii.  E  un  lucru  la  care  criticii 
de  artă  ţin  mult.  Şi  Ia  care,  fără  nici  o  primejdie  —  ci  dimpotrivă, 
cu  câştig  —  putem  ţinea  şi  noi.  De  aceea,  socot  că  a  anunţa  o 
carte,  orfană  de  condiţiile  externe  cari  i-au  pregătit  leagănul,  nu-î 
lucru  tocmai  reuşit ;  nici  întreg.  Şi  iarăşi,  nu-i  lucru  rău  nici  atentat 
la  discreţie  dacă  o  plasezi  în  tiparele  externe  din  cari  a  trecut  la 
tipografie.  Fac  aşadar  şi  eu,  aici,  românescul  lucru  al  eroilor  le¬ 
gendari  Dan  Căpitan  de  plaiu  şi  Ursan,  bătând  întâi  „laturile"  şl 
apoi  „mijloacele". 

Subieciul  cărţii,  Creşfinismul  şi  sistemele  socialiste,  descoperă 
singur  că  ne  aflăm  în  faţa  unei  cărţi  de  lupfă.  Taberele  sunt  indicate 
precis. 

Autorul,  în  partea  întâia  a  lucrării,  Drezintă  una  din  ele:  so¬ 
cialismul,  sub  formele  multiple  în  cari  a  apărut  şi  evoluat  in  istorie. 
Tot  aici,  lichidează  o  confuzie  care  se  face  prea  adeseori,  când  se 
consideră  socialismul  ca  un  sistem,  ca  o  concepţie  unitară,  bine 
definită,  despre  viaţă.  Iafă  cum:  autorul  socoteşte  pe  drept,  că 
orice  sistem  socialist  trebue  să  se  definească  aparte,  ca  o  doctrină 
deplină  şi  bine  închegată,  despre  viaţă,  al  cărui  punct  central  constă 
în  concepţia  economică-colectivistă.  Iar  socialismul  în  general,  ca 
ansamblu)  sistemelor  socialiste.  Aceste  sisteme,  diferă  întreolaltă 
prin  metodele  ce  le  preconizează  pentru  transformarea  societăţii 
actuale :  prin  evoluţie,  prin  revoluţie  etc. 

Pentru  ilustrarea  acestei  „anarhii"  de  concepţii  socialiste, 
autorul  aduce,  încă  din  primele  pagini,  câteva  savuroase  citate  din 
sociologi  şi  autori  creştini  militanţi.  Iată  câteva:  „II  y  a  autant.de  so- 
ctalismes  qu'il  y  a  des  peuples,  et  le  socialisme  ne  peut  se  transmettre 
d’un  peuple  â  l’autre  sans  changer  d’âme  (E.  Laskine  —  Le  socia¬ 
lisme  suivant  Ies  peuples;  Paris,  1920;  p.  1 — 9).  Le  mot  socialisme 
est  vague  et  ne  represente  pas  toujours  le  meme  groupe  d’idees  (L 
Bourdeau,  L’evolution  du  socialisme ;  Paris,  1901 ;  p.  46)“.  Sau  pa- 
pricafele  cuvinte  ale  teologului  rom.-cat.  A.  de  Serfillanges,  care 
afirmă  că  „fiecare  are  un  mic  socialism  pentru  sine,  un  socialism 
de  buzunar  (chaqun  a  son  petit  socialisme  â  soi,  socialisme  de 
poche  —  Socialisme  et  Christianisme,  p.  6).  Şi  într’adevăr  cartea 
prezentă  —  după  ce-i  dă  definiţia,  precizează  noţiunea  socialismului, 
teoriile  şi  mişcările  socialiste  premergătoare  veacului  18  —  ne 
înşiră  principalele  lui  ramuri :  socialismul  englez,  francez,  german 
şi  anarhismul.  Teoriile  marxiste  sunt  analizate  cu  deamănuntul,  pe 
categorii:  concepţia  filosofică,  economică  şi  poliiică  (a  marxismului). 

In  partea  a  doua  face  critica  socialismului.  întâi  din  punct  de 
vedere  ştiinţific  şi  apoi,  punându-1  să  dea  examen  de  aptitudine 
în  fa  a  vieţii,  care  demonstrează  că  toate  operaţiunile  de  adaptare 
şi  aplicare  a  teoriilor  lui,  la  realitate,  pe  teren,  s’au  saldat  cu  un 
răspicat:  nu  rezistă!  Operaţiuni  de  adaptare,  pe  cale  pacinică, 
fireşte.  Prin  forjă,  au  reuşit  unde  au  reuşit...  ca  să  se  con¬ 
damne  dintru’nceput  la  o  existentă  limitată.  Ca’n  Rusia  !  A  cărei  ac¬ 
tuală  structură  sociala,  croită  pe  calapod  colectivist,  Dr.  P.  A.  o 
studiază  cu  grijă  şi  o  critică  viguros.  E  partea  în  care  spiriiul  său 
aprins  şi  inteligenta-i  ageră  gustă  copios  bucuriile  superioare  ale 
unei  bătălii  pe  câmpul  căreia  păşeşte  cu  o  siguranţă  de  cuceritor. 
Pentruca  apoi,  în  partea  a  treia,  după  ce  a  isprăvii  cu  demostratiile 
de  insuficientă  a  socialismnlui  divizat  şi  în  conflict  cu  viafa  şi  cu 
sine  însuşi,  să-l  pună  în  fata  concepţiei  sociale  creştine,  aşa  cum 
reiese  ea  din  Noul  Testament,  scrierile  Sfinţilor  Pârinji  şi  din  lu¬ 
crările  cu  speciale  şi  abundente  preocupări  asupra  acestui  gen  de 
probleme,  pe  cari  ni  le-au  lăsat  scolasticii.  Toate  demonstraţiile 
sale,  Dr.  P.  A.  le  sprijineşfe  pe  datele  psihologiei  umane,  pe  prin- 
cipiile  fundamentale  de  economie  politică,  pe  rezultatele  experien¬ 
ţelor  socialiste  şi  pe  evoluţia  evenimentelor  contimporane.  Şi  în 
aceasta  stă  puterea  argumentării  sale. 

Relajiilor  dintre  creştinism  şi  socialism  şi  problemei  sociale  cre¬ 
ştine,  le  rezervă  pagini  avântate.  Pe  cari  le  încheie  aşa  de  frumos 
când,  în  loc  să  respingă  mânios  faimoasele  cuvinte  din  „Kommuni- 
siische  Manifest"  al  lui  Marx  şi  Engels :  Proletari  din  întreaga  lume 
uniţi-vă!  —  scrie  aşa:  „Proletari  din  întreaga  lume,  uniji-vă,  sub 
semnul  Crucii !“  Cum  vedem  dar,  lucrarea  aceasta  nu  rămâne  numai 
la  lucruri  reci.  Alături  de  doctrinele  marilor  răscolitori  de  masse  şi 
de  pasiuni,  chiar  crâmpee  de  proză  incendiară  socialistă,  apar  ana¬ 
lizate  aci  cu  severitate  şi  combătute  meşteşugit,  cu  nerv. 

Cartea  dlui  Dr.  P.  A.  căptuşită  cu  izvoare  bibliografice  alese 

Inteligent,  geme  de  ştiinţă  şi  suflet.  E  de  admirat  reuşita  cu  care 
a  împletit  aceste  două  elemente  —  cari  nu  fac  casă  bună  tot¬ 
deauna.  Şi  când  spun  aşa  mă  gândesc  la  multe  lucrări  grele  şi  va¬ 
loroase,  în  cari  sufletul  e  cu  desăvârşire  absent.  Le  citeşti  cu  ră¬ 
ceală,  cu  eforturi.  Prea  sunt  docte!  Prea  sunt  obositoare.  Prea-fi 
cer  des  „acele  biruri  grele  de  căscat  şi  plictiseală,  cu  cari  ne-au 
cam  obicinuit  pedanţii  şi  pseudo-erudiiii".  Biruri  pe  cari  cartea  dlui 
Dr.  P.  A.  nu  le  cere.  Şi  la  cari  te  gândeşti  prin  contrast,  când 
constafi  cu  câtă  superioară  plăcere  îi  misiueşti.  rândurile  gândite  şi 
aprinse. 

A  fost  apreciată  călduros  de  profesorii  Facultăţii  de  Teologie 
din  Atena,  cari  în  unanimitate,  au  conferit  autorului  titlul  de  doctor 
în  Teologie,  cu  menţiunea  cea  mai  mare:  arista  (eminent).  A 
fost  recenzată  elogios  în  publicistica  ateniană.  Autorul,  lăudat  fără 
rezerve.  Un  frumos  succes  românesc  era  câştigat  cu  vrednicie. 
Facultatea  de  Teologie  din  Bucureşti,  al  cărei  elev  a  fost,  i-a  echi¬ 
valat  diploma  imediat,  cu  aceleaşi  frumoase  aprecieri. 

Sunt  lucruri  cari  trec  dela  o  vreme.  Cartea  rămâne.  Nu 
prea  avem,  în  genul  acesta,  o  literatură  teologică  românească  abun¬ 
dentă.  Doar  câteva  lucrări  ale  titularilor  catedrelor  de  Morală  şi 
Sociologie  creştină  dela  Cernăuţi  şi  Bucureşti,  domnii  profesori  Dr. 
Domifian  Spânu  şi  Dr.  Şerban  lonescu.  Şi  aljii  câfiva.  Cu  pufinul 
ce-1  avem,  cartea  aceasta  ar  face  bună  tovărăşie.  De  aceea,  în- 
găduieşte-mi,  domnule  Andonescu  şi  preţuite  al  meu  prieten,  să-ţi 
fac  de-aici  o  rugăminte:  dă-ne-o  şi’n  româneşte! 

GRIGORIE  T.  MARCU 


CRONICĂ 

CONSFĂTUIREA  ROMÂNO-JUGOSLAVĂ  DELA  BUCUREŞTI. 
In  preajma  sfintelor  sărbători  ale  Naşterii  Domnului  a  sosii  la 
Bucureşti  o  delegaţie  a  Bisericii  surori  iugoslave,  pentruca  împreună 
cu  factorii  conducători  ai  Bisericii  noastre  să  pună  la  punct  înţele¬ 
gerea  cu  privire  la  cât  mai  frăţeştile  raporturi  dintre  cele  două 
biserici  ortodoxe.  Discuţiile  s’au  desfăşurat  înfr’o  caldă  atmosferă 
şi  sunt  nădejdi  că  pe  urma  lor  via{a  bisericească  şi  culturală 
a  fraţilor  noştri  din  Iugoslavia  se  va  desfăşura  de-aci  naînte  sub  mai 
favorabile  auspicii. 

Consfătuirea  dela  Bucureşti  a  mai  avut  însă  un  obiect,  a  cărui 
importanţă  nu  o  poate  nesocoti  nime :  Rezolvirea  chestiunii  Bisericii 
bulgare.  Se  ştie  că  raporturile  dintre  această  Biserică  şi  Patriarhia 
din  Consfantinopol  nu  sunt  de  loc  bune.  Reprezentanţii  Bisericilor 
române  şi  jugoslave  au  hotărî!  să  facă  stăruitoare  intervenţii  pe 
lângă  patriarhia  constantinopolitenă,  pentru  normalizarea  relaţiilor 
dintre  aceasta  şi  Biserica  ortodoxă  bulgară. 

Consfătuirii  dela  Bucureşti  o  să-i  urmeze  alte  consfătuiri  menite 
să  statornicească  o  cât  mai  armonioasă  şi  mai  solidară  colaborare 
dintre  Bisericile  ortodoxe  ale  diferitelor  {ari. 

Cine  nu  se  bucură  văzând  că  'n  fata  primejdiilor  tot  mai  mult 
se  ’cheagă  frontul  ortodox  ? 


O  IZBÂNDĂ  A  P.  S.  NICODIM.  Se  ştie  că  între  Mănăstirea  Neamţu 
şi  Stat  a  existat  un  litigiu  cu  privire  la  „vatra"  acestei  mănăstiri, 
cere  alcătueşte  un  teren  de-o  mărime  considerabilă.  Deşi  folosinţa 
acestui  teren  i-a  fost  atribuită  Mănăstirii  Neamţu  încă  din  1859, 
Ministerul  domeniilor  a  ţinut  lucrurile  încurcate  de-alungul  câtorva 
decenii,  cu  scopul  de  a  recâştiga  „vatra"  pe  seama  Statului. 

Mănăstirea  Neamţu  şi-a  reclamat  drepturile  de  repetite  ori,  fără 
rezultai  însă. 

Ajungând  la  cârma  mănăstirii  P.  S.  Episcop  Nicodim,  şi-a  pus 
înjugând  să  nu  înceteze  intervenţiile  până  când  aceasta  nu  va  fi 
repusă  în  drepturile  sale.  Stăruitoarele  intervenţii  ale  P.  S.  Sale, 
bazate  pe  memorii  documentate,  au  fost  încununate  cu  succes.  O 
recentă  decizie  a  Ministerului  de  domenii  stinge  litigiul  dintre  aşe¬ 
zământul  sfânt  şi  Statul  român,  atribuind  Mănăstirii  Neamţu  mult 
disputata  „vatră". 

Dreapta  şi  înţeleaptă  soluţie  se  datoreşte  stăruitoarei  lupte  dusă 
cu  atâta  călugărească  jertfelnlcie  de  P.  S.  Episcop-stareţ  Nicodim,. 

138 


REVISTA  TEOLOGICA 


precum  şi  înţelegerii  şi  bunăvointii  celor  trei  Miniştrii :  dd.  Lapedatu 
dela  culte,  Angelescu  dela  instrucţie  şi  Sassu  dela  domenii. 

ÎNTREITUL  PRAZNIC  DELA  CLUJ.  In  ziua  de  Sf.  Nicolae 
a  anului  trecut,  Clujul  ortodox  a  avut  un  întreit  praznic.  Unul  a  fost 
al  întregei  Biserici,  care  sărbătoreşte  după  datina  creştinească  ziua 
Marelui  ierarh  Nicolae,  al  doilea  a  fost  inaugurarea  noului  palat 
episcopesc  şi  al  treilea  l-a  alcătuit  împlinirea  unui  deceniu  dela  în¬ 
fiinţarea  Academiei  teologice  din  capitala  Ardealului, 

Solemnitatea  s’a  desfăşurat  într’un  cadru  impresionant  şi  într’o 
atmosferă  dintre  cele  mai  calde.  Au  participat  delegat»  tuturor  auto¬ 
rităţilor  eclesiasiice,  civile  şi  militare  din  Cluj  şi  s’au  rostit  cu  acest 
prilej  cuvinte  de  înaltă  şi  meritată  preţuire  la  adresa  Prea  Sfinţitului 
episcop  Nicolae,  neobositul  ctitor  al  atâtor  aşezăminte  bisericeşti  din 
reînviata  eparhie  pe  care  o  conduce  cu  atâta  înţelepciune. 

Părintele  Dr.  Ioan  Vască,  rectorul  Academiei  teologice  din  Cluj, 
a  publicat  cu  acest  prilej  un  frumos  volum  comemorativ,  pe  paginile 
căruia  cititorul  găseşte  istoricul  vieţii  de  10  ani  a  institutului  de  înaltă 
învăţătură  ortodoxă,  precum  şi  o  serie  întreagă  de  preţioase  studii 
datorite  profesorilor  şi  unor  prietini  ai  acestui  Institut  (Dr.  1.  Lupaş, 
Dr.  O.  Bucevschi,  Dr.  G.  L.  Muntean,  Dr.  V.  Pârvulescu,  Dr.  V. 
Petraşcu,  Dr.  V.  Sava,  Dr.  Gh.  Stănescu,  Dr.  I.  Vască,  Dr.  I.  Paşca, 
V.  Petraşcu,  T.  Ciceu,  Dr.  I.  Mateiu,  I.  Mafeiu,  I.  Goşescu,  FI. 
Mureşanu,  I.  Todoran,  Gh.  Halarevici,  Z.  Enescu  şi  N.  Oniţiu). 

Trimitem  respectuoasele  noastre  felicitări  Prea  Sfinţitului  ctitor 
şi  fră{eştile  noastre  urări  tinerei  Academii  teologice  din  Cluj  şi 
conducătorilor  ei.  N.  C. 

ULTIMUL  număr  al  escelentei 
publicaţii  care  este  Reoue  de 
Transilvanie,  condusă  cu  atâta 
competentă  de  savantul  profesor 
universitar  Silviu  Dragomir  şi 
de  harnicul  său  tovarăş  de  lucru 
D.  D.  Roşea,  ne-aduce  şi  un 
articol  despre  regimul  Cultelor 
din  România,  datorit  dlui  V.  Mol- 
dovan,  profesor  Universitar  din 
Cluj. 

De  sigur  autorul  face  un  in¬ 
contestabil  serviciu  cauzei  ro¬ 
mâneşti,  înfăţişând  străinătăţii 
dispozifiile  legii  cultelor  votate 
de  parlamentul  român  în  1928 
şi  arătând  situaţia  cultelor  mino¬ 
ritare  din  patria  noastră,  aşa 
cum  se  desprinde  ea  din  pome¬ 
nita  lege.  Dar  dl  V.  Moldovan 
aducea  un  şi  mai  efectiv  serviciu 
cauzei  anlirevizioniste  pe  fronlul 
căreia  luptă  cu  atâta  vigoare 
Reoue  de  Transilvanie,  dacă 
d-sa  ar  fi  arătat  că  de  fapt  si¬ 
tuaţia  cultelor  minoritare  din 
România  nu  este  aceea  pe  care 
o  prevede  legea  din  1928,  ci 
aceea  pe  care  au  moştenit-o 
aceste  culte  de  sub  stăpânirea 
străină.  Este  situaţia  proilegiată 
moştenită  îndeosebi  de  catolicii 
fostei  stăpâniri  habsburgice  şi 
pe  care  Statul  român  n’a  ajuns 
încă  s’o  rectifice  după  clarele 
prevederi  ale  legilor  în  vigoare. 
D-sa  trebuia  să  arele  lupta  eroică 
pe  care-o  desfăşoară  Biserica 
ortodoxă  şi  credincioşii  săi  sin¬ 
guratici  (dl  O.  Ghibu  şi  alfii) 
pentruca  Statul  să  intre  în  lega¬ 


litate  şi  să  acorde  tuturor  cul¬ 
telor  (deci  şi  celui  ortodox)  o 
egală  profeejiune,  desfiinţând  pri¬ 
vilegiile  de  cari  catolicismul 
hrăpăref  Şi  agresiv  se  bucură 
şi  astăzi. 

Dacă  dl  V.  Moldovan  spunea 
în  articolul  d-sale  şi  asemenea 
lucruri,  debunăseamă  ar  fi  fost 
mai  complect  şi  mai  în  nota  luptei 
anlirevizioniste. 

K> 

PROBLEMA  reorganizării  învă¬ 
ţământului  teologic  este  din  nou 
la  ordinea  zilei.  O  discută  fac¬ 
torii  de  conducere  şi  presa  deo¬ 
potrivă.  Ceeace  ne  bucură  însă 
îndeosebi  este,  ca  punctul  de 
vedere  cu  „burejii"  părintelui 
Popescu-Mălăeşti  intră  iot  mai 
adânc  în  conul  de  umbră  al  dis¬ 
cuţiilor,  iar  dreptatea  noastră 
iese  toi  mai  mult  la  iveală. 

Iată  ce  a  spus,  de-o  pildă,  1. 
P.  S.  Patriarh  Miron  la  o  festi¬ 
vitate  a  Seminarului  Nlfon  din 
capitală : 

*  In  actuala  atmosferă  universi¬ 
tară,  studen{ii  vor  să  conducă 
pe  profesori,  ei  vor  să  aibă  di¬ 
rectiva,  nerespectând  tradiţiona¬ 
lele  trepte  conducătoare.  Acea¬ 
sta  este  o  situajie  de  perversiune 
sufletească.  Deci  această  atmos¬ 
feră  a  sfudentimii  universitare 
nu  poate  fi  prielnică  unor  tineri 
cari  se  pregătesc  pentru  preoţie. 

Academiile  feologice  din  Ar¬ 
deal,  sub  acest  raport,  sunt  mai 
fericii  organizate.  Ele  îşi  au,  pe 

lângă  cursurile  teologice,  că¬ 
minul  ieologic  care  cuprinde  pe 
toţi  studenţi  teologi  şi-i  obligă 
a  trăi  ca  interni  regimul  viefii 
educafive-creşiine,  proprie  pre¬ 
gătirii  unui  candidat  de  preoţie. 
Tinerii  bacalaureaţi  veniţi  la  o 
Academie  teologică,  vin  mânaţi 
de  propria  lor  vocaţie  şi  nu  con¬ 
strânşi  de  o  diplomă  de  Seminar 
cu  drepturi  restrânse.  Acade¬ 
miile  se  pot  generaliza  ca  insti¬ 
tuţii  teologice  proprii  nu  numai 
instrucţiei  teologice,  ci  mai  ales 
educaţiei  religioase  morale,  de 
care  se  simte  astăzi  nevoie  mai 
mult  ca  oricând". 

Iar  în  Pagina  Bisericii  a  ma¬ 
relui  cotidian  „Universul"  cam 
aceleaşi  judecăţi  le  face  despre 
Academiile  teologice,  în  două 
articole,  distinsul  fiu  al  Bise¬ 
ricii  noastre  (originar  din  Mol¬ 
dova),  dl  luliu  Pascu,  membru 
al  Consiliului  legislativ. 

Problema  reorganizării  învă¬ 
ţământului  teologic  se  cristali¬ 
zează  pe’ndelete  dar  sigur  în 
sensul  pe  care  l-am  precizat  de 
repeţite  ori  în  coloanele  acestei 
reviste,  (Vezi  Revista  Teologică 
1924,  pag,  165 ;  1926,  pag.  201 ; 
1927,  pag.  57;  1928,  pag.  289; 
1930,  pag.  439). 

►O» 

ABIA  s’a  răcit  trupul  neînsu¬ 
fleţit  al  Mitropolitului  Pimen, 
şi- au  şi  început  frământările  în 
jurul  alegerii  urmaşului  lui  pe 
tronul  mitropolitan  al  Moldovei. 
Ceice  au  intrat  în  zodia  unor 
febrile  frământări  însă  nu  au 
fost  atât  factorii  răspunzători  în 
asemenea  chestiuni,  cât  gazetarii 

—  de  profesie  sau  improvizaţi 

—  cari  n'au  vrut  să  scape  din 
mână  un  aşa  de  rar  „cal  de 
bătaie".  Lucrurile  păreau  a  se 


desvolta  deci  „normal".  Au  in¬ 
trat  însă  ’n  horă  neîmblânziţii- 
adversari  ai  ardelenismului  bi¬ 
sericesc,  cari  în  loc  să  discute 
principial  personalitatea  pe  care 
o  reclamă  împrejurările  pe  tro¬ 
nul  glorios  al  Bisericii  Moldo¬ 
vene,  au  cheltuit  o  nemăsurată, 
pasiune  atacând  Ardealul  orto¬ 
dox,  care,  calolic  şi  protestant 
cum  e,  mai  are  şi  obrăznicia 
de  a  se  înghesui  la  scaunele 
vlădiceşti  din  Vechiul  Regat... 
Nu-i  destul  că  Ardealul  „şi-a 
impus"  Statutul  şagunian  cu  au¬ 
tonomia  lui  care  poartă  vina 
tuturor  cutremurelor  cosmice  şi 
a  tuturor  crizelor  cari  bântue 
lumea  şi  mai  ales  ţara  româ¬ 
nească.  Nu.  Ci  vrea  să  impună 
fiecărei  eparhii  din  cuprinsul 
României  mari  câie-un  vlădică 
ardelean,  ca  să  protestantizeze 
sau  să  catolicizeze  (asta-i  după 
om  şi  împrejurări...)  întreg  Sf. 
Sinod  —  şi  cu  el  întreaga  Bi¬ 
serică  românească... 

Vă  rog  să  nu  zimbiţi,  nici  să 
nu  va  miraţi.  Căci  într’adevăr 
cam  aşa  s'a  discutat  într'o  parte 
din  presa  de  dincolo  de  Carpaţt 
chestiunea  alegerii  Mitropolitului 
Moldovei. 

Fireşte,  lucrurile  stau  altfel. 
Ardealul  n’a  impus  nici  Statutul 
şagunian,  nici  vlădici.  Legea  de 
organizare  a  Bisericii  ortodoxe 
române  a  fost  votată  de  parla¬ 
mentul  ţării,  care  nu  e  alcătuit 
chiar  numai  din  ardeleni...  Iar 
vlădicii  au  fost  aleşi,  tot  după 
lege,  de  corporaţiile  competente, 
cari  iar  nu  sunt  alcătuite  exclu¬ 
siv  din  ardeleni...  Cât  despre 
Ardealul  proleslantizanl  sau  ca- 
tolicizant  (după  împrejurări), 
ăla  nu-i  la  noi. 

Evident,  puţină  seriozitate  n’ar 

strica,  măcar  în  discuta  mari¬ 
lor  probleme. 

PARECA  niciodată  n'au  fost 
mai  sarbede  ziarele  de  Crăciun, 
ca’n  acest  an.  Cu  pujine  excepţii 
(Ţara  Noastră,  Universul)  ele 
şi-au  vădit  mai  mult  ca  altă  dată 
lipsa  de  inspiraţie  religioasă. 
Citeai  articolul  de  sărbători  şi 
simtiai  imediat  că  nu  izvoreşte 
din  adâncimi  sufleteşti,  nu  e  re¬ 
vărsare  de  credinţă  şi  de  bu¬ 
curie  religioasă,  nici  rodul  unei 
meditaţii  teologice.  Simtiai  că 
e  articol  făcut  nu  născut. 

Totuşi,  ceeace  m’a  tulburat 
mai  mult  în  această  literatură 
ocazională  a  fost  fără’ndoială 
pocirea  generală  a  numelor  de 
Hristos  şi  Vifleem.  Pretutindeni 
nu  puteai  citi  decât  „Christ"  şi 
„Bethleem*.  De  unde-or  fi  luat 
gazetarii  noştri  pe  acest  Chrisl 
şi  pe-acesf  Bethleem  —  nu  ştiu. 
Că  din  limba  poporului  sau  din 
a  cărţilor  bisericeşti  ştiu  bine  că 
nu  l-au  luat. 

PROTIPENDADA  satelor. 
Aşa-i  zice  d.  D.  Tipurifă  din 
Aciliu,  treimii  culturale  pe  care-o 
alcătueşte  învăţătorul,  preotul  şi 
notarul.  Titlul  articolului  d-sale 
publicat  în  revista  sibiană  „Lu¬ 
ceafărul",  vădeşte  dela  început 
o  semnificaţie  pejorativă,  care 
priveşte  pe  cei  trei  crainici  ai 
culturii  din  satele  noastre. 

Nu  şlim  ce  saf  a  avut  în  fata 
ochitor  săi  autorul,  când  şi-a 
zidit  părerea  despre  activitatea 
culturală  pe  care-o  desfăşoară 
învăţătorul,  preotul  şi  notarul. 
Dar  a  generaliza  situaţia  dintr’un 
sat,  în  care  —  întâmplător  — 
cei  trei  factori  culturali  nu-şi  în¬ 


ţeleg  chemarea,  şi  a  arunca 
osânda  inactivităţii  asupra  tutu¬ 
ror  învăţătorilor,  preoţilor  şi  no¬ 
tarilor  —  însemnează  o  profundă 
greşeală,  care  jigneşte,  oricât 
spune  autorul  că  n’a  vrut  să 
jignească  pe  nimeni. 

Se  şlie  cu  câte  greutăţi  luptă 
apostolii  culturali  ai  satelor  noa¬ 
stre  şi  cu  cală  jerffelnicie  îşi 
împlinesc  ei  —  în  cele  mai  multe 
cazuri  —  atât  de  importanta  lor 
misiune.  A  le  contesia  râvna  şi 
a-i  batjocori  —  şi  asta  într’o 
revistă  învăţătoreascâ  —  însem¬ 
nează  a  le  face  o  cruntă  nedrep¬ 
tate  şi  a  ie  micşora  prestigiul 
de  care  eu  atâta  nevoe  în  mij¬ 
locul  poporului  al  cărui  suflet 
şi  altfel  e  îndeajuns  de  devastat 
de  taifunul  demagogiei,  n.  C. 

„ARISTA“,  e  cei  mai  distins 
calitaiiv  pe  căre  i  acordă  stu¬ 
denţilor  săi  Facultatea  de  teologie 
din  Atena.  Inlr'o  traducere  ro¬ 
mânească  aproximativă  arista 
însemnează  eminent,  sau  magna 
cum  laude  dela  Bucureşli,  sau  di¬ 
stincţie  dela  Cernăuţi.  E  aşadar, 
un  calificativ  grecesc.  Pe  care 
—  spre  mândria  noastră  —  se 
pare  că  tofi  românii  cari  au 
obţinui  diplome  Ia  Atena,  s’au 
conjurat  să-l  cucerească.  Acum 
doi  ani  Păr.  S.  Cândea,  bursierul 
Arhiepiscopiei  noastre,  i-a  ob¬ 
ţinu!  ia  licenţă,  odată  cu  invitaţia 
măgulitoare  de  a  face  şi  doc¬ 
toratul  acolo.  In  Martie  1934, 
bursierul  Episcopiei  Dunării  de 
jos,  Petre  Andonescu,  obţinea 
arista  la  exameul  de  doctorat. 
Acum  se  vesteşte  alt  succes  ro¬ 
mânesc.  Doi  harnici  bursieri  ai 
I.  P.  S.  Patriarh  Miron,  Iustin 
Moisescu  şi  Nicolae  Tănăsescu, 
absolvenţi  ai  selectului  seminar 

al  orfanilor  „Patriarh  Miron“  dela 
Câmpulung,  după  patru  ani  de 
studii  teologice  regulate  au  fost 
promovaţi,  în  Noemvrie  1934, 
licenţiaţi  ai  Facultăţii  de  teologie 
din  Atena  cu  menţiunea  „arista*. 
Felicităm  pe  (naltul  lor  Protector 
şi  pe  ei  —  deasemenea.  Iar  suc¬ 
cesul  lor  H  tăiem  la  răboj  cu 
firească  bucurie,  neuitând  a  le 
aduce  aminte  că  sunt  datori  faţă 
de  noi  şi  faţă  de  ei  să  tipărească 
fără  întârziere  Morala,  de  Hr. 
Andruţos,  a  cărei  traducere, 
făcută  frăţeşte,  o  au  deja  în  sertar. 

■o- 

RECENT  înfiinţata  „Frăţie  a 
teologilor  ortodocşi  din  Polonia", 
aprobată  de  Sf.  Sinod,  a  făcut 
să  apară  la  Varşovia  un  organ 
al  ei  numit  „Vestitorul",  care 
are  de  scop  întrunirea  tuturor 
tinerilor  teologi  pentru  a  mani¬ 
festa  bogăţia  interioară  şi  vita¬ 
litatea  credinţei  ortodoxe.  Acest 
organ  apare  în  limba  rusă  şi 
polonă  şi  va  publica  diferite  ar¬ 
ticole  de  teologie  şi  viaţă  bise¬ 
ricească,  dări  de  seamă  asupra 
mişcărilor  ortodoxe,  noutăţi  asu¬ 
pra  teologiei  şi  vieţii  bisericilor 
ortodoxe  etc.  Primul  număr  — 
citesc  în  ’ExxX-rpâ  din  17  Nov. 
1934  —  pe  72  pagini,  cuprinde 
articole  asupra  independenţei 
judeţului  bisericesc,  asupra  pro¬ 
gramei  învăţământului  religios 
în  gimnazii,  bibliografie  variată 
precum  şi  un  catalog  al  cărţilor 
pe  cari  trebueşte  să  le  aibă  în 
biblioteca  sa  orice  preot  ortodox. 
Biserica  ortodoxă  din  Polonia  a 
fost  sistematic  şicanată  de  ca¬ 
tolicismul  agresiv  şi  omnipotent 
acolo.  Zelosul  ei  conducător, 
I.  P.  S.  Mitropolit  Dionisie  al 
Varşoviei,  presupunem  că  e 
inima  acestei  mişcări,  soră  ln- 


tr'un  fel  cu  F.  O.  R.-ul  nostru. 
Şi  teologul  Nicoiae  Arseniev. 
Şi  alţii,  şi  alţii... 

*0- 

SFÂNTUL  Sinod  ai  Bisericii 
Serbiei  a  decis  întemeierea  unui 
fond  pentru  ajutorarea  orfanilor, 
întru  pomenirea  răposatului  Rege 
Alexandru.  Resursele  acestui  fond 
se  vor  procura  din  daniile  be¬ 
nevole  ale  PP.  SS.  Lor  Ierarhi, 
ale  Clerului,  ale  epitropiilor  bi¬ 
sericeşti  şi  din  diferite  discuri. 

►O 

CONSILIUL  profesoral  al  Fa¬ 
cultăţii  de  Teologie  din  Atena, 
în  şedinţa  din  16  Nov.  1934  a 
ales  cu  unanimitate  pe  Părintele 
Arhim.  Evanghelos  Antoniadis, 
profesor  extraordinar  pentru  ca¬ 
tedra  vacantă  de  Istorie  a  epocei 
Noului  Testament  şi  a  sfintelor 
ei  personalităţi  şi  pentru  Exe¬ 
geza  N.  T.  Noul  profesor  a  func¬ 
ţionai  până  acum  ca  profesor 
şi  director  al  seminarului  Teo¬ 
logic  din  Atena  şi  are,  în  această 
specialitate,  câteva  valoroase  lu¬ 
crări.  Amintim  îndeosebi :  Si¬ 
tuaţia  Atenei  în  timpul  Sf.  Apo¬ 
stol  Pavel  şi  Problema  limbii 
Noului  Testament  —  aceasta  din 
urmă  tipărită  în  1933.  Sf.  Sa 
promite  să  înzestreze  disciplina 
Noului  Testament  —  acum  aşa 
de  săracă  în  lucrări  greceşti  cu 
greutate  —  cu  noui  şi  preţioase 
contribuţii.  Titularul  catedrei  de 
N.  T.  de  până  acum.  Profesorul 
Nicoiae  Luvans,  care  făcea  şi 
Istoria  Religiunilor,  rămâne  pe 
viitor  numai  cu  aceasta  din  urmă. 

•O* 

SFÂNTUL  SINOD  al  Eladei 
înir’una  din  şedinţele  din  a  doua 
jumătate  a  lui  Noemvrie,  1934, 
a  luat  iniţiativa  tipăririi  prin  sub- 

scrip|ie  pubică  a  lucrării  de 
„Introducere  în  sfintele  cărţi  ale 
Testamentului  Vechiu  şi  Nou“, 
lăsată  de  neuitatul  profesor  al 
Şcoalei  Teologice  din  insula 
Halchi,  Basilios  Antoniadis.  O 
pastorală  a  fost  adresată  în  acest 
scop  obştei  dreptcredincioase  şi 
institufiilor  bisericeşti  îndeosebi. 
In  fruntea  listei  a  subscris  I.  P. 
S.  Hrisostom  şi  ceilalţi  Ierarhi 
—  laolaltă  o  sumă  de  27.900 
drahme. 

«t» 

IN  OCTOMVRlE  s’a  săvârşit 
la  Praga  ceremonia  sfinţirii  şi 
inaugurării  recent  ziditei  Biserici 
ortodoxe  închinată  Sfinţilor  Me- 
todie  şi  Ciril,  Apostolii  Slavilor. 
Ceremonia  inaugurării  şi  săvâr¬ 
şirea  Sfintei  Liturghii  ce  i-a  urmat, 
au  fost  transmise  prin  radio  în 
toate  Jările  europene. 

* 

IN  21  OCTOMVRlE,  după  Sf. 
Liturghie,  s’a  săvârşit  la  Cate¬ 
drala  ortodoxă  din  Riga  (Lituania) 
o  impresionantă  slujbă  pentru 
căpetenia  Bisericii  ortodoxe  din 
Lituania,  I.  P.  S.  Ioan,  ucis  de 
răufăcători  înfr’un  mod  sălbatic, 
Au  oficiat  doi  arhierei,  trimisul 
Bisericii  ortodoxe  din  Polonia, 
Arhimandritul  Teofan  şi  96  de 
protopresbiteri  şi  preoţi  liiuani. 
Erau  de  faţă  reprezentant»  gu¬ 
vernului,  ai  corpului  diplomatic, 
ai  diferitelor  organizaţii  sociale 


şi  nenumărat  norod.  In  timpul 
slujbei,  mulţimile  cari  au  sârguit 
la  catedrală  şi  n’au  mai  putut 
pătrunde  infr’ânsa,  au  umplut 
piaţa  şi  străzile  învecinate,  ur¬ 
mărind  trista  ceremonie  trans¬ 
misă  prin  megafoane  uriaşe. 
Mormântul  Ierarhului  asasinat  e 
în  cimitirul  Pokrowsky.  Sf.  Sinod 
al  Bisericii  ortodoxe  din  Lituania 
va  incepe  fără  întârziere  opera¬ 
ţiunile  cuvenite  pentru  alegerea 
nouei  sale  căpetenii. 

SE  ŞTIE  CĂ  după  oficierea 
cununiei  prinţului  George  al  An- 
glei  cu  principesa  Marina  a  Gre¬ 
ciei  în  biserica  anglicană  lon¬ 
doneză  Westminster-Abbey,  pe¬ 
rechea  princiară  a  trecut  îu  ca¬ 
pela  din  palatul  Buckingham, 
unde  Mitropolitul  ortodox  Gher- 
manos  al  Tiatirei,  cu  strălucită 
asifenţă,  a  săvârşit  cununia  reli¬ 
gioasă  după  rânduiala  ortodoxă. 
S’a  bucurat  ioată  lumea  de  îm¬ 
părătescul  gest  şi  maicuseamă... 
nu  s’a  supărat  nimeni.  Iar  Dom¬ 
niţa  Marina  a  Greciei,  cred  că 
mai  mult  decât  toţi.  Cu  acel 
prilej  Asociaţia  Bisericilor  An¬ 
glicane  şi  Răsăritene  (Anglican 
and  Eastern  Churches  Associa- 
tion),  a  dăruit  Domniţei  ortodoxe 
o  minunată  icoană  a  Sfântului 
Gheorghe,  cu  semnăturile  iuiuror 
smeriţilor  donatori  cari  au  uşurat 
prin  daniile  loriprocurarea  icoa¬ 
nei  numite.  GR.  I.  M. 

